
CUVÎNT ÎNAINTE 


Curtea părintelui meu, ca toate casele mari 
boierești dela mijlocul veacului trecut, era plină 
de [igani și de [igance, desrobiţi de abie !a 
1655 şi care din moşi şi sirămoși fusese robi 
Sau ai neamului nostru sau ai celorlalte nea- 
muri ce alcăluiau marea boierime moldove- 
nească. Unii dinlr'înșii, foarte bălrini, erau în- 
zăstraţi cu un uimitor dar dea povesti. Li plă- 
cea să spuie întimplările văzute de ei cu ochii 
sau auzite dela părinți şi dela bunici. 

Minunatele lor cuvintări făcură adesa, în lun- 
gile sări de iarnă, să treacă înaintea ochilor 
mei o mulțime de icoane ale unui trecut une- 
ori foarte îndepartat, icoane cileodală blinde 
şi duioase, mai adesa însă crunte şi grozave. 
Lenea și nepasarea tinereții împiedecindu-mă 
să le pun pe hîrtie atunci, cînd erau încă vii 

în mintea mea, am uitat din nenorocire cele 
mai multe dintr'insele ; voiu avea însă grijă cu 
acele de care îmi mai aduc aminte să nu îr- 
partă aceiași soartă, 


Pe urmă plugăria şi mai ales vînatul pe care 
l-am iubit cu patimă, mau adus în atingere zil- 
nică cu țărănimea din aproape. întreaga vale 
a Trotușului, acea fărânime vioaie, totodaiă 
blindă şi voinică, în care găseşti atiji povesti- 
tori meșteri ale căror cuvintări curg uşor și 
dulce ca piraele din codri. In sute de nopți 
ascultat-am, la focul otacului, pănă tîrziu după 
miezul -nopfii. amintirile pușcașilor bătrîni des- 
pre vremurile de demult, ce le auzise și ei 
dela bunici şi strămoși, despre prădăciunile 
Turcilor şi ale Tatarilor, despre jafurile oame- 
nilor domneşti, despre boierii iubitori de po- 
por și despre acei, vail cu mult mai număroși, 
care mîncau moșiile răzășilor în mijlocul că- 
rora izbulise să se vire. 

Faptele ce alcătuiesc Pacatele Sulgeriului mi-au 
fost, toate, povestite într'acest chip unele de 
tigani sau -țigance, altele de farani care le au- 
zise și ei dela părinți și dela bunici. 
dă Sulgeriul Mihalache Strilea, frații Nan. Ion 
Tiron, Zamfira, Radu lrofti, Făcăureștii, Niţă 
Șchiopul, Anica, Vlad Catana și igumenul Ghe- 
fasie au trăit cu tofii, deşi nu foliin aceiaşi 

vreme şi pe același loc. Fiecare din ei v făp- 
fuit cel pulin parte din faptele povestite în 
fefele de mai gios sau altele foarte la feliu. 
Am avut numai sarcina să-i adun la un loc“ 
să-i fac să irăiască în aceiaşi vreme și să de- 
săvirşesc legătura între deosebitele înfimplări 
spre a face din ele o povestire cu șir. 

Să nu se creadă că cruditlalea unor amă- 
runt> şi chiar a unor epizoade întregi din car- 
tea de fajă este exagerată și că zugrăvesc 
obiceiurile și moravurile acelei vremi cu colori 
din cale afară negre. 


Am văzut cu ochii, în al treilea fert al vea- 
cului trecut, săvirșindu-se de călră cei puter- 
nici, fapte chiar mai crude decit acele poves- 
tite în Pacatele Sulgeriului şi nu pe ici şi colea, 
în chip izolat, ci în toată fara. Bataia, voiu 
zice chiar schingiuirea țiganilor era obiceiu ob- 
șleso, căruia nu-i puse capăt nici Convenţia 
dela Paris, nici circulările lui Kogălniceanu, 
nici chiar Constituţia dela 1866, 


Departe să fi exagerat, am atenuat şi-am a- 
ienuat chiar mult faptele mie povestite de sco- 
boritorii celor bătuți, schingiuiți şi balfocuriţi, 

Asămene, mijloacele întrebuințate de sulce- 
riul Mihalache Strilea peniru a-și întregi mo- 
şia trebuiesc privite ca din cele mai blinde şi 


17 


mai puțin necinstite. Dacă Mihalache Strilea si- 
lia pe răzăşi să-i vindă părțile lor, mult-pufirr 
le plătia, pe cînd în deobște părţile de moșie 
se luau dela răzăși fără să se mai plătească. 

Sulgeriul Mihalache era cel puiin darric, 
viteaz, de fire deschisă, uneori bun la inimă 
și în stare să facă jertfe pentru cei ce-i erau 
simpatici. Moldova din a doua jumatate a vea- 
cului XVIII însă era plină de boieri și de bo- 
ierânași care, dacă aveau toate pacatele sul- 
geriului, mai erau şi zgirciți, lipsiți de bărbăe 
jie, vicleni și falși. 

Erau fără îndoială, atit printre boierii cei 
mari cit și printre cei mici,* firi alese, drepte, 
bune, blinde şi nelacome ; dar asămenea firi 
alcătuiau mai degrabă excepţia decit regula È 
obştia samana mai mult cu  Strilea (fără bu- 
nele lui însușiri), cu Grigoraş Leon, cu Grozav 
și cu Putină. Dealimintrelea aceşti doi de pe 
urmă s> mai întîlnesc din. nenorocire prea c- 
desa și astăzi, printre primarii, notarii şi sub- 
prefecţii actirali. 

Singur Țifescu trebuie privit ca o excepție, în 
râu ; în schimb însă voiu destăâinui că adeva- 
ratul Ţifescu, acel care o ars un sat într'o bi- 
serică și o stins peste cincizeci de obștii de re 
zăși, o trăit mult mai aproape de noi, 

Imi propun, dacă imi va ajuta Dumnezeu, së 
prezint în curînd cetitoriului o povestire în care 
ne vom înlîlni iărăşi cu Zamfira şi ale cărei 
personagii vor face parte din cea mai înallă 
treaptă a boierimii de acuin o sulă „de ani, 


Autorui, 
Birureşti, 6 Mai: 1912. 


Pacatele Sulgeriului 


CAPITOLUL | 
Sfîrşitul unei rătăciri 


Era într'o frumoasă zi de Iunie a anului 1764, 
spre sară : soarele se apropia tle culmea munţilor 
hotarului unguresc. 

O luncă deasă, alcătuită de arini, plopi și ră- 
chiţi, acoperia malul drept al Trotușului pe o 
lăţime de două până la trei sute de stinjăni. Mai 
înspre miazăzi copacii se răriau lăsînd să se 
vadă, între pîlcurile lor, ochiuri mari de fînaţ 
presarate cu flori. 

Apoi, mai departe, tot spre miazăzi, lunca se 
făcea iar deasă pănă sub malurile înalte, de prund, 
aproape drepte, deasupra cărora se întinde tap- 
șanul Tămășănilor. Aceste maluri, acoperite a- 
tunci cu mărăcini deşi ca peria, erau— precum 
mai sînt și astăzi—despicate și hăcuite de apele 
ce se scurg din tapșan şi de cele ce izvoresc din 
coastele lui, dind astfeliu naştere la o mulţime de 
rupturi şi de gropi, unde creșteau măcieşi, sălcii, 
arini şi soci pe care se suia rioruşca mirosi- 
toare, Ajungeai cu greu la aceste pilcuri de co- 
paci din pricina mărăcinilor care le incunjurau ; 

] 

dar, cînd pătrundeai în ele, te găsiai într'o ade- 
varată colibă de verdeață, închisă de jur împre- 
jur, în mijlocul căreia.se scurgeaapa care izvora 
din deal. 

Cam la mijlocul părţii de corhană cuprinsă în- 
tre drumul care se suie la tapşan pe lingă bise- 
rica Stoieneştilor şi acel care se scoboară de pe 
el spre Pietrosul cel Mic, se afla o asămenea 
gropniță de verdeață, lungă şi lată de vr'o doi 
stinjăni, avînd în fundul ei un şipot din al că- 
rui uluc de lemn curgea o șuviţă îngustă de apă. 

In gropniță se aflau doi inşi: un barbat care 
şădea cu spatele razamate de trunchiul unui soc 
şi, în faţa lui, o femeie lungită pe o manta de 
aba, cu capul sprijinit pe un cot. 

Ea nu putea să aibă mai mult de optsprezece 
pănă la douăzeci de ani şi era de o frumuseţă 
strălucitoare. Ochii negri îi erau mari şi catife- 
laţi, nasul fără greş, iar pielea albă şi rumănă 
care-i acoperia faţa ar fi făcut fala chiar şi a u- 
nei fiice a ţărilor dela miazănoapte. Buzele, cam 
subțiri, erau rumene ca niște cireşe, gura de tot 
mică, iar dinţii strălucitori de albeaţă. O basma 
de matasă roşie acoperia în parte pletele păru- 
lui negru, aduse împrejurul capului în chip de 
cunună. Acest cap era așazat pe un gît rotund şi 
alb, care ieşia din umeri plini şi dintr'un sîn de 
o gingașă bogăţie. 

Peste cămeşa de borungiuc cusută cu matasă 
şi cu fluturi, purta o scurteică de atlas verde în- 
chis din ale cărei mineci largi, căptuşite cu alb, 
ieşiau braţele rotunde, albe ca omătul, cu mini 
gingaşe şi îngrijite. Fusta de ghermesit verde, 
mai deschis decit acel al scurteicei, era prinsă de 
trup printr'un briu de şal turcesc; iar picioarele 

amici, albe și înguste ieşise din imineii roșii cu 
vîrful întors în sus. | 

El era un faran de vr'o douăzeci şi opt de ani, 
de stat urieș, cu fața de zeu frumos şi blind. Na- 
sul mîndru era drept, părul şi musteţile bălăi, 
iar ochii de un albastru închis. 

Era îmbracat cum sînt îmbracaţi și astăzi ţa- 
anii chiaburi de pe valea Trotușului: bondă de 
aba albastră căptuşită cu roşu, cămeşă de in fără 
nici o cusutură, ițari de lînă subțire, briu roşu 
cu chimir lat de piele, cusut cu flori şi iminei 
negri. 

La pămînt, lingă el, se vedeau o pălărie de 
piîslă neagră şi un băt puternic de corn, săpat 
cu izvoade frumoase. 

Starea în care se aflau hainele şi părul lor nu 
lasa nici o umbră de îndoială în privinţa chipu- 
lui în care ei îşi petrecuse vremea pănă atunci. 
Pletele bălăi ale urieşului erau încilcite și în ele 
se vedeau frunze şi fire de iarbă; scurteica şi 
cămeşa tinerei femei erau deschise, lăsînd sînul 
frumos aproape gol, briul ei de şal era des- 
făcut. 

Dar glasul răstit şi cuvintele care îi ieșiau a- 
cuma din gură aratau ce furtună cumplită ve- 
nise să tulbure cerul mai adinioarea senin al iu- 
birii lor. 

— Aşa, zicea ea, nu răspunzi, stai la gînduri 
cînd Îți zic că vreu să mă dau ţie pentru toată 
viaţa şi că sînt gata să-ţi fiu soție. Asta-i iubi- 
rea înflacarată și veşnică care mi-ai jurat-o ? 

El se făcea din ce în ce mai galbăr, dar nu 
răspundea. 

— M'ai găsit destul de bună ca sâ-ţi treci vre- 
nea cu mine, să-ţi saturi poftele la trupul meu, 
——urmă ea cu un glas care devenia şuierător, şi 

cînd eu îți spun că sint gata să-mi leg viaţa de 
viaţa ta, stai la ginduri ca să-ți lepezi taranca. 

Și frumoasa femeie, încălțindu-se răpede, se 
sculă în picioare. 

El urmă să tacă şi să rămiie nemișcat. Numai 
cînd ea făcu un pas spre dinsul, se sculă şi el. 
Deși femeia era naltă, creștetul capului ei nici nu 
ajungea la umerile lui. Il apucă de braţ şi-l scu- 
tură cu putere. 

— Răspunde, mişălule, de ce oare bătutu-ți-ai 

joc de mine ? 
"— Giupineasă Zamfiră, —zise el atunci, şi se 
părea că vorbele îi erau trase din gură cu cleș- 
tele; mi-ai fost dragă, îmi ești şi acuma dragă 
la nebunie. Aşi fi bucuros să te iubesc pănă la 
moarte; nu-mi pot închipui viață fără dragostea 
ta. Dar lucrul ce-l ceri nu-l pot îndeplini; nu 
mă pot despărţi de Saita şi de copii. 

— Atunci m'ai înşalat, iubeşti pe acea ţarancă 
proastă şi nespalată, cu mîinile negre, cu pal- 
mele şi tălpile ca niște copite. Și ai voi ca eu să 
urmez să-ţi astimpăr poftele de cîte ori te-i să- 
tura de desmierdările ei și-i fi dorit de ale mele ? 

— Nu mă pot despărţi de Safta şi de copii,— 
reluă taranul, cînd ea tăcu ca să iee suflet; căci 
n'aşi putea trăi fără copii, tata m'ar blastama şi 
satul m'ar alunga cu pietre... 

— Şi parcă nu este alt loc în care să poţi 
trăi decit satul tău ! întrerupse Zamfira. Cu cîţi 
bani am eu şi cu ciţi ai putea prinde pe răzășia 
ta, am avea cu ce trăi de minune la leşi. 

El scutură capul. 

— Aşi avea sprijin puternic, urmă ea, și am 
putea avea parte de traiu cît de frumos. 

El urmă să tacă. 

— Ascultă, Andrei,—iîi zise ea după ce ramase 
cîtva gînditoare, ca şi cum ar fi luat o hotărire, 
şi punîndu-i mîna pe braţ: pentru tine sînt gata 
să fac ceia ce nu credeam să fac vr'o dată,—să 
Iuăm copiii cu noi. 

La această propunere neașteptată Andrei se 
Toşi, privirea i se întunecă şi el strigă : 

— Niciodată ! 

— Şi de ce? întrebă ea cu mierare și cu minie. 

Andrei stătu o clipă la îndoială, apoi zise cu 
hotărîre : 

— Fiindcă copiii mei trebuie să fie crescuți de 
mama lor şi nu de ibovnica tatălui lor. Mă iartă, 
giupîneasă Zamfiră, dar fiind ţiitoarea boieriului 
nu poți să fii nevasta mea. Dacă m'am. dat în 
dragoste cu tine, rău am făcut; ştii bine cum s'o 
întîmplat. Tu ai început să umbli după mine, nu 
mi-ai cerut nici o făgăduință și nu ţi am făcut 
nici una. 

Pe frumoasa faţă a Zamfirei se oglindia acuma 
© turbare cumplită. 

— Şi mie mi se pare, zise ea, că ţiitoarea bo- 
ieriului făcea ţopirlanului o cinste mult prea 
mare cînd voia să-l iee de soţ. li plăti scump 
mişălia ta. 

Zicînd aceste cuvinte, îi întoarse spatele, ieşi 
din gropniță cu pași răpezi și se depărtă la deal. 

Andrei, ramas singur, stătu câtva neclintit pe 
loc; apoi, luîndu-şi pălăria şi băţul, porni la vale. 

leşi din mărăcini, intră în lunca pe care o 
urmă pănă cînd dădu în drumul care scobora 
de pe tapşanul Tămăşănilor spre Pietrosul cel 
Mic. De aici o luă la deal; iar cînd se văzu pe 
tapşan, în loc să urmeze drumul mare spre sat, 
apucă prin vii. 

In capul lui era o fierbere grozavă. Mare fu- 
sese îndrăzneala Zamfirei să-i ceară s'o iee el de 
soție. El era doar Andrei Nan, feciorul preutu- 
lui Gheorghe din Tămăşăni, om cinstit, om cu 
carte, stăpin pe un bătrin de moşie întreg ; iar 
ea cine era ? O necunoscută, adusă abie de un 
an de boieriul care se virise între răzăși pentru= 
ca să le mănînce moşia. Și doară boieriul o a- 
dusese numai ca să-i fie ţiitoare. Ea, să vreie să 
fie soția lui? Ea-să crească pe Vasilică şi pe I- 
lenuţa ? Ce îndrăzneală ! Ce nebun fusese el cînd: 
se dăduse în dragoste cu dînsa! 

Tocmai acuma trecea prin via lui, în care vor- 
bise cu ea pentru întăia oară, în lunea Paștelor. 
Işi aducea aminte acuma de întîlnirile care urmase, 
de întăile sărutări, de frumuseța feţei și a trupu- 
lui ei, de desmierdările ei pătimașe și deodată îl 
cuprinse un dor nebun de dînsa, de sărutările 
ei, de comorile trupului ei. Se opri pe loc: fi 
venia să se întoarcă, să sapropie de curte şi să 
deie cele patru șuierături prin care obişnuia s'o ves- 
tească că vra să vorbească cu dinsa şi merge 
so aştepte în gropnița din corhană. Nu se îndoie 
că ea ar fi mers și că astfeliu ar fi avut parte încă 
odată de desmierdările ei. Da, dar cu ce preţ? 
Să deie pe Ilenuţa și pe Vasilică pe mîna ei sau: 
să nu-i mai vadă ! Și, cuprins de fiori la acest 
gînd, o porni mai răpede înainte prin vii, : spre 
casa lui, care era cea de pe urmă din capătul 
dela deal al satului, aşazată chiar pe scursura. 
Stincilor. De zece ori în drum icoana trupului 
fără greș al Zamfirei trecu pe dinaintea ochilor 
lui, de zece ori simţi pe buzele şi pe faţa lui ar- 
sura buzelor ei. Se opria atunci pe loc, gata să 
se întoarsă, dar tot de atitea ori icoanele copiilor 

veniau să gonească pe acea a Zamfirei și An- 
drei relua drumul spre casă cu un pas mai gră- 
bit care,după cea de pe urmă oprire, se schim- 
bă în fvgă. Se opri în sfîrșit în faţa porţii des- 
chise a casei lui. 

Soarele asfinţia tocmai atunci. De-asupra gar- 
dului înalt de nuiele, încununat cu o puternică 
coamă de cătină, se vedea acoperemiîntul lung de 
şîndilă din care ieşiau două ogiaguri patrate de 
cărămidă. 

In deschizătura porţii, în fundul ogrăzii, apă- 
reau prispa, cerdacul lat din capătul din stînga, 
cu stîlpii subțiri de lemn, în patru muchii, sa» 
paţi și împodobiţi cu dungi roşii şi albastre, pä- 
reţii albi, ușa tindei înegrită de vreme și cele 
patru fereşti cu cite patru giamurele 

Tocmai atunci întrau pe poartă caprele lui, 
în număr de peste șăizăci, mînate de un cioba- 
naș de doisprezece ani. In fundul ogrăzii, din 
partea dreaptă, se vedea, deasupra cătinei gardu- 
lui, ridicîndu-se drept în sus, nourul gros de fum, 
care ieșia dintr'un foc zdravăn. O simţire de li- 
nişte și de alinare îl cuprinse. 

I se păru că se trezește dintr'un vis urit, Dar 
deodată îi apăru din nou înaintea ochilor icoana 
Zamfirei şi iar simţi pe buze mușcătura buzelor 
ei. Insă năluca pieri tot atit de răpede cum ve- 
nise, căci acum auzia două glasuri de copii care 
strigau : 

— Tata! tata! 

Din poartă ieşiră copiii lui. Ilenuţa era o fetiță 
de vr'o șăpte ani, cu ochii albaştri, cu faţa ru- 
mănă și sănătoasă, îmbracată cu o cămeșuică de 
pîuză de in cusută cu roşu și cu fotă de lină al 
cărui albastru era tăiet de dungi roşii şi albe. 

Vasilică era un plod voinic, de trei ani pe pa- 
tru, cu ochii căprii, cu obrajii ca nişte bujori, cu 
chica galbănă vîlvoiu, îmbracat numai într'o că- 
meşuică de in. 

Andrei îşi plecă trupul de urieş gios, gios de 
tot, apucă pe Vasilică cu dreapta, pe Ilenuţa cu 
stînga; apoi stringîndu-i cu putere la piept, se 
ridică iar şi începu să-i sărute în tăcere, cînd pe 
fetiță cînd pe băieţel. 

— Da' ce stai în poartă, nu-i poți săruta şi în 
ogradă ? zise un glas vesel. -Ṣi în poartă apăru 
o femeie tînără, naltă, cu sînul bogat şi mijlocul 
subțire. 
` Purta îmbrăcămintea de toate zilele obişnuită 
pe valea Trotușului de ţarancele avute : ștergar 
de in subţire, cămeşă de in lungă pănă la glez- 
ne, cusută pe umere, pe mîneci și pe piept, fotă 
de lină albastră cu dungi roşii, strînsă pe trup 
de o bată albastră și roşie şi iminei negri. Din 
ştergar scapau cîteva şuviţi de păr castaniu în- 
chis ; ochii căprii îi erau mari, blinzi şi veseli. Faţa 
Saftei avea trăsături de o frumuseţă neobișnuită, 
dar pielea obrazului era ciupită şi stricată de 
varsat. 

Andrei, încetînd să sărute copiii, se uită la dînsa. 
Ochii lui întîlniră privirea ei veselă şi blîndă: 
ea îi păru acuma tot atît de frumoasă ca înainte 
de boala care o sluţise. Punînd copiii gios, o cu- 
prinse de mijloc şi o sărută pe ochi. 

— Da' ce-ai păţit ? zise ea după ce el îi dădu 
drumul, mierată atît de această desmierdare de 
care de o bucată de vreme era înţarcată, cît și 
de faptul că avusese parte de ea în faţa argați- 
lor care căutau de vite în ogradă.—Nu cumva 
cinstit-ai prea mult din pelinul celroşu al lui cu- 

mătru Neculai ? Dar haide de șăzi la masă, că 
borșu-i gata de amar de vreme și mămăliga se 
răceşte, 

Andrei era încă la masă dinaintea tirnațului 
casei cu Salta, cu copiii și cu slugile lor, cînd 
văzu întrînd pe poartă şi îndreptîndu-se drept 
spre el pe un flăcăuaş de vr'o cincisprezece ani, 
care păzia caprele părintelui Gheorghe. 

— Dorim poftă bună, zise el oprindu-se lingă 
Andrei şi scoţindu-şi pălăria. 

— Mulţămim ţie, Grigore, răspunse Andrei ; 
şăzut-ai la masă ? 

—  Mulţămim, nene Andrei, am şăzut,—răs- 
punse Grigore. 

— Ce veste poveste dela bătrîni? întrebă An- 
drei. Intimplatu-li-s'o ceva de vii la vremea asta ? 

— Bună pace, nene Andrei, nu li s'o întîmp= 
lat nimică nici părintelui nici mamei preutese. 
M'au trimes aici să-ţi spun c'o venit la poi moş 
Stan Făcăoariu şi satul, pentruca să se sfătuiască 
cu toţii şi te așteaptă să vii cît mai răpede. 

— Spune-li că vin îndată, zise Andrei al că- 
rui faţă se întunecase cînd auzise de venirea so- 
cru-său, cu satul, la sfat. 

Flăcăuaşul plecă ; iar Andrei, îndată după ce 
isprăvi mâîncarea şi își sărută copiii, îl urmă. 


CAPITOLUL ll 
Ceva despre istoria Tămășănilor 


Răzăşii din Tămăşăni îşi trăgeau neamul din 
Tamaş Şopirlă, ai cărui zece nepoți: Nan, Vă- 
sian, Filip, Băteiu, Irimia, Roşca, Ciuta, Călina şi 
Anisia capatase dela Ștefan cel Mare, în întăiul 

an al domniei marelui domn, un uric de întări- 
tură pe ocina lor. 

Moşia era mare, avea o întindere de peste pa= 
tru mii de fălci, însă opt părți dintr'insa erau a- 
coperite cu codru, iar puţinul locde hrană, afară 
de acel de pe șăsul Trotuşului, nu tocmai de soiu.. 

Urmaşii locuitorilor care trăiau pe moşie în 
vremea lui Tamaş şi-i dădeau dijma pămînturi- 
lor lucrate de ei, fusese izgoniți după puţine ge- 
neraţii de urmaşii celor zece nepoţiai lui. Aceș- 
tia găsise mai folositor să lucreze puţinul loc de 
hrană singuri, cu ajutorul cîtorva argaţi, să ţie ei 
vite pe finaţe și pe păşuni, să aibă prisăcile lor, 
folosindu-se astfeliu de tot rodul pămîntului, în 
loc să se mulțămiască numai cu a zecea parte. 
Cei mai mulţi din acei locuitori plecase de altmin=— 
trelea fără greutate, ştiind că vor găsi cu înlesnire 
aiurea locuri de hrană mai multe şi mai bune. 

Cu toate războaiele și cu toate pustiirile, urma- 
şii bătrînilor Nan, Roșca, Filip şi Călina se în= 
mulțise astfeliu în cursul vremii încit acum, la 
mijlocul veacului XVIII, satul Tămăşănii cuprin= 
dea peste cincizeci de case. Şi o mulţime de nea- 
muri de ale Tămășănilor trăiau prin celelalte sate 
de pe Trotuș și de pe Tazlău, chiar şi de pe mai de- 
parte. 

Urmașii lui Văsian fusese totdeauna puţini la 
număr și mulţi din ei se stinsese fără copii. ln 
întăia jumatate a veacului XVIII bătrînul întreg 
era stăpinit de un oareșicare Simion şi de soră- 
za Nastea. Pe Nastea o luase preutul Gheorghe, 
un scoboritor din Nan, iar Simion se călugărise: 
şi era nacialnic la schitul Măgurii de deasupra 
Ocnei. El dăruise nepotului său, Andrei, la căsă- 
torie, toată partea lui de moșie; iar fratele lui 

Andrei, Vasile, călugărindu-se sub numele de Var- 
sanovie, m'avea nevoie şi—renunţind la ceia-ce i 
se venia despre mamă, tot în folosul lui Andrei: 
— acesta se găsia astieliu stăpin pe întregul bătrîn: 
Văsian. 

Bătrinul Irimia, iarăși întreg, era în mîinile u- 
nor urmaşi ai săi care luase, nu se ştie pentruce,. 
numele de Făcăoariu. Trăiau pe acea vreme trei: 
fraţi Făcăureşti: Stan, Dumitru şi Vasile care 
mai stăpiniau pămiînturi în Filip, Călina şi mai 
ales în Roşca. Erau rău văzuţi de răzăşii cei ne-- 
voieşi, — căci cumparase, mai ales Stan, multe bu- 
căţi dela saraci pe preţuri de nimica și se mai 
povestia că, la acele cumpărături, Făcăureșştii în- 
trebuințase meşteşuguri viclene. 

. intreg bătrînul Ciuta şi jumatate din Băteiu e- 
rau în mînile preutului Pavăl dela biserica Pre- 
cistei din Focşăni, de pe soţia lui, Maria, cea de: 
pe urmă urmaşă a Ciutei, al cărei bunic cumpa- 
rase şi jumatate din bătrinul Băteiu. Cealaltă ju- 
matate din Băteiu se stăpînia de un boieriu, sul=- 
geriul Mihalache Strilea, al cărui părinte, banul 
Constantin, intrase în acel bătrin cu niște dănii 
meșteșugite, — ziceau răzăşii, —iar el, sulgeriul, mai 
făcuse cumpărături, întregind nu numaio juma- 
tate din Báteiu, dar punînd mîna şi pe cea mai 
mare parte din Filip, Roșca și Călina, însă mai 
cu deosebire din Roșca. 

„O parte din răzăşii care îşi dăruise sau îşi 
vinduse părţile Strileştilor, rămăsese în casele lor, 
urmînd să-şi lucreze ogoarele şi să-şi cosască fi- 
naţele, dar nu în însușirea de stăpîni de moșie: 
ca pănă atunci, ci în acea de locuitori şăzind pe: 
moşia sulgeriului Mihalache, căruia îi dădeau a 
zecea parte din tot rodul pămîntului și-i făceau, 
clăci după obiceiul tării. 

Urmaşii bătrinilor Nan, Irimia, Filip, Roşca și 
“Călina care nu-şi vinduse părţile, stăpiniau abie 
„a treia parte din acei bătrini în care se mai vi- 
rise, pe lingă sulgeriu, Făcăureştii şi părintele 
'Pavăl cu dănii şi cu cumpărături. Mulţi din ei 
nici nu şădeau în sat, ci se hrăniau slujind pe 
“la stăpînii moşiilor învecinate și pe la răzășii mai 
bogaţi din satele Stoieneşti, Buciumi, Ripi, Gropi 
“şi altele. 

Moşia nu mai era în devălmăşie: în urma cer- 
telor ce se ivise cu sulgeriul Mihalache, în pri- 
vința cărora vom îi pe deplin luminaţi în cu- 
rind, ea fusese aleasă. Hotarnicii numiţi de di- 
“van îi măsurase lungimea cu stinjănul şi o im- 
părțise în patru hlize sau făşii în curmezişul lun- 
gimii. Se socotise întăiu cîți stînjăni se veniau 
“fiecărui bătrîn în fiecare hliză, împărțindu-se hliza 
“în zece. Apoi, pentru bătrînii care nu erau întregi, 
se făcuse cislă, socotindu=se cît se cuvenia fie- 
cărui răzăş în fiecare hliză, şi făcindu-se parte 
„după spița neamului. 

Hotarnicii avuse grijă să despartă partea sulge- 
riului de acea a răzăşilor saraci, punînd lîngă ei, 
“întăiu pe părintele Pavel, pe urmă pe Văsian, a~ 
poi pe Nan şi pe urmă pe Făcăoariu. Dacă într'o 
-hliză era Văsian aproape de răzăşii cei mici, în 
cealaltă venia lingă ei Făcăoariu sau Nan. 

Cu vr'o opt ani înainte, cînd sulgeriul Miha- 
lache trăsese în partea lui dăniile făcute tătine- 
“său de răzăşii cei saraci, ceilalți se ridicase cu 
toții împotriva lui și dăduse jalbă la Vodă. 

După vechile obiceiuri ale pămîntului, dacă un 
răzăş voia să-şi vîndă partea de moşie,—el era 
“silit să întrebe întăiu pe ceilalţi răzăşi de vor ei 
«să o cumpere cu același preţ şi numai cîud ei 

aratau că nu sînt muşterii, se putea face vinzarea 
cătră feţele străine. Dar dacă un răzăș dăruia 
partea lui în întregime sau în parte, ceilalți ră- 
zăşi nu puteau să împiedece dania; iar acel care: 
o primia, se făcea răzăş în acel hotar. cu drept 
să cumpere dela ceilalți și alte părţi de răzăşie.. 

Sulgeriul Mihalache, întemeindu-se pe cele trei. 
dănii ale tătine-său, seţinea drept răzăș în Tămă- 
şăni, volnic prin urmare să cumpere dela cei- 
lalţi şi nu avea nici o grijă de răscumparare. 

Dar răzăşii în ziua judecății susținură că dä- 
niile banului Constantin nu erau dănii ci cum- 
părături meşteşugite, că prin urmare fiul său nu. 
era răzăş și cumpărăturile lui fără temeiu. 

După mai multe trăgăniri și cercetări la fața 
locului, făcute de feţe atit boiereşti cit şi bj- 
sericeşti, Constantin Racoviţă, în urma anaforalei. 
divanului, hotărî ca sulgeriul Mihalache să-şi păs- 
treze dăniile, atît acele dăruite de tătine-său cit: 
şi acele dăruite lui, dar să înapoieze răzăşilor 
cumpărăturile, luîndu-şi dela ei banii înapoi. Sul- 
geriul neavînd ce face, primi dela obştie banii 
cumpărăturilor făcute de el şi înapoi pămîntu— 
rile. Se hotărîse să se ridice cu totul de pe mo- 
şie, viînzînd şi dăniile, cînd auzi că în sat s'o is- 
cat o dihonie grozavă, că sînt certe, bătăi şi chiar 
capete sparte. 

Siada izvorise din pricina împărțirii pămîntu= 
rilor răscumparate. Acei care le vinduse boeriu= 
lui voiau să le iee ei înapoi; răzășii saraci asă= 
menea voiau să le împartă între dinşii. Dar banii 
răscumpărării fusese închipuiți de Făcăurești, de 
Andrei, de preutul Pavel şi de cîţiva fruntași din- 
tre ceilalţi. Andrei și cu preutul Gheorghe nu 
se puneau de pricină ca locurile răscumparate să 

se înapoieze acelora care le vinduse boieriului, a- 
vînd ei a înapoi banii treptat, în mai multe va- 
dele. Dar Stan Făcăoariu şi ai săi erau hotăriți 
să păstreze pentru ei întreaga parte pentru care 
dăduse banii. 

Răzăşii cei saraci, şi mai ales cei care vinduse 
sulgeriulul părţile lor, erau atit de aprinși asu- 
pra Făcăureştilor, încît vorbiau de moarte de om 
şi, în cea dintăiu duminecă, goniră pe Stan Făcă- 
oariu cu pietre, dela crîşmă și pănă la casa lui. 
Gilceava era la culme şi preutul Gheorghe, ne- 
găsind alt mijloc ca să facă pace, sfătui obștia 
să meargă la sulgeriu şi să-l roage să-şi iee lo- 
curile înapoi întorcindu-li banii.  Răzășii văzînd 
că n'aveau alt chip ca să puie capăt dihoniei, ur- 
mară sfatul preutului, iar sulgeriul, foarte bucu- 
ros de această lovitură neașteptată a soartei, se 
grăbi să întoarcă banii,mai făcîndu-li și o cinste 
frumoasă. Se întocmi un zapis nou, lămurind toată 
împrejurarea, iscălit de toți răzăşii, în cap cu 
Stan Făcăoariu. Şi sulgeriul, în loc să se ridice 
cu totul de pe Tămășăni, se apucă îndată să-şi 
facă curte pe marginea tapşanului, rateş şindilit 
la șleah și moară cu două pietre pe Pietrosul 
cel Mare. Insă pacea între boier și răzăşi nu ţinu 
mult. El urmă să cumpere şi să primească dă- 
nii dela cei saraci şi apara tare locurile lui, ne- 
suferind ca ele să fie calcate de vitele altora. Pe 
atunci nu era obor; cînd sulgeriul prindea o vită 
pe pămîntul lui, globia pe stăpînul ei greu de 
tot, după placul lui. Răzăşii, năcăjiţi astfeliu în 
fiecare zi, plecau urechea la sfaturile Făcăurești- 
lor şi, la fiecare schimbare de domnie, pîrau pe 
sulgeriu. Era zdruncin şi cheltuială mare pentru 
ei, mai mică pentru sulgeriu care avea casă și 

neamuri în leşi. Şi, la urmă, toți răzăşii erau daţi 
ramaşi, căci sulgeriul, cu zapisul făcut după în- 
tăia judecată, îi făcea de ruşine înaintea diva- 
nului. 

Apoi toți acei care, dupăce-şi vînduse părţile, 
rămăsese în sat ca locuitori hrănindu-se pe moşia 
lui Strilea, erau mulțămiţi de stăpinul lor, căci 
“sulgeriul nu-i împila de loc, El se purta fată de 
ei nu numai cu omenie, dar chiar cu dărnicie 
şi-i apara totdeauna împotriva samovolniciilor 
slujbaşilor isprăvniceşti. Strilea avea astfeliu a- 
cuma. în sat o putere pe care se putea bizui la 
orice împrejurare. 

Dela o bucată de vreme domnia pacea: nici 
sulgeriul nici răzăşii cei saraci nu se mai gîn- 
diau la judecată. 

Preutul Gheorghe, ca preut şi ca om de linişte, 
numai silit se amestecase în judecăţi. Ele nu-i 
plăceau nici lui Andrei ; dar, vrînd-nevrînd, era 
tîrîit într'însele, căci nevasta lui, Safta, era fiica 
lui Stan Făcăoariu, tocmai a celui mai Înverșu= 
nat din potrivnicii sulgeriului. li venia greu să 
spuie socrului ba; făcuse şi el toate drumurile 
la leşi, mai plătind la cislă partea ce i se cuvenia 
din cheltuielile judecății. 

Schimbarea domniei la începutul primăverii a- 
nului 1764 veni. să aprindă din nou făclia diho- 
niei, stîrnind duhul de gilceavă şi patima de ju- 
decăţi de care erau stăpiniţi Făcăureștii. Tustrei 
Îraţii umblau de atunci din om în om, îndru- 
mînd pe răzăşi să nu se lese, să facă o nouă o- 
Pinteală pentru redobindirea pământurilor strămo-= 
şești rîpite lor de Strilea. 

De atunci îi vedeai numai bătînd drumurile, ați- 
nind calea răzășilor pentru a li bate capul cu în- 

ceperea judecății şi cu feliu de feliu de poveşti 
despre iubirea de dreptate a noului domn, Gri- 
gore Alexandru Ghika. 

Răzăşii ar fi avut temeiuri să se ferească de 
sfaturile şi de îndemuurile Făcăureştilor dela mîna 
cărora pătimise destul în trecut; dar nădejdea 
să-şi iee moșia înapoi, făcea pe mulţi din ei să 
soarbă cu lăcomie din sfaturile lor şi să se arăte 
plecaţi cătră ele. In zadar li spunea părintele 
Gheorghe să bage de samă: să nu se arunce cu 
ușurință în cheltuieli și să se gindească înainte 
de a se strica cu boieriul, căci pănă atunci, din: 
atîtea judecăţi, cu nici un folos nu se alesese ci 
numai cu pagubă. Ademenirile Făcăureştilor însă, 
făcînd să se oglindească înaintea ochilor răzășilor 
icoane plăcute închipuirii lor, aveau mai multă 
trecere decît sfaturile înţălepte ale preutului ; to- 
tuşi pănă atunci satul, dacă fierbea, nu luase nici, 
o hotărîre. 


CAPITOLUL III 


Siatul satului 


Casa părintelui Gheorghe era aşazată pe coastă, 
într'o livadă mare şi frumoasă, plină de nuci u- 
rieşi şi de tot soiul de pomi, împrejmuită cu un 
gard voinic, cu coamă înaltă de cătină. 

Se făcuse acuma noapte și luna începuse să 
se ridice. Cînd Andrei intră pe poarta ogrăzii pă- 
rintești, găsi aproape tot satul strîns împrejurul 
nucului celui mare care se afla în faţa tirnaţului. 
Se scosese din casă toate laviţele, scaunele şi scău- 
nașele părintelui ; dar afară de un bătrin sau doi, 
toată lumea era în picioare, iar în mijlocul ei se 
vedea părintele Gheorghe şi cu cei trei Făcăurești 

care vorbiau cu un om ce purta haină țărănească, 
înalt, uscăcios, cu barba sură tăietă scurt şi cu 
lungi plete aproape cu desăvirşire albe. 

Andrei îl recunoscu îndată: era moş Ioniţă Cim- 
poieş, un răzăş din Filipești. 

La o parte, vorbind cu preuteasa, se vedea că- 
lugărul Varsanovie, fiul mai mare al părintelui 
Gheorghe. 

Cum văzu pe Andrei, Stan Făcăoariu strigă : 

— laca şi ginerele! Nu mai lipsesc decit acei 
care şi-au vîndut sufletele boieriului. Ia ascultați, 
oameni buni, povestea care are să v'o spuie moș 
Ioniţă. 

— Părinte Gheorghe, Stane și oameni buni! 
începu atunci omul cel străin. Ştiţi că satul nos- 
tru se judecă de ani cu banul Ștefănică Strilea 
dela Bogdăneşti, vărul sulgeriului Mihalache, pen- 
tru nişte dănii meşteșugite din hotarul nostru, 
dobiîndite încă de vornicul Matei, tatăl banului. 
De douăzeci de ani ne judecăm la fiecare schim- 
bare de domnie și pănă acum banul, cu hiîrtiile 
ce le are, ne-o dat veșnic ramaşi; "şi noi, cu a- 
ceste judecăţi, am cheltuit un amar de bani. Cînd 
s'o schimbat domnia acuma, numai văru-meu, 
preutul Vasile, şi cu un cumătru al lui s'au găsit 
care să sfătuiască satul să deie din nou jalbă la 
domnie spre a porni judecată; dar oamenii, să- 
tui și sărăciţi de judecăţi, mau vrut să-i asculte: 
unii li-au hotărit chiar că-i vor lua la bataie de 
vor mai pomeni de judecată. Dar de Paşti o ve- 
nit în sat să-şi vadă părinţii, nepotu-meu, Cos- 
tache, care-i seimean hătmănesc și o spus tutu- 
ror că domnul cel nou ţine cu oamenii și nu cu 
boierimea, povestind cum era față la divan, cînd 
Vodă o întors unor oameni un hotar, cotropit de 

un boier megieş cu hirtii meșteşugite încă de pe 
vremea bunicilor lor... cum, în alt rînd, o pus 
de o întins pe un fecior de boier gios, la scara 
curţii domnești, și l-o bătut la falangă, fiindcă îşi 
făcuse rîs de fata unui preut—şi altele de ase- 
menea. Şi atunci începînd iar popa Vasile şi cu 
cumătru-său să umble printre oameni cu îndem- 
nuri ca să pornească din nou judecată pentru pă- 
mîntul cotropit de Strileşti, s'o lasat satul ademe- 
nit şi ne-o trimes, pe mine și pe preutul Vasile 
la leşi, unde am dat jalbă domniei. Miercuri o 
fost sorocul de judecată şi nu numai că Vodă 
ni-o făcut dreptate deplină, hotărind că dăniile 
sînt făcute cu meşteşug şi ca banul să ne în- 
toarcă îndată pămînturile; dar o mai poroncit ca 
el, drept despăgubire că s'o folosit atita vreme 
pe nedrept de acele pămînturi, cum şi pentru 
cheltuielile făcute, să mai deie satului pe deasupra 
încă aceiași întindere de pămînt din hotarul lui. 
Cît am stat la leşi, am mai văzut alte două ju- 
decăţi în care au fost daţi ramaşi niște boieri 
hrăpitori de hotare şi am văzut cu ochii mei cum 
pe ispravnicul de Hiîrlău l-o bătut la tălpi, fiind- 
că mincase nişte bani domneşti. Acuma, la în- 
toarcere, abătindu-mă pe la vărul Stan,i am spus 
cele la care am fost martur şi el m'o rugat să le 
povestesc și satului vostru adunat. Și acuma mai 
adaog un sfat dela mine. Oameni buni, mulţi 
sînt domnii cei răi, puţini sînt cei drepţi! Gră- 
biţi-vă de vă folosiți de fiinţa în scaun a unui 
domn drept și iubitor de popor pentru a vă cîș- 
tiga dreptatea cum ne-am câștigat-o şi noi.’ 

— Auzit-aţi, oameni buni? strigă Stan Făcăoa- 
riu îndată ce Cimpoieş îşi isprăvi cuvîntarea. Mai 
avut-ați parte de domn atit de drept? N'aţi greşi 

voi cătră copiii voştri dacă nu v'aţi grăbi să do- 
'bindiţi şi voi dela el dreptate și să scoateţi și să 
asvirliți departe cuiul boieresc bătut în păretele 
vostru? Ce mai aşteptaţi ? Să vă iee Mihalache 
Strilea şi cîtă moşie v'o mai ramas ? 

— Să nu mai așteptăm, strigară mai multe 
“glasuri, dintre care cel mai hotărît era al Ungu- 
reanului Vlad Catana. Să facem chiar acuma jalbă 
la domnie şi mini so trimetem la leşi! 

— Aşa, așa, strigară ceilalți, să pornim îndată 
judecata. Nenea Stan şi părintele să plece chiar 
mini la leşi. Să punem în astă sară mînă dela 
mînă pentru a închipui bani de drum. 

Și deodată se auzi un glas piţigăiet care se ri- 
dică deasupra tuturor celorlalte şi care striga: 

— De acuma o sosit ceasul dreptăţii. De acuma 
capătă sărăcimea dreptate | Nenea Stan îmi în- 
toarce pămînturile pe care mi le-o luat cu nimica! 

Și din mulţimea în care se furişase nebagat în 
samă, ieși un ţaran de stat mijlociu, slab la trup, 
îmbracat în zdrenţe, încins cu o funie de teiu, 
cu opinci rupte în picioare, cu o căciulă desfun- 
dată pe pletele sure, cu o faţă lungăreaţă şi trasă, 
acoperită de o barbă scurtă și rară, cu ochii mici 
suri, şi împodobită cu un nas mare, al cărui virf 
roşu vorbia de dese convorbiri cu ulcica de vin 
şi de horilcă. 

— Radu Irofti! strigară mai mulţi săteni re- 
cunoscîndu-l. Dar de unde ieşit-ai ? 

Stan Făcăoariu, un barbat de statură înaltă, de 
făptură puternică, cu o faţă rotundă și rumănă, 
acoperită de o barbă căruntă, îngălbenise la au- 
zul acelui glas piţigăiet şi la vederea sirbedei 
îiinţi din care ieşia. Temeiuri puternice făceau ca 

răsărirea neașteptată a acestei arătări să-i fie cu 
desăvirşire neplăcută, mai ales în acel ceas, 

Radu Irofti era fiul unui scoboritor din Roşca, 
căsătorit cu o urmașă a Călinei şi care astfel stă- 
pînia o întindere bunişoară de moșie, cu finaţuri 
de frunte și cu vie renumită. Bătrînul Ifrim Irofti 
era om de treabă, gospodar harnic şi strîngător; 
gospodăria lui era una din cele mai îmbiel- 
şugate din sat. Dar Radu se aratase încă din cea 
mai fragedă tinereţă un stricat: leneș, beţiv şi 
muieratec. De oarece pămînturile cele mai bune 
ale lui Ifrim şi ale soţiei sale se mărginiau cu 
acele ale lui Stan Făcăoariu,—acesta pusese de- 
mult ochii pe ele și plănuise să se folosească de 
ticăloşia lui Radu pentru a şi le însuși. Știind pe 
Ifrim de om aspru şi neîndurat, el înlesnia adesa 
pe Radu cu gologani şi-l punea astfeliu în stare 
s'o ducă într'o beţie și într'un desfriu; iar pe de 
altă parte se grăbia să aducă la cunoştinţa tată- 
lui toate necuviinţile fiului, mai împodobindu-le 
cu amărunte închipuite și astfeliu se înveninau 
necontenit legăturile dintre părinte şi fiu. 

Mama lui Radu murind şi acesta, ca singur co- 
pil, moştenind partea ei de moșie,—Stan puse 
neamuri și prieteni să împrumute pe moștenitor 
cu sume mai însamnate; iar după un an, dus de 
el într'o beţie, Radu vindea unui răzăş, care nu 
era decit un om de paie al lui Stan, tot pămîn= 
tul din Călina ce-l moştenisedela măsa. Cei cîți- 
va lei ramaşi după plata datoriilor fură chel- 
tuiţi întrun nou chef de cîteva luni, la sfirşitul 
căruia nişte răzăși care se întorceau dela Rădiana 
îl găsiră întrun şanţ, mort beat, cu capul spart, 
cu hainele pe el rupte bucăţi și fără o leţcaie în 
pungă. Oamenii îl ridicară din şanţ şi, punîndu-l 

în căruță, îl duseră la tată-său. Acesta îl primi 
în casă, îl îngriji şi-i cumpără haine nouă;, dar, 
îndată ce îl văzu în picioare, îi dădu un leu, o 
traistă plină de merinde şi un rind de schimburi, 
apoi îl duse pe poartă afară şi, rostind un blăs- 
tăm îogrozitor, îi hotărî că de va mai călca în 
bătătura părintească, il va ucide ca pe un cîne. 
Trecuse de atunci zece ani în cursul cărora nu 
se mai auzise nimică despre Radu lrofti. Bătri- 
nul Ifrim, asupra minţii căruia Făcăoariu se fă- 
cuse din ce în ce mai stăpin, murise; dar înainte 
de sfîrşit vinduse lui Stan gospodăria lui; iar cu 
limbă de moarte hotărise comîndul, grijile şi po- 
menirile ce trebuiau făcute pentru miîntuirea su- 
fletului său şi a căror cheltuială acoperia întoc- 
mai preţul cu care îşi vinduse averea. Era firesc 
ca sosirea, la sfatul satului din acea sară, a ace- 
luia pe care îl credea mort demult la colţul vr'o 
unui gard, să fi făcut pe Stan Făcăoariu să în- 
gălbenească. Şi aceasta cu atît mai mult cu cît în 
postul mare murise o soră a mamei lui Radu, 
care lasase şi ea niște bucăţi de pămînt în Că- 
lioa, ai căror moștenitori erau el şi o vară pri- 
mară a lui, fiică a altei surori a bătrinei. Stan se 
grăbise să cumpere moştenirea dela acea femeie 
dindu-i— de oare ce era încredințat că Radu Iroiti 
nu mai trăiește—un preţ, mic”pentru moştenirea 
întreagă, dar ridicat pentru jumatate uintr'iusa. 
Şi acuma bejănarul întorcîndu-se, Stan avea să-i 
întoarcă jumatate din cumpărătură sau s'o cum- 
pere pentru a doua oară dela el. Dar Stan Fă- 
-căoariu era un om deprins să judece o stare de 
ducruri dela întăia privire şi să iee răpede o ho- 
tărîre. Fără a lasa lui lrofti vreme să-şi urmeze 
cuvintarea, el se grăbi să-i răspundă: 

— Sînt gata să-ţi întorc pămîntul îndată ce 
mi-i întoarce banii pe care. cum știe tot satul, 
i-am cheltuit pentru comîndul tătine-tău şi a gri- 
jilor pentru liniştea sufletului său. Și-oiu primi nu- 
mai capetele, fără dobindă. 

— Dar de unde să ieu acei bani, cînd m'ai 
lasat fără pămînt cu care să-i agonisesc? strigă 
Radu. 

— ţi las pămînturile toate, cu via, cu livada, 
cu toată' roada lor din vara asta şi te-oiu aştepta 
pentru plata banilor pănă în ziua de Sfinţii Im- 
paraţi a anului care vine,—răspunse Stan cu um 
zîmbet. i 

infăţoşarea lui Radu zicea destul de lămurit că 
nu era nici o primejdie ca el să poată plăti vr'o- 
dată banii datoriţi Făcăoariului. Pierdea într'ade- 
văr venitul pămîntului și a viei pe un an întreg; 
dar această jertfă era de neaparată trebuinţă pen- 
tru a risipi îndoielile stîrnite în inimile răzășilor 
celor saraci de cuvintele şi de sosirea neaştep- 
tată a lui Irofti. 

— Ce ziceţi, oameni buni, urmă Stan, vorbit- 
am bine şi ca om drept? 

— Bine! strigă mulţimea, să trăiască nenea 
Stan! 

Radu Irofti rămînea mut. 

— Eşti mulţămit, îl întrebă Stan, mai vrei ceva 
dela mine ? 

— Mă întreb, răspunse bejănarul, ce înșelă- 
ciune stă ascunsă în vorbele tale. 

Dar, la aceste cuvinte, fiii, neamurile şi toţi a- 
cei care stăteau în atirnarea Făcăoariului săriră 
asupra lui Radu, ocărindu-l, suduindu-l şi ame- 
ninţindu-l — fiindcă la binele ce i se făcea, el răs- 
pundea cu bănuială şi cu batjocură. Poate chiar 

că lrofti n'ar fi scapat nevatamat din mîinile lor, 
dacă nu-i liniştea părintele Gheorghe și nu tră- 
gea pe bejănar deoparte, dîndu-l în sama călu- 
gărului Varsanovie care îl duse în casă. Inainte 
însă ca să dispară în tindă, Stan Făcăoariu îi mai 
strigă : 

— Să vii mîni dimineaţă să-ţi dau cheile lăcă- 
ților dela casă şi dela căsoaia din vie. Marturi 
să-mi fie toţi cei de față că-ți dau înapoi şi casă 
şi vie şi că te aştept pentru bani pănă în ziua 
de Sfinţii Imparaţi a anului care vine. 

Adunarea liniştindu-se apoi, se hotărî într'un 
glas reînceperea judecății şi trimeterea la leşi a 
părintelui Gheorghe și a lui Stan Făcăoariv. Dar 
cînd se făcu socoteala banilor trebuitori pentru 
cheltuielile judecății şi se întocmi cisla după care 
trebuia să deie fiecare, cei mai mulţi aratară că nu 
au bani și rugară pe părintele Gheorghe şi pe 
Făcăureşti să-i închipuie, tăgăduind că-i vor îna- 
poi cu dobindă la toamnă. Dar atit preutul cît și 
Stan, care mai împrumutase satul cu bani pen- 
tru judecată şi-i scosese pe urmă cu multă greu- 
tate, şi încă nu pe deplin, propuseră atunci ca 
pornirea judecății să fie amiînată pe toamnă, după 
culesul viilor, cînd lumea este mai înlesnită de 
bani. Și sfatul se sparse în urma luării acestei 
hotăriri. 


CAPITOLUL IV 


Cei doi fraţi 


Andrei părăsi ograda părintelui odată cu frate- 
său Varsanovie care se întorcea chiar în acea noapte 
la Bogdana de-adreptul prin codru, voind să fie 
la mănăstire pentru utrenie. Andrei, Care nu-l vă- 

zuse demult, se hotărise să-l însoţească pănă la 
Lacul Dracului, unde drumul spre Bogdana pă- 
răseşte zarea Tămăşănilor, scoborindu-se în Pie- 
trosul cel Mic. 

Călugărul era și mai inalt și mai spătos încă 
decit Andrei cu care samana mult la faţă, barba 
şi părul fiindu-i însă mai închise. Puterea lui era 
cumplită. La vrista de optsprezece ani ucisese un 
urs care se înfruptase la oile tătine-său cu ceia- 
ce numia el „un par“ de stejar, adică trunchiul unui 
stejar tînăr pe care îl mînuia cu o singură mină 
și cu cea mai mare uşurinţă, dar pe care alt om 
nici nu l-ar fi putut ridica cu amîndouă. 

Acest urieş era însă blind ca un miel şi ruşi- 
nos ca o fată mare. El era cu un an mai în 
vriîstă decît Andrei, pe care părintele Gheorghe 
voise să-l facă preut și-l învațase carte. Preuţia 
nefiind pe placul lui Andrei, iar tatăl său stă- 
ruind în hotărîrea lui, tînărul, cînd fu trimes la 
Focşăni pentru a învaţa tipicul la un protopop 
prieten al părintelui Gheorghe, luă la Urecheşti 
drumul spre leşi şi se duse întins la un văr al mi- 
ni-sa, ciauş într'unul din steagurile de seimeni ai 
agiei. Ciauşul văzind această frumuseţă de flă- 
cău, se grăbi să-l bage în steagul lui, unde An- 
drei sluji trei ani şi în care ar fi putut să îna- 
inteze :bine, dacă firea lui cinstită s'ar fi putut îm- 
paca cu jafurile şi cu împilările la care seimenii 
erau nu numai unelte oarbe, dar adesa şi partaşi. 
Primind de acasă o scrisoare în care i se făcea 
cunoscută logodna îrăţine-său cu Safta, fata Fă- 
căoarului, şi iertarea părinţilor pentru nesupune- 
rea lui la voinţa lor,—el se grăbi să și puie om 
în loc şi să <e întoarcă la Tămăşăni. 

Nunta lui Vasile avea să se facă peste două 

duni, după stringerea bucatelor de pe cîmp şi a 
culesului viilor. Dar pe la Ziua Crucii se auzi 
deodată că logodna s'o stricat și că Vasile se că- 
lugăreşte sub numela de Varsanovie la mănăs 
tirea Bogdana, întîmplare care fireşte dădu gu- 
rilor răle prilej bogat de vorbă. Aceste vorbe în 
cetară după cîteva săptămîni pentru a reîncepe 
din nou de sărbătorile Crăciunului, cînd se auzi 
că Andrei Nan se însoară cu Safta Făcăoariu în- 
dată după Bobotează. 

Varsanovie după călugărie nu mai dădu pe la 
Tămăşăni veme de mai bine de patru ani; în- 
vaţase carte în acest timp, se făcuse întăiu iero - 
diacon, apoi în curind ieromonah. Nu numai în- 
treaga mănăstire, dar toată lumea care îl cunoș- 
tea, lăuda curățănia neprihănită a vieţii lui, evla- 
via şi bunatatea de inimă de care dădea dovezi 
în toate zilele. Părinţii lui veniau adesea să-l 
vadă; după vr'o doi ani începu să meargă la mă- 
năstire şi Andrei, dintăiu singur, pe urmă cu 
Safta şi cu Ilenuţa; dar Varsanovie nu mai călcă 
prin Tămășăni decit în urma nașterii nepoțelului 
său, care primi numele de Vasile şi al cărui naş 
fu călugărul. De atunci venia aproape în fiecare 
lună la tată-său unde minea, dar trecea mai tot- 
deauna și pe la casa frăține-său, unde şădea cîte- 
odată la masă. 

După ce ieșise din ograda părintelui lor, frații 
apucase prin vii, spre zarea dealului, urmind dru- 
mul strimt care şerpuia prin ele. Mergînd, ei vor- 
biau de întoarcerea neașteptată a lui Radu Irofti 
şi amindoi lăudau fapta lui Stan Făcăoariu, pen- 
iru care mai cu samă călugărul îşi atata bucuria. 

— Totdeauna m'am temut să nu deie vr'o ne- 
norocire asupra lui nenea Stan pentru acea cum- 

părătură, zicea el, căci, de! o cumpărat ieftin de 
tot, folosindu-se pentru aceasta de dihonia din- 
tre tată şi fiu. Eram îngrijit să nu fi fost vr'un 
blăstăm asupra acelui pămînt. 

— Visez eu oare, zise Andrei, sau auzit-am 
mai demult, cînd eram copil, că este un blăstăm 
asupra unuia din bătrinii noştri ? 

— Ba nu visezi de fel, răspunse călugărul; 
este un blăstăm asupra pămîntului din Roşca. 
Din pricina, acestui blăstăm, urmașii lui Roşca 
sînt cei mai saraci dintre răzăşii noștri: gilcevile 
dintre ei sînt nesfîrșite. In acel bătrin s'au vîrît 
doară mai mult decît în celelalte, cu cumpără- 
turi, și sulgeriul Mihalache și nenea Stan. Nu știi 
că certele din acel neam nu mai încetează, că 
tatăl nu vorbeşte cu fiul, că fratele urăște pe soră 
şi că toate aceste dihonii se nasc din certe pen- 
tru pămint ? 

— Da, zise Andrei, aşa este cum zici; dar eu 
n'am auzit niciodată din ce s'o născut acest blăs - 
tăm. 

— Eu știu, răspunse Varsanovie; mi-o spus 
şi tata şi moșu Sima dela Măgura Ocnei. 

— Spune-mi şi mie. 

— Bucuros. Ci-că în vremea de demult stră- 
moşii noștri, bătrinii satului, urmașii lui Tamaş 
Şopirlă, nu lucrau ei singuri pămîntul: pe par- 
tea din sat a fiecăruia din ei erau oameni, ţa- 
rani aşazaţi acolo din veci, care aveau casele lor 
şi stăpiniau hotarul satului; iar bătrînii, strămo- 
şii. noștri, erau un feliu de mai mari peste ei, 
de boeri care luau dijmă dela acei ţarani, stă- 
piniau crîşme şi vaduri de mori, şi cîte un pă- 
mint două pe care îl lucrau cu braţele taranilor 
datori să li facă cite o clacă sau două pean. 

Dela o vreme însă, prăsindu-se unii din bătrîni 
mai tare decit alţii, so întîmplat ca aceştia să 
aibă pe partea de sat a ficăruia numai cite un 
taran dela care să iee dijmă, care să-i facă clacă 
și să macine la moara lui. Țaranul cate lua nouă: 
părți din roada pămîntului, era mai bogat de- 
cit stăpînul căruia îi dădea numai o parte. Au 
început prin urmare acei stăpîni să facă ce pu- 
teau pentru a scapa de taranii lor; unii le cău- 
tau pricină şi-i goniau, alţii îi îndepărtau cu bi- 
nişorul, găsindu-li loc pe alte moşii, căci loc era 
mult şi oameni puţini. Fiecare stăpin era bucu- 
ros să primească în satul lui oameni care să-i 
deie dijmă, să-i facă clacă, să macine la moara 
şi să bele la crişma lui. Spre a aduna oameni: 
cît mai mulți în satele lor, ei scutiau pe orice 
nou venit de dijmă și de clacă pe ani îndelun- 
gaţi, uneori pe toată viaţa. Astfel stind lucrurile, 
cei mai mulţi se mutau fără împotrivire, de bună: 
voia lor. 

Dar erau unii din ţarani care, deprinși cu lo- 
cul în care copilărise, nu voiau să se mute, mai 
ales cînd aveau pe dinsul casă bună, cu livadă: 
întemeietă şi cu vie rodnică. 

Tata mi-o povestit că o auzit dela bunică-sa 
că, în vremea bunicului ei, trăia un urmaș al lui: 
Roşca, anume Sandu, care avea pe partea lui de 
sat numai un ţaran numit Constantin Axinte, gos- 
podar bun, cuprins și care stăpînia via cea mi- 
nunată din dreptul jităriei dela deala satului, a- 
cea cumparată acum cîțiva ani de socru-tău dela 
Neculai Agachi. Constantin Axinte mai avea şi o 
fată frumoasă ca ziua care iubia la nebunie pe 
fiul unui răzăş mai scapatat din Băteiu. Fata era 
dragă flăcăului care, cu mare greu, izbutise să 


28 RADU ROSETTI 


facă pe părinţii lui s'o primească să le fie noră. 
Bătrinii se bucurau că fiul lor va pune mina pe 
gospodăria lui Constantin Axinte. Că băietul a- 
vea să facă clacă şi să deie dijmă nu li pasa, 
căci fiind saraci erau deprinşi cu nevoile. Dar 
Sandu, pe lîngă că singurul ţaran pe partea lui 
de sat era Constantin, mai avea şi o fată, nu 
prea frumoasă, pe care nu putea s'o mărite, ne- 
avind cu ce s'o înzăstreze, căci în bătătura lui 
nu se vedea nici o vită. Cînd auzi de îusură= 
toarea fiului răzăşului scapatat din Băteiu cu fata 
taranului lui, pricepind Îndată că părinţii băietu- 
lui au primit această căsătorie numai din pricina 
casei bune, a livezii celei întemeiete şi a viei ce- 
lei rodnice,— şi-o zis că, dacă ar goni din sat pe 
Constantin Axinte, a lui, a Sandului, are să ră- 
miie şi casa şi livada şi via, pe care le poate da 
el de zăstre fetei lui, căsătorind-o pe diînsa cu 
flăcăul din Băteiu. Zis şi făcut. Sub cuvint că 
taranul s'o purtat obraznic cu el, îi trage, agiutat 
de neamuri, o bataie soră cu moartea; apoi, tot 
cu agiutorul neamurilor, vine într'o dimineaţă la 
dinsul în bătătură, îi încarcă toată gospodăria în 
cele două cară ce le avea Rominul; îi pune cu 
deasila, pe el şi pe fata lui, peste lucruri şi-i 
duce peste hotarul satului, pe acel al Negoieşti- 
lor. Flăcăul din Băteiu s'o căsătorit în curînd cu 
fata lui Sandu ; şi biata fiică a lui Constantin 
Axinte, ramasă împovorată, a înebuait de du- 
rere. Bietul om o venit într'o zi la biserica din 
“Tămăşăni, tocmai cînd ieşia lumea dela liturghie 
şi acolo o blastamat pe Sandu şi pe tot neamul 
lui, cerînd lui Dumnezeu să nu îngăduie ca pămîn- 
tul cei s'o ripit să fie de folos şi spre sporire nici 
lui, nici urmaşilor lui și să facă ca pe veci, pănă 

la stîngerea acelui neam, acel pămînt să fie să- 
miînţă de ceartă, de ură neîmpacată între rudele 
cele mai apropiete și de pagubă pentru ei. Ră-: 
zăşii l-au gonit cu pietre, dar de atunci mers- 
au întreg neamul lui Sandu Roşca spre scădere. 
Și tata o mai auzit dela bătrîni că casa lui Axinte, 
livada şi via lui, au trecut de atunci dela o mînă 
la alta; şi oricine le-o stăpinit, o avut ceartă cu nea- 
murile şi pagubă de tot feliu, iar paguba şi cearta 
încetau pentru ei îndată ce acele pămînturi tre- 
ceau în alte mini. 

— [Iaca că sulgeriul nu se teme de blăstăm şi 
treburile pănă acum nu-i merg rău, zise Andrei: 

Fraţii ajunsese tocmai atunci la Lacul Dracului, 
în faţa cărării care ducea devale în pirău şi de 
acolo la Bogdana. Amîndoi se opriră și Andrei 
întinse dreapta spre a-şi lua ramas bun dela Var- 
sanovie, dar acesta ramase nemișcat, cu ochii în 
jos, fără a lua mîna întinsă, 

— Ce stai pe gînduri? întrebă Andrei mierat. 

— Gîndesc, răspunse călugărul ridicînd încet 
ochii dela pămînt şi uitîndu-se în ochii frăţine- 
său,—că mă văd silit să-ți spun lucruri ce cu 
scîrbă le rostesc și pe care tu le vei auzi fără 
plăcere. 

— Ce lucruri? întrebă Andrei, deşi gîcea că 
ri să fie vorba de dragostea lui pentru Zam- 
ira. 

— Frate Andrei,— zise Varsanovie cu glasul lui 
cel blind, dar cu hotăriîre,—tu ştii cît îmi era Safta 
de dragă şi ştii ce jertfă mare am făcut cînd, 
incredinţindu-mă că nu eu ci tu eşti stăpin pe 
inima ei, am dezlegat-o de făgăduinţa ce mi-o 
dăduse să-mi fie soţie şi, călugărindu-mă, ţi-am: 
lasat-o ţie. Singura alinare la durerea cumplită 

pricinuită de această jertfă o fost gîndul că, prin- 
trînsa, am închizeşluit fericirea voastră a amîn- 
-durora. Opt ani de zile avut-am temeiu, să nu mă 
căiesc de ceiace făcusem : căsnicia voastră o fost 
pănă în săptămînile din urmă podoaba satului 
nostru. Frumuseţa cea mîndră a Saftei o fost 
ştearsă acum trei ani de boala de care o zăcut, 
“dar tu ai urmat să fii pentru ea acelaşi soţ iubi- 
tor ca mai 'nainte, cînd acea frumuseţă era în 
‘floare. Eram mindru de fericirea întemeietăacum 
opt ani prin jertiirea viitorului meu în lume. 

Amară mi-o fost jalea cînd am aflat, cind m'am 
încredințat Chiar, că acea fericire este nimicită, 
că dragostea ta s'o departat de Safta spre a se 
“revarsa asupra unei ființi nevrednice, asupra tii- 
toarei cu sîmbrie a sulgeriului Mihalache. Se vede, 
“urmă călugărul cu un glas ce se făcuse mai as- 
pru, că ai uitat şi jurămiîntul făcut în faţa altaru- 
lui şi acel ce mi l-ai făcut mie acum opt ani, 
cînd m'am hotărît să ţi-o las ţie, că te vei purta 
cu ea astfel încît nu voiu avea niciodată temeiu 
să mă căiesc de jertfa mea? 

Călugărul tăcu; iar Andrei care îl ascultase cu 
“capul plecat, îl ridică atunci şi, uitindu-se la rîn- 
dul lui în ochii frăţine-său, răspunse cu glas ho- 
tărit : 

— Da, frate, este adevarat că, împins de pa- 
timă şi de pofte necurate, uitasem acel jurămiînt. 
Da, vreme de două luni uitat-am pe Safta, gîn- 
dul şi poftele mele au fost sub robia unei femei 
fără de rușine, patima îmi robise minţile, eram 
nebun. Dar acea nebunie o încetat... 

— De cînd, întrebă cu bănuială Varsanovie. 

— De astăzi, răspunse Andrei; și văzind un 


zîmbet de neîncredere pe buzele călugărului, el 
urmă : 

— Astăzi ea o cutezat să-mi ceară să mă le- 
păd de Safta, mi-o cerut s'o ieu de soție și să 
merg cu dinsa să m'aşăz la leşi luînd şi copiii 
cu mine. Cu o clipă înainte ca ea să rostească 
acea cerere, eram nebun de ea; dacă mi-ar fice- 
rut să fac moarte de om, poate, ierte-mă Dum- 
nezeu, aşi fi făcut-o pentru a-i împlini dorinţa. 
Dar cînd mi-o cerut să lepăd pe Safta, s'o ieu 
de soţie, pe ea, ibovnica boieriului, să-i dau pe 
Jlenuţa şi pe Vasilică ca ea să-i crească, atunci 
s'o risipit nălucirea în care trăiam de opt săp- 
tămini. Am priceput ce nebun şi ce păcătos am 
fost, i-am răspins cererea cu greață şi cu hotă- 
rire şi am fugit acasă. In drum m'o mai urmă- 
rit pofta după frumuseţa ei, încercîndu-se să mă 
întoarcă înapoi, dar icoanele Saftei şi ale copii- 
lor m'au tras spre casă și, cînd am întrat în o- 
gradă, cînd i-am văzut și i-am luat în braţe, am 
simțit că moarte pe vecie sînt şi patima şi pof- 
tele necurate. Crede-mă, frate, căci încă n'ai au- 
zit minciună din gura mea. 

Andrei vorbia cu căldură, adevărul se oglindia 
în ochii lui, orice bănuială pieri din ochii călu= 
gărului care îi întinse mîna. 

— Te Cred, frate, zise el stringînd cu putere 
acea ce Andrei o pusese într'a lui. Te cred şi am 
încredere în tine. Ai avut un vis rău şi acel vis, 
slava Domnului, o trecut. 


CAPITOLUL V 


Despre Strileşti în deobşte şi despre 
sulgeriul Mihalache în deosebi 


Strilești erau așazaţi în ţară de vr'o sută două- 
zeci de ani. Ei venise din Țarigrad unde se nu- 
marau printre neamurile cele mai de samă ale 
Fanarului, dar îsi trăgeau obirsia tocmai din Spa- 

nia. Povestiau că strămoșul lor venise la curtea 
bizantină în veacul XIII, în. fruntea unei cete de 
lefegii catalani. Căsătorindu-se cu o fată de neam 
împăr ătesc, se așazase la Țarigrad, botezind şi 
crescînd pe fiii lui în legea răsăriteană. Numele 
acelui căpitan şpaniol ar fi fost Miguel de Jas- 
Estrellas, dar fusese schimbat de Greci în Lastrilas. 
Armele lor purtau trei stele de aur, așazate în 
chip de triunghiu pe cîmp roşu. 

In Moldova venise cu Dumitraşco Cantacuzino, 
în întăia lui domnie, doi fraţi Lastrilas, ale căror 
nume fusese scurtat de Moldovenii meşteri la 
schimonosirea numelor în Strilea. Cei doi fraţi, 
fiind rude cu domnul, capatară îndată slujbe bă- 
noase, apoi se căsătoriră cu fete bogate şi de 
neam. Ei luară o parte însamnată în toate ţesă- 
turile de intrigi care alcătuiesc istoria țărilor noa- 
stre în a doua jumatate a veacului XVII şi la 
începutul celui următor. Fiind mai ageri la minte, 
mai meşteri în toate vicleşugurile decit boierii 
romîni, ajunseră răpede la slujbele cele mai înalte 
şi făcură stări mari, stirnind astfel asupra lor in- 
vidia şi ura boierilor păminteni. Şi aceștia por- 
niră în deosebite rînduri împotriva lor prigoniri 
cumplite: intrigi, conspirații și chiar răscoale cu 
arma. Strileștii fură adeseori închiși, căzniţi, storși 
de bani de cătră domnul de pe vreme; în multe 
riuduri fură siliți să-și caute mintuirea în fuga 
peste hotar dar, la urmă, ei ştiau să împace pe 
domo, să recapete cu dobiudă banii luaţi și să 
ajungă la slujbe mai înalte, la vază mai mare 
decit înainte, 

Urmașii lor se făcuse cu totul romini, erau 
priviţi de boierii pămiînteni ca fraţi și vorbiau 
mult mai bine romineşte decit grecește. Frau îm- 


PACATELE SULGERIULUI 33 


părțiți acuma, la al patrulea neam, în mai multe 
neamuri aproape toate bogate. Mihalache Strilea 
însă era sarac cu desăvirşire. 

Tatăl său, banul Constantin, lasase o avere des- 
tul de frumoasă şi numai doi băieţi: Mihalache 
şi Lascarache. 

Cel mai mic, Lascarache, fusese din capul lo- 
cului cumpatat și stringător. Se căsători de vreme 
cu fiica, nu prea frumoasă, dar bogată, a vorni- 
cului Neculai Mogildea. Supus şi plecat cătră mai 
marii lui, înaintă răpede pe treptele boieriei şi 
privia acuma cum din zi în zi îi creştea starea. 

Cel mai mare, Mihalache, se aratase din capul 
locului risipitor, peste samă de însetat de plăceri 
şi din cale afară semeţ. Caii de soiu și ar- 
mele de preţ (era un călăreț şi un trăgător fără 
păreche), hainele scumpe şi mai ales femeile fru- 
moase şi ușuratece il făceau să cheltuiască ca un 
nebun. Apoi mai era darnic peste măsură : punga 
lui era veşnic deschisă nu numai pentru prie- 
teni, dar şi pentru toţi nevoieşii în deobște. O a- 
semene viaţă îl sili să-şi vîndă ocinile una după 
alta. 

Rudele, care îl iubiau din pricina firii lui des- 
chise și vesele, încercară de mai multe ori să-l 
căsătorească, dar în zadar: găsia fiecărei fete cite 
un cusur. Insă cînd împlinia douăzeci şi cinci de 
ani, fu cuprins de dragoste pentru o fată orfană, 
aparţinînd unui neam grecesc bun şi vechiu în 
Țarigrad, dar aşazat de curînd în ţară şi cu totul 
lipsit de avere. 

Fata era bine crescută, blîndă şi de o frumu- 
seță strălucitoare, dar și saracă lipită pămîntului 
şi cheltuitoare. Se căsători cu ea. Nu-i mai ră- 
minea atunci lui Mihalache Strilea decît casa din 

leși, a patra parte dintr'un sat nu prea mare pe 
Nistru și dăniile din Tămăşăni care, la moartea 
banului, rămăsese în partea lui fiindcă frate-său 
nu voise să le jee. 

După căsătorie, neștiind ce să facă şi din ce 
venit să trăiască, se rugă de neamuri, de care a- 
vea multe bogate şi puternice şi, prin ajutorul 
lor, căpătă slujbușoare bune şi grase, cînd la curte, 
cînd la ţinuturi. Era deştept şi ager, începuse să-i 
meargă bine, dar din nenorocire rămăsese tot se- 
meţ. Se sfădi cu un puternic al zilei, fu silit să 
părăsască slujba cu rangul de sulgeriu şi, neaviod 
încotro, se apucă să-şi facă moșie în Tămăşăni. 
Am văzut atit greutăţile ce le întimpinase la în- 
ceput cît şi întorsătura neaşteptată luată de îm- 
prejurări în urma dihoniei izbuhnite între răzăşi. 
Sulgeriul isprăvise clădirea curții lui, o casă din 
paianturi, şindilită, cu cerdac lat de douăspre- 
zece palme şi parmaclic dinainte, despre miazăzi 
(căci clădirea după obiceiul celor mai multe aşă- 
zări dela noi, întorcea spatele prlveliştei încîntă- 
toare asupra văii Trotuşului). Ctădirea cuprindea 
o tindă lată, despărțită în două în sensul lărgi- 
mii, cu dovă încăperi în dreapta tindei şi una 
mare cît celelalte două împreună în stinga ei. Îşi 
adusese soția la Tămăşăni şi petrecea acolo pănă 
în postul Crăciunului, cînd se muta în leşi, unde 
sta pănă aproape de Paști. 

Frumoasei Smaragdei nu-i plăcea șşăderea la 
țară unde vedea numai ţarani, iar pe nime mai 
de samă. Dar, cu toate aplecările ei spre chel- 
tuială şi cu tot dorul ei de petrecere, nici o plia- 
gere nu-i ieşia din gură, căci iubia cu patimă pe 
frumosul ei soţ şi ştia bine că şăderea la ţară 
este neapărată pentruca să astupe macar întru 

cîtva golurile lasate în punga lui prin cele trei 
iuni ce le petreceau în leşi, goluri care vai! nu 
se puteau astupa pe deplin deci: prin împrumuturi» 

Biata Smaragda sar fi împacat poate şi mai 
bine cu această lungă şădere la ţară, dacă boie- 
riul ei iubit n'ar fi fost atît de sburdalnic şi atît 
de necredincios. Nu că el ar fi încetat so iu- 
Dească, că s'ar fi purtat varvar cu dînsa, sau că 
s'ar fi aratat nepăsător faţă de ea. O, nu! O iu- 
bia ca și în ziua cea dintăiu, nu rostise cătră ea 
nici o vorbă aspră, cuvintele de iubire curgeau 
şivoiu din gura lui; dar, ca şi în zilele dintăiu ale 
căsătoriei, o înşala cu toate fustele și cu toate 
catrinţele ce-i ieşiau înainte și nu i se aratau În- 
dărătnice. Cucoane, femei și fete de boierănaşi 
şi de calemgii, de negustori, ţarance, slujnice, ți- 
gance şi chiar jidoavce, numai dacă erau fru- 
moase, sulgeriul era gata să le iubească pe toate... 
pentru o clipă. 

El de altmintrelea nici nu prea ascundea Sma- 
ragdei această slăbăciune a lui şi-i zicea adesa 
glumind, cînd ea, cite odată, îi făcea vr'o slabă 
mustrare sau plingea fiindcă auzise despre vr'o 
poznă din cale afară boacănă a boeriului ei: 

— Ce-ți pasă, ele trec şi tu rămii! 

Intr'o zi, îl prinse cu o ţigancă chiar în ietacul 
ei. Izbuhni în lacrimi, plînse ceasuri şi nu se mai 
putea sătura de plins. Sulgeriul, foarte ruşinat şi 
foarte mîhnit, nu ştia ce să facă ca s'o liniștească: 
rugăminte, făgăduinţe, desmierdări, toate erau zâ“ 
darnice. O lăsă singură şi cînd se întoarse tot 
plingînd o găsi. De odată, Smaragda, ramasă 
singură mai multă vreme, auzi sgomot în curte, 
sub fereasta ei, șapoi vaiete de femeie. Aceste 
vaiete urmind vreme îndelungată şi făcindu-se 

din ce in ce mai sfişiitoare, sulgereasa se sculă 
de pe patul pe care plingea de ceasuri şi se a“ 
propie de fereastă. Jos, la scară, sub odaia ei, 
era lungită, cu faţa în jos, tiganca cucare prin- 
sese pe barbatu-său. Un ţigan o ţinea de cap, 
altul de picioare şi un al treilea o croia cu ha- 
rapnicul. Sulgeriul, ne mai ştiind ce să facă ca 
să liniştească pe Smaragda, găsise acest mijloc. 
pentru a-şi arata pocăința şi a-şi ispăși greșala. 
Și tot bunul suflet ce era sulgereasa Smaragda 
deschise fereastra şi strigă ţiganilor să înceteze. 
Aveau doi copii pe care îi iubiau la nebunie și 
care erau mîndria lor. Şi într'adevăr, amindoi e- 
rau neobișnuit de frumoşi, de deștepţi şi de vioi.. 
Frosiniţa, fetiţa, era icoana mini-sa, iar Patrașcan, 
numit astfel după naşul său, marele logofăt Pa- 
traşcu Arbore, părea bucăţică ruptă din sulzeriu. 

Cu un an şi citeva luni înainte de începutul 
povestirii noastre, Smaragda răcise la biserică în 
vremea postului mare. Cu toate sfaturile doftoru- 
lui curţii, nu voi să steie în pat, urmă să-și vadă 
de gospodărie, să postească și, dumineca urmă- 
toare, merse iar la biserică. Răceala se schimbă 
în juvghiu şi, în săptămina Patimelor, îşi dădu 
sufletul, Cîteva clipe înainte să închidă ochii pen- 
tru totdeauna, făcu sămn sulgeriului să s'apropie 
de dinsa, se uită în ochii lui cu nespusă dragoste 
şi rosti cuvintele : 

— Psihi mu ? (Sufletul meu). 

Durerea sulgeriului fu într'adevăr mare : el plinse 
din adîncul sufletului pe fiinţa frumoasă, iubitoare 
şi cu suflet curat pe care o pierduse. Vr'o două 
luni ramase ca smintit şi dacă, cu încetul, jalea 
i se mai potoli, nu încetă macar o clipă să simtă 
golul lasat de Smaragda. 

De astă dată ramase la Tămășăni nu numai 
pănă îa postul Crăciunului, dar petrecu chiar a- 
colo iarna întreagă. Vinător bun şi îndrăzneţ, îşi 
petrecea vremea mai ales cu vinatul. Urşii, cer- 
bii și rișii mişunau prin codrii nemărginiţi din 
împrejurime: sulgeriul se întorcea totdeauna acasă 
încarcat cu pradă bogată. 

Adusese cu dinsul, pentru îngrijirea copiilor, 
pe Zamfira, o fată care fusese luată de Sma- 
ragda în slujbă numai cu citeva zile înainte de 
îmbolnăvirea ei. Cum o văzuse, sulgeriul îşi ju- 
rase să nu scape din mînă un asemenea chili- 
pir. Fata nu se arătă salbatecă de loc; dorinţile 
boieriului fură împlinite încă înainte de boala şi 
de sfîrşitul sulgeresei. Frumoasă la faţă și la trup, 
hazlie şi deşteaptă, ea ştiu să păstreze mai multă 
vreme favoarea neîmpărțită a sulgeriului. Dar fi- 
rea: lui însatată de schimbări nu putea să răbde 
lanţurile unei statornicii prea lungi. Poftele îi 
fură din nou stîrnite, cînd de vr'o ţigancă, cînd 
de vr'o nevastă frumuşică și uşnratecă din Tămă- 
Şăni, Stoieneşti sau Mirişte şi chiar de mai departe 
cînd de vr'o negustoriţă sau cuconiţă de mina a 
treia din Tirgu-Ocnei. Tînăr, frumos, vesel și în- 
drăzneţ, plăcea femeilor și cunoștea acuma de 
minune chipurile prin care, cu cheltuială puţină, 
să le facă plecate voinţilor lui. 

Căci se făcuse cumpănit în cheltuieli: se hotă- 
Tise să adune avere mare pentru copiii lui, sin- 
gurele ființi în lume pe care într'adevăr le iubia 
din toată inima. Frăsina trebuia să aibă o zestre 
dîndu-i drept să fie peţită de o beizadea, iar Pa- 
traşcu să poată alege între domnițe. Petrecind 
acea iarnă la ţară, izbuti să mai plătească din da- 
torii, pe lingă că cumpără părţile unor răzăşi sa- 
raci din Văsian. 

In primavară fu silit să se răpadă la leşi. Prin- 
tre neamurile pe care le avea acolo era şi hatmanul 
Iordache Strilea, un văr al treilea cu tatăl său, 
om foarte bogat și cu vază mare, nu atita pen- 
tru averea de care dispunea, cit pentru binefac- 
rile şi dreptatea lui. 

Cînd banul Constantin îşi trimesese fiii la leşi, 
ca să între în slujbă, ei fusese găzduiţi, ocrotiţi. 
şi sfătuiţi de hatmanul lordache.  Bătrînul boler 
a cărui viață era de o curăţănie neobişnuită, a- 
vuse totdeauna o mare slăbăciune pentru Miha- 
lache. Pacatele tinărului îl mîhniau, dar firea lui 
bărbătească şi deschisă, bunatatea de inimă de 
care dădea necontenite dovezi, făcuse pe hatman 
să treacă peste cusururi şi să le puie pe samati- 
nereţelor. 

Cind sulgeriul veni acuma la moșu-său, bătri- 
nul îl îndemnă să nu rămiie necăsătorit. adău- 
gînd că avea acuma prilej să iee o fată de neam 
bun, blindă, bine crescută, gospodină și cu avere 
frumoasă. Şi cînd Mihalache se grăbi s:-l în- 
trebe de numele acelei comori, moşu-său îi răs- 
punse că fata era chiar copila surorii soției sale, 
Catinca, fiica cea mare a vornicului Dumitrache 
Țifescu. 

Partida era înt'adevăr din cele mai bune, vor- 
nicul Dumitrache fiind unul din oamenii cei mai 
bogaţi din ţară, iar Catinca, pe lingă partea ei 
în averea foarte însamnată lasată de răposata vor- 
miceasă Safta, maică-sa, putea să se mai aştepte 
la o zestre frumoasă dela vornic. Sulgeriul primi 
propunerea hatmanului cu bucurie şi cu recu- 
noştință,1 rugîndu-l să scrie vornicului Dumi- 
irache care șădea și iarna şi vara la moşia lui, 
Domneștii, în ţinutul Putnei. Se hotări între dîn- 

şii ca sulgeriul s'aştepte la Tămășăni scrisoarea 
prin care hatmanul avea să-i facă cunoscut răs= 
punsul lui Țifescu. 

Acest răspuns sosise cu două zile înaintea ce- 
lor povestite mai sus și era cu desăviîrșire îmbu- 
curător. Vornicul se aratase foarte bucuros de 
propunerea hatmanului şi, printr'insul, poftia pe 
sulgeriu să vie pe cîteva zile la Domnești spre a 
face cunoștință mai temeinică. 


CAPITOLUL VI 


In care sulgeriul Mihalache ajunge 
la Domnești 


Strilea plecase chiar adouazi de dimineaţă 
cu rădvanul la care erau înhamaţi cei patru tele- 
gari negri. Pe capră erau doi ţigani : Nastasă Ve- 
zeteul şi Culiţă feciorul, îmbracaţi amindoi pen- 
tru acest prilej, cu nişte ilice şi niște anterie vechi 
ale stăpinului lor. 

Sulgeriul Mihalache, un barbat de treizeci şi 
trei de ani, de făptură mai mult sprintenă, avea 
o faţă frumoasă cu ochi negri, mari, vioi, plini 
de foc şi de veselie, un nas drept şi o gură po- 
trivită, cu buze pline și rumene, pe jumatate as- 
cunse sub musteţi și sub barba castanie închisă, 
lungă, Jată şi mătăsoasă. 

Purta calpac uşor de astrahan cu fund verde, 
ilic cafeniu scurt cu blană de samur pe mărgini, 
anteriu de matasă uşoară cu dungi învriîstate: 
verzi, roșii, negre şi galbene, strîns la cingătoare 
cu un şal frumos şi, în picioare, ciubote de 
iuft roșu. Lîngă dinsul, pe pernele rădvanului, se 
vedea o giubea de matasă verde, căptușită cu al- 
las alb. Dinaintea lui, între cele două geamuri de 

dinainte, era spînzurat un toc de piele, de atir- 
nat peste umăr, în care se vedeau două pistoale 
frumoase de fabrică nemţască. Căldura era înă- 
bușitoare, radvanul era greu şi drumurile răle : 
la Cornățel lasară caii să răsufle, pe la prînzul 
cel mare erau la Adgiudul Nou unde poposiră 
două ceasuri și, la trei după amiază, ajunseră la 
Domnești. 

Curtea de aici, una din cele mai mari din ţară, 
era aceiaşi în care podghiazul lui Demideţchi 
împresurase şi prinsese pe Duca Vodă, la întoar- 
cerea acestui domn dela împresurarea Vienei, dar 
care fusese cu desăvirşire prefăcută de curînd de 
vornic. 

Un zid puternic cu metereze, la cele patru col- 
turi ale căruia se vedea cite un turn rotund, în- 
cunjura casa boierească, grădina, grajdurile şi ce- 
lelalte heiuri. 

La sgomotul făcut de trăsură şi la strigătele 
vezeteului poarta grea de stejar, legată cu șine 
de fir, se deschise fără sgomot. Rădvanul întră 
în curte trecînd pe lingă perdegiu sau portar, un 
țigan zdrenţuros, cu lanţuri grele de picioare şi 
cerc de fier cetluit împrejurul capului, sămn că 
fugise dela stăpin, fusese prins şi adus înapoi. | 
se păru lui Strilea că acea față neagră, din care 
se vedeau numai doi ochi de jaratec, ieșind 
dintr'o barbă neagă şi incilcită, nu-i este uecunos- 
cută. 

Casa era cu două rînduri şi aveu trei cerda- 
curi; unul la rîndul de gios în faţă şi două la 
acel de sus, unul din faţă şi celalalt din dos. 
Cind trăsura ajunse la scară, vr'o trei ţigani des- 
culţi, în anterie vechi și rupte, strînse pe trup cu 
rămășiţi înădite şi cîrpite de șaluri lepadate de 

stăpîn, alergară pe cerdacul de gios podit cu les- 
pezi și avînd parmaclic de piatră, scoboriră ră- 
pede cele trei trepte și să grăbiră să deschidă 
obloanele rădvanului. 

Sulgeriul ieşind din caretă fu luat pe subsu- 
oară de cătră ţigani, dus în pridvorul cel mare 
al casei și de acolo, tot ţinut de subsuoară de 
doi din ţigani, fu suit pe scara dela fundul ace- 
lui pridvor, scară care se învîrtea între doi pă- 
reţi pănă la rindul de sus, într'o încăpere lungă, 
avind o uşă prin care ieşiai în cerdacul de sus, 
așazată între două ferești, mari pentru vremele de 
atunci, dar care astăzi ar părea mici. Al treilea 
țigan dăduse fuga înaintea lor ca să spuie vor- 
nicului numele musafirului, căci sulgeriul, la ie- 
şirea lui din trăsură, avuse grijă să se numească. 
Păreţii odăii în care se afla acuma Strilea erau 
văruiți și nu aveau altă podoabă decit două og- 
linzi mici rotunde cu ramuri de nuc lustfuit. In 
fund se vedeau două sobe cu cite patru stilpi, 
în fiecare părete erau cîte două uși întrun canat. 
De jur împrejur, între sobe şi uși, între uși şi 
fereşti. erau tandururi acoperite cu covoare ș, 
deasupra tandururilor, paturi de lemn, cu min- 
dire de paie şi saltele de lină, deasupra cărora 
erau așazate macaturi de pînză moldovenească 
cu dungi albastre şi roşii. Pe paturi şi la părete 
erau aşazate perini de paie şi coltuce de lină îm- 
bracate la feliu cu macaturile, iar la fereşti se 
vedeau perdeluţe drepte de aceiaşi materie. Pe 
Paturi erau așazate mai multe mesuţe rotunde, 
în trei picioare scurte, de lemn de brad lustruit. 
In mijlocul odăii era o masă mare rotundă, de 
nuc lustruit, acoperită cu un covor de Țarigrad, 
împrejurul căreia se găsiau vr'o zece scaune tot 

de nuc, cu perine de lină, acoperite la feliu cu 
paturile. In mijlocul tavanului, alcătuit din 
grinzi și scînduri de brad atîrna, spinzurat de 
lanţ, un policandru de lemn boit în galbăn cu 
douăsprezece sfeşnice în care era aşazată cîte o 
luminare de său. In păreţi se vedeau înfipte, din 
loc în loc, tricheluri, iarăşi de lemn, boite cu 
galbăn, cu luminările lor, tot de său. Podeala 
era de blăni de stejar, înegrite de vreme şi date 
cu oloiu. 

Sulgeriul care printr'o fereastă deschisă privia 
cum se dishamau caii lui, fu distras dela această 
privire prin sgomotul unei uși care se deschidea. 
Intorcîndu-se, văzu pe vornicul Dumitrache care 
înainta spre dinsul. 

Vornicul era un barbat de cincizeci de ani îm- 
pliniţi, nalt şi slab, cu o faţă !lungăreaţă și ochi 
suri, mici dar vioi şi şireţi, un nas lung, subţire, 
cam coroietic şi o gură mare cu buze subțiri cu 
totul pierdute în barba lungă, neagră, ameste= 
cată numai pe ici și colea cu fire argintii. 

Purta giubea de ștofă verde, cu sîngiap la măi- 
gini, anteriu de ghermesit alb şi verde cu flori- 
cele roșii și albastre, briu de şal scump, şalvari 
roși, meşti și papuci galbeni, iar pe cap un fes 
roş de lină uşoară cu canaf de matasă albastră. 

Sulgeriul, luînd mîna ce i-o întindea vornicul, 
se plecă asupra ei şi o sărută, iar vornicul îl să- 
rută pe frunte. 

Apoi Țilescu, așăzindu-se pe un pat, cu spa- 
tele razamate de perine și cu picioarele încruci- 
şăte sub dînsul, pofti pe sulgeriu să s'aşăze lîngă 
el. Se aduseră dulceţi, cafe şi ciubuce, urmind tot 
odată obişnuitele întrebări asupra sănătăţii și a 
drumului făcut de sulgeriu, apoi laudele firești 

aduse de amindoi hatmanului Iordache. După a- 
ceste, vornicul puse sulgeriului feliu de feliu de în- 
trebări asupra neînțelegerilor lui cu răzăşii dela 
Tămășăni şi asupra chipului în care îşi propunea 
să-şi întregească moşia. 

Vornicul Dumitrache Țiiescu era un boier de 
neam vechiu, cunoscut în toată ţara pentru lăco- 
mia şi neîndurarea ce o aratase faţă de răzășii 
care aveau nenorocirea să-i fie megieşi. La moar- 
tea tăiine-său, logofătul Grigore, Domneştii erau 
un trup de moşie frumoasă, cuprinzind două mii 
de fălci, iar acum aveau peste opt mii, făcute 
toate dela răzăşii de pe împregiur care fusese 
desfiinţaţi cu desăvirșşire. Toate mijloacele fusese 
întrebuințate spre a ajunge la acest scop : intriga, 
înşălăciunea, schingiuirea, cumpararea diregători- 
lor, plastecgrafiarea și ripirea actelor, groaza: ni- 
mica nu fusese lasat de-o parte. Strigătele de du- 
rere ale despoieţilor umpluse ţara întreagă. 

Constantin Racoviţă, în întăia lui domnie, în- 
credințîndu-se de vinovăția lui Țifescu, îl chiemă 
iaaintea lui, îi făcu mustrări din cele mai aspre, 
îl bătu cu buzduganul şi poronci ca toate cum- 
părăturile făcute de el să fie din nou cercetate 
de divan. Dar Țifescu, înrudit fiind cu boierii cei 
mai puternici, știu să trăgăneze judecata pănă la 
mutarea lui Racoviţă în domnia Ţării Romîneşti. 
Apoi, sub noua domnie a lui Matei Ghika, nu 
numai că izbuti să împiedece orice judecată, dar 
ajunse la trecere mare şi urmă să-și rotunjască 
moşia. hăzăşii încercase să-l ucidă; trăsese de 
mai multe ori asupra lui, dar el scapase totdea- 
una ca prin minune şi acuma, de cîţiva ani, nu 
mai ieșia pe moşie decît încunjurat de o strajă 
de douăsprezece slugi înarmate pănă în dinţi. 

Cind Racoviţă venise să domnească pentru a doua 
oară, ce mai rămăsese din răzăşii megieşi cu Dom- 
neştii se ridicase cu mic cu mare şi venise la leşi 
cu jalbă, în urma căreia domnul trimese pe un 
ciohodar cu nişte seimeni ca să ridice pe biv vel 
postelnicul Țifescu şi să-l aducă la scaun. Dar 
acesta fiind vestit de prieteni, fugise în Ţara Mua- 
tenească. Racoviţă voia să puie pe răzăşi în stă- 
pinirea pământurilor ce fusese ale lor fără altă 
judecală, căci altfeliu, din pricina lipsei lui Țifescu, 
această pricină s'ar fi prelungit vreme îndelun- 
gată. Insă faţă cu nemulţămirea stirnită între boie- 
rii cei mari la vestea unei asămenea măsuri, nu 
putu decit să rinduiască pricina în cercetarea di- 
vanului. Această a doua domnie a lui Racoviţă 
neţinind decit un an, îi fu lucru uşor postelni= 
cului Dumitrache, prin rudele şi prietenii lui, să 
zădărnicească toate soroacele, La venirea în scaun 
a lui Scarlat Ghika, Țifescu recăpătă trecerea ce 
o avuse la fratele acestuia, Mateiu; nu trecu anul 
şi dobindia vornicia Țării de Jos, țelul visat de 
dinsul de ani iadelungaţi. 

Ținutul Putnei fiind cuprins în oblăduirea lui 
judecătorească, îi fu ușor să scăpe de cei cîțiva 
răzăşi mai dirji care îl supărase. Găsi cu uşu- 
rință marturi care, în schimbul cî:orva galbeni, 
amestecară pe acei nenorociţi în furturi de vite 
şi în omoruri despre care ei nu aveau macar cea 
mai mică știință. Acei care dădură vornicului și 
cel de pe urmă parmac din moşia strămoşască 
Scapară ; iar acei care se aratară mai îndărătnici, 
sau a căror ființă era supărătoare,înfundară ocna 
pe viaţă, alţii ispăşiră cerbicia lor prin ştreang. 

Cind Țifescu părăsi vornicia, sub Grigore Ca- 
limach, ei stăpînia douăsprezece mii de fălci ìn- 

tro singură întinsoare şi nu mai avea grijă de 
judecată, căci răzăşii îndrăzneţi zăceau sub ţa= 
rină sau în fundul ocnei, iar cei slabi de înger 
tremurau de frică în colibele lor numai la au= 
zul numelui cumplitului vornic. Şi pe lîngă Dom- 
nești, el mai stăpînia încă alte cincisprezece sate 
în deosebite părți ale ţării; și ori unde împreju- 
rul satelor lui se aflase răzăși, el ştiuse să-i stingă 
cu desăvîrșire. 

Nu trebuie să ne mierăm deci dacă, la auzul 
chipului în care sulgeriul Mihalache îşi propu- 
nea să întregească moșia Tămăşănii, vornicul se 
uită la dinsul cu o milă de care :nu era străin 
disprețul. Ce copii era sulgeriul! Avea să-i a- 
rate el după căsătorie cum se lac moșiile cînd 
are cineva norocul să se afle între răzăși! 

Vornicul se sculă după o bucată de vreme și 
propuse musafirului să iasă pe cerdac ca să-i a- 
rate caii lui cei de preţ. Sulgeriul primind cu 
bucurie, Țifescu bătu în palme şi poronci ţiga- 
nilor care intrară, să ducă două scaune în cerdac 
şi să trimată răspuns vezeteilor să scoată din 
grajdiu şi s'aducă la scară caii cei arăpeșşti, mi-: 
sirliii şi telegarii cei negri. 

Sulgeriul care era cunoscător bun de cai nu 
putu să înăbuşe un strigăt de mierare cind văzu 
acele dobitoace. Mai ales misirliii, un armasar şi 
o iapă, de trei ani pe patru amindoi, negri la. 
păr, amindoi cu stea în frunte și strănut la bot, 
erau de o frumuseţă cu totul neobişnuită : sul- 
geriul nu-şi putea lua ochii de pe ei. Acei cai 
fusese aduşi înadins pentru herghelia vornicului 
de un agă de ieniceri, prieten cu Țiiescu și văr: 
cu un beiu mameluc. Vornicul plătise pe dinşii 
o sumă cu care ar fi putut să cumpere o moșie 

mare. Mai erau doi armasari și două iepe. ară- 
peşti, foarte frumoşi cu toții, dar care nu se pu- 
teau asamana cu misirliii. Pentru îngrijirea aces- 
tor de pe urmă ţinea, pe lingă o droaie de ți- 
gani, doi paici, negri amindoi. 

După ce caii fură duşi înapoi în grajdiuri, a- 
mîndoi boierii ramaseră încă în cerdac, trăgînd 
din ciubuce şi întreţinîndu-se despre feliu de fe- 
liu de lucruri. Vornicul dacă era lacom, hrăpitor 
şi nedrept, era un barbat foarte deștept, hazliu şi 
chiar învaţat pentru vremea lui: pe lingă gre- 
cește şi turceşte, mai ştia nemţeşte, italieneşte şi 
puţin rusește, cetise nu puţine cărţi, mai ales din 
cele elineşti şi făcea chiar stihuri. Ştia multe şi 
avea foarte multe de spus ; ceasurile trecură pen- 
tru sulgeriu în chip plăcut ascultind povestirile 
gazdei lui. Tocmai întrun tirziu întră îa sală şi 
vorniceasa Rucsanda, a doua soţie a lui Țifescu, 
fiica unei capuchehaiele a lui Mateiu Ghika, o 
femeie înaltă și subțire, oacheșă, mai mult fru- 
moasă decit urită. Era îmbracată cu o rochie de 
matasă verde, în chip de anteriu, strînsă la cin- 
gătoare cu un briu de şal, iar peste rochie purta 
o caţaveică de catifea, tot verde, cu ceapraz de 
fir pe margine. Părul ei negru era ascuns sub 
un fes alb cu canaf de matasă albastră închisă, 
iar partea de jos a fesului dispărea sub o dan: 
telă de matasă albă, care alcătuia un colan uşor 
împrejurul timplelor. 

Cu diînsa venise Catinca, singura fiică a vor- 
nicului din întăia lui căsătorie, cu răposata Safta, 
fata postelnicului Neculai Arbure, sora Sultanei, 
soţia hatmanului Iordache Strilea. Catinca era a- 
tunci de vr'o cincisprezece ani, mai mult mică 
decit înaltă și grăsulie ; avea păr castaniu fru- 

mos şi ochii blinzi căprii. Dacă faţa nu se pu- 
tea numi frumoasă, era plăcută, mai ales prin se- 
ninatatea şi blîndeţa ce se oglindiau pe dinsa. 
Imbrăcămintea i se deosebia de acea a vornice- 
sei prin coloarea rochiei și a caţaveicii, care e- 
rau roşii la fată și prin faptul că purta capul 
descoperit. 

De abie se isprăvise salutările obișnuite cînd 
fură chiemaţi la cina pusă în una din odăile ale 
căror uși dădeau în sala cea mare. 

Masa, de lemn de nuc lustruit, acoperită cu o 
față de masă de piuză de in cusută cu fir şi cu 
matasă, era pregătită pentru patru inşi : adică di- 
naintea fiecărui scaun era aşazat cite un talger 
de cositor, avînd alături o lingură, tot de cosi- 
tor, un pahar mare pentru apă și altul mai mic 
pentru vin. La locurile menite pentru stăpinii ca- 
sei şi pentru Catinca se vedea cîte un toc, căptu- 
şit cu piele roşie împodobită cu cuie de argint ; din 
tiecare toc ieşiau miînerile de argint suflat cu aur 
ale unui cuţit şi ale unei furculiţi cu două vir- 
furi lungi, subţiri şi drepte. 

Cînd se puseră la masă, sulgeriul luînd loc în- 
tre vornic şi vorniceasă, se aduse, în tocul lui 
de piele, cuțitul și furculita musafirului care ră- 
măsese în pastrarea feciorului său. 

Pănă la mijlocul veacului al XVIII-lea, cînd ve- 
niau străini într'o casă boierească, nu era obi- 
ceiu ca cucoana boierului să steie la masă cu ei. 
iar fetele nemăritate şi mai puţin. Dela începutul 
celei de a doua jumătăţi a aceluiaşi veac însă, 
atingerea mai deasă cu lumea apusană făcuse ca 
să cadă în neobișnuinţă. Cucoanele începură să 
iee parte la mese împreună cu barbatii, fetele 

mari însă erau admise şi ele numai în împreju- 
rări cu totul deosebite. 

In vremea mesei convorbirea fu purtată mai 
ales de vorniceasă care vorbia numai greceşte, 
limbă ce o ştiau bine şi ceilalţi meseni. Se vorbi 
mal ales de copiii sulgeriului, de greutăţile în- 
tîmpinate pentru creşterea lor la ţară şi se schim- 
bară veşti despre rude, prietini şi cunoştinţi. Ca- 
tinca era mult prea bine crescută pentruca să 
cuteze să deschidă gura;, ea ţinea ochii plecaţi 
— dar, din cînd în cînd arunca cîte o privire fu- 
rişă spre frumosul musafir. 

Un taraf de lăutari, alcătuit din vr'o şase ți- 
gani şi aşazat sub fereşti, cinta necontenit hore, 
doine și mai ales cîntece de înimă albastră, ale 
căror stihuri erau datorite vornicului.  Mîncările 
multe erau cele obişnuite în parte şi astăzi la 
noi, pregătite de patru ţigani bucatari. Se var- 
sară vinuri din podgoriile cele mai alese din 
țară, dar atit vornicul cît şi sulgeriul beau foarte 
puțin, căci obiceiurile cumpatate ale Fanarioţilor 
avuse în această privinţă o înrîurire din cele mai 
fericite asupra boierimii moldovenești. 

După ce se sculară dela masă, Catinca nu în- 
soţi pe părinții săi în sală, chiar vorniceasa stătu 
numai puţin cu boierii. Aceştia însă traseră mai 
multe ciubuce înainte de a se despărţi și, în a- 
cest timp, vornicul găsi prilej să-și arăte neîn- 
crederea în noua domnie. Aceasta, după dinsul, 
avea să fie părtinitoare pentru treptele de gios, 
iar boierimea cea mare putea saştepte numai su- 
părări şi umiliri şi vornicul adăuga cu un sus- 
pin că, între noul domn şi verii lui, Matei şi 
Alexandru, era o deosebire foarte mare. Lumi- 
nările de său din policandru se făcuseră mici de 

tot cînd vornicul duse pe sulgeriu în odaia în 
care acesta avea să doarmă şi care era aceiaşi 
în care şăzuse la masă. 

Sulgeriul nu putu să adoarmă decît tîrziu : feliu 
de feliu de gînduri şi de icoane trecătoare îl ți- 
nură treaz pănă aproape de ziuă. Ele erau mai 
cu samă icoane frumoase de viitor mindru. Mi- 
halache Strilea se vedea ajuns la boierie mare, cu 
Catinca lingă dinsul la Tămăşăni, unde toată mo- 
şia era a lui. Frosiniţa şi cu Patrașcan, îmbracaţi 
în haine scumpe, frumoşi ca nişte îngeri, erau 
lingă dinşii. Dar deodată inima lui simţia o du- 
rere amară, căci icoana Smaragdei pe patul ei 
de moarte, cu fața senină şi nespus de fru- 
moasă, răsăria deodată înaintea ochilor lui; şi a- 
tunci era cuprins de o jale adincă, de un dor 
nemărginit după fiinţa dulce şi frumoasă, tova- 
rașa tinereţii lui, pe care o pierduse pentru tot- 
deauna. 

Dar iubirea de viaţă, pofta după plăcerile şi 
bunurile ei, dorul să ajungă să întemeieze copii- 
lor un viitor strălucit, goniau în curînd blinda 
icoană, readucînd pe acele de falnic viitor. 


CAPITOLUL VII 


In care vedem cum se cerceta un furt 
în veacul XVIII 


Zgomot mare, ţipete, zbierete şi sudălmi în 
curte îl treziră cînd soarele era încă gios. Sări din 
pat şi s'apropie de fereastă: în mijlocul ogrăzii 
văzu, încunjurat de o mulţime de slugi şi de ți- 
gani, pe vornicul Dumitrache, În giubea şi în 
papuci, numai cu fesul pe 'cap, aşa cum ieşise 
din pat şi, înaintea lui, unul din cei'doi paici în 

genunchi, rostind cuvinte întretăiete. Era să des- 
chidă fereasta ca să-şi deie mai bine samă de 
ceia ce se întimplase, cînd ușa se deschise și fe- 
ciorul lui întră în odaie. 

— Ce s'o întîmplat, întrebă sulgeriul, de ce 
s'o scoborit vornicul în curte la acest ceas atit 
de timpuriu ? 

— Au pierit armasarul misirliu cu iapa, răs- 
punse ţiganul. 

— Cum au pierit, întrebă sulgeriul, au mu- 
rit ? 

— Au fost furaţi, răspunse ţiganul. 

— Cum furați? Da’ nu-i păzia nimeni? mai 
întrebă sulgeriul care începu să se îmbrace ră- 
pede. 

— Caii erau întrun grajdiu anume făcut nu- 
mai pentru ei doi, alăture cu grajdiul cel mare 
de lingă poartă. Unul din paici dormia pe un 
pat de scînduri în curmezişul ușii grajdiului, iar 
un ţigan era culcat în paie, în grajdiu. Azi dimi- 
neaţă s'au găsit amindoi, şi paicul şi ţiganul, le- 
gaţi burduf, cu căluşu'n gură, grajdiul deschis 
şi deșert, poarta cea mare închisă, Crăciun per- 
depiul nicăiure, iar caii lipsind. 

— Cum ? Perdegiul o furat caii ? 

— Nu se ştie dacă i-o furat el singursau dacă 
o fost tovarăș cu alții. 

Strilea se grăbi să se spele şi să se îmbrace; a- 
poi scoborîndu-se în curte, se duse să se întilnească 
cu vornicul Dumitrache pe care îl găsi la graj- 
diul deşert al cailor furaţi. 

— Ai auzit ce pagubă mi s'o întîmplat? zise 
vornicul după ce răspunse la salutarea musali- 
rului. . 

— Dar cum de n'o prins nimene de veste ? 
întrebă sulgeriul. 

— Cum ? Fiindcă sînt toți nişte mişei pe care 
am să-i țin sub biciu pănă ce-or muri, strigă 
vornicul. 

— Oare perdegiul să fie talhariul ? 

— Cu bună samă că-i amestecat la tălhărie. 
De trei ori mi-o fugit pănă acuma. Sint deabie 
trei luni de cînd l-am prins şi l-am adus îna- 
poi.—lInchis-ai pe tiganca lui Crăciun în beciu ? 
întrebă vornicul pe vatavul de ogradă, căpitanul 
Simion. 

— Da, cucoane, răspunse vatavul, am închis-o 
şi pe dinsa și pe fata ei. 

Vornicul urmă să cerceteze cînd pe unul cînd 
pe altul din număroşii țigani strinşi înaintea lui. 
Dar nici unul din ei nu putu să aducă vr'o lămurire. 
Arapul şi ţiganul ce fusese legaţi nu ştiau nimică 
alta decît că, în mijlocul nopţii, se lasase deo- 
dată ceva greu pe capul lor ; li se deschisese gura, 
li se pusese cite un căluş întrînsa, apoi fusese 
legaţi astfeliu în cît să nu poată face nici o 
mişcare. Ei auzise pe hoţi; atît arapulciît şi tiga- 
nul se uniau pentru a spune că erau doi, desle- 
gînd caii şi depărtîndu-se încet cu dînşii. Un ar- 
gat care trecea desdimineaţă pe dinaintea graj- 
diului, găsind pe arap legat și uşa deschisă, dă- 
duse alarma. Cei doi puşcaşi care păziau sub cer- 
dacul curţii, nu auzise nimica ; iar de văzut nu 
era chip să se vadă, căci cerul fusese acoperit. 

Vornicul poronci vatavului să tragă numai de- 
cît puşcaşilor, chiar atunci, în fața lui, cîte două 
île de nuiele, pentrucă dormiss în loc să rămie 
reji. 

Pe cînd nenorociţii işi primiau pedeapsa, sul- 

geriul întrase în grajdiul deşert şi se uita la ies- 
lele și corlăţile făcute cu o îngrijire deosebită. 
Apropiindu-se de corlăţi pentru a privi mai bine 
amăruntele făptuirii lor, cum pășia peste aşternu- 
tul gros de paie, ciubota lui călcă peste ceva 
vîrtos. Ridică piciorul şi uitîndu-se jos, ochii lut 
dădură de o ţiţiitoare de os, lungă de o şchioapă, 
de cele care se întrebuinţau pe atunci şi se mai 
întrebuinţează şi astăzi de vînători la pindă, pen- 
tru a chiema căprioarele. Era so arunce jos, 
cînd nişte încrestături pe capătul ţiţiitoarei atra- 
seră bagarea lui de samă. O apropie de ochi şi, 
cu mare mierare, văzu stema familiei lui, cele 
trei stele așazate în triunghiu, sapate pe os în 
chip grosolan. Atunci îşi aduse aminte că puş- 
caşul lui, Ion Tiron, îi făcuse un tacîm întreg de 
țițiitoare, pentru chiemarea fiecărui soiu de șoimi 
şi că pe toate sapase stema Strileștilor. 

Dar cum se afla acea ţiţiitoare aici, cine so fi 
adus în grajdiul cailor furaţi ? S'o fi pierdut ho- 
tul care furase caii? Şi cum să fi căzut ea în 
mîna acelui talbariu ? Şi deodată o lumină îi 
străbătu mintea: el dăduse doară cu mina lui 
una din acele ţiţiitori, cu citeva luni îna- 
inte, la o vinătoare, lui Niţă Șchiopul, fiul preu- 
tului Pavăl dela Precista din Focșăni, a acelui 
care stăpinia în Tămășăni întreg bătrînul Ciuta 
şi jumatate din Băteiu. Işi mai aduse aminte că 
Șchiopul, numit astieliu fiindcă „Şc hiopata de pi- 
ciorul drept, era un stilp de crîșme şi cheltuitor 
peste măsură, avea nume foarte rău, mai ales de 
cînd se îngurluise cu una Anica, femeia unui popă: 
din satul Străoani, pe Zăbrăuţi, pe care o furase 
dela bărbatu-său și o ținea ascunsă prin poieni, 
în pădure. Se zvonia chiar că Șchiopul ajunsese 

hoț de cai. Strilea, cu prilejul vinătoarelor lui, 
auzise dela oameni din Cîmpuri şi din Mănăsti- 
rea Caşinului că fiul preutului Pavăl fusese a- 
desa întilnit de dînşii în munţi, pe potici pier- 
dute, calare pe vrun cal de toată frumuseţa, du- 
cînd de căpăstru încă pe unul sau chiar pe doi, 
tot de preţ, cînd îadreptindu-se spre hotarul Ță- 
rii Ungureşti, cînd venind dinspre acel hotar. Se 
şoptia chiar că cîte un omor al cărui faptaş nu 
se putuse descoperi, i s'ar fi datorind lui. Dar a- 
ceste învinovăţiri se aduceau Şchiopului numai 
cam în taină şi cu glas supus, lumea avînd mare 
frică de dinsul, căci era grozav de iute la mînie 
Şi de răutăcios, iar puterea -lui era de necrezut. 
Chiar urieșul Andrei Văsian şi frate-său, călugă- 
rul Varsanovie, fiii popei Gheorghe din Tămă- 
şăni, vestiți pentru puterea lor în tot ţinutul, n'a- 
veau ce să-i facă: Șchiopul îi trîntea pe amîndoi 
ca pe niște copii. 

Nu putea să încapă îndoială, Şchiopul furase caii 
în tovărășie cu perdegiul. 

Cît pe ce era sulgeriul s'alerge să spuie vorni- 
cului că găsise urma hoţului și ştia cine este a- 
cel hoţ, dar după o clipă se răsgindi şi se linişti. 
Era spre folosul lui să îndatorească pe vornic, fă- 
cîndu-l să găsească caii furaţi; dar nu se cădea 
să-l puie pe o urmă care putea să fie greşită. Nu 
trebuia să vorbască înainte—să fie cu desăvîrşire 
încredințat că hoțul era acel pe care el îl bă- 
nuia. Se îndreptă deci cu pas liniştit spre locul 
în care se auziau loviturile de nuiele şi vaietele 
pușcașilor. Dinaintea grajdiului celui mare găsi 
pe vornicul Dumitrache stind pe un scaun, cu 
imameaua narghilelei aprinse în mină. Dinaintea 
iui lungit la pămint, ţinut de cap şi de picioare 


54 | RADU ROSETTI 


de cite doi ţigani voinici, era acuma al doilea 
puşcaş,—căci cel dintăiu care îşi işpăşise pe- 
deapsa, zăcea gemînd și zvîrcolindu-se în niște 
paie, la colţul grajdiului. Un ţigan spătos a că- 
rui mineci suflecate lasau descoperiţi mușchii se- 
mănînd cu niște funii de oţel, ridica nuiaua de 
alun în sus și o făcea să cadă şuierind pe vi- 
nele singerate ale osînditului, ţigan şi el, lung, 
slab, cu fața acoperită de o barbă deasă. Lovi- 
turile cădeau în măsură, și în măsură ieșia din 
gura nenorocitului cînd un a-leoo, cînd un va- 
leoo din ce în ce mai prelungit şi mai ascuţit. 
După fiecare zece sau douăsprezece lovituri, vor- 
nicul făcea semn acelui care ţinea vergile să steie, 
sorbia adînc din narghilea pănă în fundul piep- 
tului, dădea drumul fumului pe gură şi pe nas, 
apoi certa pe ţiganul întins gios pentru lenea și 
nebagarea lui de samă, jurindu-se că are să-l 
belească de viu. Apoi sorbind iar din imame, 
zicea : 

— Dă-i! 

Și loviturile reincepeau să cadă în cadență și 
tot în cadență, la fiecare lovitură, răspundea cînd 
un a-leoo, cînd un va-leoo. , 

Se aduse şi sulgeriului un scaun pe care se 
așăză şi i se dăduse un ciubuc aprins din care 
începu să tragă, privind la osinda pușcaşului. 

După darea celei de pe urmă lovituri, vorni- 
cul sculindu-se, se îndreptă spre cănţăleria mo- 
şiei, care se afla într'o casă de cărămidă din faţa 
grajdiurilor, în ceia parte a curţii, urmat de sul- 
geriu, de vatav şi de toate slugile. 

Cănţăleria era o odaie joasă, dar destul de în- 
căpătoare, luminată de trei fereşti care aveau cite 
două giamuri mici şi opt zăbrele încrucişăte, Im- 

brăcămintea era alcătuită dintr'o masă mare de 
lemn de brad, boită în negru, un dulap la feliu, 
vr'o patru scaune și două paturi mari de scîn= 
dură, cu mindire de paie acoperite cu macaturi 
de pînză de casă şi, la părete, perine îmbracate 
la feliu. Aici locuiau cei doi gramatici, nişte bă= 
iei tineri de mazili care stăteau în picioare lîngă 
uşă. 

Vornicul Dumitrache, după ce întră în cănţă= 
lerie, se așăză turcește pe un pat și făcu sămn sul- 
geriului să s'aşăze lîngă dînsul; vatavul Simion 
ramase în picioare lîngă uşă, în partea opusă a- 
celei unde se ţineau cei doi gramatici. 

Prin uşa deschisă se vedea mulţimea ţiganilor 
strinşi dinaintea prispei. Vornicul poronci să a- 
ducă narghilele şi cafe, apoi spuse vatavului. 

— Să vie femeia și fata lui Crăciun. 

Vatavul ieşi și se întoarse în curînd cu două ți- 
gance: una mai în vristă, îmbracată în zdrențe 
murdare, — cealaltă tînără, naltă, frumoasă și curat 
îmbracată, dar cu faţa obosită și cu mijlocul cres- 
cut, aproape de facere. 

Cum se văzură în fața vornicului, căzură în ge- 
nunchi cerînd iertare şi jurind că sînt nevino- 
vate. 

Fără a li poronci să se scoale, Țifescu începu 
să le cerceteze în toate chipurile pentru a afla 
încotro fugise Crăciun cu caii și pe cine avuse 
de tovarăși. Le luă întăiu cu binișorul, făgădu- 
indu-le că de vor spune adevărul nu vor păţi ni- 
mică, că dimpotrivă li va fi bine. Dar ele, cuju- 
rămintele cele mai îniricoșate, răspunseră că nu 
știu nimică. Crăciun se culcase ca de obiceiu în 
căsuţa lor de lingă poartă; ele nu auzise cînd se 
sculase nici cînd ieșise, fusese trezite numai în 

ziuă de zgomotul ce se făcea în ogradă. Vorni= 
cul începu să le amenințe cu bataia, cu cazna; 
dar în zadar : ele tot una ţineau că nimică nu ştiu. 

Atunci vornicul poronci să saducă vergi. fi- 
ganul care bătuse pe cei doi pușcaşi întră ţinînd 
în mînă un smoc de nuiele de corn şi de alun, 
urmat fiind de alţi doi robi. Femeia lui Crăciun, 
cu toate bocetele ei, fu lungită gios şi ţinută cu 
fața la pămînt ; iar ţiganul care îndeplinia slujba 
de călău, începu să lovească. Țiganca se zvirco- 
lia și țipa cît o ţinea gura. 

După vr'o cincizeci de lovituri sîngele începu 
să ţișnească din pielea ei smolită. Vornicul făcu 
semn călăului să steie şi poronci acelor care ți- 
neau femeia de mini și de picioare să-i deie dru- 
mul. Țiganca se ridică pe un cot, gemînd. Apoi 
vornicul începu din nou s'o sfătuiască să spuie ce 
ştie, căci altfeliu este hotărît so bată pănă ce-și 
va da sufletul. Dar ea se jură din nou că nu ştie 
nimică şi că chiar de ar bate-o boieriul pănă la 
moarte tot nu va putea spune nimică. 

Atunci Țifescu, încruntîndu-se, strigă : 

—  Intindeţi-o iar şi daţi=i. 

Bataia începu din nou. Cînd după alte cinci- 
zeci de lovituri vornicul făcu iar sămn s'o lese 
şi începu din nou s'o cerceteze, ea nu mai putu 
răspunde, era pe jumătate leșinată. ifescu po- 
ronci s'o ridice şi s'o ducă în beciu. 

In acest timp fata stătea în genunchi, tremu- 
rînd ca varga: faţa ei se făcuse galbănă ca ceara 
şi ochii îi erau holbaţi de spaimă. 

— Fa Vasilco, zise vornicul cătră dînsa, după 
ce bătrina fu scoasă din odaie, ai văzut ce-o pă- 
tit mă-ta fiind că s'o îndărătnicit să nu spuie ce 
ştie. Tu să fii o fată de treabă şi să ni spui cine 

au fost tovarășii tătini-tău și unde au dus caii. 
Spune, dacă ţi-i milă de tinereţa ta și de zilele 
tale, căci altfeliu pun să te bată mai rău decit 
pe mă-ta. 

Vasilca era atit de îngrozită în cît nu putu să 
scoată un cuvînt, dar cu mîna arătă spre pînte= 
cele ei. 

— Cucoane, izbuti ea în sfirşit să strige, fle-ți 
milă de carnea şi de sîngele dumitale ! 

— Oho! strigă vornicul înfuriindu-se, cu de 
aceste crezi tu să mă îndupleci., Am să-ți arăt eu ! 
Simioane, pune numaidecit să sape afară, dina- 
intea cănţăleriei, o gropuşoară, mi-o întinde gios 
cu pîntecele deasupra gropei şi-i trage. Am mai 
bătut eu doară femei îngreunate! 

Dar tocmai cînd vatavul ieşia ca să îndeplinească 
poroncile stăpinului, Vasilica dădu un ţipet, căzu 
gios şi începu să se zvircolească ţipind. Simion 
se opri pe loc. 

— Ce stai? strigă vornicul mînios, n'ai auzit 
ce ţi-am poroncit ? 

— Cu voia dumitale, cucoane, răspunse Si- 
mion liniştit, au apucat-o durerile facerii. 

Cînd boieriul se uită din nou la fată, nu putu 
să păstreze macar cea mai mică îndoială. Se sculă 
râpede de pe pat și ieși urmat de sulgeriu ; dar 
de abie făcuse zece pași afară, cînd ţipetele fetei 
încetară și se auzi vaietul slab, dar ascuţit, al 
noului născut, 

— O las trei zile, zise vornicul cătră sulgeriu 
Şapoi îi arăt eu! Pe cea bătrină am să pun so 
bată la tălpi, şi la palme,—apoi dacă va urma să 
tacă, la pîntece. 

Sulgeriul nu răspunse, el găsia purtarea verni- 
cului firească şi dreaptă: i se părea cu nepu- 

tință ca femeia şi fata lui Crăciun să nu fi ştiut 
nimică despre scopurile şi plecarea lui. Cit pen- 
tru faptele de cruzime săvirșite de cătră vornic 
asupra celor două ţigance, ele erau lucruri ce 
se întimplau și se întimplară încă vreme îndelun- 
gată în fiecare zi; oricare alt boier în locul lui 
Țifescu tot ca el ar fi urmat. 


CapiroLuL VIII 


In care se face lumină în mintea 
Sulgeriului 


Cind ajunseră la scara curţii, vornicul merse 
să se îmbrace, iar sulgeriul începu să se primble 
în sală. Faţa perdegiului, cu cercul de fier îm- 
prejurui capului, și cu coarnele lungi care ieșiau 
din acel cerc, îi; reveniră în minte. Unde văzuse 
el acea faţă, fără cerc şi fără coarne? Cu bună 
samă că nu pentru întăia oară se întilnise el în a- 
jun cu acel țigan? Mai văzuse el acei ochi sal- 
bateci. Dar unde şi cînd? 

Auzi uşa din fund deschizîndu-se şi vatavul 
Simion intră în sală. 

— Mi-o poroncit cuconul să-l aştept aice,— zise 
el lui Strilea, cînd acesta se opri și se întoarse 
cătră el. 

— Imi pare bine că ai venit, vatajă,—zise sul- 
geriul apropiindu-se de Simion. De ieri, de cînd 
am pus ochii pe perdegiu, mă căznesc să-mi a- 
duc aminte unde și cînd l-am mai văzut şi nu 
pot izbuti să mă dumeresc. Purta coarne şi prin 
urmare o fost fugar; nu mi-ai putea spune pe 
unde o rătăcit? 

— Asta-i a treia fugă a lui, zise vatavul, bu- 
curos că are şi el ceva de povestit musafirului. 

O fugit pentru întăia oară acuma zece ani. Nu 
pot şti pe unde o umblat, dar eu singur am dat 
de dînsul,—au trecut acuma cinci ani,—într'o ta- 
bără de ursari domnești, la Ploscuţeni lingă Ad- 
jud. Era să mă omoare cînd, cunoscîndu-l, am 
pus mîna pe el. Noroc că mi-o sărit în ajutor 
bulubaşa lor, pe care îl cunoșteam demult. L-am 
adus legat înapoi, o primit în răstimpuri vre-o 
mie de bice, i s'o pus coarne şi l-am datla her- 
ghelie unde o stat un an. Apoi o fugit pentrua 
doua oară, s'o dus prin păduri în Țara Ungu- 
rească şi s'o tocmit ca surugiu la un grof Apor, 
pe Olt lîngă Ciuk.* O stat acolo trei ani. Anul trecut 
venindu-i dor de ţigancă și de fată, so cerut 
dela stăpînă-său pe o lună. Primind învoire, o 
venit pe furiș aici ca să le vadă şi să se încerce 
să le ducă cu dinsul peste graniță. Avînd un 
cumnat al lui care-i herghelegiu la noi, o mers 
într'o noapte la herghelie ca să-l roage să spuie 
soției și fetei lui să facă toate chipurile şi să vie 
în lunca Trotușului, a treia noapte, ca să se întîi- 
nească cu diînsul. 

l-o zărit însă alt ţigan cìod vorbiau împreună 
și, dind de ştire la curte, am bătut pe Manea, 
cumnatul lui Crăciun, pănă când ni-o spus unde 
şi când il putem prinde pe acesta. Dupăce l-am 
prins pe Crăciun, l-am bătut de am crezut că 
are să moară, iar cuconul l-o făcut perdegiu ca 
să-l aibă sub ochi. Dar se vede că grolul la care 
slujise era foarte mulțămit de el, căci de trei ori 
pănă acuma trimes-au la cuconul rugându-l să-l 
vindă pe Crăciun cu tot salașul lui, dar cuconut 
n'o vrut, fiind că-i era ciudă pe ţigan. Mai în 

fiecare săptămână îl punea jos, adesa de două 
ori într'aceiași săptămână, și mai puţin de două- 
„zeci şi cinci de vergi sau de bice nu-i trăgea. 
Acuma o lună o trecut chiar vechilul grofului 
-pe aici și iar o rugat pe boier să vândă stăpâ- 
nului său pe Crăciun, dându-i pe el pănă la o 
sută douăzeci de lei, adică cu ce să cumperi 
„doisprezece ţigani meșteri, dar cuconul n'o vrut. 
Ami aduc aminte că mi-o poroncit să arăt un- 
gurului grajdiurile cu caii. 

In mintea sulgerului se făcuse acuma lumină 
-deplină. Da, văzuse pe Crăciun la groful Ştefan 
Apor, la moşia acestuia dela Ciuk, când se dusese 
acolo să cumpere niște telegari pentru hatmanul 
lordache. Groful poruncise ţiganului să încalece ca 
să arăte boieriului moldovan un cal frumos de 
călărie şi ţiganul tălmăcise sulgeriului nişte cu- 
vinte ale grofului care ştia prost românește. 

Și groful care avea cea mai frumoasă her- 
„ghelie din Ardeal, era cel mai vestit hoţ de cai 
din toată Țara Ungurească. Numai nu fura în țara 
lui, ci în cele învecinate: Moldova, Țara Romi- 
nească, ara Leșască. Avea chiar și cai furaţi 
peste Dunăre, dela Turci şi de peste Nistru, dela 
Tatari. Crăciun dăduse fără îndoială grofului de 
ştire, prin. vr'o ceată de ţigani caldarari, că la 
vornicul "Țifescu se aflau cai de o frumusețe fără 
păreche, iar groful trimesese un om de încredere 
să se încredinţeze de adevărul vorbelor ţiganului. 

Părtăşia Şchiopului la furt se lămuria asămene 
pe deplin: că Șchiopul cunoştea pe grof, singur 
mărturisise sulgeriului. Vederat că caii frumoși 
cu care el fusese adesa întâlnit pe potici sîngu- 
„guratece, de către oamenii din Cîmpuri şi din 
“Cașin, îi ducea grofului, pentru sama căruia îi 

şi furase. Șchiopul fusese însărcinat de grof să 
fure misirliii vornicului Dumitrache cu ajutorul 
lui Crăciun. 

Năştea acum întrebarea : unde erau caii ? Fără 
îndoială pe drum spre moşia grofului. Și talharii 
cu bună samă că nu apucase drumul mare, ci o 
luase prin păduri. După cite auzise sulgeriul de- 
la Căşuneni şi dela Cimpureni, Șchiopul obiş- 
nuia să urmeze nişte cărări care-l scoteau în Țara 
Ungurească între Clăbuc și Zboină. Erau acum 
aproape opt ceasuri, fugarii trebuiau să fie departe. 
Cum să-i mai poată ajunge cînd ei plecase cu 
şăpte sau opt ceasuri mai înainte ? 

Dar, pe-de altă parte, faptul că aceşti doi cai 
făceau cit o avere întreagă, îndreptăţia presupu- 
nerea că Şchiopul şi Crăciun nu aveau să-i go- 
nească prin păduri şi munţi; o asemenea goană 
putind să-i strice cu desăvârşire, era de crezut 
că aveau să-i ducă cu îngrijire, mai domol. 
Atunci doi sau trei barbaţi îndrăzneţi, călări pe 
cai buni, i-ar putea ajunge dacă ar da de urma lor. 

Și sulgeriul îşi aduse acuma aminte că nimene 
nu știa mai bine obiceiurile $Şchiopului decît 
dușmanul lui de moarte, Neculai Jinga din Bor- 
șăni, pădurarul mănăstirii Bîrnova care, cu vr'o 
doi ani inainte, după ce prinsese pe nevasta lui 
cu Șchiopul, mai suferise.dela acesta şi o bataie 
groaznică. Pe femeia necredincioasă o lepădase 
chiar din ceasul acela, ceia ce făcuse de altmin= 
trelea după scurtă vreme și Șchiopul ; dar Jinga 
hrănia de atunci împotriva lui o ură neîmpacată.. 
Ar fi avut ades prilej să-l împuște prin pădure, 
n'o făcuse, fiindcă era doară creştin şi se temea 
de pacat, dar pindia prilejul ca să-l poată pierde: 
să-l prindă cu vr'o tălhărie sau altă faptă nele- 

giuită şi să-l deie pe mîna judecății. Neculai Jinga 
cunoştea toate obiceiurile și toate salașurile Şchio- 
pului prin păduri. Nimeni nu putea să deie de 
urma cailor aşa de răpede ca el. 


Sulgeriul se opri dinaintea vatavului Simion 
care rămăsese neclintit lingă ușa pe care întrase. 

— In cîte ceasuri ar putea oare un om calare 
să ajungă, fără a goni calul, de aici la Borșăni, 
peste dealuri, de-adreptul ? 


— In trei pănă la patru ceasuri, răspunse va= 
tavul. 


Tocmai atunci întră și vornicul în sală. Strilea 
se apropie răpede de el. 

— Arhon vornice,—îi zise, uitîndu-se drept în 
“ochii lui,—am bună nădejde să dau de urma tal- 
“harilor care ţi-au furat caii. Dar, pentru aceasta, 
trebuie să plec fără cea mai mică zabavă şi, de 
oarece este nevoie să caut acele urme prin pă- 
„duri, nu pot merge decit calare. Te rog deci, 
„dacă primeşti ajutorul meu, să poronceşti să mi 
se puie o şă pe un cal ce-l vei avea mai bun, 
-umblător dacă se poate, și să-mi dai și un om 
voinic şi de nădejde la mină, calare şi el pe un 
-cal care să se poată ţinea de acel care m'a purta. 

Faţa deschisă a sulgeriului, privirea lui iudrăz- 
neaţă, glasul liniştit dar totodată hotărît cu care 
vorbia, plăcură vornicului şi-i insuflară încredere. 

— Primesc ajutorul dumitale cu mulțămire, 
.arhon sulgeriu, răspunse el. Ți-oiu da umblătorii 
cei mai buni din grajdiurile mele. Umbletul lor 
întrece fuga altor cai şi, ca însoțitor, vei avea o 
slugă credincioasă şi voinică. Simioane,—zise el, 
întorcîndu-se cătră vatav,—să se puie șaoa mea 
«cea de drum pe Șopirla ; iar Petrea Balan să se 

gătească numaidecit de drum şi să puie şaoa pe 
Lăstun. 

Vatavul ieşi. 

— Te mai rog, zise sulgeriul, să-mi dai şi o 
păreche de pistoale bune în rafturi, însă deșarte 
ca să le încarc eu însumi. Am o păreche cu mine, 
dar nu strică să am și două. 

Vornicul bătu în palme şi poronci feciorului 
care intră, saducă pistoalele lui „cele nemţești”. 

— Dar spune-mi, zise Țifescul după ce feciorul 
ieși, încotro iţi este de gînd să te îndrepţi, şi a- 
supra cui ai presupus ? 

— Mă iartă, arhon vornice, dar te rog să nu 
mă silești să-ți răspund. Am bună credinţă că 
ți-oiu aduce caii înapoi, și ţi-oiu lămuri atunci 
cum am fost pus pe urma lor. 

Feciorul intră cu pistoalele care erau nişte a- 
„devarate juvaeruri. Sulgeriul le lăudă foarte şi 
ceru voie să le încarce. 

După ce le încărcă cu îngrijire, ieşi pe cerdac, 
Gios, cam la mijlocul ogrăzii, era o tufă de tran- 
dafiri şi, în virful unei crenguţi, de abie se ză- 
ria roșul unui boboc. 

— Am să încerce să taiu acel boboc de tran- 
fir, zise sulgeriul arătindu-l vornicului cu mîna. 

Vornicul surise cu neîncredere. Sulgeriul ochi, 
apăsă încet asupra tragaciului, se auzi o detună- 
tură şi bobocul, împreună cu o coadă de o 
şchioapă, zbură în mijlocul drumului. 

— Aferim, strigă sulgeriul, bun pistol. 

— Să vedem și pe tovarășul lui. Creanga că- 
reia i-am tăiat virful tot prea lungă o rămas, am 
s'o mai scurtez cu o palmă. 

Se auzi o nouă detunătură şi crenguţa de tran- 
dafir fu scurtată din nou, cu o palmă, întocmai 
precum spusese sulgeriul. 

— Şi acuma, mai zise el, să le încarc din nou 
şi să poronceşti să le puie în rafturile șălei. Tre- 
buie să pun ceva mai puţin praf, căci am simţit 
o foarte uşoară smuncitură. 

După ce încărcă pistoalele cu o îudoită îngri- 
jire, sulgeriul se duse să se schimbe şi să se 
pregătească de drum. 

In curînd apăru, îmbracat întrun anteriu de 
lînă subţire, cu dungi vinete pe fund albastru, 
un ilic uşor de aba cafenie, șalvari albaştri şi 
ciubote de iuft negru. Anteriul era strîns pe trup 
printrun brîu de lină albastră, pe deasupra că- 
ruia se vedea un chimir lat de piele, sub care 
era prinsă curaua, venind dela umăr, a tocului 
în care se aflau pistoalele lui. Intre chimir și 
briu era strîns un iatagan scurt, cu toc şi miner 
de argint. În mînă ţinea o pălărie de pislă nea- 
gră, uşoară. Poalele anteriului erau suflecate şi 
prinse în briu. 

Tocmai atunci seauziră caii venind la scară. 
Vornicul pofti pe sulgeriu în sofragerie unde i 
se pregătise o bogată gustare, căreia Strilea îi 
făcu căzuta cinste, apoi amindoi se dădură gios, 
la scară. Aici aşteptau caii cu Petrea Balan, un 
Romîn de vr'o cincizeci de ani, nalt, uscăcios dar 
spătos, cu musteţi lungi negre, amestecate cu pu- 
ține fire albe şi care purta haina obişnuită de 
mazili: anteriu a cărui poale erau prinse sub 
briu, ilic, bernevici albaștri și ciubote. In briul 
lui se vedea o păreche de pistoale șiuniatagan ; 
cum zări pe stăpinu-său, veni să-i sărute mîna. 

—  Alista-i Petrea Balan, zise vornicul cătră sul- 
geriu, el o fost oştean la Ruși, într'un polc de Co- 
dreni, şi o văzut războaie multe. Il am în slujba 
mea de optsprezece ani: mulţi talhari vajnici 

prins-au chiar cu mîna lui. Poţi să ai deplină în- 
credere în bărbăţia și în credinţa lui. 

— Petrea, adaose el cătră acesta, vei asculta 
de toate poroncile ce ţi le-a da sulgeriul, ca şi 
cînd ţi le-aş da eu însumi; să-l urmezi oriunde 
va merge. M'ai înţăles ? 

— Am înţăles, cucoane, şi voiu face după cum 
îmi poronceşti, precum am mai făcut şi altădată, 
răspunse Petrea închintodu-se. 

— Deocamdată ai să mă duci la Borşăni pe 
drumul cel mai scurt, zise sulgeriul. 

— Am înțăles, răspunse Petrea. 

— Pusu-s'au în rafturile lui Petrea, cele ce am 
poroncit ? întrebă vornicul pe Simion. 

— S'o pus mincare și vin pe patru zile, 
răspunse vatavul. Şi într'adevăr, rafturile șălii mur- 
gului voinic al lui Petrea erau umflate de cre- 
deai că au să crăpe. 

Sulgeriul se plecă să iee mîna vornicului ca 
s'o sărute, dar acesta îl cuprinse în braţe şi-l 
sărută pe amîndoi obrajii, Strilea sărutindu-l în 
schimb pe umeri. 

— Să mergi cu bine, arhon sulgeriu, —zise vor- 
nicul,—de te vei intoarce cu bine, va da Dumne- 
zeu să ne apropiem mai tare. 

Această urare care era mai mult o făgăduință, 
făcu pe Strilea să se închine adînc înaintea gaz- 
dei sale. Calul lui, un şarg puternic, pe care doi 
paici de abie îl putea ţine pe loc, fuapropiet de 
scară, pistoalele fură așazate în rafturi și sulge- 
riul sări sprinten în șă. Se închină încă odată; 
apoi, dînd drumul calului, plecă la galop urmat 
de Petrea. Avu însă vreme să audă pe vornic 
poroncind lui Simion să ducă la biserică un să- 

rindar de cinci ocă, să-l aşăze înaintea icoanei 
Sfîntului Dumitru şi să spuie preutului să facă 
rugăciuni pentru izbînda sulgeriului. 


CAPITOLUL IX 
Sulgeriul dă de urmele hoţilor 


După ce ieşiră pe poartă, Strilea își puse ca- 
ful la umblet şi pilda lui fu urmată de Petrea. 
Trecură în curînd prin satul Păunești şi de aici 
începură să urmeze drumul de pe plaiul Bodei. 
După un ceas ajunseră la fintîna căreia i se zice 
şi astăzi Fintîna Bodei. Aici se despărţiau două dru- 
muri : acel din dreapta ducea la Borşăni prin An- 
gheleşti, iar cel de al doilea în codru. 

Sulgeriul îşi opri calul dioainiea fîntînei și se 
uită la ceasornic: erau zece ceasuri. 

— Să ne oprim aici pentru a adapa caii, zise 
Strilea descălecind. Oare cit să mai avem pănă... 

Strilea voia să zică: pănă la Borşăni; dar nu 
putu să sfirşească cuvintele şi ramase cu ochii 
holbaţi în faţa unor urme îatimpărite în băl- 
toaga dimprejurul fintînii. Erau urmele a doi oa- 
meni şi a trei cai din care unul potcovit şi doi 
nepotcoviţi. Unul din cei doi oameni era des- 
culţ, celalat încalţat; şi urma piciorului drept era 
mult mai adincă decit acea a piciorului sting : și 
asta nu numai la o urmă, ci peste tot pe unde se 
vedeau paşii omului încalțat—semn neîndoelnic 
că el șchiopata de piciorul drept. 

Stăpînindu-şi mierarea, Strilea aruncă îriul ca- 
lului lui Petrea şi se luă după urme spre a ve- 
dea încotro apucau. Se încredință în curînd că 
ele mergeau la deal, spre codru. Nu încăpea în- 
doială pentru sulger—asta era urma hoților : vä- 

zuse prea adesa la vinătoare, prin gloduri, căl- 
cătura mare şi lată a Șchiopului pentruca să se 
fi putut înșala. Calul potcovit era calul Şchiopului, 
iar acei nepotcoviţi erau misirliii. Spre mai mare 
încredințare, întrebă pe Petrea: 

— Caii furați erau ei potcoviți sau nu ? 

— Nu,— răspunse Petrea care urmărise toate 
mişcările sulgeriului cu cea mai mare bagare de 
samă şi se oprise lingă urme; ei nu sînt potco- 
viţi şi iacă urmele lor. 

Sulgeriul făcu cu capul unsămn de mulțămire. 

— lacă unde o calcat Crăciun, urmă Petrea 
arătind cu coada harapnicului urma picioarelor 
goale ale acestuia şi iaca acea a lui Niţă Șchio= 
pul, adăugi el arătînd spre celelalte. 

Sulgeriul făcu o mişcare de mierare voioasă. 

— Cunoşti pe Niţă Şchiopul? întrebă el. 

— Dar oare cine pe locurile aiste nu-l cu- 
noaște ? răspunse Petrea. 

— Aveai vre-un prepus pe el? mai întrebă 
sulgeriul. 

— Nu, pănă ce nam dat .cu ochii de aceste 
urme. 

Atunci Strilea îi povesti găsirea ţiţiitoarei, chi- 
pul în care prepusurile lui se întărise și planul 
ce-l alcătuise pentru găsirea cailor. Petrea as- 
culta în tăcere, lăsînd în aceiaşi vreme caii, că- 
Tora le scosese friiele, să beie în troaca plină cu 
apă. După ce sulgeriul își isprăvi povestirea, Pe- 
trea îl întrebă dacă tot are de gînd să meargă la 
Borşăni. 

— Nu, răspunse Strilea, voiam să găsesc pe 
Jinga numai pentruca el să mă puie pe urmele 
Şchiopului şi să-mi arăte adăposturile lui. Dar 
de vreme ce întimplarea mo pus pe urma hoți- 

lor, nebun aş fi să-mi pierd vremea căutînd pe 
Jinga. Voiu apuca pe urma lor: gloduri și piraie 
sint în codru la fiecare pas, trebuie să ne pu- 
tem ţinea de urmele lor. 

Petrea, om tăcut, căruia vorbele zadarnice îi 
păreau risipă mare, dădu din cap în sămn că se 
uneşte cu părerea sulgeriului şi începu să puie 
friele în capetele cailor. După ce încălecară, ur- 
mară înainte zarea Tarniţei unde se îndreptau şi 
urmele care încetară îndată după ce trecură din- 
colo de glodul care se făcuse în văioaga în care 
se afla fintina. Vreme de două ceasuri urmară 
zarea Tarniţei pănă cînd dădură în acea a Giur- 
giului. Aici, într'o aşăzătură, văzură cu bucurie, 
în alt glod, urmele copitelor celor trei cai pre- 
cum şi acea a picioarelor goale ale lui Crăciun. 

— Se vede că Șchiopul o încălecat iar, zise 
sulgeriul. 

Ajunseră în curind la o răspîntie: un drum a- 
puca la vale în dreapta, celalalt în stînga urma 
dealul. 

— Pe unde apucăm ? întrebă sulgeriul. 

— Drumul cel din dreapta duce la Bilca în 
sat, iar cel din stînga la Fundul Carecnei. 

Strilea se bătu pe frunte cu palma. 

— Ce prost sînt eu, zise el. Trebuia să gicesc 
din capul locului că Șchiopul s'o dus întins la 
Carecna ! De cite ori nu mi-o spus el că are în 
virful Carecnei un bordeiu şi o livadă și că-i 
place să stee acolo ? 

— Cunosc bordeiul, zise Petrea ; ştiam că este 
al unui preut dela Focşăni, dar pănă acuma nu 
mă gîndisim că acel preut era părintele Şchiopu- 
lui. Nu mai încape vorbă: hoţii odihnesc caii 
în virful Carecnei. Vedem cît cruță ei pe misir- 

Jii din faptul că, îndată ce au întrat în pădure, 
Crăciun o mers pe jos. 

Suiră în virful Găinei, apoi se scoboriră într'o 
așăzătură pe coasta Giurgiului, unde găsită iar 
urmele. De aici începură să urce suișul care duce 
în viriul Carecnei. La jumatatea acestui suiş se 
dădură gios şi învăliră copitele cailor cu pe- 
tece de lină pe care le lăcură tăind în bucăţi ju- 
matate din Cerga care sluja de poclad lui Petrea. 

Incălecară iar şi urmară să suie dealul în tă- 
cere. Cum văzură o bucăţică de cer în zare,— 
se opriră, descălecară şi legară caii de nişte co- 
paci. 

— Ştii în ce parte a poenii este așazat bor- 
deiul ? întrebă sulgeriul vorbind în şoaptă. 

— Da, răspunse Petrea. Drumul ce-l urmăm 
duce drept la bordeiu, care se află de abie la 
vr'o zece stinjeni de marginea pădurii. 

— Dar oare caii unde să fie? 

— Nu cred să-i fi priponit în poiană; li-or fi 
făcut umbrar în ogradă. 

— Cum ? Este ogradă? 

— Da, este ogradă mărişoară diudosul borde- 
iului, încunjurată cu un gard de nuiele. In 'ogra- 
dă, după cît îmi aduc aminte, este şi un graj- 
diu mic, tot de nuiele; dar bun numai peatru 
vaci: nu cred să fi virît asămene cai într'insul. 

— Dela marginea pădurii pănă la grădină cum 
este locul ? Deschis sau acoperit cu tufe? 

— Dacă urmezi drumul, treci priatr'o livadă 
pe perji şi de peri răsfirați. In dreapta drumului 
livada este mai deasă: sînt într'insa vr'o ciţiva 
nuci mărișori. 

— Cîni are ? 

— Nu pot să știu, dar trebuie să aibă. Ştiu 

numai că livada şi prisaca sînt păzite de un moș- 
neag care trăiește aici tot anul. 

— Incă voinic moșneagul ? 

Pe buzele lui Petrea se zugrăvt un zîmbet de 
dispreţ. 

—. Primejdios poate pentru babe și copii de 
țiță, răspunse el. 

— Eşti meșter de pistol ? 

— Nu tocmai ca dumneta, răspunse Petrea, 
dar destul de meşter pentru a pune glontele meu 
în orice cap de om a cărui departare de mine 
n'a întrece bataia pistolului meu. 

—  Pistoalele îţi sînt bune ? 

— Foarte bune. Multe suflete de tatari ar pu- 
tea să deie mărturie despre bunatatea lor, zise 
Petrea scoţindu-le din brîu unul după celalalt şi 
primenind praful din tigaie cu mare bagare de 
samă. Sulgeriul scoase din rafturi pistoalele ce i 
le dăduse Țifescu, le cercetă şi el cu îngrijire, 
le băgă în brîu, pe urmă cercetă pe celelalte 
două care erau în tocul ce-i atîrna deasupra şol- 
dului. Apoi .zise lui Petrea: 

— Trebuie să ne despărțim. Eu voiu merge pe 
drum, drept spre bordeiu. Tu vei apuca prin li- 
vada cea deasă, la vr'o cincizăci de paşi de mine. 
Dacă sint cîini, ei îndată ce ne-or simţi or nă- 
văli asupra noastră. Tu să nu cumva să dai în- 
tr înşii cu pistolul; voju avea eu grijă să-i îm- 
puşc înainte ca ei să te poată muşca. Dar tu pă- 
zeşte intrarea bordeiului. Este firesc ca Șchiopul, 
îndată ce-a auzi cînii bătrind, să iasă afarž. Trage 
într'însul îndată, fără a te grăbi, dar fără a pierde 
vreme, — căci de apucă el să deie cu puşca în u- 
nul din noi, acela este mort: el nu ştie ce este 
a da greş şi are o puşcă de toată bunatatea. Eu 

mergînd drept asupra bordeiului, pe mine are 
să mă vadă dintăiu şi pe mine are să mă iee 
dintăiu la ochi. Sînt destul de iute la tras şi cred 
că oiu trage înaintea lui; dar am mare nădejde 
în tine că ai să-l culci la pămînt înainte ca el 
să poată trage. De ţigan și de bătrin nu cred că 
avem să purtăm grijă mare. 

Petrea rugă pe sulgeriu să-l lese pe dinsul să 
meargă drept asupra bordeiului, dar Strilea nu 
voi să schimbe nimica la planul lui. Ei se pu- 
seră deci în mișcare suind dealul încet şi avind 
grijă să nu calce pe crengi uscate spre a nu 
face zgomot ; între dinşii erau atunci o depar- 
tare de treizeci de stinjeni. 


CAPITOLUL X 
Ce se întîmplă în vîrful Carecnei 


Ajunseră odată în vîrful dealului. Bordeiul se 
vedea foarte bine. Amiîndoi înaintară spre întra- 
rea lui, ţinînd cîte un pistol cu cucoșul tras în 
fiecare mînă. 

Nu făcuse cinci pași cînd doi dulăi urieși ie- 
şiră de lingă gard și se aruncară lătrînd asupra 
lui Petrea. Dar înainte ca ei să-l fi putut ajunge, 
erau doboriţi la pămînt, loviți de glonţii lui Stri- 
lea. Acesta de abie aruncase pistoalele goale gios 
şi luase din toc celelalte două, cînd o detună- 
tură se auzi și Petrea, lovit în inimă, căzu la pă- 
mint. , 

Sulgeriul văzu numai un braţ şi ţava unei puști 
în dosul unui copac, lingă gard; dar pentru o- 
chiul lui atita era de ajuns. Oţelele pistoalelor 
erau trase: braţul lui se întinse, o împuşcătură 
se auzi. Șchiopul dădu un ţipeț de durere, scăpă 

puşca din mînă şi căzu gios. Gloanțele sulgeriu- 
lui îi întrase adînc în umăr, zdrobind rău cio- 
lanul. 

Strilea se aruncă îndată la pămînt, în iarba 
care-i venea pănă la brîu şi încărcă răpede pistolul 
cu care trăsese : auzia gemetele rănitului. După 
ce isprăvi să încarce pistolul, ge ridică în ge- 
nunchi cu îngrijire şi se uită de jur împrejur. 
Rănitul zăcea la piciorul unui nuc cu capul des- 
coperit ; ceva mai departe, între el şi gard, era 
un umbrar și mai departe altul mai mare, sub 
care se vedeau doi cai. Acuma pricepu totul. 

Șchiopul nu se afla în bordeiu precum ei cre- 
zuse, ci se odihnea sub umbrarul cel mic, spre 
a fi mai în apropiere de caii, pe care îi adăpos- 
tise sub altă colibă de crengi. De unde sulgeriul 
crezuse că ie el locul cel mai primejdios, îl dă- 
duse lui Petrea care, înaintind drept asupra um- 
brarului, fusese zărit numai decit de Șchiopul şi 
culcat la pămînt. Și acnma îi părea rău lui Stri- 
lea că nu luase el locul lui Petrea, căci era om 
fără frică și încrezător în sine: nu se îndoia o 
clipă că de ar fi fost el în fața Șchiopului, l-ar 
fi împușcat înainte ca hoţul să fi apucat să dee în- 
tr'însul. 

Dar tovarăşii Şchiopului, Crăciun şi cu moş- 
neagul despre care îi vorbise Petrea, oare unde 
erau ? Nu se vedea semn de om nici sub umbrar, 
nici în bordeiul a cărui uşă era deschisă, lăsînd 
ochiul să pătrundă pănă în fundul lui. 

Sulgeriul scoase pălăria din cap, o ridică în 
virful pistolului şi o primblă deasupra ierburilor. 
Nu auzi nimică, nu văzu nimică. După o bucată 
de vreme se culcă iar la pămînt şi începu să se 
tirască pe brînci înspre locul unde zăcea hoţul 

rănit. Cînd ajunge la cinci paşi de el, se ridică 
în picioare cu pistoalele întinse în mină. Dar nu 
apucase să facă un pas cînd, din dosul umbra- 
rului, plecă un fulger urmat de o detunătură și 
pălăria lui Strilea zbură din capul lui. 

El se aruncă dintr'o săritură în dosul unui nuc 
Şi, luînd la ochi pe Şchiopul care zăcea cu fața 
îu sus și se uita drept la diasul, îi strigă: 

— Dacă nu porunceşti tovarășilor tăi să le- 
pede armele și să iasă din dosul colibei cu mî- 
nile goale, îți zbor crierii. Iţi dau ragaz numai 
pănă cînd voiu număra patru. Una, două... 

Sulgeriul nu apucă să numere mai departe, căci 
Şchiopul strigă : 

— Leapădă puşca, Anico, şi ieşi afară din um- 
brar dacă vrei să mă mai vezi în viață | 

Din umbrar se văzu ieşind atunci o femeie ti- 
nără şi frumoasă, cu părul şi ochii negri, pur- 
tind portul obişnuit în Vrancea: cămeșă cusută 
cu cusătură neagră, cu mineca învirtită, fotă nea- 
gră şi iminei negri. Era albă ca varul, dar ochii 
ei aruncau scintei de turbare. 

Strilea o acoperi îndată cu pistolul. 

— De-ţi este dragă viaţa, pune-te gios lingă 
1bovnicul täu şi rămiîi nemișcată. 

Tînăra femeie făcu precum i se poroncise. 

— Acuma aruncă-mi răpede pușca care-i lingă 
tine. Indată ! 

Anica luă pușca care scapase din mîna Şchio- 
pului şi o aruncă sulgeriului, la picioarele căruia 
căzu. 

— Scoate-i briul, mai poronci Strilea. 

Anica desprinse briul Şchiopului, un cuțit 
căzu dintr'însul și fu aruncat sulgeriului împre- 
ună cu cornul cu praf al hoțului. 

— Foarte bine, zise Strilea care nu se mișcase 
de după copac. Acuma ridică pe Niţă şi-l ra- 
zimă de nuc. Bine, aşa! Acuma să stăm la vorbă ! 

— Măi Niţă,—adaose el, urmînd să ţie pisto— 
lul întins asupra Şchiopului,—ia spune-mi unde 
sint Crăciun şi cu moșneagul care îţi păzeşte 
bordeiul. 

— Nu sînt aici, 

— Dar unde-s ? 

Şchiopul tăcu cîtva. Se vedea pe faţa lui că 
într'însul se petrece o luptă grea. 

După o tăcere prelungită zise: 

— Crăciun o plecat departe peste hotar, iar 
pe unchieş l-am trimes la Străoani să cumpere 
merinde. 

— Pe Crăciun l-ai trimes la groful Apor? 

La acest nume Șchiopul tresări. 

— De unde ştii ? întrebă el. 

— Doară ştiu că ai furat caii pentru grof. Pen- 
truce l-ai trimes ? 

— Ca să-mi aducă bani. 

— Cum s'o dus, pe gios? 

— Ba nu, calare, pe calul meu. 

— Cind o plecat? 

— Pot să fie vr'o două ceasuri. 

— Dar unchieșul o mers pe gios? Cind se 'n- 
toarce ? 

— O plecat calare pe alt cal care-l ţin aici. 
Cred că s'a intoarce pe la asfințitul soarelui. 

— Vra-să-zică tu eşti singur aici, numai cu 
Anica. 

— Singur numai cu dînsa, 

— Fa Anică, zise sulgeriul, ia vină cu mine 
pănă la cel umbrar şi apoi pănă la cai, dar să 
te ferească Dumnezeu să te încerci să fugi sau 

să faci vrun vicleşug că-ţi împodobesc fără doar 
şi fără poate fața cea frumoasă cu un gloante. 
Mergi înainte. 

Anica se sculă și, urmată de sulgeriu cu pistoa- 
lele în mînă, îl duse la umbrar. Sub umbrar Stri- 
lea găsi o puşcă şi o secure. Atirnă pușca de: 
umăr prin curea și puse securea în briu. Pe ur- 
mă merseră la cai. Amindoi erau în bună stare 
şi mîncau veseli din gramada de iarbă pusă di- 
naintea lor. Apoi sulgeriul poronci Anicăi să vie 
cu el la bordeiul în care nu găsiră nici o armă. 


CAPITOLUL XI 


In care un copou scapă viaţa stăpi- 
nului său 


Se îndreptau spre rănit cînd li ieși înainte, ve~ 
nind despre pădure, un copou. Sulgeriul îl re- 
cunoscu îndată. 

— Copoul lui Neculai Jinga ! strigă el. Tre- 
buie să fie şi Jinga pe aici. 

— Na! Na Dudaş 

Dar Dudaş, nevoind să-l bage în samă, o luă 
răpede la vale, se opri o clipă înaintea leşului 
lui Petrea, îl mirosi cîtva, dădu un urlet lung, a- 
poi dispăru în pădure. Sulgeriul, tot împingînd 
pe Anica înaintea lui, merse să ridice pistoalele 
cu care împușcase cînii şi pe care le aruncase 
gios, le puse în brîu, apoi se îndreptă spre lo- 
cul unde zăcea, cu faţa în sus, Petrea. Trupul 
era acuma înțăpenit şi se afla în mijlocul unui 
lac de sînge : faţa era liniștită, cu ochii închişi, 
— ai fi crezut că doarme. După ce-i încrucișă mi- 
nile pe piept, sulgeriul luă şi cele două pistoale 

ale mortului, încarcate amindouă şi se întoarse 
spre Niţă. 

— Pune-te gios, poronci el Anicăi. Nu atît de 
aproape de dinsul: mai departe. Așa ! 

Apoi se așăză şi el gios, în faţa lor, şi ramase 
privinduri. 

Niţă era un barbat de vr'o teizeci de ani, de 
o statură care întrecea pe acea obişnuită, şi cum- 
plit de spătos. Capul îi era acoperit cu un păr 
roş ca jaratecul şi des ca peria. Fruntea îi era 
îngustă, ochii mici şi suri, fălcile şi bărbia pu- 
ternice, iar gura mare cu buze groase, aproape 
vinete. Musteţile scurte erau roșii caşi părul. 

Niţă era renumit pentru puterea lui fără sa- 
măn ; oamenii cei mai vestiți din Putna, Bacău 
și din Rîmnicul muntenesc care se pusese cu dine 
sul la luptă, fusese învinși cu cea mai mare în- 
lesnire. 

Era meșter de pușcă şi de pistol şi călăreț ves- 
tit. Tatăl său, preutul Pavăl dela Precista, era un 
om de treabă, dar zgîrcit. Niţă învaţase carte 
bună, însă slăbiciunea preutesei îl pierduse. Ea 
îl deprinsese din copilărie cu bani mulţi şi Niţă 
se făcuse un craiu și un bătăuş de frunte. Preu- 
tul îl dăduse chiar afară din casă de vr'o patru 
ani, căci îl făcuse de rușine. 

Fiind prins de un negustor la soţia lui, noap- 
tea, fu împuşcat în genunchiu ; deşi se vindecă, 
rămăsese cam şzhiop. Dela acea întîmplare pără- 
sise Focșănii şi trăia mai mult prin codri, tre= 
cîndu-și vremea cu vinatul, căci era un vinător 
pătimaş și minunat. Am văzut că trecea drept hoţ 
de cai şi că era chiar bănuit de mai multe omo- 
ruri ai căror făptuitori nu se putuse descoperi 
pănă atunci. 

Sulgeriul nu ştia ce să facă. Să iee caii, să-i 
ducă pănă la locul unde lasase pe al său şi pe 
acel al lui Petrea şi apoi să pornească spre Dom- 
neşti ? Era lucru uşor, dar se temea ca Șchio= 
pul, rănit cum era, să nu găsească chip, mai a- 
les după întoarcerea moșneagului, să fugă şi vom 
vedea în curînd că Strilea avea temeiurile lui pen- 
tru a nu scapa pe hoţ din mîni. Pe de altă parte, 
așteptind aici, se expunea primejdiei să vadă ve- 
nind la poiană alţi tovarăși de-ai Şchiopului care 
pe lingă că ar fi putut să puie mina pe cai, l-ar 
fi făcut să plătească scump îndrăzneala lui. O sin- 
gură nădejde avea : să treacă pe acolo Neculai 
Jinga, care după cum arata ființa copoului lui în 
poiană, trebuia să fie prin împrejurimi. Dar dacă 
Jinga ocolia culcuşul Şchiopului? Cum să deie 
de ştire că el, sulgeriul Mihalache, se află acolo ? 
Fu trezit din gînduri de urletul unui cîne, de- 
vale în pîrăul Hagiului. Nu încăpea îndoială, cì- 
nele dela care pleca urletul era copoul lui Jinga. 
Urletul contenia, dar numai puţine clipe, pentru 
a reîncepe iar, mai desnădăjduit decit adinioarea. 
Din întîmplare ochii lui Strilea căzură pe fața 
Anicăi tocmai cînd urletul reîncepu și o surprin- 
seră făcînd semn cu ochiul lui Niţă care-i răs- 
punse în acelaşi chip. Sulgeriul crezu dintăiu că 
se sfățuesc din ochi spre a se arunca asupra lui. 
Șchiopul, chiar cu o singură mină, ajutat fiind de 
Anica, l-ar fi putut răpune; dar avea pistolul în 
mină și mort ar fi fost Șchiopul la cea dintăiu 
mişcare. Apoi faţa Șchiopului arata cu prisosință 
Că rana îi pricinuiește dureri grozave; el nici nu 
se gîndia la vr'o luptă. Dar un nou rînd de u- 
lete în vale făcu pe Anica să se uite iarcu coada 
ohciului la Niţă. Strilea începu să bănuiască că 

hoţul şi cu ibovnica lui ştiau pentru ce urlă co- 
poul. 

— Măi Niță, zise el, oare nu știi tu pentruce 
urlă astfeliu copoul lui Jinga de-vale, în pirău. 

— De unde să ştiu ? răspunse Șchiopul. 

Dar Anica tresărise la întrebarea sulgeriului. 

— Măi Niță, zise iar Strilea, tu mă înșăli. Ştii 
prea bine de ce urlă copoul. Vei fi ucis pe Ne- 
culai Jinga şi cînele urlă acuma înaintea leşului 
'stăpînului său. Spune drept, că doară tot am să 
aflu adevărul. Peste un ceas, mult peste două so- 
“sesc douăzeci de oameni de ai vornicului, după 
care am trimes pe unul din acei ce mă însoţiau 
îndată ce am dat de urmele tale la Fîntina Bo- 
dei. Viaţa ta este în miînile mele: arătindu-te 
plecat la dorinţile mele, se poate să ţi-o cruţ. 

— Spune, Niţă, zise atunci Anica. Tot atita=i 
de noi acuma! 

— Spune tu, zise Șchiopul ; eu de durere nici 
nu pot vorbi. : 

— Neculai Jinga o dat peste noi aici azi di- 
mineață şi o văzut caii, zise Anica. Niţă bănuind 
că are să meargă să deie de știre vornicului, l-0 
luat la ochi şi, sub ameninţare că îl împuşcă,l-6 
făcut să steie pănă ce l-o legat Crăciun. Apoi a- 
mîndoi l-o dus în pirău, i-au pus un căluş în 
gură și l-au legat de un copac. 

— Şi dacă nu mă întîmplam eu aici şi nu au- 
ziam urletele copoului, aţi fi lasat pe om să 
moară de foame în fundul pîrăului! strigă sul- 
geriul. 

Niţă şi Anica lasară capetele în gios. 

— Trebuia să aleg între viaţa lui şi viaţa mea, 
zise însfirşit Niţă ; am ales pe a mea. 

Sulgeriul stătu cîtva pe ginduri, apoi zise A- 
nicăi arunciudu-i cutitul Schiopului. 

— Na-ți acest cuţit. Du-te îndată în pirău, taie 

legăturile lui Jinga şi mi-l adă iinapoi aici. Dar 
nu zăbăvi şi, mai ales, nu te duceaiurea. Pesteo 
jumatate de ceas să fii negreşit aici. Uite, ada- 
ose el, soarele este acuma în virful tirșarului ce- 
lui mare din capătul poienii; dacă, cînd sa sco- 
bori în dreptul fagului celui singur din fundul 
bobeicii, nu-i fi aici cu Jinga,—îţi jur, uite pe 
crucea asta, şi scoase din sîn o cruce de argint, 
că trimăt în crierii lui Niţă amîndoi glonții din 
pistoalele mele. Mergi! 
r* Anica luînd cuțitul se depărtă răpede, iar sul- 
geriul depunind pistoalele lui la pămînt lîngă el 
începu fără a pierde din ochi pe Șchiopul. să în- 
carce pușca lui Niţă cu care Anica trăsese asu- 
pra lui și care rămăsese neîncarcată. 

— Vezi tu, zise el lui Niţă după ce isprăvi, 
am aici opt focuri. Ştii cum trag. La cel dintăiu 
semn că-ţi vine ajutor trag în tine fără cruţare. 

Nu trecuse jumatate de ceas cînd se auziră 
trăsnind crengile uscate în pădure şi Anica a- 
păru urmată de Jinga. Omul, un mocan uscă- 
cios, de statură mijlocie, cu părul şi barba roșii, 
era galbăn ca ceara și cuprins de tremur. Cum 
zări pe sulgeriu alergă la dinsul şi, căzînd în ge- 
nunchi înaintea lui, începu să-i mulțămească cu 
lacrimi pentru că-i scăpase viaţa și nu lasase pe 
copiii lui pieritori de foame. 

— Nu-mi mulţămi mie, zise sulgeriul, mulţă- 
meşte lui Dudaș, el te-o scapat. le cuțitul din 
mîna muierii, adaose el după ce Jinga se ridică. 
Dar unde-ţi este pușca ? 

— Hoţii ştiu, răspunse Jiga. 

— O luat-o Crăciun cu dinsul, zise Anica. 

— Nu face nimică, zise sulgeriul, poţi să iei 

pușca Şchiopului; este mult m-i bună decit a ta. 

— Du-te pe drum la vai., adause el arătînd: 
spre Bilca, ai să găsești doi cai legați de nişte: 
copaci, adă-i numaidecit aici. 

Jinga luă pușca Șchiopului, se îndreptă înspre 
drumul care duce devale, dispăru în pădure şi în 
curînd se întoarse cu caii. 

— Aferim! zise sulgeriul cînd Jinga se opri 
lîngă dînsul, Adu aici rafturile bietului Petrea şi 
ale mele : du caii la apă şapoi scoate-li zăbălile: 
din gură, dar lăsîndu-li căpeţelile, leagă-i cu că- 
pestrele de un pom din marginea poienii,. 
dar aproape de noi şi vină de mînincă. că tre- 
buie să fii flămind. 

Jinga se depărtă cu caii spre fintină, iar Stri- 
lea începu să scoată merindele din rafturile lui: 
Petrea. Erau mîncări multe şi alese precum şi o 
ploscă zdravănă, plină cu vin roş de Nicorești. 
Sulgeriului îi era cumplit de foame și începu să: 
mînince cu poftă mare, însă tot cu pistoalele 
lîngă el. Șchiopul care suferia grozav, rămăsese cu 
ochii închiși, dar Anica se uita cu lăcomie cum 
dispăreau mîncările în gura sulgeriului. lar a- 
cesta, pricepînd că ea este flămîndă, luă un but 
de miel şi o bucată de pîne şi ile aruncă. 

— Na-ți şi ție, zise el. Mai fă şi tu un praz- 
nic astăzi, căci vei avea parte de destule posturi. 
în temniţă. 

Această prezicere însă nu micşoră întru nimică: 
pofta de mîncare a Anicăi, ai cărei dinţi mici şi 
albi se puseră îndată pe lucru. 

Jinga se întoarse cu caii dela fintînă, îi legă de 
cîte un perj în marginea poienii şi se apropie 
de sulgeriu. Acesta lasă îi spuse să stringă min- 
cările întinse în rafturi şi să le aducă sub un nuc, 

la vr'o zece stîinjăni de locul unde era rănitul şi, 
luindu-și pistoalele, se duse să se așăze sub pom, 
de unde vedea orice mişcare ce o făcea Niţă și 
Anica, dar putea vorbi cu Jinga fără să fie auzit 
de hoţ și de ibovnica lui. 

Cînd Jinga aduse rafturile, se puse iar pe mîn- 
care făcînd parte şi mocanului ; apoi îi ceru să 
povestească întilnirea lui cu Șchiopul. 

Jinga îi spuse că venea de acasă, de unde 
plecase de cu noapte, ca să prindă niște păstrăvi 
în pirăul lui Moisă. Dar că fiind aproape de Ca- 
Tecnă, voise să vadă dacă duşmanul lui era pe 
acolo. Auzind glasuri, voise să ştie care sînt to- 
varăşii lui Niţă. Izbutise să se apropie de tot: 
văzu caii pe care îi recunoscu îndată; dar o 
creangă uscată trăsnind sub piciorul lui, Șchio- 
pul dintr'o săritură fu în marginea pădurii, îl zări 
şi, luîndu-l la ochi, îi poronci să steie. A nu as- 
culta era moarte — mocanul se supuse. Fu luat 
pe sus de Niţă şi de Crăciun, dus în fundul pi- 
răului Hagiului, legat, cu un căluş în gură, de un 
fag gros şi lasat acolo ca să moară de foame şi 
de sete. De oarece nimene n'avea ce căuta în a- 
cel fund, Jinga se crezuse pierdut și părăsise 
dela început orice nădejde de scapare. Un ceas 
după ce fusese părăsit, auzise cinci focuri în vir- 
ful dealului, iar după o bucată de vreme mai au- 
zise un foşnet ușor şi simţise ceva cald și umed 
pe mini. Era Dudaş, copoul lui, care-l părăsise 
la piciorul priporului Carecnei luîndu-se după o 
urmă de capră şi care acuma, din întîmplare, îl 
găsise în pădure și-i lingea mînile. 

Legat cum era, nu putea să se mişte nici să 
vorbească din pricina căluşului. Cînele, văzînd pe 
stăpînul său nemiscat. începu să urle, apoi o a- 

pucase la deal spre virful Carecnei.' Jinga atunci 
începu să prindă puţină nădejde. Cine ştie ? Poate 
că cînele avea să se ducă întins acasă și fraţii 
lui, văzînd la noapte că Neculai nu se întoarce, 
aveau să vie adouazi să-l caute, iar cîuele îi va 
aduce la dinsul. Dar şi această nădejde pieri, căci 
cîinele se întoarse şi începu din nou să urle lingă 
el. În curînd însă auzi crengile trăsnind iar şi zgo- 
motul ce-l făcea o fiinţă omenească care scobora 
dealul în fuga mare. Fu cuprins de o spaimă gro- 
zavă : fără îndoială era Șchiopul sau Crăciun, 
care venea să-l ucidă, pe dinsul şi pe cinele lui! 
Cind zări pe Anica, se linişti, dar se spărie din 
nou cînd văzu cuțitul în mîna ei. Ea era numai o 
femeie: dar legat cum se afla, n'avea cum săi 
„se opuie: ea putea sâ-l înjunghie sau să-i taie 
beregata, caşicum ar fi fost un berbec de căsăpie. 

Cînd ea se apropie de el, Jinga crezu că so- 
sise ceasul lui cel de pe urmă, închise achii și 
rugă pe Dumnezeu să-i ierte pacatele. Mare-i fu 
mierarea cînd îşi simţi întăiu picioarele și apoi 
mîinile slobode. Era ţapăn, nu putu să steie în 
picioare şi căzu jos. Voi să scoată călușul din 
gură, dar ii înțăpenise şi mîinile: de abie le pu- 
tea mișca. 

Călușul îi fu scos de Anica. 

— Scoală, zise ea, grăbeşte şi vină la deal cu 
mine. De-om zăbăvi mult, boieriul împușcă pe 
Niţă. 

— Ce boier? întrebă Jinga. 

— Sulgeriul Mihalache Strilea. El o venit după 
cai cu un om al vornicului. Niţă o ucis pe acel 
om, dar sulgeriul o împuşcat pe Niţă îa umăr. 
Urletele copoului l-au făcut să priceapă că ai 
păţit ceva. Cind ne-o întrebat, noi i-am spus drept. 


PACATELE SULGERIULUI 83 


Dar scoală mai degrabă că dacă mai zăbăvim îl 
ucide pe Niţă. 

Moartea lui Niţă n'ar fi fost de loc neplăcută 
lui Jinga; el n'ar fi mișcat macar un deget pen- 
truca 5'0 împiedece, dar avea groază de acel 
fund de pirău întunecos şi era nerăbdător să iasă 
la pinia Se sculă cu greu şi urmă pe Anica la 
deal. 

După ce mocanul îşi isprăvi povestea, sulge- 
riul la rîndul lui îi spuse toată întîmplarea cu 
furatul şi cu găsirea cailor, cu moartea lui Pe- 
trea şi cu rănirea Şchiopului. Apoi după ce dădu 
lui Jinga plosca din care mocanul își turnă mai 
multe pahare, îi poronci să încalece pe șargul pe 
care venise şi săse ducă întinsla Angheleşti să 
spuie unui cunoscut al său să incalece răpede 
cu şăpte ori opt oameni şi, luînd cu dînşii şi o că- 
ruţă cu cai, să vie cît mai degrabă în virful Ca- 
recnei. 

Dar înainte de plecarea lui Jinga, îl mai tri- 
mese odată cu Anica la fîntină, ca să aducă două 
cofe cu care îi puse să adăpe misirliii. 


CAPITOLUL XII 


Cum ştie sulgeriul Mihalache să-și 
poarte trebile 


După plecarea mocanului, sulgeriul scoase din 
rafturi un ciubucel scurt şi veni să se aşăze iar 
în faţa Şchiopului şi a Anicăi, cu toate pistoalele 
şi puştele ramase. Umplu luleaua cu tiutiun, 
aprinse o bucată de iască, o așăză în lulea ; mai 
puse peste dinsa tiutiun pentru a face căimac 
şi începu să tragă fumul în piept cu toată plă- 
cerea acelui înţarcat de această plăcere vreme 

de mai multe ceasuri. Se uita la Niţă și la Anica 
fără a vorbi. Numai după ce isprăvi cel dintăiu 
ciubuc şi îşi umplu altul, rupse tăcerea. 

— Măi Niţă, întrebă el deodată, uitindu-se 
drept în ochii rănitului, ia spune-mi, dragă ţi-i 
viaţa ? 

— Dar cui, dracul, nu i-i dragă? răspunse după 
oareșicare tăcere Niţă, surprins. 

— Tu ştii„—zise sulgeriul că a ta nu mai face 
nici trei- parale. 

— Ştiu, zise Niţă liniștit. 

— Peste două zile ai să faci cunoștință cu 
ştreangul, urmă sulgeriul. Nădejde de scapare 
nu-i, căci vornicul Dumitrache este la mijloc: 
ograda lui ai spart-o, caii lui i-ai furat, pe ți- 
ganul lui l-ai momit şi pe omul lui l-ai ucis. Nici 
un staroste de Putna nu ar îndrăzni să te facă 
scapat, căci şi-ar face din vornic un duşman de 
moarte. 

— Ştiu, mai zise Niţă cu aceiași linişte. 

Sulgeriul sorbi de vr'o cîteva ori din imame, 
apoi zise : 

— Oare ce mi-ai da tu mie, dacă ţi-aş scapa 
eu viaţa ? 

— Orice mi-ai cere, răspunse Niţă cu ho- 
tărîre, dar nu ai cum. 

— Ba am, răspunse sulgeriul. 

— Cum ? întrebă Niţă. 

— Asta-i treaba mea. Faci tu pe tată-tău să-mi 
vîndă bătrînul şi Jumatate ce-l are în Tămășăni 
după maică-ta, cu dăniile şi cumpărăturile do- 
bindite de el în ceilalţi bătrîni, dacă te scăp de 
ştreang ? 

— Şi mă viri în ocnă, zise Niţă cu amărăciune. 

— Te fac scapat de tot, răspunse sulgeriul. 

Niţă ramase citva ginditor, apoi zise : 

— Tata ar fi bucuros să scăpe de mine chiar 
prin ştreangul gialatului. El este aspru şi zgîrcit 
şi mar da macar o leţcae ca să mă scăpe. Dar 
mama nare să se îndure şi are să-l facă să-ţi 
dăruiască moșia. 

-— Eu pu umblu după daruri dela voi, zise 
sulgeriul ; îi plătesc cite patruzeci de lei de bä- 
trîn întreg, după cum am mai plătit. Dar banii 
mare să-i iee preutul; trebuesc daţi starostelui. 
Ştii cit îi de lacom Grecul: dacă nu i se dau 
Dani, nu te face scapat. 

— Dar cum ai să capeţi învoirea vornicului ? 
mai întrebă Niţă. 

— Foarte uşor, răspunse sulgeriul; am să i-o 
cer şi el are să mi-o deie. Fii pe:pace. Cel mult 
peste trei zile vei fi slobod, însă numai dacă 
preutul îmi vinde moșia. 

— Mama l-a face să ţi-o vîndă. Dar dacă mă 
îaşăli, dacă tata îţi vinde moşia şi dumnela nu 
mă i Scăpi de ştreang ? 

Dar oare cînd prinsu- m'ai pe mine cu o 
Minciuni ? întrebă sulgeriul încruntindu-se și cu 
glasul răstit. 

— Iartă-mă, zise Niţă. Am vorbit ca un prost: 
m'am auzit minciună ieșind din gura dumitale. Te 
cred şi-ţi mulțărmerc. 

La noapte, zise atunci sulgeriul, vom fi în 
Fogi Te-oiu ține pănă mîni la gazda mea 
şi ţi-oiu aduce pe Leonte, gherahul “cel vestit, 
care ţi-a scoate gloantele din rană şi te-a lega 
cum știe el. Apoi oiu vorbi cu starostele, te-oiu 
da pe sama lui şi după-amiază m'oiu răpezi la 
Domnești, la vornic. Dar siatem înţăleşi în pri- 
vința moşiei ? 

— Sîntem înţăleşi, zise Niţă, numai să ai grijă 
să dai mamei de veste şi să capeţi dela staroste 
voie ca ea să vie să mă vadă în temniţă. 

— Asta-i treaba mea, zise sulgeriul. Ea a venit 
să te vadă înainte ca să fii dat pe mina staros- 
telui. Dar, fa Anico, ia du-te pănă la cele raf- 
turi, ie dintr'insele plosca cu vin și paharul şi 
dă lui Niţă din cel vin de Nicorești ca să-l mai 
întărească şi mai trage și tu o duşcă sau şi mai 
multe. 

Anica făcu cum i se poroncise şi Șchiopul 
deşărtă cu o plăcere vădită două pahare de vin. 
După ce bău şi ea, Anica duse plosca la loc, se 
întoarse, schimbă peteca udă de pe rana lui Niţă, 
apoi se așăză iar lîngă el. 

-© Sulgeriul trăgea acuma în tăcere din al treilea 
ciubuc. Fra foarte mulţămit de ziua lui. Prin 
găsirea misirliilor îndatorise tare pe vornicul Du- 
mitrache şi căsătoria lui cu fata lui Țifescu nu 
mai putea să fie pusă la îndoială: se despărţia 
pe vecie de trecutul lui de sărăcie. Apoi făcuse 
un pas însamnat spre întregirea moşiei Tămășăni, 
pe care o îndrăgise şi unde avea de gînd să 
S'așăze cu noua lui nevastă. Avea să plătească 
preutului preţ bun pe părţile lui. Dar ce în- 
Samnatate aveau cîţiva lei mai mult sau mai 
puţin ! Pănă atunci preutul nici nu voise să între 
în tocmală cu el pentru vînzarea acelor părți. 
Ş'apoi bucăţile răzlețe ce le stăpinia popa printre 
răzăşi, aveau să facă isprăvi minunate şi să si- 
lească pe mai mulți din ei să vîndă mai degrabă 
părțile lor. Că vornicul avea să dăruiască sul- 
geriului viaţa Șchiopului, nici umbră de îndoială 
nu putea să fie şi, peste toate, sulgeriul mai era 
mulţămit şi de chipul în care ieşise biruitor din 

întîlnirea lui cu Șchiopul şi scapase viața lui 
Jinga. De moartea bietului Petrea îi părea rău: 
se căia că nu-i luase locul, căci era incredințat 
că ar fi tras înaintea Şchiopului. Dar era foarte 
mulțămit de izbînda lui. Ce aveau să vuiască 
satele de dînsa! Şi cum aveau să se uite la el 
de acuma înainte fetele și nevestele! 

Ș'apoi sulgeriul era mulțămit, căci mîncase cu 
poftă nişte merinde alese, vinul de Nicoreşti răs- 
pindise in toate vinele lui o căldură plăcută și 
tiutiunul ce-i trimesese de curînd lani Sari, tiu- 
tiungiul lui din Țarigrad, îi părea mai bun şi 
mai mirositor decit oricînd. 

Şi deodată, uitîndu-se la Anica, băgă de samă 
că tînăra femeie era plăcută detot la privit: avea 
nişte ochi mari, negri, de toată frumuseţa, nasul 
drept și subţire, gura ca o cireașă coaptă. Gitul 
plin, braţele descoperite şi gleznele erau de o al- 
beaţă uimitoare la o țarancă, iar sînul plin era 
bogat fără a fi greu. Și sulgeriul fu cuprins de 
o poftă mare să muşte acele buze rumene, să 
stringă la pieptul lui comorile ce le vedea și le 
gicea. 

Şi se uita şi Anica la sulgeriu. Ce om napras= 
nic, Doamne era acel boier! Ce îndrăzneţ şi ce 
iscusit în îndrăzneala lui? Să cuteze el să se puie 
cu Niţă și să-l biruiască! Cum ştiuse el să des- 
copere ceia ce ei făcuse cu Jingal Ce glas poron= 
citor avea, ce priviri ca nişte fulgere! Dar acuma 
din ochii lui nu mai ieșeau fulgete, ci nişte pri- 
viri care o tulburau. Și ce frumos era, ce barbă 
ca matasa avea! Și Niţă îi părea acuma aşa de 
urit, aşa de mojic şi aşa de prost! Incepea să se 
miere cum putuse să-l iubească vr'odată. 

Strilea puse deoparte ciubucul aproape stins şi 
zise Schiopului: 

— Măi Niţă, pentru tipe am făcut tocmală, ştiu 
ce ieu pentru scaparea ta, dar pentru Anica n'am 
vorbit. 

— Şi ce este de vorbit pentru dinsa ? zise 
Șchiopul cuprins la aceste cuvinte de o îngrijire 
vădită. 

— Apoi, zise sulgeriul, oare nu este ea partaşă 
la faptele tale: la furt de cai şi la omor, ca să 
nu mai vorbesc de momirea robului. Dacă scapă 
de ştreang, nu scapă de o bataie cumplită și de 
surgun pe viață la o mănăstire. 

Anica care la început luase întrebarea sulge- 
riului drept o glumă, văzîndu-l că vorbeşte acuma 
cu tot înadinsul, se făcu galbănă ca ceara şi 
trupul îi fu cuprins de tremur. Faţa lui Niţă se 
întunecase de tot. 
` — Eu credeam că, cu tocmala făcută, aveai de 
gînd să ne scăpi pe amindoi, zise el. Nu știu ce 
să-ți dau pentru scaparea Anicăi. Ea-i saracă li- 
pită rămintului. 

— Ba nu, zise sulgeriul scuturind capul, Anica 
numai saracă. nuci. 

— Dar ce crezi că are? 

— Ce are Anica? zise sulgeriul. Ea are doi ochi 
care ard inima aceluia la care se vită. Are nişte 
buze care cu sărutările lor ar fi în stare să tre- 
zască pe bietul om care zace acolo, şi arătă spre 
locul unde era leşul lui Petrea. Are un trup fra- 
ged şi alb carate umple de poită să-l cuprinzi 
în braţe şi să-l b strîngi cu dor. Iaca ce are Anica! 

Și sulgeriul tăcu. Șchiopul tăcea şi el, fața i se 
întunecase de tot: înțelesese unde voia să ajungă 
Strilea. Şi era cuprins de o turbare nespusă, căci 
iubia pe Anica cu patimă şi o temea cumplit. 

Sulgeriul pricepînd ceia ce se petrece în mintea 
hotului. îi zise cu hotărîre: 

— Ia ascultă, Niţă, scurt şi cuprinzător, sau vine 
Anica cu mine în tufele din dosul umbrarului sub 
care Sint caii, acuma, îndată, sau pieriţi amîndoi 
prin ştreang. Ştii că sînt om de cuvînt. 

Niţă stătu pe gin luri, dar numai o clipă; glasul 
hotărît al lui Strilea făcuse să apară dinaintea o- 
chilor lui furca cu belciugul ei şi Miron gialatul 
purtind pe umărul stîng ştreangul uns cu sopon. 

- - Du-te cu boeriul, anico, zise el femeii, şi 
arată-te plecată la voinţele lui. 

— Halal de tine Niţă, că deştept mai eşti, zise 
sulgeriul sculindu-se, punîndu=și patru pistoale în 
brîu, luînd celelalte două în mîni şi puşca pe 
umăr. Haide, Anico, mergi inainte. 

Fără a zice un cuvint, Anica se sculă şi se în- 
dreptă spre tufe; faţa i se făcuse acuma roşie, dar 
în ochii einu se oglindia nici o miîhnire şi poate 
că, în inimă, era mai degrabă mulţămită decit 
suparată de ceia ce i se întimpla. Sulgeriul o urmă 
de aproape zimbind; dar dacă s'ar fi întors şi ar 
fi văzut privirea de ură cu care îl urmăreau ochii 
mici și crunţi ai Şchiopului, cu toată îndrăzneala 
lui Strilea, poate că i-ar fi pierit zimbetul de pe 
buze, 

CapiToLuL XIII 


In care facem cunoștința unui diregător 
care ştie să se chivernisască 


Cu un ceas după toacă, cind Jinga sosi cu două 
căruţe înhamate cu cite patru cai și însoțite de 
opt călăreţi bine înarmaţi, el găsi pe sulgeriu tră- 
gind liniștit din ciubucul cel scurt în faţa Şchiopului 
şi a Anicăi. 

Fără a pierde vreme, Strilea puse să se umple 
coşul unei căruţi cu fin, pe care fu aşezat Niţă 


90 RADU ROSETTI 


care, deşi suieria dureri groaznice, de abie scapa 
cîte un gemăt. Anica se aşeză lîngă ibovnicul ei. 
In cealaltă căruţă, asămene pe un așternut de fin, 
fu aşăzat trupul înțăpenit al Dietului Petrea. Mi- 
sirliii fură duși la apă apoi încredințaţi fiecare 
unui om de nădejde, care trebuia să ducă calul 
de căpăstru mergind pe jos; iar sulgeriul, după 
ce încălecă, se ţinu aproape de ei. 

La o răspintie unde se împreunau drumurile 
spre Focşăni, găsiră pe vatavul Simion aşteptîn- 
du-i cu cei doi paici, — căci Jinga avusese grijă, 
îndată ce sosise în sat, să trimată vornicului veste 
despre găsirea cailor. Strilea îi încredinţă vata- 
vului împreună cu trupul lui Petrea şi, după un 
scurt popas, porni mai răpede înainte spre Foc- 
șăni unde ajunse de abie pe la trei ceasuri după 
miezul nopţii, cînd se făcea ziuă. 

Sulgeriul îşi avea gazda obișnuită la un om de 
casa banului Constantin, care îl pusese în slujbă 
şi-i înlesnise chipurile de a stringe o avere bu- 
nişoară. Capitanul Oatu avea o casă încăpătoare, 
în care se găsi adăpost şi pentru Şchiopul care 
ramase păzit de doi din oamenii din Anghelești 
opriţi de sulgeriu pentru adouazi. l 

Cea dintăiu grijă a lui Strilea fu să trimată după 
Leonti gherahul, un Grec care îşi făcuse un nume 
ca tămăduitor de boli şi mai ales ca îngrijitor de 
răni şi de ciolane rupte. Leonti veni îndată și nu 
părăsi pe Niţă pănă ce nu-i scoase glontele care-i 
sfarmase rău ciolanul și nu-i legă rana după toată 
rînduiala. Apoi sulgeriul avu grijă să puie la cale 
ca un om al căpitanului Oatu să meargă încă de 
cu noapte la părintele Pavăl spre a chema pe 
preuteasa la fiul ei. Cînd Strilea se trezi de di- 
mineaţă, i se spuse că preuteasa care sosise încă 

înainte de răsăritul soarelui, vorbeşte cu Șchiopul. 

Indată ce soarele fu sus şi tărăbile dughenilor 
începură să se deschidă, Strilea se grăbi să meargă 
la starostele de Putna. La diregătorie era rinduit, 
încă de pe vremea lui lon Calimah, Grigoraş 
Leon, un Grec ţărigrădean venit cu acel domn 
în ţară. Stărostia Putnei fiind una din cele mai 
bănoase din slujbele de pe la ţinuturi, şi ca atare 
vinată pănă și de boieri de mîna întăia, nu mic 
fusese numărul acelor care se încercase să scoată 
pe Leon dintr'insa. Se făcuse domnilor care ur- 
mase de atunci în scaun şi sfetnicilor lor pro- 
punerile cele mai frumoase, se adusese împotriva 
lăcomiei şi a jafurilor starostelui pirile cele mai 
amărunţite şi mai întemeiete, însă fără izbîndă. 
Grigoraş Leon afla totdeauna la vreme despre 
pasurile duşmanilor lui, totdeauna găsia chip să 
le zădărnicească, adesa chiar să le întoarcă în 
paguba uneltitorilor. Strilea care îl cunoștea bine, 
nu se îndoia că va dobîndi dela el viaţa Șchiopu- 
lui; dar ştiindu-i şi lăcomia, se întreba cu îngri- 
jorare dacă Grecul, spre a-i face pe plac, se va 
mulțămi cu preţul ce el era hotărît să-l deie pe 
pămîntul preutesei, 

Lumea şi cu ea şi slujbașii domneşti se sculau 
de dimineaţă la noi în veacul al optsprezecelea. 
Sulgeriul fu primit îndată şi găsi pe staroste bîn- 
du-și a doua cafea și trăgînd din întăla narghile 
de care avea parte în acea dimineaţă. El polti, 
bine-înţăles greceşte, căci romîneşte vorbea prost 
de tot, pe sulgeriu să iee loc alăture de el, pe 
Salțeaua acoperită cu covor turcesc destul de fru- 
mos a patului de scînduri pe care şădea şi po- 
ronci să-i aducă ciubuc şi cafea. 

Spre marea mierare a sulgeriului, Leon nu mai 

făcu nici o greutate pentru a face pe Şchiopul 
scapat îndată ce Ştrilea se îndatori a-i aduce în- 
voirea scrisă a vornicului Dumitrache; apoi el 
se arătă foarte mulţămit cînd sulgeriul îi propuse 
să-i deie pentru această îndatorire şaizeci de lei, 
adică preţul unui bătrîn şi jumatate din Tămăşăni, 
căci sulgeriul nu se gîndi macar o clipă să as- 
cundă starostelui că făcuse preţ cu Șchiopul 
pentru viaţa lui. Leoa se oferi chiar ca, la prilej 
de nevoie, să ademenească el, prin mijloacele lui 
cunoscute, pe părinţii hoţului să răscumpere viața 
fiului lor vinzind moşia. Strilea începu să se miere 
de uşurinţa cu care Grecul îi intra în voie şi să 
se întrebe ce s'ascunde sub dinsa: în curînd află 
pricina ei. 

— Arhon sulgeriu, zise deodată starostele care 
rămăsese cităva vreme ginditor, cu ţevia narghi- 
lelii în mînă; am să-ţi fac și eu o rugăciune. 

— Cu bucurie ţi-oiu îndeplini-o, numai de mi-a 
fi cu putinţă, răspunse sulgeriul care, în gîndul 
lui, își zise: 

— lată-ne ajunşi la nod! 

— Arhon sulgeriu, am la steagul de calaraşi al 
starostiei un stegar foarte vrednic, Grec tocmai 
dela Chio, cam rudă cu mine; mi se pare că îl 
cunoşti: îl chiamă Mitru. Privesc pe acel tînăr 
ca mîna mea cea dreaptă: isteț, îndrăzneţ, cre- 
dincios şi foarte cinstit. El îmi este cu atît mai 
nepreţuit cu cît căpitanul este moale și prost: 
nu pot să am nici o nădejde în el. Mă purtam 
cu gîndul să fac ce-oiu face pe lingă hătmănie 
pentru a înlocui pe acel bou de moldovan prin 
stegar, dar iaca că peste bietul om o dat o na- 
paste mare. 

Sulgeriul începu acuma să asculte cu îndoită 
bagare de samă. 

— Sînt două săptămîni, au venit aici doi Ar- 
meni din sus spre a cumpara, pentru ţara leşască, 
vin vechiu din podgoriile noastre. Unul din ei 
fiind bolnav, au stat mai multe zile în tirg şi cel 
sănătos a făcut în acel timp cercetări pentru a 
afla unde anume se găsește vin mult şi bun. 
Astfeliu s'o lăţit vestea că acei Armeni caută mai 
multe mii de vedre de vin vechiu şi că chimi- 
rurile lor sînt pline de bani. După îndreptarea 
celui bolnav, sau dus întăiu la Odobeşti unde 
au şi cumparat vr'o cincizeci de vase dela un 
boierănaş de pe loc. Incredinţindu-se că numai 
atita se găseşte acolo de cumparat, au pornit în- 
coace tocmai întrun tîrziu, călări, sînguri cu un 
argat. Nu se temeau, fiindcă erau oameni în pu- 
tere, voinici şi bine înarmaţi. Dar, cam la jumă- 
tate de cale, cum treceau printr'un rediu de ste- 
jări, s'o tras mai multe focuri asupra lor, focuri 
care au omorit pe cei doi Armeni şi au rănit pe 
argat. Rana acestuia era uşoară, gloantele trecînd 
numai prin carne sub ţiţa stingă și el nu-şi pier- 
duse de loc cunoştinţa ; dar fiind şiret, s'o făcut 
mort şi o văzut cum hoţii care, zicea el, erau 
vr'o şasă, au ieşit dintre copaci, au aprins un fa- 
nar şi au început să caute, întăiu pe stăpinii lui 
morți şi apoi pe el, luîndu-li banii și armele. 

Adouazi sau găsit numai trupurile Armenilor, 
iar argatul se făcuse nevăzut. Şi iaca că eri îmi 
soseşte dela leşi un bulubaşă de seimeni hătmă- 
nești împreună cu acel argat. Bulubaşa aducea 
carte gospod prin care mi se poronceşte să tri- 
măt de sîrg, la leşi, sub pază, pe stegarul meu 
de calarași, pe care argatul Armenilor l-ar fi cu- 
noscut printre hoţi şi pe câţi. calaraşi i-ar mai 
arata acel argat că au luat parte la jefuirea Ar- 

menilor. S'adunase spre sară întregul steag de 
calarași spre căutare, şi argatul n'o putut cunoaşte 
nici pe unul; dar, în cît privește de stegar, stă- 
ruie să spuie că îl cunoaşte, că el o strîns banii 
ce se aflau asupra Armenilor și asupra lui. Şi, din 
pacate, nu apasă numai mărturia acelui argat a- 
supra bietului tînăr; la el acasă, unde bulubaşa o 
făcut îndată căutare, s'o găsit o pălărie a unuia 
din Armeni, pălărie care o fost recunoscută și de 
argat şi de gazda din tîrg la care au stat. 

Mitru, stegarul, o aratat că o cumparat acea 
pălărie dela nişte ţigani caldarari pe care i-o în- 
tilnit adouazi între Cornățel şi Adjud, cînd se 
întorcea dela o ibovnică ce are el acolo, dar 
unde să păsască acuma pe acei ţigani? li rău 
de tot de bietul tînăr şi tare mă tem să-l pierd. 

— Dar, zise sulgeriul, cum aşi putea eu să te 
ajut ? 

Starostele trase de mai multe ori din narghile 
cu ochii în jos; apoi, fără a se uita la sulgeriu, 
zise: 

— Oare nu-ți aduci aminte să-l fi întîlnit pe 
Mitru pe Trotuş în sara zilei de Luni—au trecut 
alaltăieri două săptămini ? 

— Oho! îşi zise sulgeriul, aşa stă treaba ! Staros- 
tele o pus pe hoţul de nepotu-său să ucidă pe 
Armeni şi acuma voiește să mă scoată pe mine 
martur că, în ceasul omorului, Grecul se afla la 
patru poște de negustorii uciși. De scapat îl scăp, 
căci altleliu Grecul nu-mi face treaba mea ; doară 
pe Armeni nu-i mai pot trezi dia morminat. Dar 
atunci nu vede el cei şăizeci de lei cît face pă- 
mintul popei. Ceia ce-i frumos, adause el tot 
cătră sine, este că minciuna nu-i de cit trei șfer- 
turi de minciună; căci eu în acea sară mă în- 

torceam calare din lunca Cornăţelului după ce 
mă întilnisem, nu cu Mitru, dar cu fata cea fru- 
moasă a dascalului Petru, care ştiu că se ţine 
şi de el. 

Apoi zise cătră staroste care acuma își în- 
torsese privirea spre el: 

— Gindindu-mă bine, îmi aduc acuma aminte, 
arhon staroste, că într'adevăr în sara zilei de luni, 
au trecut alaltaeri două săptămîni, întorcindu-mă 
dela Rugineşti acasă calare, m'am întilnit cu ste- 
garul Mitru în lunca Cornăţelului. Mi-o dat sara 
bună, iar eu i-am mulţămit, mai însărcinindu-l 
să-ţi aducă închinăciunile mele. Şi îmi mai aduc 
aminte că adouăzi au trecut pela Tămăşăni nişte 
țigani Ccaldarari care căutau să vindă un anteriu 
şi două părechi de șalvari aproape noi. 

Siarostele bătu din mîni de bucurie. 

— Ce minunată întîmplare te-o adus aici! 
Mitru este scapat dacă un boier de neam ca 
dumneta, arhon sulgeriu, îi dă la mînă mărturie 
scrisă că chiar în ceasul cînd se făcea omorul, 
el se afla tocmai în lunca Cornăţelului, cale de 
şase ceasuri dela locul unde au căzut Armenii 
și că o vorbit însuşi cu el. 

— Cu mare plăcere i-oiu da mărturia, zise 
sulgeriul. Dar, adaose el, arhon staroste, dacă eu 
mi-am adus aminte de un lucru care îţi este plă- 
cut, te-aş ruga ca dumneta să uiţi altul care mie 
nu-mi poate fi decît neplăcut ? 

— Şi care anume? întrebă Grecul cu bă- 
nuială. 

— Cei șăizeci de lei ce ţi-i juruisem pentru 
a face pe Niţă scapat, răspunse scurt sulgeriul. 

Starostele se uită la el, trase de vr'o trei ori 
din narghileaua pe sfirşite, apoi oftînd adînc zise : 

— Eu nu știu nimica despre cei şăizeci de 
lei. Mi-ai cerut viaţa Şchiopului, ţin prea mult 
la dumneta pentru a nu-ţi face pe plac. Adă-mi 
îuvoirea vornicului şi poţi face cu hoţ tot ce 
voieşti. 

Si, zicînd aceste cuvinte, starostele bätu în 
palme şi poronci slugii, care veni să aducă con- 
deie, cerneală şi hîrtie. Indată după ce sulgeriul 
îşi scrise mărturia, else grăbi să-și iee ziua bună 
dela staroste şi să meargă la gazda lui. 

Aici găsi pe Șchiopul foarte îngrijit. Preuteasa 
îl părăsise puţină vreme după ce ieșise Strilea şi 
se dusese să înştiințeze pe preut despre cele ce 
se întimplase și despre prețul cerut de sulgeriu 
pentru a face pe Niţă scapat. Preutul îi răspunsese 
că după cîte ruşini păţise ei dela fiul lor, acea 
a spînzurătoarei lui nu va fi un adaus mare și 
că astfeliu cel puţin se va pune capăt oricărei 
rușini viitoare. Adăugise apoi în chip foarte ho- 
tărit că n'o lasă să vîndă moșia pentru a scapa 
viaţa acelui ticălos ; dar dacă voieşte să se mîn- 
tuie de ea, s'o dăruiască vr'unui sfint locaș 
pentru ușurarea pacatelor lui Niţă. 

— la ascultă, măi Niţă, zise sulgeriul după ce 
hoţul isprăvi povestirea, starostelui i-am dat alt 
lucru în schimbul vieţii tale, un lucru care nu 
m'o ţinut bani, dar care pentru elare preţ mare. 
Prin urmare cei șăizeci de lei mi-au ramas în 
pungă și sînt gata să-i dau tătine-tău. N'are decit 
să-ți ușureze pacatele trecute și viitoare dînd 
vre unei mânăstiri bani în loc de pămînt. Eu 
plec chiar acuma la Domnești să mă înţeleg cu 
vornicul Dumitrache, dela care oiu ști eu să 
capăt învoire să fac cu tine ce-oiu voi. Pe la 
căderea nopţii oiu fi înapoi ; dacă atunci îmi dai 

zapis de vînzarea moşiei din partea părinţilor tăi, 
îți dau şi şăizeci de lei şi te fac scapat. Dar 
dacă nu găseşti mijlocul să îndupleci pe tată-tău 
să iscălească pănă atunci zapisul, să ştii că pănă 
în trei zile ești spînzurat. Oiu găsi eu doară alte 
mijloace care să înduplece pe părintele Pavăl 
să-mi vîndă moșia. 

Și fără a mai aştepta răspunsul $Şchiopului, 
sulgeriul plecă calare la Domneşti unde ajunse 
puţin după-amiază. 

Primirea de care avu parte fu din cele mai 
călduroase. Vornicul îl primi ca pe un biruitor 
mare și nu ridică macar cea mai mică greutate 
pentru a-l învoi să facă cu Șchiopul ceiace-i va 
plăcea, diîndu-i înscris la urmă despre acestea. 
Dar vorniceasa îl primi ca o mamă, sărutîndu-l 
şi netezîndu-l pe obraz. Pe Catinca nu o văzu, 
căci nu stătu la cină; dar cînd, după toacă, plecă 
înapoi, trebui să făgăduiască că se va opri la 
întoarcere cel puţin o zi. 

Cînd ajunse la Focșăni, găsi la gazdă pe 
preutul Pavăl şi pe preuteasă care, în schimbul 
sumei de şăizeci de lei, îi înmînară zapisul de 
vinzare a părţii lor de Tămășăni- 

In aceiași sară învoirea vornicului Dumitrache 
era în mina starostelui şi Șchiopul îu lasat să 
plece dela căpitanul Oatu. 

lar adouazi, la Domnești, Țifescu făgăduia 
sulgeriului mîna fiicii sale: însă, pentru temeiuri 
pe care nu le dădu în vileag, hotărî ca logodna 
să se facă de Sîntă-Maria mare, iar nunta după 
ziua Crucii. Vesel era Mihalache Strilea în ziua 
în care se întoarse la Tămăşăni: se vedea acuma 
calare pe nevoie, cu viitorul lui şi acelal copiilor 
bine întemeiet. 

CAPITOLUL XIV 


In care facem cunoștința unui țigan 
simpatic 


In dosul curţii lui Mihalache Strilea, între dru- 
mul mare și rîpă, se aflau bordeile robilor ţigani: 
cincisprezece peste tot. Erau bordeie cu acopere- 
minte de pămînt şi de paie, din care ieşiau o- 
geagurile ; cite o ferestruică mică sau mai bine 
zis cite un ochiu de fereastră se vedea în păretele 
din fund. In fiecare dintr'iusele se inghezuia cite 
un salaş de ţigani, alcătuit obişnuit din tată, 
mamă, cîte odată dintrun bunic sau dintro 
bunică şi câţi ţiganași nu fusese săceraţi de bo- 
lile ajutate de murdăria şi sărăcia în care trăiau. 
„Cite un pat de scinduri acoperit cu paie şi cu 
zdrenţe, cîte un scăuieş sau două în trei picioare, 
o biată măsuţă rotundă de lemn, un sipet și pu- 
ţine oale alcătuiau toată gospodăria salaşului. 

Aşa trăiau Todirică și Simion bucatarii, Nastasă 
şi Costache vezeteii, Grigore Pitarul, Neculai, lor- 
dachi şi Niţă rîndaşii, Vasile Fierarul, Dumitrache 
Stoleriul, Ifrim Grădinarul, Iancu Sofragiul, Stanca 
Vadana şi Soltana Vadana. Femeile şi fetele erau 
spălătoriţe, fete în casă, dadace la copii. Unii din 
ţigani dormiau şi mîncau la curte: Culiţă fecio- 
rul, Tudurache cafegiul, Voicu Chelariul, cu fe- 
meile şi fetele lor. 

La oarecare departare de acestea, chiar pe mar- 
ginea rîpei, se vedea un bordeiu mult mai mare 
acoperit cu  șiudilă, avind păreţi mai aalți, cu 
cîte o fereastă în două ochiuri: aproape o casă. 
Acesta era bordeiul puşcașului, a lui Ion Tiron, 
care ştiuse demult să cîştige deosebita bună- 
voință a boierului. 

Ion care era de o vristă cu Mihalache Strilea, 
copilărise cu dînsul în casa banului Constantin. 
Cînd Mihalache începu să meargă la vînat, lon 
fu luat dela bucătărie unde freca tingirile, fu in- 
sărcinat cu curățirea armelor cuconașului, cu 
hrana şi cu îngrijirea copoilor. In zilele de vînă- 
toare, el ducea copoii legaţi pănă la locul anumit, 
el purta în spinare merindele și mantaua stă- 
pinului. 

Atît Mihalache cît şi Ion erau încredinţaţi unui 
vinător bătrîn, numit Ilie Hîrşu, puşcaș netatrecut 
şi cunoscător minunat al obiceiurilor vînatului. 

Ţiganul prinse gust la vînat. Hirșu neputind, 
din pricina bătrîneţelor, să însoțască totdeauna pe 
fiul boieriului, era bucuros să-şi încredinţeze pușca 
lui Ion care, în scurtă vreme, deveni un pușcaș 
foarte bun, deși nu ajunse niciodată la meșteria 
stăpinului său. 

După moartea banului, cînd se împărţiră țiganii, 
Ion, ramas fără păreche, fu tras la sorţi şi căzu 
în partea lui Lascarache Strilea. In zadar Miha- 
dache oferi frăţine-său să i-l plătească, să-i deie 
două Sau chiar trei suflete pentru el. Lascarache 
nu voi să-l schimbe şi-l luă cu dînsul la leşi 
unde, spre marea lui mîhnire, Tiron fu dat iar la 
bucătărie şi pus să frece tingirile. 

El era de statură mijlocie, dar de făptură foarte 
puternică, cu umere cumplit de late şi braţe neo- 
bişnuit de lungi. Deşi smolit tare, era frumos la 
faţă, cu nasul drept şi subţire şi cu nişte ochi 
negri care păreau de jaratec. Toate ţigăncuşele 
din curte se uitau cu jind la dinsul şi nu mai 
puteau de ciudă văzînd că el de loc nu le bagă 
în samă. Şapoi lon zicea că lui îi este dor de 
Puşcă şi de codru, iar de muieri nu-i pasă. 


100 RADU ROSETTI 


Boierii pe acea vreme aveau grijă ca ţiganii, 
ca şi vitele lor, să se prăsască și nu îngăduiau 
ca acei în vristă de căsătorie să rămie burlaci. In 
curînd Lascarache Strilea poronci ca Ion Tiron 
să iee în căsătorie pe Tasiica, fata lui Alecu Pi- 
tarul. Această hotărire îl scirbi rău pe lon căci, 
pe lingă că Tasiica, o fată naltă, uscată şi stricată 
de varsat, se uita încrucişăt, apoi el avea o le- 
gătură de dragoste cu soţia tînără a unui plă- 
pomar bătriîn, a cărui casă se megieşia cu curtea 
lui Lascarache Strilea. Dar împotriva hotăririi stă- 
pinului m'avea ce face, trebuia să se supuie și Ion 
se prepătia deci de nuntă, adică începuse să facă 
bordeiu. Işi făgăduia însă să-și treacă pe urmă 
nacazul pe pielea Tasiicăi, dar o împrejurare ne- 
prevăzută îi schimbă soarta. 

Femeia plăpomarului, nemulțămindu-se cu un 
singur ibovnic, mai primea la dînsa şi pe un sei- 
mean sirb al Curţii. Intro noapte plăpomarul 
fiind dus la Tirgu-Frumos la nişte neamuri, sei- 
meanul care venia la Gafiţa se intilni la uşa ei 
cu lon care ieşia din casă. 

Oşteanul pricepu îndată că spurcăciunea de rob 
are, ca și el, parte de favorurile iubitei. Impins de 
minie, croi pe lon peste obraz cu o nuia ceo 
ținea în mină. lon înţelesese şi el îndată cum 
stau trebile. lute din fire și uitind că-i rob, trase 
mîndrului seimean o singură palmă, dar atit de 
grozavă în cît îl întinse mort la pămînt. Apol, 
îngrozit de urmările faptei sale, o luă la fugă și 
merse să se ascundă în niște vii, la Socola. 

Ţipetele femeii plăpomarului deșteptară veci- 
natatea întreagă. ln curind se află tot adevărul. 
Seimeanul avea o soră, slujnică în haremul gospod 
şi bine văzută de doamnă. Poroncile cele mai 

strașnice fură date hatmanului și agăi care împa- 
narà toate cărările cu poteri de seimeni. Ion fu 
prins, legat și adus la odăile seimenilor, apoi 
aruncat, cu fiare la mini și la picioare, întrun 
beciu adînc. Adouazi, era într'o vineri, îl scoa- 
seră de acolo pentru a-i face cunoscut, fără nici 
un feliu de judecată, că vodă o hotărit ca, în di- 
mineaţa următoare, să fie tras în ţapă pe mai- 
danul din mahalaua Țigănimii. 

Se întîmplă că, chiar în sara acelei vineri, 
să sosască dela Tămășăni în leşi Mihalache Stri- 
lea. Soţia lui îi spuse numaidecit întimplarea cu 
don “Tiron. Sulgeriul se scîrbi tare, căci el ţinea 
la tovarășul lui de vinat şi: își aducea aminte cu 
înduioșire de întimplările de care avuse parte 
împreună, cînd amîndoi de abie ieșise din copi- 
lărie, atît pe şesul Trotușului cît și în pădurile 
Bogdănei, ale Negoieștilor și ale Cașinului. Fără 
a se mai pune la masă, el se duse la îrate-său 
și îl întrebă ce o făcut, pentruca să scăpe viaţa 
lui Ion Tiron. Lascarache Strilea dădu din umere. 

— Dar ce să fac? zise el. Vodă, ademenit de 
doamnă, îi Dunăre şi nu voieşte s'audă de milă. 
Doară nu sint nebun să supăr pe Măria Sa cu 
mai multă rugăminte pentru un cioroiu. Voiu aş- 
tepta și eu un prilej la care voiu putea să do- 
bindesc dela vodă alt bine, mai mare, ca să mă 
despăgubesc de pierderea acestui ţigan care, la 
urma urmei, nu-i de mare treabă. 

— Dar nu vrei să mai încerci nimica pentru 
el? mai întrebă Mihalache. 

—  Nimica. 

— la'n ascultă, Lascarache, zise sulgeriul; eu 
țin la Ion Tiron şi am de gînd să mă'ncerc să 
capăt dela vodă iertare pentru el. Dacă izbutesc, 
mi-l dăruiesti ? 

— De ce să ţi-l dăruiesc? zise Lascarache. 
Dacă-l scăpi, sînt gata să fac schimb cu tine. Ia 
tu pe Tiron și dă-mi mie „pe Bobocioaia cea 
bătrînă. 

— Fie, răspunse Mihalache, cu toate că s'ar 
cădea să nu-ţi dau nimica,—căci de nu-l scăp eu, 
tiganul este pierdut pentru tine. Apoi tu ești bogat, 
pe cînd eu sînt sarac. Dacă oiu izbuti să scăp 
pe Tiron, oiu scrie la Tămăşăni să ţi se trimată 
pe Bobocioaia,— şi, zicînd aceste cuvinte, sulgeriul 
se grăbi să se ducă acasă. 

Drag era seimeanul ucis de Tiron surorii lui, 
dar mai frumos luciau cei douăzeci de galbeni 
ce sulgeriul izbuti să-i adune pănă în ziuă şi să-i 
trimată Sîrboaicei printr'o Grecoaică deşteaptă care 
avea întrările ei slobode în haremul gospod. Atit 
de frumoși erau galbenii care saltau în mîna Gre- 
coaicei, în cit sora ucisului cădea încă înainte de 
amiază la picioarele doamnei și o ruga cu lacrimi 
să ceară dela vodă iertarea ţiganului ucigaş. Ea 
zicea acuma că frate-său îi apăruse în somn și-i 
jurase că ţiganul era nevinovat, că-l lovise numai 
pentru a-şi apara viaţa şi că, dacă ea voiește să-i 
miîntuie sufletul de pacat, trebue să dobîndească 
iertarea lui Ion. Aceiași rugăminte era făcută cu 
un ceas mai tîrziu de Smaragda Strilea care era 
bine văzută și chiar cam rudă cu doamna. Domnul 
nu avu ce să facă și hărăzi ţiganului viaţa. Ion 
scăpă cu o bataie groaznică : trei. sute de bice la 
spete, trase în aceiași zi, la douăzeci de răspintii 
deosebite, Zăcu trei luni de zile, dar firea lui 
puternică ieşi biruitoare din această încercare. 

Sulgeriul izbutise să scape de moarte pe to- 
varăşul său de vinătoare, dar cheltuise cu acest 
prilej cel de pe urmă ban de care dispunea și fu 

silit să facă de sîrg, la un negustor turc, un îm- 
prumut cu dobinzi :grele spre a putea face față 
cheltuielilor zilnice. 

Indată ce se îndreptă, lon Tiron fu trimes la 
Tămăşăni unde avea să îngrijască de armele stă- 
pinului, să privegheze pe ceilalţi țigani şi să pă- 
zască hotarele făşiilor de moşie cumparate de sul- 
geriu, care erau atunci în număr de cincisprezece, 

Era robul sulgeriului nu numai cu trupul, dar 
şi mai ales cu sufletul; căuta 'să-i cetească în ochi 
dorinţile spre a le putea împlini cu o clipă mai 
curînd. Ar fi ucis fără a sta la gînduri pe orice 
ființă omenească, mare sau mică, puternică sau 
slabă, dacă i-ar fi spus sulgeriul s'o ucidă. Lucrul 
stăpînului era sfînt pentru el: de cînd venise 
Tiron la Tămăşăni, nu mai pieria nici macar un 
capăt de aţă din casă sau din gospodărie. El ştia 
să găsască orice lucru furat, cît de mic să fi fost, 
ori unde era ascuns şi atunci vai de acel care 
furase: cumplit știau să învîrtească nuielile lungile 
braţe ale lui lon. Ceilalţi robi îl urau din tot 
sufletul, dar tremurau ca varga înaintea lui. Şi 
m'aveau ce să-i facă, cum să-l pîrască, căci el nu 
fura, minciuni nu vorbia și treaba și-o îndeplinia 
cu sfinţenie. 

Se temeau de el şi răzășii, macar că era numai 
un rob, căci ştiau că dacă băieţii sau argaţii lor 
scapau vr'o vită pe locul boieriului, iertare dela 
Tiron nu puteau dobîndi nici prin rugăminte, 
nici prin ameninţări, nici prin rușfet. Apoi ţiganul 
era om voinic : bătuse el singur pe trei flăcăi ai 
lui Mihai Făcăoariu, care se încercase să scoată 
din minile lui niște vaci prinse de dînsul în iarba 
boieriului. Și cînd satul sărise ca să-i aţie dru- 
mul, pusese pușca la ochi îztr'un chip atit de 

hotărît, în cît răzăşii se grăbise să-i deschidă calea. 

Pănă cu un an înainte de moartea sulgeresei, 
Ion rămăsese burlac şi dormia la Curte vara în 
cerdac, iarna în sala de din dos, pe un sipet de 
“Braşov. Deodată se lăţi în Tămășăni vestea că 
lon Tiron se îndrăgostise de Catrina Vişinoaia, 
fata unei roabe vadane. 

Nu înţelesese nimene ce găsise Tiron la acea 
fată de cincisprezece ani, naltă, deşalată, slabă ca 
un tîr, cu păr roşu, cu faţa roşie, cu gitul, bra- 
tele şi picioarele roșii şi ochii albaştri. 

Mama fetei, Vişinoaia, care fusese în zilele ei 
o ţigancă frumoasă, povestia că, cu șăsesprezece 
ani înainte, întilnind într'amurgul unei zile de 
vară, pe drumul mare dintre Râdeana și Oneşti, 
patru străini, Nemţi sau Leși, nu putuse înțelege 
de ce neam erau, ei se aruncase asupra ei, îi 
astupase gura cu un căluş și o dusese în niște 
tufe pe malul Trotușului. De aici îi dăduse dru- 
mul numai în zor de ziuă, după ce se săturase 
de diînsa, o cinstise bine cu vin vechiu dintr'o 
ploscă mare ce o aveau cu ei și o dăruise cu 
cițiva gologani. Zicea că acestei întîmplări era 
datorită naşterea  Catrinei și se vede că păstrase 
o amintire plăcută de acea noapte, amintire cu 
care se lăuda bucuros. 

Sulgeriul ramase foarte mirat cînd Ion veni 
să-i ceară voie să iee pe fata Vișinoaei. Se în- 
cercă să-l facă să-şi schimbe gîndul şi să-l 
ademenească să-și caute o soție mai chipeșă 
decit morcovul de Catrina: pe Ioana a lui To- 
dirică bucatarul sau pe Sanda a lui Dumitrache 
Stoleriul, fete cu carne pe ele şi care, pe lingă 
aşternutul lor, mai aveau şi straie bune şi cite o 
văcuţă cu vițel. Dar Ion stăruind în alegerea lui, 

sulgeriul nu voi să se împotrivească mai mult 
şi, dînd din umere, pe lîngă învoire, îi mai dărui 
lemnul trebuitor pentru un bordeiu cit o casă, 
un rînd întreg de haine nouă cu bondă, manta 
de aba, cojoc, căciulă, , ciubote, o vacă cu vițel, 
şăse oi, şăse capre, o scroafă cu patru purcei şi 
doi galbeni: un dar împărătesc pentru un rob 
țigan. 

lon își clădi răpede un bordeiu mare şindilit, 
cu două odăi despărțite printr'o tindă, cu uși 
bune de lemn și cu păreţi de biîrne, văruiţi cu 
var dela Rădeana. Apoi, pe la sfîrşitul toamnei, 
după plecarea boierului la leşi, făcu nuntă, nu o 
nuntă de rob, ci o nuntă de sătean fruntaş la 
care veniră şi răzăși, nu numai din Tămăşăni, 
dar şi din celelalte sate învecinate. 

Noii soţi duseră dela început traiu bun: în 
bordeiul lor nu se auziau nici sudălmi de ale 
barbatului, nici bocete de ale femeii. Ion din 
firea lui nu era prietenos şi din copilărie se 
deprinsese să trăiască singur; acuma ieşia din 
casă numai spre a-şi îndeplini slujba. În prima- 
vară, Catrina purcese îngreunată şi sarcina o 
sluţi şi mai mult. Sulgeriul întilnind-o pe la 
Sînta Măria mare lingă Curte, vorbise trei zile 
de uriciunea ei şi îşi bătuse cumplit joc de Ion, 
Pentrucă nu-l ascultase și nu luase pe Sanda a 
lui Dumitrache Stoleriul care se căsătorise cu 
feciorul lui Vasile Fierariul şi se făcuse o ade- 
varată frumuseţă. 

Catrina, pe la sfirşitul toamnei, născu un prunc 
mort și zăcu toată iarna de urmele facerii; numai 
pe la Paşti se sculă din pat. Cei care o vedeau 
acuma no mai recunoșteau: parcă era altă fe- 
meie, Roșeaţa şi pistruii pierise cu totul, fața, 

gitul, braţele, ceia ce se vedea din glezne şi din 
pulpe era de o albeaţă neasamanată, cum nu 
mai văzuse pănă atunci nici ţiganii Strileşti nici 
răzăşii din Tămășăni. Trăsăturile feţei, nu ştiu 
cum, 'parcă se subţiese, se așazase și uimiau 
acuma prin giugășia şi frumuseţa lor. Ochii care 
pănă atunci păruse spălăciţi, erau acuma de un 
albastru minunat, mari, blinzi şi luminoşi. Pănă 
şi părul cel roşu se schimbase, se stînsese întru 
cîtva şi bătea acuma în auriu. Puterile revenindu-i 
răpede cu vremea caldă, obrajii i se făcură tran- 
dafirii, gitul, umerile, brațele şi pieptul se ro- 
tunjiră în curînd. 

Tiron îşi iubia acuma nevasta la nebunie: o 
privia ca pe un odor nespus de frumos şi ne- 
mărginit de scump: gîndul lui zi şi noapte era 
nedespărţit de dînsa. I se părea că lumea-i prea 
mică pentru a cuprinde fericirea lui. 


CAPITOLUL XV 
In care sulgeriul păcătuiește urit 


Intro sară, vro zece zile după întoarcerea 
sulgeriului dela Domnești, lon se întirziese tare 
în deal, la Puturoasa, unde pîndise pe nişte bă- 
ieți de răzăși care pășteau vitele lîngă o bucată 
de iarbă a boieriului, bănuind că îndată ce el se 
va departa, ei vor baga vacile întrînsa. Numai 
cînd băieţii își luase cu vitele calea spre sat, se 
îndreptase și el spre casă, unde ajunsese după 
aprinsul luminărilor. Spre mirarea lui, cînd se 
apropie de bordeiu, nu văzu lumină prin geam. 
Cînd ajunse la ușă, o găsi închisă. 

Mierat, se îndreptă spre bordeiul lui Todirică 

bucatariul spre a cere lămuriri, dar la jumatate 
de cale fu întimpinat de femeia bucatariului care 
îi dădu o cheie în mină zicîndu-i: 

— Catrina mi-o spus să-ţi dau cheia și să ji 
spun că-i găsi mîncarea gata pe vatră. 

— Dar unde-i Catrina ? 

— La curte: freacă picioarele boieriului, 

La auzul acestor cuvinte, Ion fu cuprins de a- 
meţală: toate stelele cîte erau în cerul senin al 
acelei nopţi de vară începură să joace dinaintea 
ochilor lui; numai cu greu izbuti să se ţie pe 
picioare. 

—  Boieriul, urmă Tarsiţa lui Todirică bucata- 
riul, o venit pe la toacă singur, calare, la bor- 
deiul lui Simion. După ce o descălecat, i-o po- 
roncit să se pue jos şi i-o tras vr'o cîteva bice, 
fiindcă sarmalele de azi dimineaţă erau prea us- 
cate. După ce o încălecat iar, îndreptindu-se spre 
rateş, s'o întîlnit cu Catrina: am văzut cum s'è 
oprit dinaintea ei, o vorbit puţin cu dinsa, apoi 
o pornit înainte. Pe la asfinţitul soarelui o venit 
mătuşa Irina, o întrat în bordeiu și, după ce o 
stat cîtva acolo, am văzut-o ieșind afară cu Ca- 
trina. Au venit amîndouă la mine, mi-au spus că 
boieriul o poroncit mătuşii 'lrinii să aducă pe 
Catrina la curte, s'o leie, s'o spele, s'o clătească 
cu apă de cimbru, s'o îmbrace cu o cămeşă de 
borangiuc şi cu o fustă curată şi s'o ducă în ie- 
tacul boieriului ca să-i frece picioarele. 

Acuma ameţala de care fusese cuprins Ion dis- 
păruse, stelele rămîneau neclintite în locurile lor, 
dinaintea ochilor lui, dar o durere cumplită îi 
sfişia inima. 

Tarsiţa spărietă de acea privire cum şi de faptul 
că din gură nu-i ieşia nici un cuvint, îl apucă 

de braţ. La această atingere, el îşi smulse brațul 
din mîna ei şi, fără a zice o vorbă, plecă răpede 
spre rîpă. Ajuns pe marginea ei, se trînti jos. 

Catrina lui se afla în ietacul boieriului şi bo- 
ieriul se bucura acuma de frumuseţile fără pă- 
reche ale trupului ei! Odorul lui cel scump 
mulţămia în acea clipă poftele altuia ! Ştia doară 
el ce însamnă frecarea picioarelor unui boier de 
cătră o roabă frumoasă! Mama, mătușile şi su- 
rorile lui îi povestise nopţile petrecute de ele în 
ietacele boierilor cu toate amăruntele lor. Nu 
putea să aibă nici o îndoială în această privinţă, 
mai ales cu cîte ştia el despre firea și obiceiurile 
sulgeriului. Nu adusese el doară stăpînului său, 
îu tufele. de pe dealul Ciubotariului sau în lunca 
-cea deasă de pe malul Trotușului, mulţime de 
fete şi de neveste? 

Icoana Catrinei în braţele boieriului îi rupea 
inima și totuşi ea nu stîrnia întrinsul vr'o sim- 
tire de răscoală şi de răzbunare împotriva stă- 
pinului care îi lua singurul lucru. pe lume ce nu 
voia să-l împartă cu nimene. Deși era de o fire 
pornită, aproape salbatecă, deşi nu ştia ce este 
teama, gîndul să se împotrivească stăpinului cu 
putere, să ridice mîna asupra lui spre a se răz- 
buna pentru cumplita ocară primită, rămînea cu 
totul străin de el. Veacurile de robie, obiceiurile 
de supunere oarbă, de umilință nemărginită şi 
necontenită, de lipsă desăvirşită de voinţă, plă- 
mădise într'insul, ca în toți semenii lui, o minte 
și o inimă de rob. 

Deprins să vadă din copilărie femeile neamului 
său întrebuințate la orice prilej, nu numai de 
stăpîni, dar şi de slugile moldoveneşti ale 
acestora, pentru astimpărarea poftelor lor întîm- 

plătoare, faptul că sulgeriul îi luase nevasta în 
acea noapte nu deştepta într'însul turbare şi dor 
aprins de răzbunare, ci numai o groaznică şi ne- 
mărginită durere. Rămase toată noaptea pe mar- 
ginea ripei, cînd privind cu ochii nemişcaţi 
înaintea lui, cînd zvircolindu-se și mușcind pă- 
mîntul de durere. 

Soarele răsări în sfîrşit: glasurile robilor care 
începeau să iasă din bordeie, îl făcură să se 
scoale și să se îndrepte spre salaşul său. Cînd 
deschise uşa şi intră în odaia mărişoară, curată 
şi veselă, crezu că inima i se rupe din nou, ise 
păru că icoanele zilelor fericite trăite în acei 
păreţi se ridică din pămînt şi fug pe uşa ce o 
lasase deschisă. Căzu gramadă pe patul de scîn- 
duri acoperit cu o scoarță pe care ramase ne- 
mişcat. 

După o bucată de vreme, auzind pași uşori 
apropiindu-se, se sculă peun cot. Tocmai atunci 
Catrina intră pe uşă. Catrina îmbrăcală cu o ca- 
mașă de borungiuc, cu o fustă albă de pinză 
de in, cu un tulpan de matasă albă pe cap, cu 
iminei roşi în picioare! Catrina albă şi rumănă, 
mai frumoasă decît altădată, căci în ochii ei cei 
galeși lucia acuma o mulţămire ce Ion încă n'o 
văzuse oglindindus=se întriuşii. O durere mai 
mare şi mai sfişiitoare decit toate acele suferite 
pănă atunci îl cuprinse acuma: acea mulțămire 
în ochii Catrinei îi spunea limpede că ea este 
bucuroasă de cele ce i se întimplase la curte. 
Si Ion nu se înşala. Catrina pănă atunci fusese 
mulțămită de soarta ei. lon o iubia la nebunie 
şi nu o bătuse niciodată, îl găsia frumos şi des- 
mierdările lui îi păreau dulci, 

Dar ce deosebire între bordeiul lui și curtea 

boieriului, între patul de scinduri al ţiganului și 
aşternutul stăpînului! Apoi cît de fr 1mos era sul- 
geriul, cît de mirositoare era barba lui cea casta- 
nie, cît de moi miînile şi tălpile lui! Ce dulce era 
glasul său, ce aprinse dar ce alese desmierdările 
de care avuse parte! 

Priveliştea lui Ion cu fața <a cenuşa, cu ochii 
roşi încunjuraţi de nişte cercuri negre și cu părul 
vilvoiu, o făcu să se oprească: focul din ochii 
ei pieri, şi teama se oglindi într înşii. O „Privire 
spre vatră îi arătă oala cu borş în locul în care 
o aşezase, acoperită cu o strachină şi bucata de 
pită neatinsă pe poliţa vetrei. 

— Cum, ai ramas nemincat? zise ea, pretă- 
cîndu-se că este cuprinsă de mierare. 

Ion scutură capul fără a răspunde, apoi după 
citeva clipe zise cu un glas care tremura : 

— Unde ai fost? 

— Dar nu ţi-o spus lelea Tarsiţa că m'o che- 
mat boieriul la curte ca să-l frec pe picioare? 

— Şi l-ai frecat pe picioare toată noaptea? 

Catrina se înroși şi dădu ochii în jo; fără 
a răspunde. Ion, sculîndu-se, se apropie de ea. 

— Şi-ţi pare rău c'ai fost silită să faci ceia ce 
ai făcut ? 

— Da’ de ce să-mi pară rău, răspunse Catrina 
cu linişte, doară la stăpîn am fost! 

Acest răspuns era potrivit cu niște datini îură- 
dăcinate în curs de mai bine de trei veacuri; 
era lucru firesc pentru Catrina ca roaba să mul- 
țămească poftele stăpînului ; ea ştia că așa făcuse 
şi mama şi bunica și toate rudele ei. Dar dacă 
lui Ion nici nu-i trecea prin gînd să se împotri- 
vească voinţii boieriului, luarea femeii lui îl durea 
amar. Faptul că ea nu împărtăşia durerea lui, 

îi stîrni minia. Pe muierea lui doară se putea 
răzbuna ! 

Fără a zice un cuvînt, luă o nuia de după sobă 
şi se îndreptă spre Catrina. Aceasta voi să fugă; 
dar el, dintr'o săritură, o ajunse şi-i puse mîna 
stingă în păr, apoi începu s'o croiască fără milă 
cu nuiaua, peste umere, peste șăle, peste pulpe, 
unde o .nimeria. 

— Am să te fac să-ți pară rău! zicea el ne- 
conterit între dinţi. 

Catrina se bocea şi striga; dar uşa fiind închisă, 
strigătele ei nu se auziau. la sfîrşit lon azvirli 
nuiaua iar după sobă şi-i dădu drumul: ea căzu 
gramadă întrun colţ. 

Apoi luindu-şi pușca în spinare, el eși şi se 
îndreptă răpede spre finaţele de pe faţa Ciubo- 
tariului. 

Pe la amiază se afla într'o poiană, lingă un 
budăiu la care îşi astimparase setea şi își răco- 
rise obrazul, cînd văzu că sulgeriul întră calare 
în poiană venind dela deal. Indată ce zări pe lon, 
se îndreptă spre dinsul și, sărind de pe cal, aruncă 
ftiul în mîinile ţiganului. 

— Scoate mincarea din rafturi, zise Strilea după 
ce bău cu lăcomie din apa limpede şi recea bu- 
dăului. Mi-i de gînd să mănînc aici sub carpănul 
cel gros şi după masă să trag un somn. 

Sulgeriul se întinse pe iarbă sub carpăn şi, în- 
dată ce Ion îi aduse merindele, începu să mă- 
nînce cu poftă, povestind tot odată ţiganului că 
venia tocmai din Mateieș, unde avea un tamaziic 
de vite și descoperise, întrun tău, urma unui urs 
urieș. Vorbia robului cu linişte, arătindu-i aceiaşi 
bunăvoință ce era deprins să-i arăte. 

După ce își isprăvi prinzul, dădu lui lon ră- 

măşiţile mincării, se întinse pe iarbă, puse şaua 
care fusese scoasă de pe cal sub cap, îşi acoperi 
fața cu o basma și adormi cu liniştea unui om 
cu cugetul curat. 

Cu toate chinurile ce le suferise, Ion începuse 
să simtă că era nemincat de douăzeci şi patru 
de ceasuri: rămăşiţile prînzului boieriului, mai 
bine de jumatate din merindele din rafturi, fură 
răpede înghiţite. 

Acuma era lungit şi Ion în nişte tufe la vr'o 
zece paşi de 'stăpinul său, cu puşca lîngă dinsul. 
Somnul nu voia să se apropie de pleoapele lui. 

Inaintea ochilor îi treceau nişte vedenii care 
parcă-i băteau cîte un piron în inimă. Cînd ve- 
dea pe Catrina întrînd în acea dimineaţă în bor- 
deiu, cu faţa rumănă şi frumoasă, cu privirea fe- 
ricită, cînd era față la desmierdările ei cu sul- 
geriul. Şi sulgeriul dormia dus la cîţiva paşi de 
el, pușca lui Tiron era lîngă dinsul și gîndul o- 
morului nici macar nu trecu prin crierul lui. Ra- 
mase astieliu nemișcat, chinuit de vedenii şi de 
gînduri trei lungi ceasuri, pănă cînd sulgeriul găsi 
cu cale să se scoale, să încalece şi să se îndrepte 
spre curte. 

Cînd în acea sară ajunse la bordeiu aproape 
de căderea nopţii, găsi iar uşa închisă. Tarsiţa 
care îl văzuse venind, îi aduse cheia spunîndu-i: 

— Mai dinloarea o plecat; o chemat-o la curte. 


CAPITOLUL XVI 
In care vedem ce greu pătimeşte Ion Tiron 
şi ce sfaturi înțălepte i se dau 


Sulgeriul Mihalache, turbat de mînie, sări din 
pat, în cămeşă, se apropie de fereasta deschisă, 
bătu în palme și poronci cu glas tunător țigani- 

lor care dormiau în cerdac sau sub șură, în curte, 
să-i aducă pe lon Tiron la scară şi să pregătească 
un braţ de nuiele. Catrina nu-i suflase nici o 
vorbă despre bataia capatată dela Ion, dar vinš- 
tăile de pe braţe şi de pe umere spusese poves- 
tea în chip destul de lămurit. 

— Cine te-o bătut ? întrebase sulgeriul minios 
şi, la această întrebare, Catrina nu putu decit să 
răspundă adevărul. 

— Lasă că l-oiu învăţa eu, strigase sulgeriul 
şi alergase la fereastră. 

Cînd lon fu adus la scară, sulgeriul a cărui 
mînie creștea necontenit, îi aruncă ocările cele 
mai cumplite, poronci să-l întindă jos și să=l 
bată pănă cînd va zice să steie. 

Am aratat că lon nu era iubit de ceilalţi ţigani 
cu care se purtase aspru și fără milă. Costache 
vezeteul şi Iftimef, lăcăul lui Grigore Pitarul, care 
țineau vergile în mînă, erau oameni puternici: 
amîndoi primise în aceiași săptămînă, din po- 
ronca boieriului şi dela mina lui Iov, cite cinci- 
zeci de nuiele; și rănile lor nu erau încă bine în- 
chise. Loviau acuma fără milă, din toată puterea 
lor. Ion tăcu dintăiu; dar în curînd durerea scoase 
dintr'însul vaiete care din ce în ce crescură, pre- 
făcîndu-se după întăia sută de lovituri întrun fe- 
liu de urlet sfişiitor. Costache şi lftim începură 
a simţi osteneală în braţele lor după două sute 
de lovituri; urletele lui lon se făcuse acuma mai 
slabe, dar din ietacul boieriul poronca de iertare 
nu răsuna. 

Trecură trei sute de lovituri, Ion acuma tăcea: 
leșinase. Ţiganii care îl băteau, osteniţi şi poate 
spărieţi de această tăcere, încetară să mai deie în el. 


Din ietac tot nu se auzia nimica. P 

— Cucoane! Cucoane! strigă Costache. 

— Ce este? se auzi glasul sulgeriului. 

— lon o leşinat, i-am dat peste trei sute de 
lovituri, zise Costache. 

— Daţi-i drumul şi vă culcaţi, răspunse sul- 
geriul scurt. 

Dar Ion era în desăvirşită nesimţire; îl luară în 
brațe, îl duseră în bordeiul lui și îl întinseră pe 
pat. 

Mama Irina și cu Tarsiţa veniră numaidecit, îl 
desbracară, îi spalară rănile şi le acoperiră cu un 
strat gros de buruieni tocate și fierte. In toate 
bordeiele de ţigani erau strînse citimi mari de 
asămene buruieni, căci era aproape zilnic nevoie 
de ele. 

Cînd Ion îşi veni iar în fire, era ziua mare. Voi 
să se scoale; dar cînd încercă să se mişte, dureri 
cumplite îl pironiră pe loc şi atunci îşi aduse a- 
minte de ceia ce se întimplase. Tot atunci intră şi 
mama Irina în bordeiu. 

Ea era o femeie de vr'o șăizeci de ani, naltă, 
subțire, cu părul alb ca zapada; iar pe faţa ei se 
vedeau urmele unei strălucite frumuseți. Era mă- 
tuşa lui lon, se născuse roabă în casa banului 
Constantin, dar în urmă își capatase carte de slo- 
bozenie dela alt stăpin. După moartea barbatului 
ei, ucis de talhari, venise ca cămărășiţă în casa 
sulgeriului pe care îl ţinuse pe braţe cînd era 
copil mic. Avea trecere mare la boier, căci era 
deşteaptă, ştia cum să-l apuce şi să-i potolească 
mìnia. Era iubită de ceilalţi robi pe care nu-i pîra 
niciodată ci, dimpotrivă, acoperia greşelile lor. 

Bătrina primeni legăturile cu buruieni, dădu lui 
Ion să beie o fiertură ce o adusese cu dinsa; apoi 
luînd un scăuieş cu trei picioare, veni să s'așăze 

lingă pat. OItă, tuşi de vr'o două ori, apoi începu 
să vorbească : | 

— Măi lonică, zise ea, pănă acuma te-am cre- 
zut un băiet cuminte, dar acuma văd cu părere 
de rău că eşti un nebun. Se poate să te pui cu 
boieriul şi să te apuci să-ţi baţi femeia tocmai 
cind boieriul o prins poftă de dinsa? Ai noroc 
că boieriul nostru, cu toată iuţimea firii sale, este 
bun la iuimă! Tată-său, banul Constantin, Dum- 
nezeu să-l ierte, de i-ar fi făcut un ţigan de ai 
lui una ca asta, ar fi pus să-l bată pănă la moarte. 

Doară trupul robului este al stăpînului care 
poate să-l întrebuințeze cum vra. Care-i femeia 
din neamul nostru care m'ar fi fericită să între în 
ietacul boieriului ? Ce mijloc mai bun are un rob 
pentruca să-şi îndrepte soarta decit ca să prindă 
stăpînul poftă de femeia lui? Numai roabele cele 
urite nu văd ietacul boieriului lor. 

Barbatul meu, moşu-tău Simion, Dumnezeu să-l 
ierte, n'o fost cap sec ca tine și de aceia ne pri- 
copsisem atit de bine amindoi. 

Cînd ne-am luat eram frumoasă şi banul Con- 
stantin mă îndrăgise chiar bine. Cucoana Catinca 
nuwmaidecit pricepuse cum stăteau lucrurile şi era 
cu priveghere mare. Banul nu prea îndrăznia s'o 
înfrunte, căci moşia Rădeana şi aşezarea cea fru- 
moasă erau ale ei: ne întîlniam mai mult pe as- 
cuns. Banul era darnic: în doi ani cît s'o ţinut 
de mine, am adunat o mulţime de straie, de lu- 
cruri frumoase și douăzeci de galbanași ; şi lui 
Simion îi mergea bine de tot —numai din cînd în 
cînd îi bătea, ciod i se întimpla să strice toate 
feliurile de` bucate dela o masă. Şi ce feliu de 
bataie, numai vr'o citeva vergi și trase cu cru“ 
tare, căci vatavul știa cum stau trebile—şi era om 

deștept. Cînd nimeria vr'un feliu de bucate mai 
bine, plouau bacșișurile şi hainele boieriului. La 
sfîrşit se alesese Simion cu șăse anterie și patru 
giubele. Ni era mai mare teama acuma ca boie- 
riul să nu prindă poită de altă roabă, căci țigance 
frumoase ca la banul Constantin nu erau aiurea 
la nici o curte. 

Tot cucoana ni-o stricat cuibul la sfirșit. Intr'o 
zi, boieriul fiind dus la Tirgul Trotuşului după 
nişte trebi, cucoana începu să caute un șal care 
era al ei, dar era întrebuințat de boier ca briu, 
iar el mi-l dăruise cu două zil= înainte. O femeie 
care îl văzuse la mine şi care mă pizmuia, s'apucă 
şi spune cucoanei. Cucoana vine singură la bor: 
deiul nostru, găseşte şalul în ladă, mă face tălhă- 
roaică, îmi irage singură vr'o cîteva palme, apoi 
poronceşte să mă întindă jos şi pune pe un ve- 
zeteu să-mi tragă cincizeci de bice, şi ce bice! 
Vezeteul îmi era duşman, fiindcă nu voisem să 
aud vorbele lui de dragoste: o săptămînă întreagă 
zăcut-am pe brînci. Şi sara cînd se întoarse bo- 
ieriul, cucoana (după ce-l batjocorise Dinei îi ho- 
tărîse că sau mă vinde îndată sau ea pleacă la 
leşi să ceară despărțenie. Bietul ban era strașnic 
de năcăjit. 

Dar dă Dumnezeu şi după vr'o citeva zile vine 
părintele Nil, egumenul dela mănăstirea Caşinului. 
Părintele Nil mă cunoştea de mai înainte şi pri- 
virile lui îmi dăduse a înţelege că-i plac. Cum o 
auzit dela cucoană că se caută mușteriu pentru 
mine și Simion, îndată o zis că-i gata să deie pe 
noi preţ cit de bun, fiindcă-i irebuie un bucatar 
bun şi o gospodină curată. Venise părintele cu-o 
păreche de telegari de toată frumuseţa la un răd- 
van nou. Telegarii au ramas în grajdiu şi tră- 

sura în şura banului care o trimes pe părinte cu 
o trăsură a lui la mănăstire. Simion şi cu mine 
l-am urmat într'o haraba. 

Trei ani stat-am la mănăstire, la părintele Nil, 
unde am dus viaţa unei crăiese. Părintele era om 
frumos, blind, vesel şi darnic _ N'o ridicat macar 
odată mîna asupra mea. Lui Simion nu cred să-i 
fi tras zece palme şi numai odată l-o pus jos, 
la scară, şi o poroncit părintelui chelar să-i tragă 
vr'o citeva bice, fiindcă Simion se îmbatase şi 
uitase luleaua în mijlocul unei plăcinte cu carne, 
tocmai cînd era ispravnicul de Bacău cu cucoana 
şi camaraşul dela Ocnă la masă. Părintelui îi plă- 
ceau femeile. frumoase: avea o mulţime de ti- 
gance în bordeile de pe împrejurul mănăstirii, 
apoi la dînsul veniau de se spovăduiau mulțime 
de neveste şi chiar de cucoane de pe moşiile me- 
gieşite. Dar la urmă tot la mine se întorcea și 
tot pe mine mă dăruia. 

După trei ani, l-o chemat la Țarigrad de l-o 
făcut vlădică în ţara lui, care spunea că-i încon- 
jurată de mare. Cu dinsul n'avea cum să mă eie : 
voia să-mi facă carte de slobozenie. Dar camara- 
şul Ocnei, Doxache Saul, care era prieten mare 
cu părintele şi mă vedea bine şi el, so rugat de 
sfinția-sa să ne dăruiască lui, făgăduindu-i că ni 
va da carte de iertare după trei ani. Părintele o 
primit, dar cînd s'o despărţit de mine plingea cu 
hohote. Pe lingă cei douăzeci de galbeni strînşi 
dela banul Constantin, mai aveam acuma patru- 
zeci şi, pe lingă cele două lăzi cu care venisem 
la mănăstire, am mai plecat cu alte trei, mari de 
tot şi pline de lucruri. 

In casa camaraşului nu vedeai bogăţia şi bel- 
sugul dela mănăstire: el nu era nici frumos, nici 

bogat ca părintele Nil. —dar nu ni-o mers rău nici 
acolo. Cuconu Doxache era iute şi mîncam şi eu 
cîte o palmă două din cînd în cînd; pe Simion, 
la o lună, la șăse săptămîni, trebuia să-l puie jos. 
Dar pe urmă îi părea rău:pe mine mă dăruia cu 
cîte ceva și pe Simion îl cinstea cu vin sau cu 
rachiu sau îi dădea cite o haină. După doi ani o 
găsit o cucoană văduvă cu stare, pe care o lua- 
t-o de soţie şi nouă ni-o dat, la amindoi, carte 
de slobozenie. Aveam acuma peste optzeci de 
galbanaşi și lucruri de umplut un hambar. Am 
cumparat o casă la Negoieşti şi am deschis în- 
trînsa crîşmă. Zece ani petrecut-am acolo în li- 
nişie şi cu folos. Ajungeam poate Boieri de nu 
dădea nenorocirea peste noi să ne calce talharii, 
să omoare pe Simion şi să ni eie tot ce aveam 
în casă. 

Irina oftă şi tăcu cîtva, apoi începu iar : 

— Dacă Simion ar îi fost un nebun ca tine, 
nici nu capatam carte de iertare, nici nu strin= 
eam bani; rămineam robi şi calici pe viață. Dar 
imion era un om cu scauh la cap și îşi dăduse 
samă că nu pierde nimica dacă treceam prin ie- 
tacul stăpînilor, căci parte de mine tot avea, Iar 
eu, fiind scutită de muncile cele grele, bine ţinută 
de boieri, bine îmbracată, avea astieliu parte de 
o nevastă mai aleasă decit o roabă de rind, de 
o nevastă cu minile şi tălpile moi, ca o cucoană. 
Ah! ce vremuri bune pentru noi amîndoi fost-au 
cei trei ani petrecuţi la mănăstire! Imi vine să 
pling de dor cîad gindesc la ele. 

Și bătrîna, tăciad, ramase nemişcată pe scăuieş, 
cufundată în amintirile trecutului. 

Ion atunci întoarse capul spre dinsa și întrebă: 


— Cind vine Catrina? Mi-o luat-o oare pentru 
totdeauna ? 

Dar prost mai ești! răspunse bătrina. Care-i 
boieriul căruia să-i placă vreme îndelungată aceiaşi 
țigancă ? Şapoi ţi-ai şi ales bine pe boieriul 
nostru ? Nu ştii cît îi de schimbător? Peste o 
săptămînă, două, trei, peste o lună, mult două, are 
să se întoarcă Catrina la tine, mai grasă, mai fru- 
moasă, bine îmbrăcată, de ţi-a îi mai mare drag 
să te iubeşti cu ea. Și cu dinsa or veni poate şi 
cîțiva gălbănaşi. 

— Cum, zise [on cu desnădăiduire, au să treacă 
zile fără ca s'o văd? 

— Apoi dacă te-ai apucat de nebunii, a cui îi 
vina ? zise Irina. Azi dimineaţă boieriul m'o che- 
mat şi mi-o hotărît că Catrina are să şadă de 
acuma înainte în odaie la mine. Apoi mi-o po- 
roncit so ieu în braşovanca cea -mică, cu caii cei 
de dirvală şi s'o duc la tîrg ca să-i cumpăr de 
toate, să fie îmbracată ca o giupîneasă, dindu-mi 
și patru galbeni pentru cumpărături. 

Văzind desnădăjduirea care se oglindea pe fața 
lui Ion, bătrîna care era bună la inimă, adăugi: 

— Măi Ionică, fii cuminte şi răbdător şi toate 
Sor întoarce înspre bine. Eu n'am văzut pe bo- 
ieriul nostru ţinîndu-se de o femeie, roabă sau 
cucoană, mai mult de două săptămîni. Şi acuma, 
zise ea sculindu-se, trebuie să mă duc să mă pre- 
gătesc de plecare la tîrg. Tarsiţa și cu Frăsina 
pitarului ţi-or schimba legăturile pănă la întoar- 
cerea mea. 

Ea se duse şi lon ramase singur, cărnurile lui 
siişiete de vergi îl dureau rău, dar nu așa de rău 
ca înțepăturile cumplite care-i rupeau inima. 

CAPITOLUL XVII 
Cine era Zamfira 


Zamfira era fiica unui calemgiu grec al lui Cons- 
tantin Mavrocordat şi a unei moldovence fru- 
moase, fata unui boierănaș de curte. Calemgiul, 
foarte deştept şi harnic, era bine văzut de domn, 
se bucura de încrederea lui și începea să facă 
stare bunişoară, cînd se descoperi că el nu era 
decit o iscoadă plătită de duşmanii din Țarigrad 
ai domnului. Prins asupra faptului, cînd trimetea 
Ghikuleştilor copiile unor scrisori ale lui Mavro- 
cordat cătră capu-chihaielele lui, fu pus la caznă. 
Mărturisi toate vicleşugurile, fu osîndit la moarte 
şi spînzurat ìa aceiași zi. 

Averea cîtă o strinsese fa repede cheltuită de 
văduva lui care, văzindu-se fără mijloace, fu bu- 
curoasă să găsască un negustor, nu prea tinăr, 
dar avut care, fărmăcat de poziţia ei, o ceru în 
căsătorie. Din această căsătorie se născură mai 
mulţi copii. Zamfira, pe care maică-sa n'o iubise 
niciodată, se văzu nu numai pusă de o parte, dar 
rău hrănită, lasată să umble în zdrenţe şi silită să 
îndeplinească pentru maştică-său și pentru fraţii 
ei feliu de feliu de slujbe, unele grele şi altele 
înjositoare.” Şi cu toate silinţile ce şi le dădea, 
avea parte numai de ocări şi de bătăi. Cînd a- 
tinse vrista de cinsprezece ani, ne mai putînd răbda 
o asămene viaţă, ascultă minciunile unui bulu- 
bașă de seimeni care-i făgăduia că o va lua de 
soție şi fugi din casa mîni-sa cu dinsul. Fiind pă- 
răsită de oştean după trei luni, se dădu în dra- 
goste cu un vatav de aprozi*care, după puţine 
săptămîni, o părăsi spre a se căsători cu o fată 


PACATELE SULGERIULUI 121 


bogată. După ce trecu pe rînd, în curs de citeva 
luai, prin braţele unui boierănaș de curte, și prin 
acele ale unui diac de visterie, deveni iar, pe scurt 
timp, ibovnica unei calfe de blanar. Cînd şi acesta 
o părăsi, se hotărî să între într'o casă boierească 
şi, prin mijlocirea unei grecoaice bătrine, izbuti 
să fie primită de Smaragda Strilea ca dadacă la 
copii. Am văzut că nu întirziese să facă pe pofta 
noului ei stăpîn şi că după moartea sulgeresei a- 
junsese să fie ibovnica de căpetenie a nestator= 
nicului Strilea. 

Sulgeriul plăcuse foarte mult Zamfirei la înce- 
put. De astfeliu de ibovnic frumos, curat, hazliu 
şi de soiu nu avusese ea încă parte pănă atunci; 
i-ar fi ramas credincioasă, dacă Strilea n'ar fi fost 
atit de cumplit de nestatornic. Zamfira, foarte fu- 
dulă de firea ei, iși închipuia că nici o femeie nu 
se putea măsura cu dinsa în frumuseţă şi în duh. 
Cînd descoperi cea dintăi nestatornicie a lui Stri- 
lea, cu o ţigancă care se spala odată pe săptă- 
mîaă și se uita încrucișăt, se simţi nu numai jig- 
nită adînc de fudulia ei, dar şi cuprinsă de des- 
gust cătră sulgeriu. Desmierdările lui, de care 
pănă atunci fusese atit de flămindă, începură de- 
odată să-i fie neplăcute. Răspundea la ele cu o 
răceală care, spre marea mierare a sulgeriului, spo- 
ria din zi în zi și alcătui pentru el un temeiu 
mai mult spre a-l face să caute despăgubire aiure. 

Zamfira ar fi părăsit bucuros pe Strilea şi s'ar 
fi întors la lași, dar frica de nevoie o ţinea pe 
loc. Apoi sulgeriul, cu toate că se făcuse acuma 
mult mai strîns în cheltuielile lui, era foarte dar- 
nic cătră dinsa: galbanașii Sadunau în pungă, 
hainele şi lucrurile bune în lada ei. Fa deci se 
hotărîse să răbde pănă la adunarea unei sume 

mai mari, care s'o puie în stare să-și aleagă un 
barbat şi cu care să se căsătorească. 

In lunea Paştilor a acelui an, ea se dusese după 
toacă pănă la via boierească ca să deie soției vie- 
rului, o nevastă meşteră la cusuturi, niște cămeși 
de borangiuc ca să i le împodobească cu izvoade 
de matasă şi cu fluturi. Dar vieriţa fusese chie- 
mată pe neașteptate la o rudă bolnavă şi Zamfira 
găsise căsoaia închisă. In loc să se ducă deadrep- 
tul la curte, se hotărî să facă un încunjur prin 
vii spre a merge în sat, la altă femeie, cu care 
se cunoştea. Cînd ajunse la gardul care împrej- 
muia via boierească se sui pe dînsul la un loc 
unde coama de cătină era mai mică și mai rară 
şi sări în via de alăturea. Nu apucase să facă doi 
paşi dincolo de gard, cînd doi dulăi mari se ră- 
peziră la ea lătrind. Voi să fugă înapoi și săsară 
iar peste gard'în via boierească; dar piciorul căl- 
cîndu-i în deşert, căzu la pămînt lingă gard. 
Cinii ajunse lingă ea, cînd sauzi un glas puter- 
nic strigînd : 

— Gios Şoiman! Gios Codoman! 

Cîinii se opriră pe loc şi Zamfira, care se ri- 
dicase pe un cot, zări, apropiindu-se cu pași 
răpezi, un chip de Făt-Frumos din poveşti, îm- 
bracat țărăneşte, nalt cît un brad, cu plete şi lungi 
musteţi bălăi care, -precum fără îndoială o gicit 
cetitorul, nu era altul decit Andrei Nan. 

— Nu te teme, strigă el, cînii n'au să-ţi facă 
nimică. 

Dar Zamfira uitase de cîni: ea nu mai avea 
ochi sau urechi decit pentru frumosul ţaran; se 
uită la el fără a gîndi macar să se ridice de pe 
locul unde căzuse. 

Andrei, cînd ajunse lingă ea, se plecă şi-i dădu 

mina ajutind-o să se scoale. O recunoscuse din 
întăia clipă, căci o zărise adesa dinaintea curții 
sau pe drum, cînd mergea la vie ; dar ştiind că 
este ţiitoarea boieriului, disprețul ce simţise pentru 
ea nu-l îngăduise să se uite mai cu bagare de 
samă la dinsa. Ramase acuma uimit şi încreme- 
nit e îrumuseţa ei. Zamfira îşi veni cea dintăiu 
în fire. 

— Ce te uiţi aşa cu ochii holbaţi la mine? zise 
ea rizind și incercindu-se să facă un pas pentru 
ca să se depărteze de gard. Dar piciorul drept pe 
care îl stilcise destul de rău o sili să se sprijine 
cu mîna stingă de răzăş, ceia ce o făcu să adauge: 

— Mai bine m'ai sprijini ca să pot ieşi la drum, 
că mă doare rău piciorul drept. 

Fără a răspunde, Andrei trecu în dreapta ei 
şi-i puse mîna stîngă subsuoară. Astfeliu sprijinită 
fata putu să umble cu destulă ușurință. 

— Unde ieşim la drum? întrebă ea după cîțiva 
paşi. 

— Pe la poarta viei mele, nu departe de acea 
a viei boieriului, răspunse Andrei. Ajungem în- 
dată la dînsa, dar oare putea-vei să umbli de a- 
colo pănă la curte cu piciorul stîlcite 

—  M'oiu încerca, răspunse Zamfira; şi de n'ar fi 
chip, găsi-vom poate pe cineva să-l trimetem la 
curte ca să deie de ştire să vie o căruță pentru 
ca să mă eie. 

Dar cînd ajunseră la poarta viei, se'ntiloiră acolo 
cu Spiridon vierul care se'ntorcea cu căruța goală ; 
și vierul propuse numaidecit duducăi s'o ducă 
în căruţă la curte. 

Zamfira nu putu, decit să primească, deși i-ar 
fi fost cu mult mai plăcut să nu se despartă atit 
de curînd de frumosul ei tovarăș, a cărui faţă se: 

întunecase vădit cînd Spiridon făcuse propu- 
nerea lui. Privirea ce o îndreptă asupra lui Andrei 
cînd carul se pusese în mişcare, după ce îi mul- 
ţămise pentru ajutorul dat, pironi pe răzăș multă 
vreme în locul pe care stătea. 

Ce să mai zic? Cetitorul o înţăles fără îndo- 
ială că această întîlnire o fost punctul de plecare 
al dragostei dintre Andrei şi Zamfira, că ei s'au 
întilnit de atunci din ce în ce mai des şi că în 
curînd îndrăgostiții ajunseră la culmea fericirii 
visate. 

Zamfira se credea cu desăvirşire stăpină pe 
simţurile, pe inima și mintea lui Andrei. Era în- 
credinţată că el nu mai putea trăi de acuma îna- 
inte fără de ea, că nu doria, că nu visa altă fe- 
ricire decît aceia să-și ducă viaţa nedespărţit de 
dinsa. Credea că era cu toiul înstrăinat de ja- 
ranca lui, cum numea ea pe Safta, și că chiar 
iubirea pentru copii nu putea să atirne decit u- 
şor, dacă era pusă în cumpănă cu iubirea pentru 
dinsa. Crudă îi fu prin urmare desamăgirea şi 
mare mînia cînd văzu că Andrei nu numai este 
neplecat s'o eie de soţie şi hotărit să nu se des- 
partă de Safta, dar că o priveşte pe ea, pe Zam- 
fira, ca nevrednică să-i crească copiii. 

Minia şi durerea ise muieră însă înainte ca să 
ajungă la curte, căci era încredințată că Andrei 
nu va putea trăi fără desmierdările ei, că se va 
întoarce în curind la dinsa, ceriadu-i iertare şi 
gata să se plece la toate cerințele ei. Era încre- 
dințată că chiar în acea sară avea să audă cele 
patru șuerături prin care o chiema afară de poarta 
curţii. Dar în zadar aşteptă pănă tirziu: nu auzi 
Dimică nici în zilele, nici în săptăminile urmă- 
toare. Durerea i se schimbă în curînd în minie 

şapoi în ură neimpacată și în dor aprins de răz- 
bunre împotriva acelui ce o părăsise cu atita 
hotărire. Fudulia înăscută într'insa, moştenire a 
sîngelui ei grecesc, mindria de frumuseţa, de far- 
mecul ei, erau adînc jignite. Aştepta cu nerăb- 
dare un prilej care să-i înlesnească răzbunarea. 

eși se miîngiiese demult de părăsirea lui Stri- 
lea, aducerea în casă a Catrinei şi trecerea do- 
bindită de această ţigancă pe lîngă sulgeriu fu, 
pentru îudulia ei, o nouă rană. Incercă să se 
poarte față de ea ca o stăpină față de roabă, dar 
se vede că Catrina se jălui sulgeriului, căci acesta 
spuse Zamfirei, cu cuvintele cele mai aspre, să nu 
mai îndrăznească să deie vr'o poroncă Catrinei, 
căci altfeliu va avea a face cu dînsul. Apoi era 
vederat că, în casă, chiar faţă de ceilalţi robi și 
roabe, vaza ei scăzuse : poroncile ei nu mat erau 
îndeplinite atit de răpede şi în întregime, ţiganii 
şi țigancele nu se mai purtau atît de smerit faţă 
de ea, surprinsese chiar pe buzele unora cîte un 
zîmbet de milă sau de dispreţ. Ea îi ameninţase cu 
vergile, îi pîrîse sulgeriului, dar acesta nu-i mai 
dădea nici o ascultare și, la jălbile ei, răspundea 
acuma dînd din umere. Şi Zamfira cuprinse în 
aceaiaşi ură şi în acelaşi dor de răsbunare pe ră- 
zăş cu soţia lui şi pe boier cu ibovnica lui. 


CAPITOLUL XVIII 
In care sulgeriul ni redevine simpatic 


Sulgeriul se'ntorcea dela prisăcile de pe faţa 
Popenilor în umbletul cel mare al calului: se 
grăbia, căci ceasul mesei trecuse şi-i era foame. 
Cînd s'apropia de jităria dela deal a satului, auzi 

zgomot mare, răcnete de barbaţi, țipete de femei 
şi de copii. Un cot al drumului ascunzîndu=i ji- 
tăria, dădu pinteni lui Daraban care, nerăbdător 
şi el să se întîlnească mairăpede cu tainul lui de 
grăunțe, își schimbă umbletul întins în fugă. Cînd 
trecu de cotitură, priveliștea care se înfăţoșă sul- 
geriului îi lămuri temeiul zgomotului ce-l auzise. 
In acea clipă văzu sărind peste gard, în ogrăzile 
în care nimeriau, barbaţi, femei, copii. Drept îna- 
intea lui fugia un flăcău urmărit de aproape de 
un buhaiu mic, dar îndesat, cu coarnele ascuțite, 
cu părul închis, aproape negru, în care sulgeriul 
recunoscu îndată un buhaiu alsău numit Negrel, 
destul de blind de obiceiu, dar care era cite o- 
dată cuprins de niște adevarate toane de furie, 
foarte primejdioase. 

Flăcăul sări peste poarta j.tăriei chiar în clipa în 
care îl ajungea buhaiul ale cărui coarne se loviră 
cu putere de chingile porţii. Dacă aceste ar fi fost 
slabe sau rău legate, lovitura dată li-ar fi făcut 
fără îadoială bucăţi, buhaiul ar fi pătruns în sat 
și cine ştie cite nenorociri sar fi întîmplat. Dar 
chingile fiind de lemn de stejar săntos, bine le- 
gate între ele, poarta ramase . întreagă şi buhaiul 
nu mai reînoi lovitura, dar se'ntoarse pe loc. 
Dădu îndată cu ochii de sulgeriu care se afla a- 
cuma la vr'o sută de stinjeni de el. Dobitocul 
plecă îndată capul în jos, pregătindu-se să se ră- 
padă asupra călăreţului care părea că zboară spre 
el; iar sulgeriul domolind îndată, cu mia şi cu 
pulpele, avîntul calului, scoase iute cu dreapta, 
din tocul ce-i atirna în partea stingă, un pistol. 

Nu apucase bine să ridice cucoșul cînd văzu 
sărind în mijlocul drumului, la vr'o treizeci de 
stiajăni: înaintea lui, de peste gardul viei din 

marginea stingă a drumului, o fetiță care purta 
pe cap un tulpan roș. Fetiţa dînd îndată cu ochii 
de buhaiu, ramase nemişcată în drum, încreme-= 
nită de frică căci, la vederea tulpanului roş, Ne- 
grel se răpezise spre ea. 

Sulgeriul înfipse pintenii îu pîntecele calului şi 
slobozi friul. Daraban zbură înainte. Indată ce 
trecu de fetiță, sulgeriul printro smuncitură pu- 
ternică asupra zăbălii, însoţită de o mişcare a ge- 
nunchilor şi a pulpelor care striaseră calul ca un 
cleşte, opri pe Daraban pe loc și sări în drum. 
Braţul drept care ţinea pistolul se întinse în jos, 
spre fruntea buhaiului de care îl despărţia acuma 
de abie citeva palme, se auzi o detunătură şi Ne- 
grel veni grămadă la picioarele sulgeriului care 
sări iute în lături şi, svîrlind arma descarcată, 
scoase răpede din toc al doilea pistol, îatinzîndu-i 
tot odată oţelile. Dar buhaiul ramase nemișcat, 
sulgeriul se plecă şi se uită cu bagare de samă 
la fruntea dobitocului din care curgea un îngust 
şivoiu de sînge. Ua suris lumină fața lui Sirilea, 
gloantele nemerise drept între ochi şi pătrunsese 
adînc în crieri. 

— Aferim Mihalache, strigă el voios, ai pier- 
dut zece lei cît făcea buhaiul, dar halal de o- 
chitură ! 

Apoi sulgeriul, după ce băgă pistoalele înapoi 
în toc şi luă iar de frîu calul care, fiind deprins 
cu împuşcăturile, nu se mișcase din locul în care 
îl oprise stăpînu-său, se apropie de fetița încre- 
menită în drum. 

Era albă ca varul, ochii ei albaştri erau hol- 
Daţi de spaimă şi tot trupușorul îi era cuprins 
de tremur. Sulgeriul căruia îi erau dragi copiii 
în deobşte şi mai ales acei curaţi şi frumoși, o 

miîngiie pe faţă şi pe cap, zicindu-i să nu se mai 
teamă, căci buhaiul care se răpezise la dînsa, 
zăcea acum mort. In curînd tremurul încetă, spaima 
pieri din ochii copilei şi sîngele îi reveni în obraz. 

— A cui ești tu, frumușico ? întrebă sulgeriul 
cu glasul lui cel mai blind, cînd văzu că fetiţa 
își revenise în fire şi este în stare să înțăleagă 
cuvintele lui. 

— A lui Andrei Nan, răspunse ea. 

Sulgeriul zimbi, Gîndul că el scapase viaţa co- 
pilei unuia din răzăşii de care nu putuse nicio- 
dată să s'apropie şi care totodată era ginerele lui 
Stan Făcăoariu, a dușmanului celui mai învier- 
şunat ce-l avea, nu-i era neplăcut. Apoi înţelese 
îndată că putea trage folos pentru interesele lui 
din această împrejurare. 

— Dar ce făceai tu singură sîngurică în via 
părintelui şi ce te=o făcut să sari peste gard? 
mai întrebă el urmînd s'o măngiie pe obraz. 

— Nu eram sîngură, răspunse Ileana care își 
recapatase acuma toate minţile şi era de feliul ei 
foarte vioaie şi deşteaptă ; eram cu mama care 
culege zarzari în via bunicului. Ne-o lasat, pe 
mine și pè Vasilică, în căsoaia care-i lingă drum 
şi s'o dus la copacii care sînt pe deal. Eu, cînd 
am auzit vuiet şi ţipete, am alergat la gard ca să 
văd ce este şi, neputind vedea nimica din pricina 
viei, am sărit peste gard în drum, 

In acea clipă se apropieră de ei mai mulţi oa- 
meni din sat care, de pe gardurile lor, fusese 
marturi ai întregii întîmplări şi se grăbise să vie 
să vadă mort buhaiul de frica căruia fugise cu 
atita grabă. 

Chiemind pe doi dintr'inşii, sulgeriul, fără a 
mai asculta povestirea ce ei o începuse despre 

primejdia de care scapase, li încredință fetița ca 
so ducă măsă-i, apoi încălecînd se îndreptă spre 
casă în umbletul cel mare. 

Intîmplarea făcu mult zgomot în sat şi mult 
sînge rău Făcăureștilor. Renumele de îndrăzneală 
al sulgeriului, meşteria lui ca călăreț şi trăgător 
neîntrecut crescură. Oamenii începură să zică pe 
toate cărările că în zadar se pune satul cu un 
barbat atît de vrednic şi se adună bani pentru 
judecată cu dinsul, — căci, la urma urmei, tot a lui 
are să fie izbinda. lar în duminica următoare 
Andrei Nan, cu Safta şi cu ainîndoi copiii, veniră 
la curte cu tustrei argaţii plecaţi sub povara po- 
clonului ce-l aduceau: purcei, curcani, rățe, gîşte, 
găini, ouă, unt, brînză şi cîte altele. 


CAPITOLUL XIX 
Un soţ nenorocit 


Vlad Catana sau Vlad Ungureanu, cum i se 
mai zicea, era dușman neîmpacat al sulgeriului, 
poate mai neîmpacat chiar decit Stan Făcăoariu. 
El era Romin din Comitatul Turdei, în Ardeal, 
fiu de ţaran sarac şi pănă la virsta de douăzeci 
de ani, fusese cioban la stina satului în care se 
născuse. O sfadă cu baciul şi o bataie zdravănă 
ce acesta îi dădu, îl făcu să fugă din sat şi să se 
ducă de bună voie la oaste. Ramase ostaș cinci- 
sprezece ani, luînd parte la războiul nenorocit 
purtat de Austria cu Frideric al Prusiei, în urma 
căruia Impărăteasa pierdu Silezia. Vlad avînd dela 
început purtări bune, învăţind puţină carte şi 
dînd număroase dovezi de vitejie, obținuse în curînd 
băţul de caprar şi, la începutul războiului de şapte 

ani, fusese înaintat zugfiihrer sau subofițer. Primi 
o lovitură de baionetă în piept, chiar la cea din- 
tăiu lovire cu Prusienii, şi această rană îl slăbi 
intr'atita în cît fu congediat cu o mică pensie. 
Veni să s'aşăze în satul lui, unde tată-său murise 
de curînd, lăsîndu-i o căsuţă și prea puţin pă- 
mint. Impotriva tuturor așteptărilor, cîteva luni de 
linişte îl îndreptară cu desăvirşire şi era pe cale 
să facă demersuri spre a fi reprimit sub steag, 
cînd privirile galeşe ce-i aruncau, de cite ori îl 
întîlniau, frumoşii ochi negri ai unei fete de frun- 
taş—il fărmăcară și schimbară pornirile lui război- 
nice în altele mai blinde. Gradul şi pensia cu 
care fusese congediat cit şi purtarea lui cuviin- 
cioasă făceau dintr'insul un ginere dorit de gos- 
podarii cei mai de samă. Obţinu cu înlesnire 
mina fetei iubite şi, pe lingă acea mină, pămînt 
bun de hrană, o păreche de boi, patru vaci, un 
cal şi cincizeci de oi.Trăi doi ani fericit și avind 
sorţi să devie unul din gospodarii cel mai înstă- 
riţi din sat, dar nenorocirea îl pîndia. 

Stăpînul satului era nemeş tînăr, frumos şi iu- 
bitor de muieri. El se lăuda că, cale de o zi 
împrejurul curţii lui, nu scapase de el nici o ne- 
vastă sau fată frumoasă; şi barbaţii își păziau fe- 
meile de el ca de Turci sau de Tatari. Vlad însă 
care avea deplină încredere în soţia lui, nu avea 
nici o grijă în această privință; iar Mărioara se 
arata supusă şi iubitoare cătră soţul ei, nedindu-i 
nici cel mai mic prilej de nemulțămire sau de 
bănuială. In al treilea an, la vremea coasei, Vlad 
işi stringea finul cu ajutorul altor oameni şi aş- 
tepta să vie Mărioara cu mîncarea,— cînd o babă 
a cărei casă se afla lîngă a lui, trecînd pe la a- 
cel loc, îl chiemă deoparte şi-i spuse că, dacă se 

grăbeşte să meargă acasă, va găsi pe soţia lui 
petrecînd cu ne:neşul. 

Intăia lui mișcare fu să nu creadă, să izgonească 
pe babă, înjurînd-o și ameninţind-o că o va 
stringe de git; dar de abie se departase baba 
dind din cap, şi bănuiala îl cuprinse. Spunînd 
oamenilor că merge ca să ajute pe Mărioara s'a- 
ducă mîncarea, se îndreptă răpede spre sat. Pen- 
tru a ajunge mai curînd, trecu prin ogrăzile mai 
multor oameni, sărind peste garduri. Cînd ajunse 
la casa lui, găsi ușa închisă: puse umărul şi, îm- 
pingînd în blăni cu putere, fâcu ca uşa să sară 
din ţițini. Priveliştea care i se înfățoşă nu-i lăsă 
nici o îndoială atit despre adevărul celor ce-i 
spusese baba cît şi despre nec-edinţa de bună 
voie a soţiei lui atît de mult iubită. 

O furie oarbă îl cuprinse; punînd mîna pe o 
bardă atirnată de un cuiu, se aruncă asupra ne- 
meşului. Acesta sărise de pe pat, buimac în urma 
sosirii neașteptate a soțului batjocurit şi, înţele= 
gînd că de astă dată are a face cu un barbat ho- 
tărit să răzbune ocara ce i se făcuse, căută din 
ochi pistolul pe care, încrezător în puterea ușii, 
îl depusese pe masa departată de pat. Dar îna- 
inte ca el să se fi putut apropie de armă, barda 
purtată de un braţ vinjos se abătea asupra scă- 
firliei nemeşului, întrind într'însa pănă la urechi. 
Singele ţişni asupra lui Vlad şi asupra Mărioarei 
care rămăsese încremenită în picioare lingă pat, 
iar leşul nemeşului căzu la pămînt, sîngele care 
ieşia din capul spart făcînd îndată un lac roşu 
pe podele. Apoi, întorcîndu-se spre muierea care 
rămiînea nemişcată : 

— Ticăloaso ! şi ridică iar barda asupra ei. 

Dar înainte ca el s'o fi lovit, ea căzu la pămînt 

cu miînile întinse și ramase acolo lungită. Vlad 
era s'o lovească, aşa cum se afla, întinsă jos, dar 
prin crierii lui trecu deodată o bănuială. 

— O murit de frică! 

Şi plecîndu-se asupra ei, o întoarse cu faţa în 
sus. Faţa şi miînile i se făcuse albe ca varul, din 
gură îi curgea un mic şivoiu de singe. O pipăi— 
ea ramase nemişcată ; apropie urechea de pieptul 
ei — inima nu bătea. Mai aşteptă citeva clipe și 
apoi o pipăi din nou: trupul ei se răcea. 

Indată ce se încredință că a murit, orice ură 
împotriva ei pieri din sufletul lui; uită ocara ce-i 
făcuse pentru a-și aduce aminte numai de zilele 
fericite petrecute cu dînsa: o jale cumplită îl 
cu prinse. 

Dar vederea singelui nemeșului care curgea 
spre trupul Mărioarei îi aduse aminte că făcuse 
moarte de om, că ucisese pe stăpinul satului şi 
că numai o fugă grabnică îl putea scapa de caznă 
şi de moarte cumplită, pe roată. Dorul să-și păs- 
treze viaţa, înăscut în om, îl fâcu să eie de sîrg 
toate măsurile pentru a pune această viaţă la a- 
dăpost. Işi schimbă răpede hainele pline de singe, 
luă pistolul nemeșului pe care îl ascunse în 
sîn, merse la şopronul sub care se afla calul, puse 
răpede şaua pe dinsul; apoi ieşind pe poartă afară, 
încălecă, străbătu satul la umblet şi, îndată ce se 
văzu dincolo de jitărie, goni spre pădure. 

După trei zile ajunse în Moldova, la Prisacani. 
Aici vîndu calul şi părîndu-i-se că este încă tot 
prea aproape de locul groaznicei lui fapte, se tot 
scobori spre Ţara-de-]Jos; întîmplarea îl aduse 
în lămăşăni. Aici banii împuţinindu-i-se, începu 
să lucreze cu ziua pe la răzăşi, rămînînd peste 
iarnă în sat la un răzăş care se trăgea din Roșca. 

Acel răzăş avea o soră, văduvă fără copii, femeie 
voinică şi plăcută care, pe lîngă partea ei de mo- 
șie, avea vie bună, o prisacă de cincizeci de stupi, 
doi boi, trei vaci, vr'o cincizeci de oi și citeva 
capre. 

Vlad se arătă, precum și era, un om vrednic, 
cinstit, priceput la treabă şi cu scaun la cap. El 
știu să cîştige pe lingă prietenia lui Ion a Irinei — 
așa.se numia răzăşul la Care se oploşise—şi dra- 
gostea vadanei: nunta se făcu după ispas. Insă 
înainte de nuntă, Vlad se dusese la Popa Gheor- 
ghe, îi mărturisise fapta grea ce o săvirşise, ce- 
rîndu-i deslegare de pacat. 

Dusese casă bună cu Stana vreme de mai bine 
de patru ani. Fa era o femeie harnică şi gospo- 
dină şi-i hărăzise doi băieţi de gemeni, voinici şi 
frumoşi după care Vlad se prăpădia. Ungureanul 
trăia bine cu tot satul— căci, precum am spus, era 
un om cuminte, credincios cătră cuvîntul dat, ne- 
hărțăgos, îndatoritor cătră ceilalţi săteni, supus şi 
<uviincios cătră preut şi nelipsit dela biserică în 
zilele de duminecă și de sărbâtoare. In gilcevile 
satului cu boieriul ţinea cu oamenii, dar îl găseai 
totdeauna printre acei care îndemnau la pace și 
la rabdare. 

Insă cu un an înainte de întimplările care al- 
cătuesc șirul povestirii de faţă, în vremea cule- 
sului popușoilor, traiul lui cel bun cu Stana luă 
sfîrşit. latr'o zi se duse să strîngă fînul în lunca 
dela gura Pietrosului Mare, iar pe Stana o tri- 
mesese la vie să culeagă nişte cireşi tîrzii de care 
aveau vr’o zece copaci. O ploaie răpede îl făcuse 
să se'ntoarcă acasă dela jumatate de cale şi să 
desjuge boii. După încetarea ploii se mai învir- 
tise prin ogradă, se dusese să vadă| copiii pe care 

Stana îi lasase la o rudă din apropiere ; apoi, ne- 
avînd ce face, se duse şi el la vie s'ajute neves- 
tei la cules cireșile. Căutind:o prin vie și uegă- 
sind-o, se îndreptă spre căsoaie unde, spre mie- 
rarea lui, găsi calul sulgeriului legat de un stilp 
dela gîrliciul pivniţei. Cuprins de o presimţire 
cumplită și grăbindu-se să împingă ușa care nu 
era încuietă, găsi pe Stana în braţele sulgeriului. 
Şcoase cuțitul din briu și, cu un strigăt de furie, 
se aruncă asupra lor. [n mînia lui nu văzu o bortă 
în drumul lui, băgă piciorul într'insa şi căzu jos. 
Intr'aceiaşi clipă se și ridică iar, dar sulgeriul era 
de astă dată în picioare înaintea lui. Cînd Vlad 
ridică cuțitul ca să-l lovească, sulgeriul îi prinse 
braţul cu stînga şi i-l suci atît de tare, încît Ur- 
gureanul scăpă un strigăt de durere şi cuțitul din 
mînă. Sulgeriul fără a-i slăbi braţul cu stînga, ri- 
dică de pe jos cu dreapta o nuie groasă de 
corn, care fusese menită să slujască ca cerc de 
Dalercă şi începu să croiască cu dinsa pe Vlad 
pe unde îl nimeria. In zadar încercă Catana, cu 
mîna stingă, să desprindă pe acea a sulgeriului 
de pe braţul lui înțăpenit de durere: mîna lui 
Strilea părea un cleşte de fier. Sulgeriul încetă 
să lovească numai după ce braţul îi obosi. 

„— Stano, zise el atunci femeii, urmînd să ţie 
sucit braţul lui Vlad, ieși de aici și du-te la nea- 
muri, căci altfel are să fie rău de tine. 

Stana se grăbi să iasă din căsoaie şi să o eie 
la fugă spre sat. După ce ea se depărtă, sulge- 
riul lăsă braţul lui Vlad și, dindu-i brînci cu 
dreapta, îl făcu să zboare pe ușă și apoi să cadă 
jos la pămînt, la trei stînjeni de căsoaie. Strilea 
ridică pălăria care-i rămăsese jos, ieşi la rîndul 
lui şi, ducîndu-se la cal, desprinse frîul de stilpul 

la care era legat și încălecă. Vlad acuma se ri- 
dicase şi el, dar rămînea nemișcat, cu braţul a- 
morţit, cu trupul stilcit, cu inima sfişietă de furie, 
de ură, de durere şi de rușine, cu privirea rătă- 
cită, cu dinţii scrişnind. 

— Dacă vrei să te mai pui cu mine, îi zise 
sulgeriul, poftim! Să ştii că sint gata să încep 
din nou oricind. 

Dar Ungureanul nu era în stare să înţăleagă 
aceste cuvinte şi înfăţoşarea lui era atit de cum- 
plită, în cît chiar Strilea se simţi cuprins de re- 
muşcare: îi păru rău de cele ce se'ntîmplase și se 
grăbi să se depărteze. 

Sulgeriul avuse parte de desmierdările Stanei 
îndată după văduvia ei, dar în curînd o uitase 
cu desăvirşire ; zărind-o acuma din întîmplare 
întrun cireş și vederea ei stirnindu-i din nou pof- 
tele, întrase în vie, o făcuse să se deie jos din 
copac şi să între în căsoaie. Fa era departe să 
fie o femeie desirînată, nu păcătuise cu altul de 
cît cu boieriul, dar acesta o găsia acuma într'o 
clipă în care era slabă de înger și fără voinţă. 

Mari fură pe urmă căinţa și durerea ei, căci 
întimplarea ajunsese la cunoştinţa satului întreg. 
Toate neamurile îşi puseră silinţile pentru a face 
pe Vlad să ierte pe Stana şi s'o eie înapoi. El 
era nebun de durere, văzindu-şi casa necinstită şi 
fericirea uimicită pentru a doua oară din pricina 
poltelor necurate ale unui boier. Şi de astădată, 
departe să-și fi răzbunat ocara, mai suferise să fie 
bătut în chip atit de crud. Nu voia să audă de 
împacare, părăsi casa care era a ei, hotărît să se 
despartă şi apoi să se călugărească. Dar părintele 
Gheorghe înţelese în curind că iubirea lui pen- 
tru copii era atît de mare încit printr'însa se putea 


136 RADU ROSETTI 


izbuti ca inima să i se moaie şi cătră soţia care-i 
greşise într'atita. După lungi silinţi, preutul ajunse 
să-i stoarcă iertarea și să-l] înduplece să se'ntoarcă 
acasă. Dar fericirea de altă dată era dusă pentru 
totdeauna. Vlad era acuma tăcut şi aspru față de 
nevastă şi nu arare ori i se întimpla să ridice 
mîna asupra ei, deşi ea se silia din răsputeri să 
nu-i deie prilej de nemulţămire. lar în inima lui 
ferbia împotriva sulgeriului o ură cumplită, ne- 
împacată și neîndurată. In sfaturile satului, n'avea 
acuma Stan Făcăoariu susțiitor mai înverşunat, 
mai gata să susție toate măsurile propuse de el, 
să cheltuiască și să se ostenească pentru a ră- 
pune pe boier decit Vlad Catana. 


CapiroLuL XX 
O femeie inimoasă și un mișel 


Prisaca lui Andrei Nan, cea mai frumoasă din 
cite se aflau pe Tămășăni, era aşezată în hliza 
curăturilor, pe coasta. Ciubotariului şi pe pămînt 
dat de zestre Saftei de cătră părinţii ei. Această 
prisacă cuprindea mai bine de tre: sute de stupi, 
şură, zemaic, bordeiu pentru prisacar și era îm- 
prejmuită cu un gard de nuiele, nalt de șase 
palme. Această hliză se hotăra la deal cu alta, 
mult mai îngustă, a lui Radu lrofti, care o des- 
părţia de pămîntul lui Strilea. Sulgeriul avea și 
el aici o prisacă cu vr'o două sute de stupi, şură 
şi bordeiu de prisacar, dar neingrădită. Prisaca- 
riul lui Andrei, un moșneag foarte priceput în tot 
ce se atingea de meseria lui, dar—de oarece slu- 
jise încă pe tatăl Făcăoariului, —ajuns la adinci 
bătrineţe, era foarte slab. Insă Saftei îi plăcuse 

mult, încă de cînd era copilă, creşterea albinelor 
şi ea învaţase acest meșteşug în chip foarte 
temeinic dela bătrîoul Manole, astieliu se numia 
prisacariul; şi de vr'o doi ani de cînd slăbise mai 
cu samă acesta, se îndeletnicia mai mult ea cu 
prisaca. Fiind o femeie voinică şi harnică, se 
răpezia calare mai în fiecare zi, cînd dimi- 
neaţa cînd după- amiază, adesa și de două ori 
pe zi, la prisacă; stătea două trei ceasuri, ajuta 
pe Manole să facă ceiace era mai greu de făcut 
şi apoi se ducea acasă la altă treabă. 

Radu Irofti se apucase să-şi cosască finaţul de 
pe faţa Ciubotariului ; și treaba îi mergea încet, 
căci nu prea era cine să-l ajute. Şi de firea lui 
era moale de muncă. Legase prietenie cu Manole 
şi Safta, cînd venia la prisacă, îl găsia adesa acolo 
ajutînd  moşneagului sau stînd de vorbă cu el. 
Privindu-l ca pe un dușman al tătine-său, la în- 
ceput se uita mai mult rău la el și nu vorbia cu 
dinsul; dar Radu, făcîndu-se că nu vede şi nu în- 
țălege, se silia să se facă bine văzut de ea, fà- 
cîndu-i feliu de feliu de slujbe şi de îndatoriri: 
tăind lemne, cărînd apă, aducînd cofe de fragi şi 
de bureţi. Safta văzindu-l în fiecare zi, se de- 
prinsese cu dinsul, îl privia acum fără desplă- 
cere, vorbia cu el şi asculta bucuros glumele şi 
poveştile lui, căci Radu era bun de gură şi haz- 
liu. Intro după-amiază, Safta zăbăvi mai mult 
decît de obiceiu la prisacă, unde Radu, cu znoa- 
vele lui, o făcuse să rîdă cu multă poftă. Cînd 
ea plecă, el plecă cu dinsa zicînd că are s'o în- 
soţească pănă la drumul mare, în Pirăul cu Raci. 
Merse lîngă cal, urmînd să glumească, dar cînd 
ajunseră prin ţihla deasă prin care te scoborai la 
pirău pe o cărare îngustă, întrun ochiu mic, de 

poiană, aruncă braţul împrejurul ei, o ridică de 
pe cal, apoi o strînse la piept cu putere şi-i a- 
coperi faţa cu sărutări. 

Safta, surprinsă de fapta lui neașteptată, ramase 
întăiu îomărmurită ; dar sărutările cu care îi ar- 
dea obrazul, o făcură să-şi revie în curînd în fire. 
Pe lîngă că era naltă și voinică, apoi mînia îi 
îndoi puterile : se smunci deodată cu atita putere 
în cît Radu, slăbănog din fire şi slăbit încă mai 
tare de viaţa de ticălos ce-o dusese, fu silit să 
desprindă braţele dimprejurul mijlocului ei. Dreapta 
Saftei nu scapase nuiaua cu care iuția mersul 
greoiu al Balanei: dindu-se înapoi cu un pas, 
croi pe Radu de două ori peste obraz, apoi sări 
răpede pe iapa care rămăsese pe loc păscînd iarba 
din poieniţă. 

Radu care, încredințat din pricina bunavoinţii 
cu care Safta asculta glumele şi znoavele lui, că 
va avea parte de o biruinţă ușoară, rămăsese ui- 
mit de opunerea ei hotărită şi de puterea cu care 
se smuncise din braţele lui. El era o fire de mi- 
şel. Durerea pricinuită de cele două lovituri zdra- 
vene cu care îl croise peste obraz, în loc 
să-i stîrnească minia, îl muieră și mai tare, fă- 
cîndu-l să se deie la rîndul lui cu un pas înapoi și 
să-şi ascundă fața cu braţele spre a o apara de 
alte lovituri. 

—  Mişălule ! îi strigă ea luînd dirlogii în mini 
şi silind iapa, prin lovituri de călcăie şi de nuia, 
să se depărteze la trăpegior. Am să te spun lui 
Andrei ca să te ciomăgească după cum ţi se 
cuvine ! 

Radu, plin de ciudă împotriva acelei care îl u- 
milise într'atita, se duse ruşinat la coliba ce şi-o 
făcuse pe hliza lui. Amenințarea Saftei, să-i spuie 

lui Andrei, nu-l neliniștea de loc: era încredin= 
țat că, de rușine, ea va tăcea, cum mai tăcuse și 
alte neveste cu care se purtase la feliu. 

Dar se înşala tare. Indată ce Andrei sosi acasă, 
Safta se grăbi să-l puie în cunoştinţa batjocurii 
ce o suferise şi, adouazi, cînd Radu ieșia din 
colibă, tirziu, după obiceiul lui, pentru a începe 
să întoarcă brazdele cosite în ajun, se văzu faţă 
în faţă cu Andrei, care tocmai atunci se dădea 
jos de pe cal şi venia spre el. Radu avu o pre= 
simţire ră; picioarele i se muieră. 

Urieşul, care ţinea în mînă o nuie de corn 
lungă de cinci palme şi groasă de un deget bun, 
se opri în faţa lui. 

— Ticălosule, zise el, cum ai îndrăznit tu să 
pui mîna ta spurcată pe nevasta mea? Am să-ţi 
plătesc preţul care se cuvine neobrăzării tale ! 

Și, fără a mai sta la gînduri, apucă cu stînga, 
de ceafă pe Irofti care pe lîngă el părea un puiu 
de vodaproste ; şi ridicindu-l în sus, parcar fi fost 
o pană, începu să-i tragă cu nuiaua peste umere, 
peste spete, peste şale. Radu urla de durere, dar 
Andrei încetă să lovească numai cînd se simţi 
ostenit. Atunci, fără a lăsa nuiaua din mînă, a- 
pucă cu dreapta pe lrofti de chimir şi, făcîndu-și 
vînt, îl aruncă pe o căpiţă de fin care se afla la 
vr'o patru stinjeni de el. 

— De vei îndrăzai să te apropii de Safta la 
o departare mai mică decit acea care mă des- 
parte acuma de tine, să ştii că nu mai las întreg 
căpeţel de piele pe trupul tău, zise Andrei; apoi 
încălecînd iar, plecă spre prisaca lui. 

Amenințarea lui Andrei fu pierdută pentru Radu 
care leșinase. Cine ştie cît ar fi ramas acolo în 
nesimţire dacă prisacariul lui Strilea, a cărui pri- 

sacă, precum am zis, se afla ceva mai la deal, 
n'ar fi văzut de departe toată întîmplarea. El, 
după ce plecă Andrei, văzînd că Radu nu se 
mişcă, venise la el şi-l găsise fără cunoștință. 

Prisacariul, Solomon, era un ţigan bătrin care 
în tinereţe slujise în mai multe curţi boiereşti şi 
venise în stăpînirea banului Constantin mai tîr- 
ziu, prin schimb. Știind cum se trezesc oamenii 
căzuţi în nesimţire, merse la prisacă de unde luă 
două cofe de apă şi, după ceturnă una întreagă, 
în răstimpuri, pe capul lui Radu, acesta începu 
să-şi revie în fire. 

Loviturile lui Andrei fusese atit de grozave în 
cît Radu zăcu cinci zile în coliba lui, pe gra- 
mada de cetină ce-i slujia de pat: de abie a şăsa 
zi putu să steie în picioare şi să facă cîţiva paşi. 
Dar, în acest timp, Îi ura neîmpacată ce o hră- 
nia în inima lui împotriva întregului neam al Fă- 
căureștilor şi mai cu deosebire împotriva lui Stan, 
veni să s'adauge o ură și mai înverșunată, un 
dor de răzbunare şi mai aprins împotriva fiicei şi 
a ginerelui acestuia, care îl umilise într'atîta. Din 
clipa în care își revenise în fire, îşi jurase să li 
întcarcă ocara cu prisos. 

Iatimplările povestite mai sus pusese capăt prie- 
teniei dintre Radu Irofti și Manole, prisacariul lui 
Andrei. Ei nu se mai întilniau de loc. In schimb 
însă cel diutăiu şi prisacariul lui Strilea se făcuse 
prieteni nedespărţiţi. Radu făcea acuma lui Solo- 
mon aceleaşi slujbe ce le făcuse pănă atunci lui 
Manole ; minca și dormia la ţigan şi, dacă cineva 
ar fi trecut după căderea nopții pe lingă bor- 
deiul prisăcii boierești, ar fi auzit fără îndoială 
glasurile lor. 

Cind erau trei zile pănă în Sifintu Ilie, sulge- 

riul veni de dimineaţă să-și vadă prisaca pe unde 
nu mai dăduse de mai bine de două săptămîni. 

Cînd descălecă, dădu cu ochii de Radu Irofii, 
pe care nu-l văzuse pănă atunci. 

— Cine eşti tu? întrebă el. 

— Radu Irofti. 

— Am auzit de tine, eşti fiul lui Ifrim, care 
şi-o vîndut toată moşia lui Stan Făcăoariu, du >ă 
ce te-o izgonit din casă. Ai fost bejănar zece ani. 
Unde umblat-ai pănă acum ? 

— Am fost prin lume pentru ca să-mi pot a- 
gonisi traiul. Stan Făcăoariu o pus pe tata să mă 
izgoniască din casă pentruca să poată pune mîna 
mai cu înlesnire pe pămîntul nostru. Cînd m'am 
întors, sînt acuma vr'o cinci săptămîni, am găsit 
pe tata mort demult şi pămîntul vîndut Făcăoa- 
riului pentru cîţiva lei. Dareu apucindu-l să mi-l 
deie înapoi, el mi l-o lasat pănă în ziua de Sfinţii 
Imparaţi a anului ce vine; şi dacă în acea zi îi 
voiu întoarce banii ce i-o dat pe pămînt, pămîn= 
tul să rămiie al meu pentru vecie. El s'o hotărît 
la acest pas, nu de frică de pacat, ci mai ales 
pentrucă se temea ca răzășii cel saraci, care de- 
mult au ciudă pe dînsul, să nu se despartă de 
el şi să nu-l mai urmeze în judecata cea nouă 
ce el, fraţii lui şi popa Gheorghe, vor s'o por- 
nească împotriva dumitale. 

— Si crezi că vei izbuti să aduni acei bani 
pănă la vară ? întrebă sulgeriul care ascultase vor- 
bele lui Radu cu o vădită bagare de samă. 

— Dacă nu voiu izbuti, răspunse Radu, uitîn- 
du-se în ochii sulgeriului, voiu vinde moşia al- 
tuia, care mi-a da preţ mai bun. 

— Să știi că sînt şi eu mușşteriu, se grăbi să 
zică sulgeriul, şi că sînt gata să-ţi dau preţ bun, 

căci bucata asta a ta este chiar alăture de mine. 
Să nu vinzi fără să mă întrebi. Apoi sulgeriul se 
duse cu Solomon să încungiure prisaca şi să nu- 
mere stupii; Radu îi urmă la cîțiva paşi. Cînd 
sulgeriul se'ntoarse spre bordeiu, Irofti zise: 

— Frumoasă prisacă ai. cucoane, şi la bun loc. 

— S'ar face şi mai frumoasă cu bucata ta, răs- 
punse sulgeriul. 

— Şi dacă pe lingă bucata mea te-ar agiuta 
Dumnezeu să pui mîna şi pe acea ce o are de 
zăstre, dela Stan Făcăoariu, Andrei Nan, ai avea 
un loc de prisacă care ar plăti cit o moşie. 

— Știu, răspunse sulgeriul; prisaca lui este 
mai aproape de apă şi are finaţ mai bun și decît 
a ta şi decit a mea. An ţerţ, am adus aici acelaşi 
număr de stupi care-l avea atunci Andrei, o sută 
cincizeci; ai lui trec acuma de trei sute și ai mei 
sînt numai două sute și zece. Li prieşte în înfun- 
dătura aceia mult mai bine decit aici, mai la 
deal. Dar cum să scoţi acea bucată din mîna lui ? 
El nu ţi-ar da-o, nici dacă i-ai acoperi-o cu 
galbeni. 

— Şi ce mi-ai da mie oare, întrebă atunci Radu, 
dacă eu te-aș pune în stâpinirea ei fără ca să 
cheltuieşti macar un ban? 

— Ai poate pe dînsa hirtii? întrebă sulgeriul 
care tresărise la întrebarea lui Radu. Ți le cumpăr!" 

— N'am hirtii, dar ştiu un mijloc care l-ar pu- 
tea sili să cadă în genunchi înaintea dumitale şi 
să te roage să iei prisaca. 

— Care mijloc? întrebă sulgeriul. 

— lartă=mă, cucoane Mihalache, mijlocul meu 
nu ţi-l pot destăinui; dar, dacă primeşti, nu va 
trece săptămîna și Andrei Nan a îi gata să-ţi is- 
călească orice zapis îi vei cere, prin care să-ţi 

vindă pe preţ de nimica nu numai prisaca de 
devale, dar cîtă întindere din moşia lui îi voi. Şi 
aceasta fără înșălătură, pe sfinta dreptate. 

— Eşti poate vrăjitor? Cunoşti farmece ? zise 
sulgeriul necrezător. Şi cît îmi ceri tu ca să a- 
duci pe Andrei Nan la asămene pas? 

— Ocrotirea dumitale pentru rămăşiţa zilelor 
mele, răspunse Radu. 

Sulgeriul ramase pe ginduri. Pricepea el doară 
că mijlocul ce era să întrebuințeze Radu spre a 
sili pe Andrei să-i vîndă prisaca numai curat nu 
putea să fie. Dar codul de morală al boierimii 
din a doua jumatate a veacului al optsprezecelea 
îngăduia unui boier întrebuinţarea, cînd era vorba 
să-şi facă o moşie din bucăţi răzăşești, a unor 
mijloace care astăzi ar aduce pe acel ce s'ar fo- 
losi de ele în faţa tribuzalelor şi chiar în acea a 
curților cu juraţi. Sulgeriul Mihalachi, dacă era 
bun la inimă, de o fire deschisă şi neplecată cătră 
vicleșug, era lacom de pămînt ca mai toţi boierii 
d2 atunci şi împărtăşia părerile obştei lor în pri- 
vința mijloacelor ce se puteau întrebuința ca să-şi 
întindă hotarul. Intre acea lăcomie de pămînt şi 
firea lui iubitoare de calea dreaptă, se dădu în 
cugetul lui o scurtă luptă, din care lăcomia ieşi 
răpede învingătoare. 

— la'n ascultă, măi Radule, zise el rupind deo- 
dată tăcerea, cu mine să nu te joci. Dacă eşti în 
stare să faci precum te lauzi, tei bucura nu nu- 
mai de sprijinul şi de ocrotirea mea, dar și de 
alte foloase. Dar dacă vrei să-ţi baţi joc de mine, 
rău ţi-ai ales omul și vai de ciolanele tale, că 
puţine parale vor face ele dacă nu te ţii de cu- 
vînt. Mai bine nu te apuca. Apoi să ştii că nu 
vreu să fiu tirît de tine în vr'o uneltire mirşavă; 

de vei îi prins cu vicleşug, tu vei trage pedeapsa. 

— Peste o săptămînă, prisaca lui Andrei Nan 
are să fie a dumitale,—de nu, îţi sînt în mină: 
poţi să mă baţi şi să mă globești cit ţi-a plăcea. 
Şi această faptă are să fie, nu o nedreptate sau 
o asuprire, dar o milă făcută de dumneata ră- 
zăşului. 

— Sîntem înţeleşi, zise sulgeriul încălecind; de 
azi într'o săptămînă sau vei primi dela mine o 
mulțămire frumoasă sau pielea ta va fi dubită de 
harapnicul meu. 

— De asta nu mă tem, zise Radu, punîndu-i-se 
în cale ca să-l oprească pe loc. Te rog, cucoane, 
fă-mi un bine de pe acuma: împrumută-mă de 
mini, pe o săptămînă, cu un car şi cu o păreche 
de boi ca să pot să-mi string finul și să car 
nuiele și spini peniru îngrădirea stogului. 

ulgeriul se uită citva în ochii lui, apoi zise: 

— Bine, vină deseară la curte ca să iei carul 
şi boii. 

Pentru înlesnirea înțelegerii celor ce vor urma, 
trebuie să lămuresc că Radu Irofti ştia că bă- 
trinul Manole ceruse și primise dela stăpînii lui 
învoire ca de Sfintul Ilie să meargă la Rădeana, 
unde se făcea iarmaroc de acea sărbătoare, ca să 
ajute pe un nepot de fiică al lui să prefacă o pă- 
reche de boi. Mai aflase că Safta era hotărită să 
nu însoțască pe Andrei la Rădeana în aceiași zi, 
dar să vie de dimineață la prisacă, cu carul cu 
boi, cu copiii ei şi cu patru fete din sat care să 
culeagă zmeură şi cu uv argat al lor, un flăcă- 
oandru de șăptesprezece ani; acesta era menit să 
îugrijească de boi, dar fără îndoială şi el avea să 
se ducă cu fetele după zmeură. Safta avea să 
se'ntoarcă în sat numai tirziu, aproape de asfin- 
titul soarelui. 

Cînd se dusese la curte să iee carul și boii fă- 
găduiți de sulgeriu, Radu ceruse să vorbească a- 
cestuia și-i spusese că Solomon se roagă să fie 
învoit să meargă şi el de Sfintul llie la Rădeana 
şi că el, Radu, va păzi prisaca îu lipsa lui— ceiace 
sulgeriul încuviinţase îndată. 


CAPITOLUL XXII 


Uneltirea 


Adouazi după Sfîntul Ilie, sulgeriul isprăvise 
prinzul şi, aşazat a pe pat, sorbia din fili- 
geanul de cafe, cînd Culiţă intră cu ciubucul a- 
prins, din luleaua căruia ieşia, de sub căimac, o 
şuviţă de fum și spuse că Solomon o venit dela 
prisacă și cere să-i vorbească numaidecit, avînd 
să-i spuie lucruri de samă. Suigeriul poronci să-l 
chieme în odaie. 

— Ce veste-poveste, Solomoane? întrebă Stri- 
lea pe țiganul care se bucura la el de o deose- 
bită trecere și îñcredere. 

— Ce să fie, cucoane, zise scărpinîndu-se în 
cap tiganul care rămăsese la uşă,—ia nu-i bine. 

— Pentruce nu-i bine? 

— Lumea-i plină de talhari. 

—  Aista-i un cîntec vechiu cît dinsa, zise sul- 
geriul ; dar ce te face să-ţi aduci aminte de dinsul 
tocmai astăzi ? 

— Eu ţineam pe Andrei Nan și pe soţia lui 
drept oameni de treabă, urmă ţiganul, şi văd că 
ei sînt numai niște hoţi. 

— Dar ce au ficut? Vo'beşte mai lămurit, 
măi ţigane, strigă sulgeriul care începuse să piardă 


rabdarea. 
10 

Țiganul căzu în genunchi şi lacrimile izbuhniră 
din ochii lui. 

— lartă-mă, cucoane, bătrineţele mi-au slăbit 
ochii şi mintea şi n'am fost în stare să apăr cum 
se cuvine averea dumitale ! 

— Dar ce este? Ce s'o întîmplat? strigă sul- 
geriul sărind de pe pat. 

— S'o întimplat că Andrei Nan şi cu femeia lui, 
de cite ori au cite un stup slab în prisaca lor, îl 
ieu şi-l duc într'a dumitale, unde îl aşază în lo- 
cul altuia, ales dintre cei mai de frunte, pe care 
îl ieu şi îl duc în prisaca lor, aşăzindu-l în locul 
celui slab. 

— Şi cum de îngăduit-ai tu asemene lucru ? 
răcni sulgeriul cuprins de mînie, pentru ce oare 
te țin eu pe tine acolo şi pentru ce te hrănesc 
eu, netrebnicule ? Am să te fac să-ți dai sufletul 
sub biciu ! 

Şi sulgeriul bătu cu putere din picior! 

— Ai toată dreptatea, răspunse Solomon, ne- 
trebnic m'au făcut bătrîneţele ; nu mai sînt îa stare 
să-ţi apăr avutul ! 

Durerea şi desnădăjduirea bătrinului muieră 
inima sulzeriului care, îmblinzîndu-şi glasul, zise : 

— Scoală! 

Şi cînd văzu pe ţigan în picioare, îi zise cu 
glas domol: 

— Lasă încungiurile şi spune lămurit cum ai 
descoperit tălhăriile răzășului. 

— Asară, zise ţiganul, întorcîndu- mă singur dela 
iarmaroc, am rătăcit prin pădure şi am agiuns 
la prisacă tîrziu— putea să fie pe la miezul nopții. 
Radu lrofti dormia în colibă la mine; dar cum 
am aprins opaiţa s'o trezit, so sculat de pe cul- 
cuş şi mi-o spus că o dat în ziua aceia deo 

poznă mare. Că demult, încă de cînd era bine 
cu dinşii şi-şi petrecea vremea pe la prisaca lor, 
avea prepus că numai prin meşteşug necurat şi 
în dauna dumitale sporise în chip atit de minu- 
nat stupii răzășilor. leri Manole prisacariul s'o 
dus la Rădeana unde l-am văzut şi eu, iar Ja pri- 
sacă o venit Safta lui Andrei cu carul, cu copiii 
ei, cu patru fete din sat şi cu un flăcău. După 
ce au despiugat, Safta o trimes copiii, fetele şi 
flăcăul să culeagă zmeură pe Piscul Ciubotariului 
și în deal la Lăcătușu, iar ea o ramas singură la 
prisacă. Radu care demult avea prepus pe ră- 
zăşi, îndată cei-o văzut trecînd cu cotele în mînă 
după zmeură, so suit întrun carpăn şi s'o ascuns 
printre crengi. 

Era acolo poate de un ceas, cînd vede pe Saita 
venind cu carul cu boi, întrînd cu dînsul în pri- 
sacă și oprindu-se întrun capăt unde se aflau 
vre-o trei stupi de frunte. In căruță, astupaţi și le- 
gaţi la urdiniș, erau trei stupi. Safta este meş- 
teră la lucrul prisăcii, ca cel mai de frunte pri- 
sacariu. Radu o văzut-o cum şi-o pus naframa 
pe cap şi pe umere, cum şi-o învălit miînile, cum 
o astupat cu o bucată de petecă urdinişul, cum 
o legat captarele celor trei stupi şi cum o făcut 
să alunece stupii de pe căpătăiele lor pe o bu- 
cată de pînză cu care i-o legat la capătul din 
gios. Apoi, ea fiind voinică cit un barbat, o luat 
frumos stupii unul după altul în braţe şi i-o pus 
în căruță. Pe urmă o luat pe cei trei stupi din 
căruță şi i-o aşazat în locul celor trei ce-i luase; 
cu o prăjină lungă o scos dopurile dela urdiniş 
şi legăturile dela captare, o tras la ea dopurile 
şi legăturile şi o plecat, cu căruţă cu tot. Radu 
s'o dat gios din carpăn şi şi-o căutat de treabă. 

Pe la amiază, s'o întors fetele, copiii şi flăcăul, 
cu cofele pline de zmeură și cu legături de bu- 
reţi. După-amiază, auzind că fetele trec iar la 
deal, Radu bănuind că Safta a mai veni să schim- 
be stupi slabi pe alții buni, s'o suit iar în car- 
păn. Și nu se înşala: iar o venit muierea hoaţă 
cu carul în care însă erau de astădată numai doi 
stupi. Trăgînd în alt capăt al prisăcii, o ales alți 
doi stupi, din cei mai puternici, care se aflau de- 
parte unul de altul şi i-o luat în căruţă, înlocu- 
indu-i prin acei ce-i adusese, De astădată însă, 
de răul albinelor, n'o putut lua cu dînsa dopu- 
rile și legăturile de pînză -care au ramas pe loc. 
lacătă-le, şi ţiganul le scoase din sîn, apoi a- 
dăugi : 

— Radu mergînd să le iee, l-o împuns albi- 
nele rău de tot: i so umflat capul și obrazul ; 
de abie vede cu ochii. N'am închis ochii de su- 
parare şi, cum s'o făcut ziuă, m'am dus să văd 
stupii şi am găsit întocmai cum îmi spusese Radu : 
cinci din stupii cei mai frumoşi erau înlocuiţi 
prin alţii care nu poartă semnul dumitale şi se: 
vede uşor că sînt mai slabi decit acei pe care 
i-am lasat ieri dimineață în locul lor. 

Şi Solomon tăcu. 

Minia sulgeriului căzuse. El nu se îndoia că 
Radu lrofti avuse o parte însamnată la mutarea 
stupilor; dar bucuria ce o simţia înțelegînd că 
Andrei Nav, în urma acestei fapte, seaflă cu de- 
săvirşire în puterea lui, îl făcea să treacă cu u- 
şurinţă peste această împregiurare. Dar faţă de 
Solomon, crezu nemerit să-şi ascundă bucuria. 

— Şi nu ştii dacă răzăşii nu mai îndeplinise 
pănă azi asămene schimb de stupi? întrebă sul- 
geriul cu sprîncenele încretite. 

— Eu nam simţit nimica, răspunse prisacariul, 
dar s'ar prea putea. Toţi stupii din prisacă poartă 
sămnul nostru ; dar asta nu însamnă că nu i-au 
schimbat, căci doară era uşor pentru Andrei să 
facă un fier la feliu cu al nostru şi să însămne 
cu “el stupii slabi ce-i scotea din prisaca iui şi-i 
„ducea într'a noastră în locul celor buni. 

— Intoarce-te îndată la prisacă, poronci sulge- 
riul, şi să nu te ducă pacatul să scăpi vre-un 
cuvînt despre întimplarea asta ; apoi Strilea bătu 
în palme. 

— Şaua pe Daraban, îndată, şi ciubotele, — zise 
el lui Culiţă, cînd acesta intră. 

Cu o jumatate de ceas mai {tirziu sulgeriul a- 
jungea la prisacă ; cînd descălecă la bordeiu, 
văzu pe Radu ieșind dintr'insul. Strilea scăpă un 
strigăt de uimire : capul lui Irofti se făcuse cit 
un bostan. In locul ochilor se vedeau, în cărnu- 
rile umflate, ca două crăpături lungăreţe ; mînile 
nu mai aveau nici un chip. 

— Dar cum te-au împuns albinele astieliu ? 
întrebă sulgeriul. 

— Cînd am mers să ieu dopurile şi legăturile 
<e nu putuse să le scoată dintre stupi muierea, 
albinele din cei doi stupi care i-o adus la urmă, 
suparate de zdruncinul la care fusese supuse, O 
năvălit asupra mea şi m'o împuns în chipul ce-l 
vezi. Nu mai pot de durere. 

— Dar întimplatu-sau lucrurile astieliu cum 
imi le-o povestit Solomon? Adus-oieri aici Safta 
a lui Andrei Nan întăia dată trei şi a douaoară 
doi stupi dela prisaca lor, luînd în loc cinci stupi 
aleși din prisaca mea. 

— Intocmai așa, răspunse Radu din buzele 

umflate ale căruia cuvintele ieșiau numai cu 
greu. 

— Şi ai putea să-mi arăţi, în prisaca lor. stu- 
pii mei; cum să-i cunosc? i 

— Lesne de tot ; acei stupi poartă sămnul du=- 
mitale şi pe dinafară şi înlăuntru. Dacă el au cură- 
tit sămnul din afară cu barda, are să se cunoască 
locul în care o fost, iar celui dinlăntru mau ce-i 
face. Numai să nu prindă ei de veste și să nu. 
desființeze stupii. 

— Mă duc chiar în astă sară la Focşăni şi 
mă întorc mini cu starostele de Putna sau cu oa- 
menii trimeşi de el; dar n'aşi voi ca răzăşii să 
mă facă de ruşine şi ca atunci cînd voiu veni 
aici cu starostele sau cu oamenii lui, să nu pu- 
tem dovedi că se găsesc în prisaca lor stupi 
iuraţi. j 

— Să nu-ți fie frică de aşa lucru; treaba mea. 
este să dovedesc care sînt stupii furați. 


CapiroLuL XXIII 


Sulgeriul umblă să-şi încarce sufletul 
cu pacat greu 


A treia zi, puţin după răsăritul soarelui, nouă 
călăreţi ieşiau din curtea lui Mihalache Strilea Și 
se îndreptau la deal în umbletul cailor. 

Aceşti călăreţi erau sulgeriul, doi mazili din 
împrejurimile Focşănilor, trei calaraşi stărosteşti 
cu odabașa lor şi doi feciori boiereşti ai sulge- 
riului. Trecerea lor prin sat pricinui mare mie- 
rare şi îngrijire printre oameni, căci calaraşii sta- 
rostelui Grigoraş Leon erau renumiţi pentru ja- 
furile şi cruzimile lor. Toţi răzășii se întrebau. 


PACATELE SULGERIULUI 155 


care: era împilarea sau nedreptatea care aducea 
pe meleagurile lor pe acești oaspeţi nepoitiţi şi 
nedoriți. 

Mica ceată se duse drept la prisacă unde găsi 
pe prisacariul Solomon și pe Radu Irofti, al că- 
rui cap și obraz, deși se desumilase. acuma a- 
proape cu desăvirşire, dar tot purtau încă săm- 
nele împunsăturilor. , 

Câlăreţii se dădură jos şi sulgeriul zise mazi- 
lilor arătindu-li pe Solomon şi pe Radu. 

— Căpitane Ştefane şi căpitane lirime, aista-i 
prisacariul meu, Solomon, precum vedeţi un rob 
țigan, şi aista-i Radu Irofti, un răzăş din Tămă- 
şăni, care o. văzut toată fapta ce v'am povestit-o. 

Cei doi maziii erau barbaţi între patruzeci şi 
cinzeci de ani, de statură mijlocie: Ştefan Putină 
bine învălit, rotund la faţă, cu părul şi mustăţile 
bălăi, iar Ifrim Grozav uscăcios, cu părul negru, 
cu faţa smolită şi slabă, ciupită de varsat și cu 
nişte musteţi lungi lasate în jos. Putină avea 
o înfăţoşare mai mult veselă, iar acea a lui Gro- 
zav era fioroasă, mai ales din pricina ochilor mici 
care se uitau încrucişat. Amîndoi erau îmbracaţi 
cu anterie vargate, uşoare, ale căror poale erau 
prinse în curelele de piele ce le purtau peste 
brie vechi de şal. Erau încalțaţi cu ciubote de 
iuft ce li veniau pănă la genunchi și purtau pă- 
lării de pislă neagră cu găitan de sirmă. In bri- 
ele lor se vedea cîte o calamară turcească de a- 
lamă galbănă. 

— la spune-mi ce ştii, zise Grozav cătră Radu, 
şi bagă bine de samă să nu te prind cu vr'o 
minciună, că va fi rău de tine. 

Sulgeriul şi cei doi mazili se aşazară jos pe 
o corobână mare de fag şi Radu li făcu, aproape 

din cuvînt în cuvînt, aceiaşi povestire ce o fă- 
cuse Solomon lui Strilea cu două zile înainte. 

— Ai putea să ne duci la stupii aduși de mu- 
iere ? întrebă Grozav pe Radu, cînd acesta îşi 
isprăvi povestirea. 

— Cum nu, răspunse Radu ; şi el îi duse la 
capătul deta vale, unde le arătă trei stupi ce se 
aflau la mici depărtări unul de altul. 

— Şi de unde cunoşti tu că aceşti stupi sînt 
aduşi de muiere? întrebă Putină. 

— Doată am văzut din copac cum o luat cei 
trei stupi care se aflau aici și cum i-o înlocuit 
prin acei ce-i adusese în car. 

— Cum cunoşti tu că acești trei stupi nu sînt 
acei care i-ai lasat aici în dimineaţa zilei de Sfin- 
tul Ilie ? întrebă Putină pe Solomon. 
= — Dar oricare prisacar nu cunoaşte stupii 
lui, răspunse Solomon, mai ales cînd este vorba 
de trei stupi de frunte ca cei ce erau aici? Nu 
văd eu că din gura aistora iesă și intră mult 
mai puţine albine decît ieșiau din celelalte ? Apoi 
după ce mi-o spus Radu cele ce le-o văzut în 
ziua de Sfîntul Ilie, am avut doară grijă să mă 
uit într însele şi am văzut că nu au nici juma- 
tate din ceara și din mierea care se aflau în cele 
ce știam eu. 

Putioă dădu din cap în sămn că este înțeles 
cu spusele prisacariului. 

— Dar sămnul boieriului îl poartă? mai în- 
trebă el. 

— Poartă pe cel din afară. lacată-l, zise So- 
lomon arătind o stea arsă cu fierul pe partea de 
jos a ştiubeiului; dar se cunoaşte că aici arsura 
este proaspătă, iar ştiubeile noastre erau îns2mnate 
de trei ani. Apoi noi mai avem alt sămn înăun* 

tru, pe partea de sus a știubeiului şi acest sămn 
lipseşte de pe tustrele, 

Se duseră apoi la celelalte două ştiuteie fă- 
cînd la ele aceleaşi constatări. 

— Acuma să mergem la prisaca răzăşului, să 
-căutăm stupii sulgeriului, zise Grozav. Ţiganul şi 
cu omul care o văzut întimplarea să vie cu noi. 

Sulgeriul şi cu cei doi mazili se îndreptară 
spre prisaca lui Andrei, urmaţi de trei calaraşi, 
de Radu şi de Solomon. Caii fusese priponiţi În 
poiană, lingă prisaca sulgeriului şi un călaraş ra- 
mase cu dînşii. 

Mare fu mierarea lui Manole cînd văzu pe 
slugeriu și pe însoțitorii lui întrînd în ogradă. 

— A cui este prisaca asta? întrebă Grozav pe 
Manole. 

— A lui Andrei Nan din Tămășşăni, răspunse 
prisacariul. 

— Intrinsa se află numai stupi de ai lui ? mai 
întrebă mazilul. 

— Numai de ai lui. 

— Ştii bine? 

— Cum să nu ştiu dacă eu sint prisacariul, 
răspunse Manole zimbind. 

— Noi sîntem înştiințaţi că. aici se află stupi 
furaţi dela sulgeriul Mihalache, zise Grozav, şi 
avem însărcinare să-i căutăm. 

— Puteţi să-i căutaţi, răspunse Manole liniştit, 
waveți să găsiți decît stupi de ai noștri, însam- 
naţi cu sămnul nostru. 

Grozav poroncind lui Radu și lui Solomon să 
caute stupii sulgeriului. Aceştia începură să stră- 
bată prisaca. lar sulgeriul şi cei doi mazili se a- 
şezară jos și fiecare din ei, scoțînd din briu cîte 
un ciubucel scurt de drum, îl umplu cu tiutiunul 

ce-l ţinea într'o pungă 'de piele, atirnată tot de 
briu, îl aprinse şi începu să soarbă fumul miro- 
sitor, trăgîndu-l în piept şi apoi dindu-i iar dru- 
mul afară, cînd pe nări şi cînd pe gură. 

Deodată Radu care căuta în capătul dela deal 
al prisăcii strigă : 

— laca un stup de pe care s'o 'curăţit sămnul 
boierului cu barda! 

Cu toţii se grăbiră să meargă la locul în care 
se afla Radu, iarel le arătă, în partea opusă urdi- 
nişului, la locul unde pe stupii din cealaltă pri- 
sacă se văzuse arsă o stea, o cioplitură proas- 
pătă. Bătrînul Manole îngălbeni şi-şi făcu cruce. 

— Ai spus că toţi stupii de aici poartă săm- 
nul vostru ; arată-mi-l aici,—zise Grozav bătri- 
nului şi privirea lui îacrucișătă se făcu şi mai în- 
fricoşătă. Unde puneţi sămnul ? 

— Gios, la două degete de gură, o cruce, răs- 
punse Manole cuprins de uu tremur de groază, 
căci ştiubeiul înaintea căruia se aflau nu purta 
sămnul aratat de el. 

— Să ridice ţiganul captarul, zise Putină, şi să 
arăte sămnul din lăuntru al sulgeriului. Mazilii 
și Strilea, cu calaraşii şi cu Radu se dădură îna- 
poi, ca să nu-i împungă albinele, şi Solomon ri- 
dică captarul. 

— laca sămnul nostru, zise el arătind sus, pe 
faţa dinăuntru, pe partea ştiubeiului unde se 
afla urdinișul, o stea arsă în lemn. 

Manole îşi făcu iar cruce. 

— Fereşte Doamne de omul cel viclean! zise 
el uitindu-se ţintă în ochii lui Radu care nu putu 
să susţie privirea uncheșului şi își îndreptă ochii 
în jos. 

— Să căutăm acuma şi ceilalţi patru stupi, zise 
Grozav. 

Ei fură găsiţi în curînd şi, cu toții, se intoar= 
seră la bordeiu. 

— Ei, cum se face asta, întrebă, cînd ajunseră 
acolo, Grozav pe Manole. In prisaca sulgeriului 
se găsesc cinci stupi slabi care nu sînt ai lui și 
poartă sămnul vostru și în prisaca voastră se află 
iar cinci sfupi grași care poartă sămnul sulgeriu- 
lui. Cine i-o mutat pe unii în locul altuia? 

Manole tăcu, iâr ochii lui căutară în zadar o- 
chii lui Radu. 

— Vei îi tras la răspundere şi tu, împreună 
cu stăpînii tăi, pentru astă ciudată potrivire, urmă 
Grozav. Odabaşa, strigă el, să nu pierzi pe acest 
unchieş din ochi şi să-l aduci devale cu tine. 
Dar noi să mai căutăm, să vedem dacă nu mai 
găsim şi alţi stupi de ai sulgeriului. 

Dar căutarea fu de acum înainte în zadar: nu 
se mai găsi nici un stup cu sămnul sulgeriului 
sau cu locul sămnului cioplit. Se aduseră caii și 
cu toţii plecară înspre sat, iar bietul Manole îi 
urma pe jos, sub paza unui calaraş. Radu Irofti 
şi cu Solomon apucase tot pe jos drumul cel 
mai drept, de-acurmezișul văilor. 

Cînd călăreţii agiunseră în sat, pe cînd sulge- 
riul cu cei doi mazili își urmau drumul spre 
curte, grăbind mersul cailor, odabașa cu cei doi 
calarași ramași cu el şi cu feciorul boieresc al lui 
Strilea se opriră didaintea porţii lui Andrei Nan, 
descălecară şi întrară în lăuntru. Andrei care chiar 
atunci se întorsese dela vie li ieşi înainte pe prispă. 

— Avem poroncă să te ducem la curte, pe 
tine şi pe nevasta-ta, zise odabaşa, care mergea 
înaintea celorlalți şi se oprise la scara de unde 

măsura cu o privire de mierare şi de îngrijire 
statura urieşului. 

—  Poroncă, întrebă Andrei încreţind sprin- 
ceana, şi dela cine ? 

— Dela cei doi mazili trimeşi în cercetare de 
boierul staroste, Grigoraş Leon, răspunse odabaşa. 

— Ce cercetare, întrebă Andrei ? 

— Am poroncă să te aduc pe tine şi pe ne" 
vasta-ta şi nu-ţi dau lămuriri, răspunse odabașa 
cu un glas mai obraznic, văzînd că tovarășii îl 
agiunseră şi că Andrei nu purta arme pe cînd 
ei erau încinşi cu săbii şi purtau în briu cite 
două pistoale şi un hamger. 

Săbiile vor fi fost ruginite şi pistoalele mai pri- 
mejdioase pentru minile acelor care le mînuiau 
decît pentru acei asupra cărora erau aţintite, iar 
inimile slujitorilor care purtau aceste arme mai 
plecate spre jaf decît spre harţă. Dar, în veacul 
al optsprezecele, pierise din inima locuitorilor 
Moldovei orice gînd de împotrivire făţişă, prin 
faptă, chiar la nelegiuirile cele mai strigătoare 
ale boierimii, ale străinului sau ale oamenilor 
domneşti. Lui Andrei nici nu-i trecu prin minte 
să se mai opuie ; îşi luă pălăria şi băţul, după ce 
chemă pe Safta care auzise din casă tot şi se gră- 
bise să vie îndată după ce își aşăză ştergarul pe 
cap. Apoi ei sărutară copiii care alergase pe 
prispă, privind cu mierare şi cu spaimă pe oștenii 
ale căror mantale scurte, fără mîneci, de postav 
galbin, împodobite pe mărgini cu găitan roş, lat 
de două degete, le atirnau pe umere; li spuseră 
să fie cuminţi, ziseră celor trei argaţi care ieșise 
spărieţi de sub  şoproane şi din căsoaie că se 
vor întoarce îndată, apoi o porniră înainte pe 
poartă şi se îndreptară înspre curte, urmaţi de cala- 

raşii care, în acest timp, încălecase. In drumul 
lor, prin sat, ieșiau la poartă sau pe prispă ciţi 
oameni se aflau pe la casele lor şi se întrebau 
minunaţi şi spărieţi ce poate să însămne o poznă 
ca asta. Intrebat în drum de mai mulţi cunos= 
cuţi, Andrei răspunse că îl chiamă la curte, nu 
ştie pentru ce „nişte mazili trimeşi de staroste și-i 
rugase să deie de ştire părintelui Gheorghe. Cind 
agiunseră la curte, li se spuse că boierul şi cu ma- 
zilii şăd la masă şi că este gata şi mîncarea ca- 
laraşilor. Caii fură duşi la grajdiv, apoi cu toţii se 
așazară sub un şopron unde se adusese calara- 
raşilor cite o ceşcuţă de rachiu de drojdii, pine 
proaspătă, brinză de vacă, borş bun de peşte 
proaspăt din Trotuș, friptură de carne de purcel 
şi o ploscă voinică, plină cu vin profir dela Flo- 
reşti, 


CAPITOLUL XXIV 


O cercetare judecătorească 
în veacul al XVIII 


Sulgeriul şi mazilii isprăvise masa care o luase 
în odaia cea mare. Mesenii nu șădeau la masa 
patrată de lemn de brad văpsit în negru care 
era aşezată în mijlocul odăii, ci la o masă mică, 
rotundă, așazată la fereastră, pe mijlocul patului 
de scânduri, lat de şăpte palme, acoperit cu min- 
dir de paie, iar peste acesta cu saltea de lînă şi 
avînd perne de paie la părete. Tustrei şădeau tur- 
ceşte pe pat împrejurul mesuţii, sulgeriul într'o 
parte, cei doi mazili în cealaltă. Masa fusese din 
cele mai alese pentru vremea și locul în care era 
dată: ea cuprinsese potroc de găină, plachie de 
crap, sărmăluţe de guşă de curcan învălite în 

frunză de vie, pilaf cu uger, friptură de prepe- 
lite și cataif. Două clondire erau aproape deşarte: 
într'unul se vedea o rămășiță de vin vechiu roş 
de Nicoreşti, în celalt vin alb de Odobeşti. De 
ele se împărlăşise mai ales cei doi mazili, căci 
sulgeriul, ca aproape toţi membrii neamurilor al- 
cătuind pe atunci fruntea boierimii moldoveneşti 
în a doua jumatate a veacului al optsprezecelea, 
era de o cumpatare deosebită în privinţa bău- 
turii, ; 

Culiță care adusese, în zarfuri mici, aşezate în 
filigene de argint, pe o tabla rotundă de alamă 
gaibănă, cafeaua mirositoare acoperită cu caima- 
cul ei balan, dispăru răpede pe uşă. Apăru însă 
iarăşi în curînd, legănînd în fiecare mînă cite 
un lung ciubuc de lemn de cireş, cu imame de 
chihrimbar și lulea de lut împodobită cu izvoade 
aurite, acoperită cu o căciulă de caimac din care 
ieşia un nour gros de fum. Inmînă un ciubuc fie- 
căruia din mazili, apoi ieşi din nou pentru a veni, 
legănînd în dreapta un al treilea ciubuc, îmbra- 
cat cu atlas albastru, cusut cu izvoade de fir de 
argint, pe care îl dădu în mîna sulgeriului, iar 
în stînga ţinea trei tălgeraşe rotunde de alamă 
galbănă, pe care le puse jos lingă pat, cîte unul 
în dreptul fiecărui mesean spre a sprijini luleaua 
pe ea. 

Sorbiră cîtva în tăcere din imamele. De cînd 
plecase dela prisaca lui Nan, ei nu vorbise nici 
un cuvînt despre furtul ştiubeilor, nici pe drum 
nici în vremea mesei. Sulgeriul deschise vorba 
acuma : 

— Ce ziciţi, căpitanilor, v'o plăcuttălhăria mu- 
ierii acelui răzăş ? Mai văzut-aţi asămenea îndrăz- 
neală şi nerușinare ? zise el. - 

— Mare îndrăzneală! răspunse Putină, slobo- 
zind pe nas un nour de fum. 

— Văzut-aţi tălhărie mai lămurit dovedită? 
urmă sulgeriul. 

— Nici că se poate, răspunse Putină. 

— Dar dumneata ce zici, căpitane lfrime? îa- 
trebă sulgeriul pe Grozav, a cărui tăcere îl în- 
grijia. 

— Acel care a făptuit ducerea stupilor de frunte 
din prisaca dumitale în acea a răzășului, înlocu= 
indu-i prin stupi slabi din prisaca acestuia, este 
fără îndoială un hoţ îndrăzneţ, răspunse Grozav, 
uitind-se în fariurioara de alamă în care își spri- 
jinea luleaua. 

— Şi nu-ţi pare faptul dovedit? mai întrebă 
sulgeriul, uitindu-se la Grozav şi încercindu-se 
să întilnească privirea lui. 

— Nu mă îndoesc macar o clipă că cinci stupi 
buni din prisaca dumitale au fost duşi în prisaca 
răzășului și înlocuiţi prin atiţia stupi slabi, răs= 
punse Grozav, urmînd să se uite la luleaua din 
farfurioară. 

— Şi cine altul decit răzăşul sau unul de ai 
lui era să îndeplinească o asemenea faptă? Ce 
îndoială mai poate să rămie cînd Radu Irofti, în- 
suşi un răzăş, o văzut cu ochiicum Safta, femeia 
lui Andrei Nan, o îndeplinit schimbul, mai zise 
sulgeriul, urmînd să caute privirea lui Grozav. 

Mazilul acuma ridică ochii de pe luleaua din 
tarfurioară și, aţintindu-i asupra sulgeriului, răs- 
punse : 

— Fapta ar putea s'o fi făptuit şi un duşman 
al răzăşului, spre răsbunare, sau un om pus la 
cale de altul care ar trage folos de faptul căde- 
ri răzăşului în vr'o napaste. Ca să dau crezare 

spuselor acelui Irofti trebue să mă încredinţez 
mai întăiu că între el și răzăşsau femeia acestuia 
nu are ființă vro dușmănie cum așa de adesa se 
întîmplă între răzăşi. 

La auzul celor dintăi cuvinte ale lui Grozav 
sulgeriul tresărise ; nepultînd susține privirea pă- 
trunzătoare a ochilor mazilului, începu la rtadul 
lui să se uite în farfurioara de alamă, apăsind 
cu luleaua cenuşa ce se găsia într'însa. 

— Oho! își zise el, iaca o prisacă care are să 
mă ţie scump; pe lingă cei douăzeci lei și cele 
două poloboace de vin ce am să le dau staros- 
telui, va trebui să mai ung bine şi labele aces- 
tor doi mojici: Grozav mai ales are să fie greu 
de săturat. Pitarul Leon m'o tras pe sfoară cînd 
mi-o spus că pot avea toată nădejdea în oame- 
nii ce mi-i dă şi că i-o dăscălit el. Atita pagubă 
pentru răzăş; el va plăti gloaba şi va lua pe 
prisacă mai puţin decit eram hotărit să-i dau. 

După ce mai sorbi din imame de vr'o patru- 
cinci ori, sulgeriul zise : 

— Nu vă puteţi închipui, căpitanilor, ce în- 
drăciţi sînt răzăşii de aici. După ce le-am plătit 
pe pămînturile lor preţuri mai mari decit ori- 
unde, ei veșnic reîncep judecata cu mine la fie- 
care înoire de domnie, spre a întoarce pămîn= 
rile vindute. Şi cînd unul mai nevoieș vinde 
cite o bucată de loc, o vinde nu mie, dar altuia, 
al lor, care nu-i dă nici jumatate din preţul ce 
l-aş da eu. Dau cît nu face pămîntul numai ca 
să am pe al meu gramadă, la un loc, spre a fi 
liniştit şi a rămîne necalcat de ei care sînt de- 
prinşi să pască cu vitele moșia întreagă. Inchi- 
puiţi-vă că acestui Andrei Nan i-am trimes răs- 
puns că-i dau pe prisacă, cu stupi cu tot, cinci- 

zeci de lei și că el o răspuns că prisaca lui nu-i 
de vînzare. Acuma că l-am prins cu tălhăria, n'are 
să aibă încotro și are să mă roage s'o cumpăr; 
dar eu nu-i voiu mai da acelaş preţ, căci voiu 
fi silit să mai dau şi în alte părți —şi sulgeriul, 
apăsînd pe aceste cuvinte, se uită întăiu la Gro- 
zav şi pe urmă la Putină. 

Grozav nu răspunse; dar i se păru sulgeriului 
că faţa lui posomorită se mai deschisese. 

— Şi bine=i face, zise Putină; îl ai în palmă, 
nu scapa prilejul. Pe lîngă că sînt obraznici, mo- 
jicii aceştia sînt şi talhari. Dar îi vom învaţa noi 
minte. 

Convorbirea mai urmă aşa cîtva timp, pănă 
după ce isprăviră ciubucele, cînd se sculară cu 
toții şi se duseră în cerdac, unde sulgeriul po- 
ronci să Saducă o masă şi scaune, iar mazilii 
trimeseră odabaşei de calaraşi poroncă să aducă 
pe Andrei, pe Safta, pe cei doi prisacari și pe 
Radu. 

In acest timp însă venise și părintele Gheor- 
ghe pe care oamenii trimeşi de Andrei îl găsise 
tocmai în finaţul lui de pe față unde îngrădia 
un stog.Și mare fusese uimirea și supararea bătri- 
nului preut cînd auzise de învinovăţirea adusă 
de Radu Irolti împotriva Saitei. 

— Ticălosul care voiește să se răzbune pen- 
tru bataia capatată dela tine dăunăzi, mai este 
plătit de boieriul care voiește să-ți iee prisaca, 
zise părintele Gheorghe cînd Manole îi povesti 
la rindul lui toate amăruntele cercetărilor celor 
doi mazili, amărunte care mai fură întregite şi 
de unul din calaraşi care cunoștea pe preut de 
mai înainte. 

— Nici nu mai încape îndoială că Radu I- 

roti, pentru a se răzbuna asupra mea şi a Saf- 
tei, so agiuns cu boieriul şi văd bine că voiu 
putea fi bucuros dacă oiu scăpa numai cu pa- 
guba prisăcii. 

— Dar de ce să pierzi prisaca, zise Safta, care 
era o femeie inimoasă; doară nu sîntem vinovaţi 
cu nimica. 

— Ba, zise Andrei, sintem vinovaţi şi încă vi- 
novaţi tare, căci noi sîntem nişte bieţi răzăşi de 
rînd şi fără sprijin ; sulgeriul este boier de neam, 
cu sprijin, plin de neamuri; iar cei însărcinaţi să 
ne cerceteze şi să ne judece, nu caută la drept 
ci numai la folosul lor. 

Nu putură să vorbească mai mult căci oda- 
başa le strigă că-i chiamă mazilii la cercetare. 
Merseră cu toţii spre cerdacul în care şădeau, 
pe nişte scaune de brad, la o masă în patru 
muchii, acoperită cu macat de lînă roşie, Putină 
și cu Grozav; iar sulgeriul se așazase turceşte pe 
un pat mic cu mindir de paie, acoperit cu o 
-scoarță care se alla alăture. Aproape de cerdac 
răzăşii fură ajunși din urmă de călugărul Varsa- 
novie care, venind dela mănăstire la tată-său, 
aflase cele întîmplate dela oamenii din sat şi a- 
lergase într'o fugă la curte să vadă ce era ade- 
varat din cite le auzise. 

Cînd Grozav văzu“ lîngă Andrei şi Safta, pe 
preut şi pe călugăr, faţa lui se posomori. 

— Ce doriţi, cinstiţi părinţi? întrebă el. 

— Sînt tatăl lui Andrei Nan, răspunse părin- 
tele Gheorghe, şi călugărul îi este frate; am ve- 
nit să auzim și noi învinovăţirile ce ise aduc. 

Grozav se uită la sulgeriu, iar acesta ridicind 
umerele în semn că nu dădea nici o însamua- 
tate fiinţii preutului şi a călugărului, mazilul în- 

cepu să cerceteze pe Safta asupra chipului în 
care întrebuinţase la prisacă ziua de Sfîntul Ilie. 

Safta povesti tot ce făcuse acolo pănă în cele 
mai mici amărunte. Nu ascunse că atit înainte 
cit şi după-amiază rămăsese singură mai bine de 
două ceasuri, dar tăgădui cu hotărire că ar fi 
calcat peste mărginile prisăcii sau că ar fi îngiu- 
gat la car boii care păscuse toată ziua pe fina= 
tul dimprejurul îngrăditurii. Atunci mazilul chemă 
pe Radu lroiti şi-i poronci să povestească cele 
la care zicea că se aflase față. Radu, fără cea mai 
mică sfială, făcu încă odată sulgeriului şi mazi- 
lilor aceiaşi povestire ce o făcuse lui Solomone 
Cînd isprăvi, Safta își făcu cruce : 

— Se poate oare, boieri dumneavoastră, zise 
ea, ca să daţi crezare unei asemenea povești ? Nu 
vedeţi că este minciunoasă dela început pănă la 
sfîrşit? De crezut este oare că eu să fi legat la 
urdiniș, la captar şi căpătăie cinci stupi din pri- 
saca noastră, să-i fi ridicat spre a-i încarca în 
car şi a-i duce la prisaca boieriului, unde să-i fi 
descarcat, să-i fi așazat, să-i îi deslegat, : şi apoi 
să fi legat alţii din prisaca dumisale, pe care să-i 
fi pus în Car, să-i fi dus şi să-i fi așazat în pri- 
saca noastră, iar acolo să-i fi deslegat, fără a a- 
vea macar o împunsătură nici pe obraz, nici pe 
braţe, nici pe umere și, zicînd aceste cuvinte, 
Safta suflecă miînicile lungi ale cămeşii de pinză 
de in golind braţele și umerele ei albe şi pline 
pe care nu se vedea nici urma unei umilături. 

Cei doi mazili priviră unul la altul, apoi a- 
mîndoi se uitară la sulgeriu pe a cărui faţă se 
vedea întipărită o vădită neplăcere şi care îşi în- 
dreptă privirea spre poartă. 

— Şi nu vedeţi, urmă Safta cu mai multă pu- 

tere, că faţa şi minile lui sint acoperite cu îm- 
punsături ? Cum pe mine, care aș fi dus cinci 
stupi dela prisaca mea la acea a boieriului şi aş 
fi adus de acolo alți cinci la prisaca noastră nu 
mau impuns de loc albinele, și pe el, numai fi- 
indcă s'o dus să ridice două dopuri și nişte le- 
gături, l-au făcut ciur ? Nu vedeţi că el singur 
este acel care o schimbat stupii numai ca să ne 
piardă ? 

— Şi ce pricină de ciudă avea oare Radu lIrofti 
asupra voastră, pentruca să se apuce de asăme- 
ne meșteșug numai ca să vă facă rău? întrebă 
Grozav. 

Safta se înroși fără a răspunde, dar Andrei, su- 
indu-se atunci pe cerdac, zise : 

— Cu voia dumneavoastră, cinstiți boieri, oiu 
răspunde eu la întrebarea pusă de căpitan. 

Şi răzăşul povesti obrăznicia Radului faţi de 
Safia precum şi bataia ce el îi dăduse. 

Sulgeriul nu ştia nimica despre această întîm- 
plare ; faţa lui se posomori acuma cînd află des- 
pre ea. ` 

— Adevarat este ce spune răzășul? întrebă 
Grozav pe Radu cu glasul aspru. 

— Adevarat este numai că el m'o bătut mi- 
şăleşte din pricina minciunilor muierii. Ea se tot 
lega de mine și eu mam vrut! să mă uit la 
dinsa ; atunci ea, de ciudă, o spus barbatului că 
am cuprius-o în braţe cu deasila. 

— Dumnezeu să te pedepsească pentru ne- 
trebnicia care ai vorbit-o acuma, zise Safta cu 
liniște ; dar Andrei se răpezi asupra lui Radu, care 
ar fi păţit-o rău dela dînsul dacă calarașii n'ar îi 
sărit înaintea răzășului. Călugărul Varsanovie se 
făcuse galbin ca Ceara. ” 

— Să nu mai uiţi faţă de cine te găseşti, strigă 
Grozav lui Andrei, şi că inainte de toate trebuie 
să te aperi împotriva unei învinovăţiri de furt 
făcută ţie şi muierii tale, care după lege atrage 
după sine spînzurătoarea. Incă o mişcare ca asta 
şi pun calarașii să-ți tragă, chiar aici, trei sute 
de toiege. 

„Apoi, întorcîndu-se cătră Radu, Grozav îi zise : 

— Ai auzit ce răspund răzăşii la arătările tale. 
Eşti gata să suileţești că lucrurile s'au întîmplat 
întocmai precum le-ai povestit tu ? 

— Sînt gata să-mi pun sufletul oricind că 
Cale cite le-am aratat sînt adevărate, răspunse 

adu. . 

— Părinții care sînt de față fiind unul socrul 
şi celalalt cumnatul femeii sub prepus, zise Gro- 
zav, nu vor putea să deie carte cu blăstăm, dar 
vom scrie părintelui igumen dela Bogdana să 
se ostenească mîni pănă aici spre a lua jură- 
mîntul marturului. Cercetarea vom urma-o după 
giurămînt ; pănă atunci răzăşii vor rămînea aici 
sub paza calarașilor. Un calaraş să puie şaua pe 
cal pentruca să ducă scrisoarea noastră la Bog- 
dana. Mergeţi ! 

Dar părintele Gheorghe, suindu-se pe cerdac 
şi închinîndu-se adinc înaintea  mazililor, zise : 

— Fiul meu este un om cu stare: am ceva 
stare şi eu. Ne rugăm ca și el cu soţia lui să fie 
îngăduiți să meargă la casa lor şi ne apucăm, 
pe tot ce avem, că ei vor veni aici îndată ce li 
se va da de știre, 

Grozav deschidea gura pentruca să respingă 
cererea preutului ; dar, spre marea lui mirare, sul- 
seriul zise : 

— Mă pun și eu chizăş pentru ei. 

Astfel Grozav nu putu decit să încuviinţeze 
cererea preutului care se grăbi să plece cu ai 
săi spre sat. A 


CAPITOLUL XXV 


in care sulgeriul urmează să-şi 
îngreuie pacatul 


Sulgeriul îşi dăduse samă că Safta zdruncinase 
rău iscodirea lui Radu lroili; știa, că la urma 
urmei. sufleţirea acestuia era hotăritoare, totuși 
se temea de vr'o întîmplare neprevăzută şi era 
acuma nerăbdător să vadă cercetarea isprăvin- 
du-se cît mai curind. Aceste erau nouă temeiur! 
pentru a pastra bunavoinţă a mazililor. Strilea 
deci, pe lîngă că puse să Ii se pregătească o cină 
şi mai aleasă decît prinzul, avu grijă să-i des- 
mierde şi să-i măgulească prin tot felul de vorbe 
blinde și plăcute. 

După masă Putină, care în cursul ei făcuse 
cinste atît vinulul profir de Nicoreşti cît şi celui 
alb de Odobeşti, dînd sămne vădite de somn, 
sulgeriul poronci să-i aştearnă și ieși cu Grozav 
în cerdac unde poronci lui Culiţă să li aducă 
ciubuce şi cafele, se aşăză turceşte pe pat, pu- 
nînd pe mazil lîngă dinsul. După ce s'aduseră 
ciubucele, Strilea puse vorba asupra acelor întîm- 
plate în cursul cercetării de după-amiază. 

— Nu mai sînt un copil, căpitane, începu el, 
dar rar fostu-mi-o dat să văd nerușinare atit de 
mare ca acea aratată astăzi de muierea lui An- 
drei Nan. 

— Tare sînt obraznici și nărăviţi în tălhării şi 
îu răle, răspunse Grozav făcînd vint cu ciubucul 
spre a aprinde căimacul mai bine, Şi să ştii, cu- 

coane, că, în urma poroncilor sosite în vremea 
din urmă dela domnie, au să se facă şi mai răi 
şi mai obraznici. 

— Ştiu, zise sulgeriul, nu înţeleg ce gînd are 
măria-sa vodă. Cu astfeliu de poronci are să vie 
vremea să fim siliţi de oorăznicia mojicilor să ne 
ridicăm dela ţară şi să mergem să trăim la o- 
raşe, lăsîndu-ne şi moşii şi vite le cheremul ta- 
ranilor. 

— Ei acuma cutează să aducă inaintea dom- 
niei orice pricină cît mai neiusamnată. De cite 
ori nu li place hotărîrea ispravnicului, pleacă la 
leşi de dau jalbă la vodă. De cite ori sîntem tri- 
meși în vr'o cercetare, trebuie să ne păzim cu 
cea mai mare bagare de samă ca să nu li dăm 
prilej să se lege de urmările noastre. Veniturile 
Care se trăgeau din slujbele ce le îndeplineam, 
au scăzut rău de tot. De ai primit vr'un dar, cît 
de mic, dela un împricinat mai de samă, moji- 
cul care-i este protivnic, nu înțălegi prin ce mij- 
loace, află numaidecit și te pirăşte la scaun că 
ai luat mită. Şi dacă nu ai cum să te desvinovă- 
teşti sau nu te împaci cu acel care te pirăște, 
vai de pielea ta! Un văr al meu dela ţinutul 
Romanului, Iordache Grozav, o fost trimes să 
cerceteze o încalcare de hotare, pentru care niște 
răzăşi din Misihăneşti pirau pe banul loniţă Mo- 
gildea. Hotarnica cea veche arata că, din hota- 
rul “banului despre comisul lacovache  Decusară 
şi pănă îo hotarul Misihăneştilor, sînt trei sute 
optsprezece stînjeni. Iordache care-i om nevoieş, 
cu o casă de copii,o luat dela banul loniţă două 
vaci cu viței și o făcut palma cu care o măsu- 
rat acei trei sute optsprezece stînjăni mai mare cu 
un palmac, astfel că după măsurătoarea lui o in- 

trat în moşia banului un vad de moară și obu- 
cată bună de finaţ. Să nu crezi că afurisiţii de 
tarani s'au lasat pănă ce n'au izbutit a face să li 
rînduiască vodă, care chiar atunci venise în scaun, 
o cercetare nouă. 

O fost rînduit în cercetare moşul dumitale, 
hatmanul lordache Strilea, şi el nu numai că o 
dovedit că Iordache o măsurat strimb, dar o gă- 
sit şi vacile dăruite lui de ban, deşi Iordache a- 
vuse grijă să le trimată la un văr al nevestei lui, 
tocmai la Birgăoani. Hatmanul o adus pe lorda- 
che la leşi şi vodă o pus să-i tragă, la poarta 
curţii, într'o duminecă şi în faţa norodului, parc'ar 
fi fost un ţaran prost, trei sute de nuiele. Apoi 
l-o mai osîndit să întoarcă Misihăneştilor juma- 
tate din toate cheltuielile făcute cu judecata, cea- 
laltă jumatate plătindu-se de cătră banul Ioniță 
pe care l-o bătut însuşi vodă cu buzduganul. (Și 
astieliu bietul Iordache neavînd cu ce plăti ati- 
ţia bani, i s'o vîndut mai dăunăzi moșioara şi el 
o ramas pe drumuri, muritor de foame, cu ne- 
vasta și cu copiii. 

— Dar, zise sulgeriul, aici nu se încape asă- 
mene primejdie“; nu aveţi nevoie să-mi faceţi nici 
un hatir, căci Radu Irofti va sufleţi mîni cum o 
văzut pe acea muiere neobrazată înlocuind stu- 
pii ei cei răi prin alţii buni, din prisaca mea. 

— Da, cucoane, aşa este, zise Grozav; dacă, 
precum nu mă îndoiesc, acel Radu Irofti ie mîni 
asupra sufletului său că într'adevăr o văzut pe 
muierea răzășului schimbînd stupii, putem cu 
toată dreptatea să ridicăm pe răzăş şi pe muierea 
lui și să-i ducem legaţi la Focşăni unde staros- 
tele va hotărî pedeapsa lor. Dar, drept să-ţi spun, 
n'am încredere nici în spusele nici macar în su- 

fleţirea acelui lroiti. El mi se pare un ticălos 
care, nu numai pentru pricina aratată de răzăș, 
dar poate şi pentru altele voieşte să-și răzbune 
asupra lui şi a muierii lui. De unde ştiu că peste 
citeva zile nu se descopere vr'o împregiurate din 
care să se vădească că Irofti o jurat strimb şi că, 
precum arată împunsăturile care îl acoperă, el 
însuşi nu o lăptuit ducerea stupilor celor răi ai 
răzășului în prisaca dumitale și acea a stupilor 
dumitale celor buni în prisaca lui. 

— Dacă, ferească Dumnezeu, s'ar întîmpla aşa 
ceva, dumneta şi cu tovarășul dumitale nu aţi pu- 
tea să pățiţi nimică ; toată răspunderea ar cădea 
asupra lui lrofti pentru că o jurat strimb. 

— Cred şi eu că nu ar avea cesă ni facă nici 
domnia şi că nici nu ne-ar închide, nici nu ne-ar 
bate, nici nu ne-ar globi. Dar ne-ar purta de 
nu știu cite ori şi pe aici şi pe la leşi, puindu- 
ne astfeliu la zdruncin şi la cheltuială mare. Și 
la urma urmei, ar trimete starostiei poroncă să 
nu ne mai întrebuinţeze la nici o cercetare fiind- 
că sîntem nedestoinici şi astieliu am pierde un 
venit destul de bun, căci starostele, care ţine la 
noi, pe Putină şi pe mine ne  rînduiește la cer- 
cetările cele mai folositoare. 

Sulgeriul dintăiu nu răspunse, urmînd a sorbi 
din imame în tăcere şi apoi a da drumul fumu- 
lui pe gură, drept înaintea lui şi se părea că stă 
la îndoială asupra celor ce trebuia să li vor- 
bească. 

Insfirşit se vede că își luase hotărirea căci 
zise : 

— la să nu mai umblăm cu vorbe de clacă, 
căpitane, şi să grăim deschis și lămurit. Eu am 
pus demult ochii pe prisaca răzășului și demult 

i-am spus că sînt gata să-i dau preţ bun pen- 
tru pămînt si pentru stupi; iar el n'o primit nici 
îotr'un chip. Acuma cele văzute sau puse la cale 
de Radu lIrofti îmi dau pe răzăş cu desăvirşire 
în mină. Femeia lui și, poate cu ea şi el, pau 
cum să scăpe de pedeapsă grea şi '!rușinoasă dacă 
nu-mi voiu trage jalba înapoi. Ei vor fi prea 
mulțămiţi să capete iertarea mea cu preţul pri- 
săcii. Dar eu nefiind om lacom de firea mea, oiu 
lua-o dîndu-le un preţ potrivit. Pe de altă parte, 
şi dumneta şi căpitanul Putină sînteți oameni 
care căutaţi să vă sporiţi starea şi să faceţi avere 
pentru copiii voştri. Din slujbele la care sinteţi 
rînduiţi de staroste, căutați să trageţi folos cum 
este şi drept : aveţi să vă folosiţi și dela mine. 
Știţi că sînt bine cu starostele căruia, pentru răs- 
plata îndatoririlor ce mi le face, îi dau şi eu 
mulțămirile cuvenite. Pentru treaba de faţă l-am 
şi mulţămit. Şi nu vă cer mare lucru, ci numai 
ca, îndată ce i se va fi cetit lui Radu cartea cu 
blăstăm şi el va fi giurat, să ridicaţi fără nicio întîr- 
ziere pe răzăși, sau numai chiar pe muiere, căci 
ştiu bine că barbatul ei o va urma, şi so du- 
ceţi la Focșăni, la staroste, unde oiu merge și 
eu. Pentru aceasta vă voiu mulţămi cu cite cinci 
lei buni, mai dind pe deasupra căpitanului Pu- 
tină o balercă de vin de Odobeşti şi dumitale 
vaca cea tarcată care {ieo plăcut atita azi dimi- 
neaţă, cu vițel cu tot. 

Darurile astieliu propuse. de sulgeriu alcătuiau, 
faţă de serviciul cerut, de averea sulgeriului, de 
starea celor doi mazili, de valoarea banilor şi a 
lucrurilor, o mulţămire prea frumoasă, care dacă 
nu întrecea pretenţiile ce puteau să le aibă cei 

doi mazili, trebuia cel puțin să-i mulțămească pe 
deplin. 

— [ți mulțămim, cucoane, şi-ţi sărutăm mînile, 
se grăbi să răspundă Grozav. Și eu și tovarășul 
meu, în toate cercetările la care ne rînduește bo- 
ieriul staroste, ne silim să îndatorim pe boieri, 
căci dela mîna lor aşteptăm şi noi sprijin şi pri- 
lej de folos. De ar fi pe lume numai moijici,am 
pieri de foame. Mini, îndată ce va sufleţi Radu, 
vom pune pe răzaşi în fiere şi-i vom ducela Foc- 
şăni. Dovedindu-se că întradevăr muierea o să- 
virşit acea faptă scîrboasă, noi nu ne putem în- 
doi că, înainte să o făptuiascăs, s'o sfătuit cu bar- 
batul ei și l-om ridica și pe el. Pe calaraşi i-om 
trimete la casa răzăşilor, să caute dacă nu găsesc 
acolo lucruri de furat, pentruca bieţii oameni să 
s'intoarcă şi ei cu cîte ceva pe la casele lor, ma- 
car cu găini şi cu straie. 

—  Aşa-i și drept, răspunse sulgeriul. 

— O duc greu și ei acuma. Vodă o trimes la 
ocnă, după ce o pus să le tragă cite o bataie 
grozavă, pe stegar şi pe jumatate din steagul de 
panţiri dela ţinutul Cîrligăturii, numai fiindcă, 
după ce cam curățise un sat răzășesc, în careîm- 
plinise banii birului, de păsări și de purcei, au 
dus in stuf nişte fete şi neveste mai curățele pe 
care le-au dezmierdat. Cum vrei ca calarașii să 
se hrănească, ei şi caii lor, numai cu leafa ce li-o 
dă domnia, și cu ciubotele legiuite, cînd au să 
deie necontenite pocloane ispravnicului şi căpita- 
nului care-i rînduește în slujbă? 

Andrei şi cu Safta, după ce li se dădu dru- 
mul dela curte, se duseră întins acasă la ei, îm- 
preună cu părintele Gheorghe și cu călugărul 
Varsanovie; dar ajunseră acasă însoţiţi de toți oa- 

menii pe dinaintea caselor cărora trecuse. In cu- 
rînd veniră şi acei ce locuiau în celelalte părţi 
ale satului. Fiecare voia saudă cît mai degrabă 
ceiace s'intimplase la cercetare. Fiecare îşi arata 
supararea pentru ocara făcută astieliu de sulgeriu 
satului întreg. Cu mare nevoie izbuti părintele 
Gheorghe să ademenească pe răzăşi să plece din 
ograda fiului său, unde opri numai pe cîțiva bătrîni 
şi pe cîteva rude mai apropiete care întrară în 
casă. 

După plecarea mulţimii, preutul închise uşa şi, 
venind în mijlocul odăii, zise cu hotărîre : 

— Nu trebuie nici să ne gîndim să scăpăm 
prisaca : ea este pierdută. Bate la ochi că rîpi- 
rea este demult pusă la cale și chibzuită cu 
meșteșug drăcesc de sulgeriu în unire cu Irofti, 
cu starostele şi cu mazilii .Sulgeriul li-o şi plătit pre- 
tul ei. Dacă ne împotrivim și stăruim să ne do- 
vedim nevizovăţia, ridică mîni pe Safta legată şi 
o duc la Focșăni. Acolo o pun la caznă, o bat, 
îi pun ouă fierbinţi subsuoară, o ţin închisă zi şi 
noapte la odăile calarașilor care își fac ris de 
dinsa, pănă ce, ne mai putînd rabda, mărturi- 
seşte fapta care n'o făcut-o. Prin urmare dacă ne 
punem de pricină trebuie să ne aşteptăm la du- 
rere și la necinste pentru Safta, iar prisaca tot 
n'o scăpăm ! 

— Bine vorbit-ai tată, și într'un gind cu mine, 
zise Andrei. Piară două prisăci nu una, numai 
Safta să fie ferită de durere şi de batjocură. A- 
vem doară cu ce trăi și fără prisacă. Să mă duc 
la sulgeriu şi să-i spun că-i las prisaca dacă se 
leagă că de Safta nu s'o atinge nimene! 

Dar atunci călugărul Varsauovie, care rămăsese 
nebagat în samă şi se uita pe fereastă în curte, 

veni în mijlocul cercului ce se alcătuise și zise: 

— Nu te grăbi şi mai așteaptă; după cit cu- 
nosc pe sulgeriu, îl împaci numaidecit dacă-i 
dăruieşti sau îl vinzi prisaca pe preţ ieften. Pen- 
tru aceasta este vreme şi mîni. Dar eu am nă- 
dejde bună să pot dovedi tot vicleşugul. Daţi-mi 
numai ragaz pănă mîni dimineaţă. 

Și, zicînd aceste cuvinte, călugărul se închină, 
sărută mîna părinţilor şi plecă fără a voi să mai 
răspundă la vr'o întrebare. Acei care erau în casă 
îl văzură însă oprindu-se în curte şi învîrtindu-se 
împrejurul unui car al lui Andrei icare rămăsese 
desjugat dinaintea casei. 

După ce ieși pe poartă, plecă întins şi cu pas 
grăbit la prisaca frăţine-său, unde găsi numai pe 
un băițaş care de obiceiu păzia caprele. Acesta, 
după ridicarea răzășului de cătră calaraşi, fusese 
trimes de argatul de încredere al lui Andrei cu 
însărcinare să păzască  prisaca şi să iee sama des- 
pre toate cîte s'ar întîmpla acolo. 

Cînd călugărul ajunse la prisacă, lipsia mai 
bine de un ceas pănă la asfinţitul soarelui, iar 
noaptea căzuse de tot cind Varsanovie, care stră- 
bătuse în lung şi în lat tot locul dintre prisaca 
răzășului şi acea a sulgeriului, se îndreptă la 
deal spre potica Mateieșului, care ducea atunci 
precum duce și astăzi la mănăstirea Bogdana. 


CapiroLu XXVI 
Un preut la locul lui 


Neculai Călin, pădurariul lui Ştrilea care pă- 
zia prisaca boierească în lipsa lui Solomon ra- 
mas la curte, văzuse pe călugăr umblind plecat 

la pămint, parcar fi căutat ceva, oprindu-se pe 
alocurea pentru a umbla cu mîinile pe jos. 

Adouazi, nu trecuse încă un ceas dela răsă- 
ritul soarelui, cînd acelaş pădurar văzu ieșind din 
tufele dela deal, călări, patru călugări pe care îi 
recunoscu numaidecit ca fiind părintele igumen 
Ghelasie, părintele Pahomie, eclisiarhul cel mare, 
părintele Ioasaf, chelarul, şi părintele Varsanovie, 
fiul preutului Gheorghe Nan. Erau urmaţi de 
doi pădurari ai mănăstirii, călări şi ei. 

Călugării se opriră şi descălecară aproape de 
bordeiul din prisaca boierească, iar Călin se grăbi 
să vie să sărute mîna igumenului care îl bine- 
cuvintă și-l rugă să-l ţie calul. Părintele chelar 
care era şi el din Tămășăni, și chiar neam cu 
Călin, şi unul din pădurarii mănăstirii care îi era 
cumătru, se grăbită să între în vorbă cu el şi-l 
încurcară atît de bine, încît Varsanovie purtase 
pe igumen şi pe eclisiarh în toată prisaca lui 
Strilea și agiunsese dincolo de pămîntul lui Radu 
Irofti, pe locul lui Andrei, fără ca Căliri să fi ba- 
gat de samă ce fac cei trei călugări. Ei rămă- 
sese vreme îndelungată plecaţi la pămînt în mai 
multe locuri în care Varsanovie 'le vorbia încet 
ŞI, cu o aţă făcută din păr de cal, măsurau niște 
urme pe pămînt. Trecuse mai bine de o juma- 
tate de ceas cînd auziră glasul puternic al eclisi- 
arhului celui mare chiuind și chemînd la vale 
pe părintele chelar. Acesta plecă cu caii şi cu 
cei doi pădurari fără ca Călin să-şi fi dat cituși 
de puţin samă de însamnatatea ce o avuse, pen- 
tru scopurile stăpinului său, primblarea pe jos a 
părintelui igumen între prisaca boierească şi acea 
a Inui Nan. 

Călugării şi însoțitorii lor încălecară şi se în- 

dreptară spre Tămăşăui. Cind ajunseră în drep- 
tul casei lui Andrej, Varsanovie intră în ogradă, 
iar ceilalți îşi urmară drumul spre curte ; sulge- 
riul şi cu oaspeţii lui ieşiau tocmai atunci pe cer- 
dac. Tustrei se scoboriră în ogradă și, cînd igu- 
menul se dădu jos de pe cal, îi sărutară mîna 
pe rînd. Părintele Ghelasie avea nume mare de 
călugăr învaţat şi cu frica lui Dumnezeu ; el se 
ţinea cu sfințenie de pravilă, era nelacom, milos, 
vestit pentru judecăţile lui cele drepte, ocrotitor 
al celor mici și neputincioşi, şi ducea o viaţă de 
o curăţenie minunată. 

După ce se suiră în cerdac, sulgeriu! pofti pe 
igumen pe pat, apoi puse să-l cinstească îndată, 
pe el şi pe eclisiarh, cu dulceţi și cu cafe. Poron- 
cise să-i aducă și ciubuc, dar igumenul îi mul- 
țămise spunindu-i că nu bea tiutiun. Sulgeriul ve- 
ise să iee loc pe un scaun, cași mazilii și eclisi- 
arhul, dar părintele Ghelasie îl rugase să steie pe 
pat lîngă el. In curind sosiră Andrei Nan și cu 
Safta, însoţiţi de părintele Gheorghe şi de Var- 
sanovie, iar în urma lor veniră cele patru fete și 
Hăcăuandrul care fusese la prisacă cu Safta în 
ziua de Sfintul Ilie şi cercetarea începu din nou. 

La întrebările puse de Grozav fetelor şi băie- 
tului, ei răspunseră că petrecuse toată ziua la cu- 
les zmeură şi bureţi, venind la prisacă numai 
pentru a mînca de amiază. Arătările lor conglă- 
suiau în privinţa faptului că căruța nu fusese 
mișcată din locul în care se oprise la sosirea lor 
de dimineaţă. Fiăcăul mai lămuri chiar că cînd 
desjugase boii la sosire și le dăduse drumul să 
pască în poiană, jugul căzuse pe o mică tufă de 
porumbrele şi că la plecare,luase jugul de pe a- 
ceiaşi tută. 

După ce se isprăviră aceste mărturii, Grozav zise, 
întorcîndu-se cătră igumen: 

— Nu ni mai rămîne decit să rugăm pe pă- 
rintele igumen să ni cetească cuprinsul cărţii de 
blăstăm ce o ie asupra sa Radu lIrofti, cum că 
în ziua de Sfintul Ilie o văzut pe Safta, nevasta 
lui Andrei Nan, aducînd cu căruța ei, la prisaca 
de pe faţa Ciubotarului a sulgeriului Mihalache 
Strilea, cinci stupi slabi pe care i-o lasat acolo, 
ducînd în schimb din prisaca boierească la pri- 
saca ei, cinci stupi de frunte. 

lgumenul se sculă atunci de pe pat şi, scoţind 
o hirtie din sin, zise: 

— Unde este Radu lrofti? 

Radu lrofti care era amestecat printre ceilalţi 
oameni strinși dinaintea cerdacului, deşi auzi, nu 
se mișcă din loc. Atunci îl împinse la scară o- 
dabaşa de calaraşi. Radu era galbin şi tremura, 

— Tu ești Radu Irofti? întrebă igumenul. 

— Eu, prea cuvioase, răspunse Radu, încercînd 
să stăpiînească tremurul care îl scutura. 

— Dar umflat mai ești la faţă, zise igumenul 
privindu-l cu bagare de samă şi încercîndu-se în 
zadar să-i întiloească privirea. Ce ai făcut albi- 
nelor de te-au împuns ele astfeliu ? 

Radu nu răspunse. 

— laca cuprinsul cărţii de blăstăm ce ai s'o 
iei asupra sufletului tău, urmă igumenul care în- 
cepu să cetească : 

„Ghelasie ieromonah, igumen sfintei mănăstiri 
Bogdana. Facem știre precum cinstit dumnealui 
Mihalache Strilea biv vel sulgeriu, au adus plin - 
gere asupra Saitei, nevestei lui Andrei Nan din 
Tămășăni, zicînd că numita i-ar fi luat din pri- 
saca de pe fața Ciubotariului cinci stupi de frunte 

pe care i-o dus la prisaca lor, punînd în loc, în 
prisaca boieriului, alţi cinci stupi proşti luaţi din- 
tre stupii lor. Cerut-au dumnealui această carte 
de blăstăm asupra lui Radu Irofti, răzăş din Tă- 
măşăni şi el; de va mărturisi Radu lrofti drept, 
fără pizmă şi fără părtinire, cum au văzut pe 
Safta lui Andrei Nan schimbiînd acei cinci stupi, 
să fie iertat şi blagoslovit. Iar de nu va mărtu- 
risi drept, ci se va lasa să fie călăuzit de pizmă 
sau de părtinire, să fie blastamat de Domnul 
Dumnezeu şi de Maica Precistă și de cei doi- 
sprezece apostoli şi de cei trei sute optsprezece 
oteţi din Nicheia: hierul, pietrele, lemnele să 
putrezască şi să se topească, iar trupul lui să 
steie întreg netopit; parte să aibă cu Iuda şi cu 
tricletul Arie şi de smerenia noastră încă să fie 
legat şi afurisit şi anaftemii dat în veci. Amin.“ 

Glasul puternic al igumenului, liniştit la înce- 
put, se făcuse treptat din ce în ce mai amenin- 
tátor şi devenise înfricoșăt de tot cînd rosti cum- 
plitele cuvinte : „hierul, pietrele, lemnele să pu- 
trezească şi să se topească, iar trupul lui să steie 
întreg netopit“, făcînd să treacă un fior de groază 
din trupurile tuturor celor de faţă. 

Radu lrofti se făcuse ca varul, se clătina pe pi- 
cioare şi dinţii i se auziau clănțănind în gură. 
igumenul îl privi lung. 

— Ai auzit ce blăstăm cumplit, zise el. Dacă 
eşti hotărît să-l iei asupra ta, am să mă îmbrac 
în veştminte, am să-ţi pun epitrafirul și evaughe- 
lia pe cap şi am să rostesc blăstămul din nou; 
apoi vei săruta crucea şi-ţi vei da mărturia după 
cum te va povăţui cugetul. Dar ia sama. Nusţi 
prăpădi viaţa cea veşnică pentru mulţămirea unei 

pizme sau a lăcomiei tale de bani sau din duh 
de părtinire. Gîndeşte, fătul meu — şi glasul igume- 
nului se făcuse acuma blînd de tot, aproape dez- 
mierdător,—că toate mulțămirile necurate ale lu- 
mii sînt numai nişte deșertăciuni, iar viaţa pămîn- 
tească nu alcătueşte nici macar a mia parte au- 
nai clipe faţă de cea veşnică ce ne așteaptă după 
moarte. Chibzuieşte bine înainte de a jertfi atita 
veșnicie unui asemene nimica. Şi dacă ispitele 
vieţii şi poltele tale și slăbăciunea ta te-au făcut 
să-ţi umpli sufletul pănă astăzi cu pacate grele., 
nu le pune virf cu unul mai straşnic decit ele 
toate, ci dimpotrivă folosește-te de încercarea la 
care eşti pus pentru a te căi și de cele din 
trecut. 

Glasul acuma blind ca o miîngiiere al călugă- 
rului pătrundea pănă în fundul inimii fiinţii slabe 
şi rătăcite cătră care vorbia. Ghelasie muindu-și 
glasul şi mai tare, întrebă —rostind fiecare cuvînt 
răspicat, aproape ca un vaiet: 

— Hotărăște-te, iei blăstămul asupra ta sau te 
fereşști să-ţi pierzi sufletul ? 

Ochii lui Radu căutară ochii igumenului şi în- 
tilnind privirea lui pătrunzătoare, dar plină de 
bunatate, de nădejde, de însuileţire şi de putere, 
i se păru că găseşte într'insa sprijin şi liniște. 
Tremurul de care era scuturat încetă deodată și 
el deschidea gura pentru a zice că nuie blăs- 
tămul asupra lui, cînd o mișcare care se făcea 
printre acei de faţă îl făcu să-și întoarcă privi- 
rea asupra lor, iar ochii lui căzură asupra feții 
lui Stan Făcăoariu, care venise și el să vadă cu 
fiică-sa și ginere-său. 

Vederea duşmanului urit de el, a acelui pe 
care îl privia ca izvorul tuturor nenorocirilor sale, 

nimici cu desăvîrşire lucrarea de pace, de liniște 
şi de căinţă ce o săvirşise în inima ticălosului 
cuvintele igumenului. In înfăţoșarea lui se făcu 
deodată o schimbare  desăvîrșită, fruntea i se în- 
<reţi, ochii i se umplură de ură, pumnii i se în- 
cleștară și, cu un glas hotărit, zise: 

— Vreu să sufleţesc ceiace am văzut. 

Sulgeriul și cei doi mazili ale căror feţe se po- 
somorise din ce în ce pe măsură ce vorbise i- 
gumenul şi care văzînd că li scapau, celui dintăiu 
prisaca dorită şi celorlalți darurile nădăjduite, aş- 
teptau fără de suflet răspunsul lui Radu, răsu- 
flară adînc şi feţele lor se înseninară. Sulgeriul 
zise încet la urechea lui Grozav : 

— Popa ţine pe față partea răzășilor! 

lar Grozav răspunse : 

— Văd şi eu. Prea sentrece cu șaga; am să-l 
spun starostelui ca să facă cunoscut şi vlădicăi. 

Părintele Ghelasie după ce privise cu jale pe 
Radu, făcuse sămn eclisiarhului și acesta îi aduse 
o legătură în care se aflau veștmintele, ajutindu-l 
să le îmbrace. Apoi luînd evanghelia în mînă, i- 
gumenul se scobori de pe cerdac, merse drept 
la Radu, îi puse în cap epitrafirul, peste epitra- 
fir aşăză evanghelia şi, cu un glas şi mai înfri- 
coșăt decit întăia oară, celi din nou blăstămul. 
După ce ispră/i, dădu evanghelia în mîna ecli- 
siarhului, luînd dela dinsul o cruce, scoase epi- 
trafirul de pe capul lui Radu şi-i spuse : 

— Fă-ţi cruce și zi: așa să-mi ajute Dumne- 
zeu şi sărută crucea. 

Radu își făcu cruce, zise cuvintele rostite 'de 
părinte și îşi apropie buzele de cruce că s'o să- 
rute. Dar igumenul o ridică în sus înainte ca el 
s'o fi putut atinge. 

— Inapoi, nevrednicule, zise el. Nu te-oiu lasa 
eu să săvîrşești pacatul pe deplin. 

Radu ramase ca trăsnit; cei de faţă seuitau cu 
uimire unul la altul. 

Sulgeriul strigă cu miînie : 

— Părtinirea prea cuvioșiei tale întrece toate 
mărginile. Am să mă pling vlădicăi şi lui vodă. 

— Voiu aduce la cunoștința starostelui de 
Putna în ce chip prea cuvioşia ta îți înţelegi da- 
toria, zise Grozav. 

— Imi fac datoria de preut cum mă povăţu- 
iește legea creştinească, răspunse liniştit igume- 
nul, şi nu-mi pasă de pirile dumneavoastră. A- 
cest nenorocit, împins de patima care îl orbeşte, 
era să cadă sub blăstăm, arătînd lucruri neade- 
varate şi închipuite numai de ura de care este 
stăpinit. 

— Şi de unde ştii că nu sînt adevarate ? în- 
trebă sulgeriul în prada unei mînii cumplite. 

— Dacă nu aş avea dovadă că toate cite le-o 
aratat Radu lIrofti sînt închipuite, nu l-aşi fi îm- 
piedecat să săvirșască jurămîntul, că doară nu 
sint copil. 

— la să vedem dovada, zise Grozav cu un 
zimbet de dispreţ. 

— Dovada iacăt'o, zise igumenul şi scoase de 
sub veştminte un capăt de aţă de păr de cal pe 
care se vedeau două noduri. Radu'o povestit că Safta 
o înjugat boii bărbatu-său la carul cu care ve- 
nise şi că cu acel car o mutat stupii dintro pri- 
sacă în cealaltă. Am fost azi dimineaţă la amîn- 
două prisăcile şi, căutînd pe gios cu amăruntul, 
cu toată seceta cumplită care bîntuie de mai bine 
de o lună, am găsit urmele carului în care s'au 
încarcat stupii. Le-am găsit pe cinci moşinoae: 

două de cîrtiță şi trei de furnici, chiar în mar- 
ginea prisăcii răzăşului în care s'au găsit trei stupi 
boiereşti. Am mai găsit aceiaşi urmă lingă ca- 
pătul prisăcii boiereşti unde cei trei stupi au fost 
înlocuiţi prin alţii într'un moșinoiu mare de fur- 
nici ; le-am mai găsit în două locuri în moşi- 
noaie aflate pe pămîntul lui Radu Irofti. 

— Ei şi ce dovadă este asta, zise sulgeriul ; 
doară Radu o spus că muierea o ridicat stupii 
cu carul. 

— Da, o spus că i-o ridicat cu carul ei, răs- 
punse igumenul apăsînd pe acest de pe urmă cu- 
vînt ; şi urmele care se văd sînt urmele carului 
boieresc împrumutat dela sulgeriu. Iaca lărgimea 
urmei roatelor carului lui Andrei, urmă el ară- 
tînd întăiul nod ; apoi adause arătind al doilea 
nod: şi iaca acea a roţilor carului boieresc. *Pre- 
cum vedeţi obezile dela carul lui Andrei sînt cu 
un deget mai înguste decit acele ale carului bo- 
ieresc. Radu lroiti ştia că roţile dela carăle boie- 
rului fusese făcute de acelaş rotar şi pa aceiași 
măsură ca acele ale carălor lui Andrei; darel nu 
ştia că Avdrei pusese astă-primăvară pe un ro- 
tar din Bucium să-i facă roţi nouă la toate ca- 
răle lui şi că acele roţi venindu-i acuma în urmă, 
el numai de două săptămîni le-o așăzat la ca- 
răle lui. Şi acuma spuneţi însăși dumneavoastră, 
făcutu- mi-am sau nu datoria de preut cînd am 
împiedecat pe acel nenorocit să săvirşască paca- 
tul greu cu care era pe cale să-şi încarce sufle- 
tul? Şi dacă vă îndoiţi de spusele mele, veniţi cu 
mine la faţa locului să vedeţi cu ochii. 

Chiar dacă sulgeriul sau mazilii ar fi pus la 
îndoială adevărul arătărilor igumenului, înfăţoşa- 
rea lui Radu Irofti ar fi ajuns ca să împrăștie 

orice nedumerire în mintea lor. Se făcuse iar alb 
ca varul, ochii îi erau holbaţi de spaimă şi, ca 
să nu cadă, fusese silit să se apuce cu minile 
de parmaclicul cerdacului. 

— De ce ne-ai înșălat, ticălosule ? strigă Gro- 
zav apropiindu-se de el. 

Radu se uită la mazil. 

— Pacatul m'o împins, răspunse el, dînd iar 
ochii în jos și 'răminînd sprijinit de parmaclic. 

— Şi crezi tu că ai să rămii nepedepsit pen- 
tru o asemene faptă ? ziseră odată Grozav şi Pu- 
tină care vedeau că darurile făgăduite de sulge- 
riu li scapau din mină. 

— Odabașa, strigă Putină, ie pe acest ticălos, 
Mu sub cel șopron şi-i trage îndată trei sute de 

ice. 

— Nu-ţi face pacat, căpitane, zise igumenul ; 
nu vezi că acel păcătos este pe jumatate mort 
de rușine şi de spaimă? Lasă-l macar pănă mini. 

— Leagă-l, odabașa, și-l ie cu noi la Focșăni; 
îl vom judeca noi acolo după cum i se cuvine, 
zise Grozav aruncînd lui Radu o privire care 
numai zile trandafirii pentru Irofti nu proorocia. 
Voi, zise el răzășilor, duceţi-vă la casele voastre; 
nu mai avem nici o treabă cu voi. 

Răzăşii nu aşteptară o a doua poftire; se închi- 
nară și se grăbiră să iasă pe poartă şi să se în- 
drepte spre sat. Iar cum ajunseră acolo, părintele 
Gheorghe trimese veste pretutindeni ca, la a- 
pa lumînärilor, să sadune oamenii toți acasă 
a el. 

Trăsura igumenului sosise de mai înainte la 
curte, la Tămășăni: el se grăbi să-şi iee ziua 
bună dela sulgeriu şi să plece. Despărțirea lor fu 
din cele mai răci. 

Cei doi mazili poroncise şi ei să li înhăme 
caii la căruţă, Care trase la scară îndată după ple- 
carea călugărilor. Cind se apropieră spre a-şi lua 
ziua-bună dela sulgeriu, care nu mai vorbise cu 
ei, Grozav îl întrebă, cam cu sială: 

— Dar cheltuiala noastră şi acea a calarașilor 
cine o plăteşte ? 

Sulgeriul se înfurie. După ce prisaca îi sca- 
pase din mină, după ce dăduse în zadar bani 
buni mită starostelui, după ruşinea ce o păţise 
față de răzăşi şi de călugări, i se mai cereau 
bani ! 

— Să vă plătească prostul care o trimes în 
cercetare niște dobitoci şi nişte mișăi ca voi! 
strigă el. 

Grozav deschidea gura pentru a răspunde că 
nu ei erau de vină, dar sulgeriul bătu din picior 
şi le făcu sămn să iasă pe poartă, însoțind săm- 
nul cu o sudalmă din cele mai cumplite. Mazi- 
lii se grăbiră să se urce în căruţă şi să plece ur- 
maţi la o departare de calaraşii siliți să meargă 
încet, de oarece duceau între dînșii pe Radu I- 
rofti cu mîinile legate la spate. 

Dar în aceiași sară se adunau după asfinţitul 
soarelui, în ograda părintelui Gheorghe, toți ră- 
zăşii care mai rămăsese cu părţile lor şi hotărau 
întoun glas ca Stan Făcăoariu şi cu preutul să 
plece a treia zi, care cădea într'o Joi, la leşi ca 
să pornească din nou judecată împotriva sulge- 
riului. Dar părintele Gheorghe se rugă de oa- 
meni să-l scutească de acel zdruncin, cumplit 
pentru un om în vrista lui. Datoria cătră sat şi-o 
îndeplinise doară cu prisosinţă, căci pănă atunci 
făcuse patrusprezece drumuri la leşi, însă se arătă 
gata să deie la cislă, pentru cheltuială, întreit cît 

îl ajungea partea lui. Propunerea părintelui îu bine- 
înțăles primită de sat cu bucurie. Se hotărî ca Stan 
Făcăoariu să plece singur; dar banii fură strînși 
numaidecît căci, de astădată, răzășii saraci nu 
fură cuprinși în cislă, partea lor aruncîndu=se nu- 
mai asupra acelor cu dare de mînă. 

Vestea celor ce se petrecuse în adunare fu a- 
dusă chiar în acea sară lui Spiridon vierul de 
cătră un văr al lui, care mai de multă vreme pri- 
mia dela sulgeriu, într'ascuns, daruri băneşti ca 
să-l ţie în cunoştinţa celor ce se ziceau şi se fă- 
ceau în sat. 

Mare fu minia sulgeriului cînd adouazi Spi- 
ridon veni de dimineaţă să-i facă parte de ho- 
tărirea ce o luase răzăşii. 

Strilea căruia Zamfira îi adusese tocmai atunci 
copiii pe care, precum am arătat mai sus, îi iu= 
bia cu patimă, merse la ei, îi luă în braţe, îi să- 
rută. ;Și atît aceste desmierdări cît și vederea lor 
îi stîrniră mînia. Sări de pe patul din cerdac 
pe care șădea turceşte, cu ciubucul aprins în mînă 
şi cu filigeanul de cafe pe măsuţa în trei picloare 
aşazată lingă el, răsturnă cafeaua şi începu să 
se primbe cu pasi răpezi, nebăgînd în samă pe 
Frosiniţa și pe Patrașcu, rostind sudălmile cele 
mai cumplite. In sfirşit, zărind copiii, se mai li- 
nişti puţin şi spuse lui Spiridon să meargă la 
treaba lui, adăogînd: 

— Lasă c'oiu scapa eu de Stan Făcăoariu, de 
intreg neamul lui și de uricile lor, chiar de a 
trebui să cheltuesc giumatate de avere. 

CapiTOLUL XXVII 
Ispita 

Ion se îndreptase de vr'o dcuă săptămini: ră- 

nile i se închisese și el reîncepuse să-și îndepli- 


PACATELE SULGERIULUI 185 


nească Slujba obişnuită. Sulgeriul de atunci, din 
sara în care pusese să-l bată atît de crunt, nu-l 
mai chemase la dinsul, nu mai vorbise cu el. 
Poroncile ce avea să i le deie i le trimitea prin 
altă slugă. Cind îl întîlnia în ogradă sau pe afară, 
se făcea că nu-l vede sau întorcea capul, iar ro- 
bii pedepsiţi primiau pedepsele lor dela mîna lui 
Iftime a lui Grigore Pitarul. Dar Ion de cite ori 
nu era reţinut de îndatoririle lui la cîmp sau la 
pădure, îşi petrecea vremea în ograda curţii nu- 
mai ca să aibă prilej să vadă pe Catrina. Dar ea 
se feria de el, de cite ori îl știa în ogradă ră- 
miînea în casă şi, de oarece sulgeriul nu-l mai 
chiema în casă, numai arareori aveau ochii însă- 
taţi de ea ai lui Ion prilej să se bucure de privi- 
rea ei. 

In după-amiaza zilei în care sulgeriul auzise 
de hotărirea răzăşilor, înspre sară, boieriul era 
dus la vînat. Ion priveghia niște ţigani care cu- 
rățiau fintiua ce se afla în faţa curții, copiii sulge- 
riului se jucau prin curte, iar Zamfira şădea jos 
pe treptele scării cerdacului. Se afla acolo pen- 
tru ca să iee samă la copii şi ţinea în mînă o 
cămeșşă de pînză de in; pe care se vedea început 
un prea frumos izvod, dar la copii nu se uita şi 
acul de care atirna un fir de matasă roşie rămi- 
nea înfipt în pinză. Fra stăpinită de un singur 
gînd. Acel al răzbunării: să se răzbune de o- 
cara care i-o făcuse Andrei, să găsască ua mij- 
loc pentru a sfişia inima lui şi acea a Saftei, să 
pedepsească pe boieriu, pentru disprețul ce i-l 
aratase, şi pe Catrina pentru norocul ce dăduse 
peste ea. Deodată ochii îi căzură pe lon. 

Dacă carnea lui sfarmată de loviturile vergi- 
lor era acuma aproape tămăduită, ţiganul rămi- 

nea slab, galbin; pasul lui nu redobindise voini- 
cia de odinioară; capul care altă dată îl purta 
sus, era acuma plecat asupra - pieptului; ochii care 
pănă mai dăunăzi priviau drept înaintea lor cu 
hotărîre, aproape cu mîndrie, erau stînşi și pri- 
virea lor ștearsă se umplea din cînd în cînd de 
nemărginită jale. 

— Țiganul se stînge de dorul Catrinei, gîndia 
Zamfira. Ce mar fi el oare în stare să facă a- 
cuma pentruca so redobindească ? L-ai putea 
lesne ademeni chiar la moarte de om dacă ai fi 
în stare să-i insuili credinţa că, priu omor, ar 
putea ajunge să aibă parte de Catrina. 

Și deodată crierul ei fu străbătut de întrebarea : 

— Dacă m'așş folosi de dorul lui pentru înde- 
plinirea răzbunării mele? 

Şi acest gînd plăcîndu-i, frumoasa femeie în- 
cepu să-l învîrtească şi să-l sucească în cap şi 
fruntea i se încreția tot mai tare, buzele i se 
stringeau din ce în ce, iar privirea ramasă ca 
pironită drept înaintea ei în pămînt se făcea tot 
mai cruntă și mai neînduplecată. Soarele era a- 
proape de asfinţit şi ţiganii, care işi mîntuise lu- 
crul, se duseseră pe la bordeile lor. Ion dăduse cî- 
teva tircoale prin ogradă, cu ochii îndreptaţi spre 
ferestrele curţii, cu nădejdea că va zări .pe Ca- 
trina; dar ea nu se aratase nicăiure. Țiganul dînd 
un suspin greu se îndrepta spre poartă cînd auzi 
numele lui rostit de un glas de femeie. Cind 
se'ntoarse tresărind, văzu pe Zamfira apropiindu- 
se răpede de el și făcindu-i semn să steie pe loc. 
Duduca boieriului, cum o numiau ţiganii, nu era 
iubită de ei,—căci pe vremea în care trecerea 
la stăpîn îi era. mare,se purtase cătră ei cu fu- 
dulie şi cu  neîndurare, pîrîndu-i sulgeriului pen- 

tru cea mai mică vină și adesa fără nici o vină. 
Multe lovituri de vergi sau de biciu trăsese Ion 
din pricina Zamfirei; și el ştia bine că cele mai 
multe ţiganii le suferise pe nedrept. Dar el mai ştia 
că trecerea ei la sulgeriu, care demult era în 
scădere, pierise de tot de cînd boieriul în- 
drăgise pe Catina şi auzise pe ceilalţi robi po- 
vestind că duduca Zamfira nu mai poate de 
ciudă de cînd o ţigancă i-o luat toată trecerea. 
Faptul că Zamfira suferia de pe urma aceleiași îm- 
prejurări care îi întunecase viaţa, îl făcea so pri- 
vească ca pe un feliu de tovarăşă de nenorocire 
şi să se simtă atras cătră ea. 

— Du-te la muchia rîpii, în faţa porţii, îi zise 
ea îndată după ce el ajunse lîngă dinsa, şi aş- 
teaptă-mă. Duc copiii în casă şi vin îndată acolo. 
Am să-ţi spun lucruri care vor fi spre binele tău. 

lon se duse la muchia rîpii unde veni şi Zam- 
fira în curînd, după ce încredinţă copiii mamei 
Smarandei. Indată cum sosi lingă Ion, tinăra fe- 
.meie se așăză jos, chiar pe muchie: robul ra- 
mase în picioare în fața ei, ceva mai jos decit 
ea, astfel că, de pe tapșan, nu se putea bănui 
ființa lui acolo. 

— Măi loane, începu Zamfira, tare mi-i milă 
de tine, căci văd că eşti foarte nenorocit! : 

Ion tăcu şi ramase cu privirea plină de jale 
îndreptată în jos. 

— Mare-i nedreptatea care ţi-o făcut-o boie- 
riul, urmă Zamfira. Ca stăpîn, era în drept săse 
bucure de frumuseţa roabei lui, dar să ţi-o iee 
de tot! Şi tu o iubeşti ca un nebun! 

lon nu răspunse nimica, dar din ochii lui se 
văzură izvorînd cîteva lacrimi care, după ce îi 
brazdară obrajii, căzură pe pămînt. 

— S'ar putea crede, urmă Zamfira, că compă- 
timirea mea cătră tine este prefăcută şi că vor- 
besc astfel numai din ciudă, fiindcă boieriul nu 
se mai ţine de mine. Dar tu ştii bine că dra- 
gostea boieriului demult s'o răcit cătră mine. 
Nimene nu știe mai bine decit tine de cînd so 
săturat de mine şi cite mi-au luat locul de un 
an încoace. Apoi știi că acuma el umblă să se 
căsătorească din nou cu fiica vornicului Costa- 
che Țifescu din Domnești. Eu, în cît mă pri- 
veşte, mi-am luat nădejdea și sînt hotărită să 
plec de aici încă înainte de nuntă şi să mă în- 
torc la leşi. Am strîns cîteva părăluțe şi voiu şti 
eu doară să-mi găsesc un barbat statornic. Dar 
văzîndu-te atît de nenorocit, mi s'o făcut milă de 
tine şi mi-am pus în gînd să-ţi dau un sfat bun 
care, dacă li-i urma, te-a pune în stare să aduci 
iar pe Catrina în bordeiul tău, în caresă rămiie 
de acuma nelipsită. 

Ion nu zise nimica; dar chipul în care el îşia- 
tintea acuma privirea asupra ei, îi arata că tiga- 
nul îi soarbe cuvintele, 

— După cit cunosc pe boieriu, zise Zamfira, 
el începe să se sature de Catrina și în curind 
ea are să se trezască înlocuită prin alta. 

lon făcu o mişcare de bucurie. 

— Dar să nu crezi, —urmă Zamfira care, pe cînd 
îi vorbia, se uita ţintă la el și nu pierdea nici 
una din mișcările lui,—că boieriul cînd s'a sătura 
de Catrina, ţi-a da-o ţie inapoi. El este suparat 
foc pe tine din pricina îndrăznelii ce ai avut să-ţi 
baţi femeia, fiindcă el o luase în ietacul lui. Să 
nu crezi că ai scapat cu bataia care ai suferit-o; 
boieriul are de gînd să-ţi deie și altă pedeapsă 

neasamanat mai grea. Vra să te despartă de dînsa 
pe vecie! 

— Dar, purcese ea, dupăřte tăcu puţin pen- 
tru a privi cu o crudă plăcere spaima care, la 
auzul acestor cuvinte, se oglindi pe fața lui lon, 
boieriul mi-o spus-o chiar mie: el vra să vindă 
pe Catrina la leşi sau aiureaa departe de aici, 
pentruca să nu mai ai putiață s'o baţi. 

Zamfira minția, căci sulgeriul nu-i spusese ni- 
mica şi nici prin gînd nu-i trecuse să vîndă pe 
Catrina dea cărei frumuseţă erau încă îmbatate 
simţurile lui. Dar Ion se făcuse acuma încă mai 
galbîn decit era de obiceiu şi de abie se ţinea 
pe picioare, tot trupul fiindu-i scuturat de tremur. 

— Dar, urmă ea, Catrina n'are să fie vindută; 
ea are să sentoarcă în curînd în bordeiul tău, 
dacă tu îi asculta de sfatul meu. 

— O, spune ce să fac și te-oiu asculta orbește: 
numai să am iat parte de diînsa, zise lon cu un 
glas surd și tremurat. 

— Boieriul este suparat tare pe tine; dar el 
te-ar ierta și ţi-ar da pe Catrina înapoi, dacă tu 
i-ai face o slujbă mare, un bine în urma căruia 
să n'aibă cnm să nu-ţi fie recunoscător. 

— Da’ ce bine mare este în stare un rob ți- 
gan să facă unui boier de neam ca sulgeriul? 
întrebă Ion cu desnădăjduire. 

— Un om mic este adesa în stare să facă u: 
nui om mare un bine care nu i l-ar putea face 
altul de sama lui sau mai mare, răspunse Zam- 
fira, şi tocmai acuma ai avea prilej să faci sul- 
geriului un bine de acest soiu. Știi că răzăşii e- 
rau hotăriţi de mai demult, încă de cind o ve- 
nit noul domn, să pornească iar judecata împo-= 
triva boieriului nostru pentru a întoarce dela el 


190 RADU ROSETTI 


părţile din Tămășăni pe care le stăpinește. Dar 
poate nu știi că, în urma întîmplării cu Radu l- 
rofti, cu Safta lui Andrei Nan şi a păcălelii 
sulgeriului, satul s'o adunat ieri sară la părintele 
Gheorghe şi că într'un glas s'o pus la cale ca 
Stan Făcăoariu să plece fără zabavă la leşi, cu 
uricile satului, pentruca să le înfăţoşeze Dom- 
niei și să-i ceară punere de soroc spre judeca- 
rea pricinii. Ştii cît l-au năcăjit răzăşii pe boie- 
riu cu judecăţile pe care le-au avut pănă acuma, 
ce zdruncin şi cheltuială i-au pricinuit acele ju- 
decăţi. El se liniștise de vr'o cîţiva ani şi credea 
că o scapat de judecăţi pentru totdeauna. Apoi 
o prins dragoste mare pentru acest loc şi ar fi 
mai bucuros să moară decît să-l părăsască. Eram 
de faţă cînd Spiridon vieriul i-o adus azi dimi- 
neaţă veste despre hotărtrile ce sau luat la sfa- 
tul satului de asară. Sulgeriul o fost cuprins de 
o mînie groaznică şi o spus că ar da bucuros 
giumalate din ce are acelor care l-ar scapa de 
Stan Făcăoariu şi ar lua din mînile răzășilor hîr- 
tiile blastamate cu care ei îi fac lui atitea supă- 
rări, 

Zamfira răstălmăcea într'adins cuvintele sul- 
geriului care, precum am văzut mai sus, erau 
departe de a avea înţelesul acelor ce le povestia 
lui Ion : avea ea doară scopurile ei. 

— Şi acuma, urmă ea, dacă nu ești din cale 
afară prost, ştii ce trebuie să faci ca să redobîn- 
deşti pe Catrina. Găseşte chip să miîntui pe bo- 
eriu de Stan Făcăoariu și de uricile răzăşilor şi 
el n'a mai avea cum şi pentru ce să vîndă pe 
Catrina. Ştii cît este de darnic sulgeriul cînd îi 
faci vr'o mulţămire, chiar mică; ce n'ar face el 
pentru acel care l-ar mîntui de nişte duşmani 

atît de supărăcioşi şi ar aduce în mîinile lui nişte 
hirtii a căror nimicire i-ar închezășlui pentru tot- 
deauna liniștita stăpinire a moşiei. 

-— Dar, strigă lon, vrei să fac moarte de om? 

Zamfira îl privi cu dispreț. 

— Eu nu ţi-am zis cum să faci, răspunse ea 
după oarecare tăcere ;—asta este treaba ta. Dacă 
găseşti chip să mîntui pe boieriu de Stan Făcă- 
oariu şi dacă izbuteşti să pui mîna pe hirtii, nu 
este bine în privinţa sulgeriului pe care să-l ceri 
fără ca el să ţi-l deie. Pe tine te priveşte să chib- 
zuieşti în ce chip îi aduce dorinţa lui la îndepli- 
nire dacă vrei să te mai bucuri de Catrina. 
Dacă nu, s'or mai găsi poate şi alţii care să- în- 
deplinească pofta boieriului ; şi tu vei rămînea un 
prost şi nu-i mai vedea în veci pe Catrina care 
s'a strecura prin ietacele boierilor, frecindu-i pe 
picioare pănă ce a îmbătrini şi s'a gîrbovi. 

Şi Zamfira sculîndu-se, se îndreptă răpede spre 
curte fără a se mai uita înapoi. Ştia ea doară că 
sămiînţa blastamată ce o azvirlise astieliu, găsise 
în inima chinuită şi sîngerată, dar salbatecă a 
robului, pămînt prielnic și roditor. 


CAPITOLUL XXVIII 


Punerea la cale a unei fapte de 
răzbunare 


Dacă sulgeriul fusese pus în cunoştinţa celor 
vorbite și hotărîte în adunarea dela părintele Gheor- 
ghe, la care luase parte satul, el nu putea să 
aibă nici o ştire despre cele puse la cale în altă 
întrunire, neasamanat mai mică, care se ţinuse în- 

tr'aceiaşi sară, după ce se spărsese adunarea ob- 
ştiei. 

Vlad Catana ajungînd lingă cei doi fii ai lui 
Stan Făcăoariu, Mihaiu şi Neculai, în clipa în 
care aceștia ieșiau din ograda părintelui Gheor- 
ghe, li zise încet: 

— Veniţi după mine! şi apucase drumul la 
vale spre casa lui, iar ei se ţinură după dînsul. 

Cînd ajunse aproape de poarta lui, cîrni spre 
stinga, intră într'o curte părăsită cu gardul stri- 
cat, străbătu grădina din dosul acelei curţi, sări 
peste gard în țarină ; apoi după ce se încredință 
că flăcăii îl urmează, merse drept la muchia ri- 
pei de deasupra Pietrosului Mare unde se opri. 
In dreapta, în stînga, în dosul lui, dinaintea lui, 
pănă devale în pirău, locul era descoperit: nu se 
nedea nici o tulă. Mihaiu şi cu Neculai ajungîn- 
du-l în curînd, Vlad se puse jos făcînd semn 
tinerilor să şadă și ei. 

— Se vede ca ziua, zise el cu glasul înădu- 
şit, nu se poate apropia nimene fără ca să-l zărim 
de departe, totuși ar fi bine să vorbim încet : lu- 
crurile ce am să vi le spun nu trebuesc auzite 
de alţii decit de voi. 

— Vă ştiu, urmă Ungureanul, de băeţi ini- 
moşi și fără frică; ştiu că uriţi din suflet pe cio- 
coiul scîrbos care o mincat jumatate din moşia 
strămoşască, care vă jăfuieşte pe fiecare zi, care 
este pe cale să vă ripească şi ce v'a mai râmas din 
pămînturile voastre, care zilnic îşi bate joc de voi 
şi îşi face ris de nevestele şi de surorile voastre. 
Satul o hotărit mai adinioarea să pornească din 
nou judecată împotriva sulgeriului și să trimată 
la leşi pe nenea Stan pentru a da Domniei jalbă 
din partea obştiei. Domnul cel nou, este drept 

şi ţine cu norodul; avem bună nădejde că vom 
capata de astă dată dreptate. Sulgeriul va fi si- 
lit să ni întoarcă pămînturile ce ni le-a luat pe 
nedrept și să se mute de pe locurile noastre. Dar 
prin asta nu ne mîntuim de dinsul: Domnia se 
schimbă necontenit şi judecăţile se deschid din 
nou la fiecare schimbare. Peste un an, mult peste 
doi sau tre, domnul drept şi milostiv de astăzi 
are să fie mazilit. De unde ştim noi că în lo- 
cul lui nu vine altul, a cărui ureche să îiesurdă 
la jălbile norodului şi plecată numai la acele ale 
boierimii, să nu vie în scaun un domn la care 

trilea şi cu rudele lui să aibă trecere mare ? 
Sulgeriul cu bună samă că va începe atunci din 
nou judecata, ni va da din nou ramași şi noi 
vom fi siliţi să-i întoarcem pămînturile şi veni- 
tul ce-l vom fi luat dintr'insele, afară de cheltu- 
ielile ce va trebui să le facem cu drumurilea de 
gloabă pentru paguba pricinuită şi de ciudote 
grele ia oamenii domnești. 

— Dar atunci ce-i de făcut? întrebară întrun 
glas Mihaiu şi Neculai. 

— Să desliințăm pricina răului, răspunse scurt 
Vlad. 

— Cum? Săomorîm pe boieriu ? întrebară flăcăii. 

— Moartea unui ticălos, lacom, hrapareţ şi 
destrînat ar cîntări puţia pe lîngă liniştea, înche- 
zeşluirea averii şi a cinstei unui sat întreg, zise 
Vlad cu hoiărîre. Dar nu este nevoie să-l omo- 
rim; ne putem  mîntui de dinsul şi întralt 
feliu ? 

— Cum? întrebară tinerii, 

— Să punem mîna pe el şi să-l dăm pesama 
unui cunoscut al meu, dușman de moarte al sul- 
geriului, căruia după ce la lasat sarac i-a necius- 

tit şi muierea. Cunoscutul meu'nu voiește să ucidă 
pe sulgeriu, dar se îndatoreşte să-l ţie la loc as- 
cuns şi să nu-i deie drumul pănă ce Strilea, pe 
lîngă că i va întoarce tot ce i-a luat, va da hîr- 
tie încredințată cu blăstăm că toate dăniile ce 
le-a capatat, atit părintele său, banul Constantin 
cit şi el însuși, nu sînt decît cumpărări meşteşu- 
gite şi că veniturile adunate ce le-a luat de pe 
aceste părţi cumparate pe nedrept, întrec cu mult 
banii cu care le-a cumparat. Inţelegeţi voi că 
față de astieliu de hirtii rămîn răsuilate nu nu- 
mai dăniile ca fiind meşteşugite, dar şi cumpă- 
răturile,— căci dacă dăniile erau meșteşugite, sulge- 
riul nu era răzăş cînd a făcut cumpărăturile ; şi, 
prin urmare, sînt răsuflate şi ele. 

— Dar dacă sulgeriul nu iscăleşte hîrtia sau 
arată pe urmă că o iscălit-o prin silă? întrebă 
Mihaiu Făcăoariu. 

Vlad zîmbi. 

— Asta este treaba cunoscutului meu. Dacă 
l-aţi cunoaşte nu aţi îndoi că va scoate dela 
sulgeriu orice hirtie ar socoti de trebuinţă. 

— Dar cine-i cunoscutul tău ? întrebă iar Mi- 
haiu. 

— Am jurat să nu-i spun numele şi am jurat 
că nu-l va vedea nici unul din acei care 'mă vor 
ajuta să dau pe sulgeriu în minile lui. 

— Da’ cum să punem mina pe boieriu ? în= 
trebă Neculai. 

— Vă voiu spune cum, răspunse Vlad scoțind 
din chimir o cruce de alamă galbănă, avind sa- 
pată pe dinsa chipul Mîntuitorului răstignit; dacă 
juraţi pe această cruce să nu destăinuiţi nici ma- 
car la moartea voastră nimica din cele ce v'am 
spus pănă acuma, din cele ce le veţi auzi de a- 


PACATELE SULGERIULUI 195 


cum înainte, din cite le veţi vedea făptuindu-se 
sau le veţi făptui voi înșivă în această lucrare, 
dacă vă legați să m'ascultaţi orbește, să înde- 
pliniţi orbește orice vă voiu poronci și să nu vă 
daţi înapoi dinaintea nici unei primejdii. 

Și Vlad le întinse crucea: flăcăii se sfătuiră 
din ochi. Ei fusese crescuţi în simţirile celei mai 
înverşunate uri împotriva Strileștilor; nu odată 
auzise ei pe tatăl lor şi pe fraţii lui plănuind u- 
ciderea sulgeriului. Porniţi din firea lor spre 
fapte crude, ei n'ar fi stat multă vreme la gîn- 
duri nici pentru a se lega să iee parte la ucide- 
rea sulgeriului, şi Vlad li cerea doară numai să 
ajute la prinderea şi închiderea lui în loc teafăr. 
Amiîndoi puseră deodată mîna pe cruce. 

— Jurăm să nu destăinuim nimica din cite 
le-am auzit și le vom auzi, jurăm să tăcem des- 
pre toate cite le-om făptui sau le-om vedea făp= 
tuindu-se, aşa să-mi ajute Dumnezeu, zise încet 
şi răspicat Vlad. 

Și flăcăii, cu mîna pe cruce, rostiau la rîndul 
lor fiecare din cuvintele ce ieşiau din gura Un- 
gureanului ; iar după ce mîntuiră jurământul, fie- 
care din ei sărută crucez, 

— laca planul ce l-am alcătuit cu cunoscutul 
meu, zise Vlad după ce viri iar crucea în chimir. 
Sulgeriul merge acuma adesa de stă de vorbă 
cu Gavril sihastrul dela Poiana Prălii, nădăjdu- 
ind că va izbuti:să facă pe călugăr să-i dăru- 
iască partea lui de moșie. Călugărul însă ţine cu 
noi și nici nu gîndeşte să lipsască pe copiii îră- 
ține-său de moştenirea ce li se cuvine. Dar el 
este şiret şi poartă pe sulgeriu cu nădejdea că-i 
va lăsa lui partea de moşie și asifel capătă dela 
boieriu multe de ale hrănii și de ale îmbrăcă- 

mintei, care tot la soră-sa merg. Sulgeriul merge 
la sihastru numai după prînz, singur, calare şi 
nu se întoarce înainte de asfinţitul soarelui, cînd 
pe drum nu se mai află nimene. Dacă ne-am a- 
ținea tustrei în tulele deasupra podului dela Lă- 
iță, la cotitură, unde-i drumul strîmt de tot, ar 
fi lesne, întinzînd o frînghie deacurmezişul dru- 
mului, între doi copaci, să-l doborim la pămînt 
cu cal cu tot. Sulgeriul pleacă dela călugăr tot- 
deauna după asfinţitul soarelui; în locul unde 
vom întinde frînghia este întuneric chiar şi ziua ; 
el nu va vedea frînghia şi, chiar de ar vedea-o, 
cum vine el în umbletul cel mare, nu va avea 
vreme să oprească calul care, lovindu-se de îrîn- 
ghie, se va prăbuşi cu călăreț cu tot la pămînt. 
Atunci, înainte ca sulgeriul să poată să-și revie 
în fire, vom tăbări pe el şi-l vom lega burduf. 

— Și după ce l-om lega, întrebă Mihaiu, ce 
să facem cu dinsul ? 

— Avem să-l luăm binişor şi să-l ducem peste 
pirăul Pietrosului Mare, în fundul unei scursuri, 
unde îl vom lega de un copac cu un căluş în 
gură şi-i vom spune că îl lăsăm ca să moară de 
foame acolo sau ca să fie rupt de fiare. Bine fto- 
țăles că ne vom miînji cu funingine pe obraz ca 
să nu ne cunoască. 

— Şi cunoscutul tău are să vie să-l deslege? 
întrebă Mihaiu. 

— Cugoscutul meu va îi aproape de noi, dar 
noi nu-l vom vedea; el va lasa să treacă citeva 
ceasuri de noapte, apoi se va face că trece pe 
lîngă copacul de care va fi legat şulgeriul și se 
va arata foarte mierat recunoscinadu-l. 

— Şi-i va da drumul ? 

— Numai după ce sulgeriul îşi va pune iscă- 

litura pe cartea cu blăstăm prin care recunoaşte 
că dăniile lui și acele ale tătine-său sînt mește- 
şugite, în faţa unui preut care vaiscăli şi el lingă 
sulgeriu. 

— Dar de unde popa? 

— Asta-i treaba cunoscutului meu; am toată 
nădejdea într'insul. 

— Şi cînd să ne aţinem la Laiţă ? 

— Poate mîni, poate poimini, poate peste cî- 
teva zile: întăia oară cînd sulgeriul va veni la 
părintele Gavril. Cunoscutul meu are o ascun- 
zătoare bună în apropiere de podul dela Laiţă, 
în care stă supus ziua întreagă. Voi, de acuma 
înainte, să urmăriţi pe sulgeriu în fiecare după 
amiază şi, îndată ce,veţi vedea că apucă drumul 
Prălii, să vă luaţi după dinsul. Eu voiu păzi la 
prisaca mea de pe faţa Ciubotariului, drumul trece 
pe lingă ea și sulgeriul nu poate să “treacă nici 
la deal nici la vale fără ca să prind de veste. 
Cum va trece, voiu înştiința pe cunoscutul meu 
prin sămnul știut între noi şi voiu merge să vă 
aştept dela deal de pod. 

— Dar dacă boieriul n'a fi singur, întrebă Ne- 
culai. 

— Nu vom face nimica și vom lasa treaba pe 
altă dată cind va fi singur. Dar nu mă tem de 
asămene lucru, căci sulgeriului îi place să umble 
singur: el este un om blastamat, nu se teme de 
Dumnezeu, dar de oameni sau de primejdii şi 
mai puţin. 

— Şi gloantele lui nimerește rîndunica în zbor, 
zise Mihai. 

— De va apuca să puie miua pe pistoale îna- 
inte să fi tăbărit noi trei pe el, vai de pielea 

noastră, zise Neculai pe care numai la acel gind 
îl apucase fiorii. 

— Doară avem și noi puşti și vom putea 
trage asupra lui dintre tufe, în dosul fiecăreia 
din ele va pindi cîte unul din noi; cea mat 
departată dintr'insele este la zece stinjăni, iar cea 
mai apropietă la cinci stînjăni de drum. Dacă 
nici unul din noi nu-i meşter de pușcă ca sul- 
geriul, fiecare impuşcă iepurele în fuga mare: 
ce dracu, vom nemeri doară un om. 

— Atunci tot se poate întîmpla să facem 
moarte de om? zise Neculai, 

— Numai dacă sar întîmpla un lucru ce mi 
se pare cu neputinţă; adică dacă sulgeriul ar a- 
puca să puie mîna pe pistoale înainte ca noi să 
ne fi aruncat asupra lui. La “asămene întîmplare 
nam avea ce să facem; trebuie să-l răpunerm, 
căci de nu-l răpunem sau ne împuşcă sau ne 
bagă în ocnă. 

— Cu ce sencărcăm puștile ? întrebă Neculai. 

— Cu praf şi cu haliciuri. Praf de puşcă a- 
veţi ? 

— N'avem, răspunseră flăcăii, 

— Vă voiu da eu că am de cel mai bun,zise 
Vlad, precum și poște și haliciuri. Voiu avea la 
mine frînghii bune şi chiar funingină cu care să 
ne miînjim ca să nu ne cunoască boieriul. 

— Dar cu calul ce vom face? mai întrebă 
Mihaiu, 

— Cunoscutul meu a avut grijă și de asta: a 
pregătit o ascunzătoare pentru cal. Indată ce vom 
[i dat de sulgeriu pe mîna lui... pe mîna cunos- 
cutului meu ; şi Vlad îşi muşcă buzele pentrucă 
fusese cit pe ce să scape numele acelui cunos= 
cut, voiu duce chiar eu calul în acel loc. 

Mai bine de un ceas încă Vlad Catana răs- 
punse la întrebările flăcăilor şi îi lămuri, pănă în 
cele mai mici amărunte, partea ce aveau s'o în- 
deplinească în îndrăzneaţa faptă ce o pusese la 
cale cu tainicul lui cunoscut. Cînd cei trei tova- 
Tăşi se despărţiră pentru a se duce la casele lor, 
cucoșii cîntase demult de miază-noapte. Şi tus- 
trei ardeau de nerabdare să vadă sosind mai de- 
grabă ceasul în care erau să puie mîna pe boie- 
rlul urit de ei, flăcăii în nădejdea să mîntuie sa- 
tul de el, Vlad în acea de a vedea învins şi sme- 
rit pe acel carc-i făcuse atit de usturătoare bat- 
jocură. 


CAPITOLUL XXIX 
Cînd deasupra, cînd dedesubt 


In dimineaţa zilei de Miercuri sulgeriul se trezi 
fără chef: toată noaptea fusese năcăjit de acelaş 
vis urit. Se vedea calare pe Daraban, înspre sară, 
şi o haită mare de lupi îlămînzi îl gonia, cînd 
pe șesul Trotuşului, cînd prin poienele de pe 
faţa Pietrosului Mic, cind pe drumul spre Po- 
iana Prălii. El scotea în vis pistolul şi trăgea 
în lupi, dar în zadar loviau cremeuele în oțel: nu 
ieşiau scînteie care saprindă praful. din tigaie. 
Altă dată el uita să ridice cucoșul, astfeliu că în 
zadar apasa pe dragaciu. Cind se trezi în zori de 
ziuă, scaldat în nişte sudori răci, visa că tocmai 
cînd lupii îl ajunsese, la podul dela Laiţă, po- 
dul se prăbușia sub povara lui şi sub acea a fia- 
relor și cădeau cu toţii, unul peste altul, gra- 
madă în pirău. 

Dimineaţa fu dureroasă pentru ţigani: veze- 

teul și cu unul din rîndaşi se aleseră cu cite 
douăzeci şi cinci de nuiele, fiindcă caii nu i se 
părtră sulgeriului destul de bine săcelaţi nici graj- 
diul rînit în chip mulțămitor; cele două spălălo- 
rite cu cîte cincisprezece, fiindcă venise tîrziu la 
treabă ; iar sofragiul cu douăzeci și cinci, fiindcă 
boieriul găsise o muscă în cale. Zamfira fu su- 
duită mai rău decit o ţigancă, pentrucă anteria- 
şul lui Patraşcan era descusut; sulgeriul se răsti 
chiar, pentru întăia oară, la Catrina care-i adu- 
sese alt briu decit acel pe care îl ceruse. Inainte 
de amiază încălecă pe Şoarec, cutreeră șăsul unde 
se isprăvia cositul, întorcîndu-se pe la vie unde, 
negăsind doagele vechi de pe la poloboacele 
risipite, din care urmau să se facă iar vase, des- 
tul de bine curăţite, croi pe Spiridon, de calare, 
cu citeva harapnice peste umere. ar la prînz, 
părindu-i aluatul dela plăcinta de sarne prea gros, 
poronci să i să tragă douăzeci de bice lui Si- 
mion bucatariul care era de rînd în bucătărie în 
acea zi. 

După masă se lăsă pe pat, dar nu putu să a- 
doarmă. După ce se'ntoarse, vreme de mai bine 
de un ceas, cînd pe coasta dreaptă cînd pe cea 
stingă, bătu în palme, luă dulceţi şi cafe, apoi 
poronci să se puie şaua pe Darabar. 

De obiceiu pleca pe la toacă, de astădată ieși 
pe poartă, îndreptindu-se spre Poiana Prălii, cu 
un ceas mai de vreme, Băieţii lei Stan Făcăoa= 
riu, deşi nu se așteptau încă să-l vadă trecînd, 
se învirteau prin curte: îndată ce zăriră pe sul- 
geriu puseră citeva merinde în traiste şi se luară 
după el. Viad Catana dormia în coliba dela pri- 
Saca lui; el nu auzi pe Strilea trecînd, de abie 
se trezi cînd sosiră cei doi flăcăi, care îi d>dură 

de veste că sulgeriul trecuse spre Poiana Prălii. 
Ungureanul luă îndată dela părete un bucium ne- 
obişnuit de lung, de coajă de teiu legată cu 
cercuri de coajă de cireş, ieşi afară şi scoase din 
bucium cinci sunete prelungite; apoi, după o 
scurtă tăcere, alte trei, puternice dar scurte şi, 
după altă tăcere, un sunet prelungit. Dădu din 
bucium în acelaşi chip de trei ori. Flăcăii se mi- 
nunară de puterea sunetelor ce le scotea Ungu- 
reanul: ele pătrunsese cu bună samă pănă în fun- 
dul văioagelor celor mai ascunse. 

— Amarnic bucium, zise Neculai Făcăoariu ; 
de unde-l ai nene Vlad. 

— Dela cunoscutul de care vam vorbit și 
cate mi l-a lasat aici pentruca, dînd dintr'însul 
în chipul ce aţi văzut, să-i dau de ştire că sulge- 
riul a trecut la Poiana Prălii. 

— Mergem să ne aţinem la Laiţă? întrebă 
Mihaiu. 

— Da” ce, vrei s'aştepți acolo trei ceasuri şi 
mai bine ? răspunse Vlad. Sulgeriul șăde ceasuri 
întregi de vorbă cu călugărul, căutînd să-i cîş- 
tige bunavoinţă. Ii cere sfaturi, îl pune să-i po- 
vestească despre cele ce-a văzut și a auzit la 
Sfîntul Munte și la Ierusalim, îi povesteşte și el 
ceiace ştie despre părintele mitropolit și despre 
părinţii episcopi. Călugărul cunoaște prea bine 
scopurile sulgeriului, este hotărit să nu-i deie mo- 
şia şi, fiind răzăş din satul nostru, îl urăşte pe 
boieriu, dar se preface că inima îl trage cătră 
el şi că, în privinţa moșiei, stă la îndoială. Cătră 
cunoscutul meu vorbeşte deschis şi face haz 
mare de chipul în care îşi bate joc de sulgeriu. 
N'avem nevoe să ne grăbim, boieriul nu pleacă 
niciodată dela călugăr înainte de asfinţitul soa- 

relui. Pănă la Laiţă nu-i decit o zvirlitură de băț. 
Rămînem aici pănă cînd umbra celui carpăn va 
ajunge la gardul prisăcii: ne vom minji pe față 
şi apoi, de vom pleca alunci, tot vom avea de 
aşteptat pe loc un Ceas şi mai bir e. 

Vlad Catana se înşala : sulgeriul de astădată nu 
stătu cu călugărul pănă la csfinţitul soarelui. O 
nelinişte, o îngrijire ce nu şi-o putea lămuri sti= 
pînia pe Strilea şi-l împiedeca să steie pe loc. 
De astă dată nu găsia cesă spuie sihastrului şi 
asculta poveştile lui numai cu giumatate de u- 
reche: gîndul lri era aiure sau mai bine zis, ni- 
căiure. Nu trecuse încă ceasul de cînd era lasi- 
hăstrie cînd se sculă ca să plece. Sihastrul se în- 
cercă în toate chipurile să-l reţie; la urma ur- 
mei, cînd sulgeriul încălecase şi era să deie pin- 
teni calului, se apropie de el şi îl întrebă dacă 
nu ar fi bine şi spre folosul lui ca actul de da- 
nie ce i l-ar face să fie iscălit şi de vlădica de 
Roman ca chiriarh al eparhiei. 

In altă zi, o asămenea întrebare ar fi făcut pe 
sulgeriu să descalece indată și să steie de vorbă 
cu călugărul Gavril pănă după miezul nopţii. Şt 
de astă dată întrebarea îl făcu să tresară şi să 
scoată piciorul drept din scară, dar grija și ne- 
linișted de care era stâpinit, învinseră sătea de 
pămînt. Prinse iar cu piciorul scara ce o slobo- 
zise, se înţăpeni în şă şi se mulţămi să răspundă 
călugărului că fără îndoială iscălitura vlădicăi ar 
fi de mare preţ pentru el şi că vor vorbi mai 
prelung despre aceasta adouazi, cînd va veni 
nesmintit la cuvioşia sa; apoi dădu drumul ca- 
lului care, de nerabdare, bătea pămîntul cu co- 
pita dreaptă de dinainte. Străbătu în fugă dru- 
mul care despărţia sihăstria lui Gaviil de Laiţă. 

Neliniştea crescîndu-i pe cit se apropia de podeț, 
cînd ajunse acolo era să deie ca de obiceiu pin” 
teni lui Daraban spre a-l face să zboare peste 
pod, dar o presimţire tainică îl făcu să arunce 
de astă dată o privire pătrunzătoare în bolta de 
verdeață care acoperia suişul dincolo de pod. În 
aceiaşi clipă o rază a soarelui Care asfinţia în 
dosul plaiului dintre Şuşiţă şi Trotuș străbătu 
printre nouri şi arătă sulgeriului, în chip lămurit, 
îrînghia întinsă deacurmezișul drumului. Mintea lut 
pricepu pe loc cursa ce i se întinsese şi, în ace- 
iaşi clipă, se pregăti să iasă dintr'insa. Pe lingă 
că era un barbat stăpin pe sine în faţa primejdiei, 
Strilea—precum am aratat—avea, şi cu drept cu- 
vînt, nume de călăreț neîntrecut ; apoi Daraban era 
cel mai bine învaţat din caii lui, deprins să în- 
deplinească mișcările cele mai grele sub îndem= 
nul miînii, a genunchilor şi a pulpelor stăpinului, 
şi chiar să asculte de cuvintul lui. 

Deși, cînd ochii sulgeriului zăriră frînghia el 
se afla de abie la șăse stinjeni de dinsa, izbuti să 
facă ca calul, îndată după ce sări peste pod, să 
se oprească deodată, ca şi cum i s'ar fi înfipt pi- 
cioarele în pâmînt, la o palmă de frînghie. In a~ 
ceiaşi clipă el săria gios, scotea pistoalele din 
teaca ce o purta subsuoară şi, dînd un şuier uşor 
dar prelungit, se pitulea la pămînt lîngă o tufă 
mică care creștea pe marginea, ridicată de o 
palmă şi giumatate, a drumului. La auzul șuieru= 
lui, Daraban să culcă jos în drum, iar sulgeriut 
trase încet oţelele pistoalelor. Nu se auzi nici un 
zgomot. După o bucată de vreme, sulgeriul scoase 
pălăria, o puse pe pistolul ce-l ţinea în mînă și 
3 la încet în vîrful tufei în dosul căreia se 
afla. 

Atunci se auzi glasul lui Vlad Catana care 
striga : 

— Foc, măi! 

Dar pușştile ce se găsiau în minile țăranilor 
noștri din a doua giumatate a veacului al opt- 
sprezecelea, erau adesa mai primejdioase pentru a- 
cei ce le întrebuințau decit pentru vinatul sau 
duşmanul împotriva căruia se îndreptau, Puștile 
lui Vlad şi a lui Neculai scaparară, numai acea 
a lui Mihaiu luă foc şi încărcătura ei, ciuruind 
pălăria sulgeriului, o făcu să zboare pănă pe pod, 
iar glasul lui Sirilea se auzi, ziciad: 

— Valeu! mau omorît tălharii ! 

La auzul acestor cuvinte, Vlad şi cu cei doi 
tovarăşi ai lui ieşiră din tufe și se răpeziră la 
„drum. Dar nu făcuse trei pași cind văzură în faţa 
lor, cu capul gol, dar în picioare, pe sulgeriu 
care le strigă cu un glas liniştit dar puternic de 
om sănătos : 

— Acel ce va face un pas, înainte sau înapoi, 
este un om mort! i 

Şi întradevăr gura pistolului cumplit, care nu 
-ştia ce este să deie greș, era îndreptată asupra 
lor de un braţ care ştiau bine că nu tremură, 
iar în mina stingă era alt pistol cu cucoșul tras. 

Viad Catana era un barbat fără frică, care se 
uitase de multe ori în ochii morții fără ca vr'o 
clipă de slăbiciune să-l fi ademenit să deie îna- 
poi. Dar acuma orice mișcare însamna moartea 
„neîndoelnică și fără folos. Ungureanul se opri pe 
loc ; cei doi flăcăi încremenise şi ei. 

—  Asvirliţi pușştile, răpede, răpede, strigă sul- 
.geriul, urmînd să ţie pistolul îndreptat asupra lui 
Catana. 

Puştile fură aruncate la p:m'at. 

Apoi fără a-i pierde din ochi, Strilea șuieră 
iar trăgănat de două ori şi Daraban, care pănă 
atunci rămăsese nemișcat la pămînt, se ridică 
în picioare, mirosi fringhia apoi, sărind peste 
dînsa, urmă pe stăpinul lui care o încunjurase. 

Cei trei tovarăși o porniră înainte, urmaţi la 
şăse paşi de sulgeriu care în fiecare mînă ţinea 
cîte un pistol cu oţelile întinse. 

In cîteva minute ei străbătură astfel poiana Că- 
lugărului şi ajunseră la lungul pripor care duce 
în pirăul Pietrosului Mare, numit Priporul cel Mare, 
în dreapta și în stînga căruia se ridica o ţihlă. 
deasă. 

— Incet aici, strigă sulgeriul, după ce înce=: 
pură să scoboare, să nu vă faceţi că cădeţi jos: 
şi să nu cerce vr'unul să scăpe în ţihlă: glontele 
meu va fi mai iute decît dinsul. Mergeţi în șir, 
unul lingă altul. Nu vă.. 

Sulgeriul nu isprăvi ; o povară cumplită căzu 
pe spinarea lui și-l dobori la pămînt, apoi două: 
lovituri grozave, pe încheieturile braţelor, îl fă- 
cură să scape pistoalele. Un glas răguşit, care îl 
recunoscu ca fiind acel al lui Niţă Şchiopul,- 
strigă . 

— Măi proștilor, întoarceţi-vă şi puneţi mina 
pe pistoale, că vam mîntuit eu de nevoia în care 
vă virise prostia voastră. 

Cunoscutul despre care Catana vorbise flăcăi- 
lor, nu era altul decit Niţă Şchiopu care, îndată 
ce-şi văzuse rana tămăduită, venise să S'aşăze î în= 
trun birlog de urs părăsit din Piîrăul Lăcătuşului, 
spre a aduce la indeplinire răzbunarea ce o ju- 
rase sulgeriului și o copsese în înima lui în tot 
timpul în care rana îl ţinuse pe coaste. Cind Niţă 
după ce destăinuise sihastrului Gavril, rudei sales- 

scopurile lui şi-i ceruse un tovarăş îndrăzneţ și 
de tıiıcredere care să-l ajute în îndeplinirea lor, 
— călugărul îi numise îndată pe Vlad Ungureanu, 
cunoscut ca barbat îndrăzneţ și urînd de moarte 
pe sulgeriu. Puşi faţă în faţă, ei se'nțelesese dela 
cele dintăi cuvinte şi am văzut cum ura lor ur- 
zise planul care puse viaţa sulgeriului Mihala= 
che în mînile Şchiopului. 

Acesta aştepta în ascunzătoarea care se afla 
deasupra Priporului celui Mare ca Catana să-i 
deie de ştire că sulgeriul este în mina lor. Au- 
zind împuşcătura, el venise răpede pănă în mar- 
ginea poienii şi privise cum Strilea silia pe cei 
trei tovarăşi să lepede armele, cum îl cunoscuse 
şi-i pornise la vale. Șchiopul sedădu în margi- 
nea drumului care scobora priporul, unde se pi- 
tuli în tufe şi cînd sulgeriul trecu lîngă el, sări 
în spinarea lui trîntindu-l la pămînt şi silindu-l 
să lese pistoalele din mini. 


CipiroLuL XXX 


In care vedem pe sulgeriu căzut 
într'o primejdie grozavă 


Ungureanul și cei doi flăcăi întorcîndu-se şi 
văzînd pe sulgeriu întins la pămînt cu minile 
goale şi cu Șchiopul în spinare, dădură un stri- 
găt de bucurie şi alergară îndată la el. Catana 
se grăbi să ridice pistoalele, să li lase cucoașele 
îu jos şi să le pue în briu. 

— Dar proști mai sînteţi, zise Șchiopul. De nu 
aveam eu grijă să rămîn aproape de voi, vă du- 
cea ciocoiul la spînzurătoare cum se duc mieii 
la salhana. Dar să lăsăm vorba şi să ne apucăm 
de treabă; aveţi frînghii ? 

— Cum nu, răspunse Calana, am prea destulă 
şi începu să desfăşoare o frînghie de cînepă, sub- 
ţire dar sănătoasă, ce o purta sub chimir. . 

Sulgeriul din clipa în care Șchiopul îl dobo- 
rise la pămînt sub povara şi puterea lui cum- 
plită, rămăsese neclintit. Ştia că puterea Şchio- 
pului era neasamanat mai mare decît a lui şi 
mici nu-i trecu prin gînd să se puie cu dînsa: 
pricepea că numai dela agerimea minţii lui pu- 
dea să-i vie scapare de primejdia în care căzuse. 

— Legaţi-i întăiu mîna dreaptă, așa, poronci 
Niţă, acuma acea stingă cu alt capăt de fringhie, 
bine! Acuma, urmă el, ridicindu-se de pe sul- 
geriu spre a lasa partea dela brîu în sus a aces- 
tuia slobodă, aduceţi-i braţele la spinare și-i în- 
crucişăți mînile, bine ! Incrucișăţi frînghiile împre- 
jurul miînilor, aşa! Luaţi hamgerul din briu că 
nu are să mai aibă ce să facă cu el şi daţim=i-l 
să-l așăz sub chimirul meu. Acuma îavirtiți ca~ 
petele frînghiilor împrejurul mijlocului şi le le- 
gaţi dinapoi ; luaţi sama la nod, aşa! Luaţi alte 
frînghii ! Inodaţi-le împrejurul gleznelor şi le în- 
crucişăţi bine ; aşa ! Faceţi un nod ţeapăn ; bine! 
Mai aveţi frînghii? Incă un capăt? Ajunge. Le- 
gaţi-i bine genunchii. Şi acuma, zise el sculin- 
du-se în picioare şi scoţind din briu uu feliu de 
ghem, făcut din fin cusut într'o petecă, dela care 
atîrnau două curele înguste dar groase, întoarceţi 
pe cinstitul boieriu cu faţa în sus şi-i puneţi a- 
cest căluş în gură. Este acelaş care o fost în gura 
lui Jinga cînd l-am legat de copac în fundul pî- 
răului, sub Carecna. Mi l-o adus înapoi moșnea= 
gul care păzeşte acolo bordeiul meu. O astupat 
gura mocanului, va astupa şi pe acea a boieriului. 

Sulgeriul care urmă să tacă şi să rămte ne- 

mișcat, dschise singur gura și lăsă să i se puie 
și să se lege căluşul fără a face vr'o mişcare. 

— Bine ! zise Niţă cînd văzu căluşul legat, a- 
cuma luaţi pe boieriu și mi-l răzămaţi de ceł 
carpăn, 

Şi cînd porunca lui fu îndeplinită, Șchiopul 
veni în faţa sulgeriului, îl privi citva drept în 
ochi cu un zîmbet crud, apoi își scoase pălăria 
şi se închină, 

— Mă închin dumitale cu multă plecăciune, cu- 
coane Mihalache, zise el; s'o întors roata noro- 
cului : astăzi eu sînt sus și dumneta ești gios. 
Viaţa dumitale este în mîinile mele; am să mă 
gindesc acuma cum să ţi-o ieu. Injunghia-te-voiu 
ca pe un mascur ? Tragete-voiu în ţapă şi fri- 
gite-voiu ca pe un cîrlan ? Spînzura-te-voiu de 
vrun nuc mare din livada bătrînească care mi-ai 
rîpit-o ? 

Și Schiopul se uita drept în ochii salerni 
cu nădejde să-i vadă holbați de groază. Dar a- 
cei ochi priveau drept în ochii lui, fără nici o 
îrică, aproape cu dispreţ 

— Crezi că nu voiu îndrăzni, urmă cu ciudă 
Șchiopul; dar vei vedea tu cît plăteşte nădejdea 
ta! Hai, flăcăilor, zise el întorcîndu-se cătră cei 
doi Făcăureşti, mergeţi răpede de aduceţi puş- 
tile voastre şi pe acea a lui Vlad şi apoi vom 
duce pe boieriu la curtea în care are să mie astă 
noapte. 

Flăcăii ducîndu-se să iee puștile, Șchiopul făcu 
semn lui Vlad să-l urmeze la cîțiva pași de to- 
eul unde zăcea legat sulgeriul. Se opri la o de- 
părtare dela care Strilea nu putea să-i audă, dar 
de unde nu-l pierdeau dia ochi. 

— Mult mi-aţi stricat prin faptul că n'aţi fost 

în stare să mi-l duceţi legat la locul ce ţi-l în- 
semnasem, zise Niţă. Nu mai pot tăgădui de a- 
cuma înainte că eu am pus la cale tot planul. 
Aşi omori pe sulgeriu fără a mai sta mult la 
ginduri, dar atunci nu pot capata dela dinsul hîr- 
tiile prin care el mărturiseşte că dăniile sînt fă- 
cute cu meşteşug şi că-mi întoarce moşia ce o 
luat: o dela părinții mei. Trebuie ca pănă mini să 
chibzuiesc alt plan. 

— Flăcăii, urmă el apoi după o scurtă tăcere, 
să se ducă acasă la ei. lar tu să iei calul și să-l 
duci la locul ce-l ştii; apoi du-te la prisacă şi 
aşteaptă să vin eu la tine sau să te chiem eu 
devale, la căprărie. 

—  Spuneai mai adinioarea că avem să ducem 
undeva pe boieriu, zise Catana. 

— Mi-am schimbat gîndul ; sulgeriul este de 
făptură sprintenă şi braţele mele sînt destul de 
voinice pentru a duce doi ca dinsul, răspunse 
Șchiopul, 

Insă temeiul adevarat, dar nemărturisit, pentru 
care Şchiopul lasa pe cei trei tovarăși pe loc, era 
că nu voia să li destăinuiască ascunzătoarea în 
care hotărise să ducă pe sulgeriu și care-i slujia 
şi lui de adăpost. 

Flăcăii se văzură venind răpede spre ei cu puș- 
tile şi cuţitele în mîni; Șchiopul urmat de Vlad 
se apropie iar de Strilea. 

— Voi, zise el flăcăilor, duceţi-vă în sat și 
mîni să aflaţi tot ce se povesteşte la curte și în 
sat despre faptul că boieriul nu s'o întors acasă 
şi unul din voi să vie saducă lui Vlad, la pri- 
saca lui, ştirile ce le-a fi adunat.: El ştie cum 
trebuie să mă chieme dacă are trebuință să mă 

vadă. Și acuma să priviţi cum duce un mojic ca 
mine coșcogemite boieriu. 

Zicînd aceste cuvinte Şchiopul luă dela Vlad 
pistoalele sulgeriului, le puse în briu, se plecă, 
apucă cu dreapta fringhia care lega mijlocul lui 
Strilea ; şi ridicîndu-l parcar fi fost o pană; îl 
puse cu faţa în jos, pe umărul drept. Apoi, mai 
strigînd celor trei tovarăşi un : 

— Să ne ved:m cu bine! intră în ţihla dela 
deal de drum, îndreptindu-se tot la deal. 

Noaptea căzuse de tot şi în ţihlă era întunerec 
beznă; dar Şchiopul cunoştea bine calea adăpos- 
tului unde ducea pe sulgeriu şi nu stătu nici 
macar o clipă la îndoială asupra drumului ce a- 
vea să-l apuce. Dela un loc ţihla se răria şi co- 
păcii se fâceau din ce în ce mai groşi: apucă la 
dreapta prin acest luminiş, pe un picior, şi îl 
urmă pănă devale în pirăul Lăcătuşului, unde 
ţihla se făcea iar deasă. De acolo urmă tot pî- 
răul la deal, printr'o desime alcătuită dintr'un nu- 
ieliș de carpeni şi de aluni, amestecați cu tufe 
de zmeură şi cu vie salbatecă care, împreună cu 
cuişul răpede, îngre'viau mersul din ce în ce. 

la sfirşit Şchiopul se opri şi şueră de trei ori: 
de două ori prelungit şi a treia oară scurt,—și 
îndată se auziră trei șuierături la fel. Şchiopul 
răspunzînd acuma prin alte trei, scurte tustrele, 
se auzi scăpărînd, apoi sfişiitul unui fitil şi, jos, 
la pămiat dinaintea lui, în mal, se văzu o lumină. 

— Aici eşti, Anico ? întrebă Șchiopul. 

— Aici, bădiţă, răspunse un glas de femeie. 

Atunci Șchiopul puse jos la pămint pe sulge- 
riu şi se puse şi el pe piatece: obrazul lui se 
găsia acuma dinaintea unei deschizături înaltă de 
două palme şi lată de trei din care ieșia lumina. 

în faţa lui, în deschizătură, se ţinea, pe brinci 
Anica cu o opaiţă în mină. 

— Anico, ţi-am adus un berbec de soiu, zise 
Șchiopul, ie-! şi-l trage în birlog. 

Şi, zicînd aceste cuvinte, luă iar pe sulgeriu, 
ţinindu-l de astă dată cu faţa în sus şi-l împinse 
cit mai înainte putu în acel feliu de gîrliciu în- 
gust, prin care întrai în Diîrlog. Anica, dindu-se 
înapoi, puse mîna pe fringhia care încunjura mij- 
1oăul lui Strilea şi, trăgînd de diosa, îl trase spre 
ea ; iar Şchiopul se grăbi să Intre și el în bortă. 
Dincolo de gîrliciul lung de şase palme te aflai 
întrun feliu de peşteră, înaltă de un stat de om 
voinic, lungă și lată de vr'o douăsprezece palme, 
în păreţii căreia se vedeau gurile mai multor În- 
fundături. Adăpostul Şchiopului nu era decit un 
birlog mare de urs, pe care hoţul îl făcuse, cu 
cîteva lovituri de cazma, mai încăpător şi mai 
ales mai înalt. Se așşazase aici de o săptămînă cu 
ibovnica lui. 

— Ai văzut ce berbec voinic ţi-am adus ? zise 
Șchiopul cînd se găsi în picioare lingă Anica. 

Şi luîndu-i opaița din mînă o plecă asupra fe- 
ţei lui Strilea. 

— Maică Precurată! îi sulgeriul Mihalache, 
strigă Anica îngălbenind cînd îl zări. 

— Chiar el este, zise Șchiopul, numai de astă- 
dată nu-i fudul şi poate că nu se mai gîndeşte 
să te ducă în tufe. Dar ia să-i scoatem căluşul 
din gură, să vedem cum vorbeşte uu boieriu cînd 
nu are apă la moara lui. Ţine opaiţa! i 

Şi Șchiopul plecîndu-se asupra lui Strilea, îl a- 
pucă, îl rîdică, îl răzămă cu spinarea de părete şi 
apoi îi scoase călușul din gură. 

Deşi era legat burduf, sulgeriul tresărise cînd 

auzise pe Şchiopu rostind pentru întăia oară nu- 
mele Anicăi în faţa intrării birlogului. Cu toate 
pacatele lui Strilea, el era un barbat în toată pu- 
terea cuvîntului : nu numai că nu ştia ce este 
frica, dar iubia primejdia pentru plăcerea să se 
lupte cu ea şi s'o biruiască. Intrinsul era înră= 
dăcinată credinţa că el este menit să iasă teafăr 
din orice primejdie, oricît de cumplită, în care 
l-ar fi împins întimplarea şi cu cit era primejdia mai 
mare cu atita o privea mai liniştit în faţă și pin- 
dia cu mai mult sînge rece prilejul să iasă dio- 
tr'insa. 

De cînd se văzuse căzut în puterea hoţului, 
nu-şi ascunsese macar o clipă mărimea cumpe= 
nei în care se afla: își dădea samă de ura ceo 
avea Șchiopul împotriva lui, ştia cît de răută- 
cios şi de crud era hoțul. Dar din capul locului 
pastra credința că va ieşi nevatamat din mîinile 
lui. Faptul că Anica întovărăşia pe Niţă, dădu o 
nouă putere acestei credinţi. Anica dovedise doar 
sulgeriului la Carecna, în chip neîndoelnic pentru 
el,că el îi farmacase ochii, îi cucerise mintea şi-i îm- 
batase simţurile. Ea îl rugase chiar atunci s'o iee 
la dinsul, s'o scăpe de Niţă care acuma, dupăce 
făcuse cunoştinţa sulgeriului, îi părea varvar şi 
mojic, o făcea să ducă o viață salbatecă și 
plină de primejdii, dar pe care nu îndrăznia să-l 
părăsască fiindcă se temea să n'o omoare. Stri- 
lea nu se mai îndoia acuma de loc că scaparea 
era aproape. 

— Ei, ce mai zici, cucoane Mihalache ; mi se pare 
că nu ești prea bucuros de întîlnirea cu mine? 
zise Șchiopul după ce-i scoase călușul din gură. 

— N'am pentru ce să fiu mulțămit, răspunse 
sulgeriul uitîndu-se liniștit drept în ochii hoțului. 

— Am să te fac să plăteşti amar răul ce mi 
l-ai făcut. | 

— Eu nu ţi-am făcut nici un rău, ci dimpo- 
trivă mult bine, zise sulgeriul cu aceiași liniște. 
Te-am prins cu nişte cai furați și te-am scapat 
de spinzurătoarea care te aștepta pentru furtul 
cailor şi pentru omorirea bietului Petrea. 

— Dar cu ce preţ? zise hoţul. 

— Găseşti poate, răspunse sulgeriul, că viaţa 
ta nu face cît pămîntul care mi l-ai vîndut pen- 
tru şăizeci de lei? Apoi pe vornicul Dumitrache 
cine l-o făcut să te ierte, oare nu eu? 

— Dacă nu te amestecai în trebile mele, eu 
rămineam şi cu pămîntul și cu caii; eram acuma 
om cu stare, zise Șchiopul. Dar batjocura care 
ţi-ai făcut-o cu Anica, crezi oare că ţi-o iert? 
Crezi oare că vei scapa cu viaţă din mîinile mele ? 

— N'am nici O grijă pentru viaţa mea, răs- 
punse liniştit sulgeriul ; voiu ieşi cu desăvirşire 
teafăr din mînile tale. 

— Şi de ce mă crezi atit de prost? întrebă 
Șchiopul. 

— Prost ai fi dacă te-ai atinge de mine, răs- 
punse sulgeriul. 

— Și pentruce? mai întrebă hoţul. Nebun aş 
fi dacă m'aş lepada de răzbunarea ce trebuie s'o 
ieu asupra ta şi dacă nu m'aşi folosi de prilejul 
ce-l am să-mi întorc paguba dela preţul cailor 
celor de preţ ce-i duceam groiului Apor și dela 
vînzarea răzăşiei. 

— Nebun ai fi, răspunse liniştit sulgeriul, dacă 
te-ai atinge de un fir -de păr din capul meu. 
Sint om de neam, înrudit cu toată boierimea ţă- 
rii, pieirea mea ar aduce pe aceste locuri o oaste 
întreagă de oameni domnești, care ar cutriera 

toate cărările şi nu s'ar linişti pănă ce nu ar cer- 
ceta toate împrejurările acestei pieiri. N'ar rămi- 
nea răzăş necăzait în sat şi cu bună samă că ti- 
călosul de călugăr, care prin toate mijloacele s'o 
încercat să mă facă să întirzii la el, ar fi cerge- 
tat şi silit să spuie adevărul. 

Şchiopul se uită la el fără a acută deocam= 
dată şi în privirea lui se oglindia o ură salba- 
tecă şi neîmpacată. După oareșicare tăcere, el ze 
scurt : 

— Aşa crezi tu; eu însă cred altfeliu. Om ve- 
dea în curind cine are dreptate.. Mini dimineaţă 
om mai vorbi ; pănă atunci să mîncăm și să ne 
odihnim. 

La păretele bîrlogului opus acelui de care era 
razamat sulgeriul, se vedea un așternut gros de 
cetinâ și de fin pe care erau aşternute nişte cergi 
asupra cărora erau așazate, chiar la părete, doi 
saci umpluţi cu fin şi care erau meniţi să slu- 
jască drept perine. Alăture de acest culcuș erao 
înfundătură în care intră Anica pentruca să iasă 
în curînd dintr'insa cu o pine, o bucată de bu- 
jăniță de cerb afumată, o ploscă de lemn și o 
ulcică de lut în mîni. 

— Deși eşti boieriu, zise Șchiopul sulgeriului, ai 
s'aștepți să mîncăm noi, taranii, şi apoi ţi-om face 
parte și ţie. 

Si, zicînd aceste cuvinte, el se așăză pe culcuș, 
făcu sămn Anicăi să se puie lingă el, scoase un 
cuțit din briu, îşi tăie întăiu o bucată de pîne, 
pe urmă o fălie mare şi groasă de bujăniţă, apoi, 
după ce dădu cuțitul Anicăi spre a-şi face parte 
şi ea, începu să muște răpede și cu lăcomie, cînd 
din pîne cind din carne, fără a scoate un cuvint. 
Dia cînd în cînd se opria pentru a lua plosca, 

a varsa dintr'insa viu în ulcica pe care o deşaria 
dintr'odată, silind pe Anica să beie şi ea cite puţin. 
După ce îşi astimpără foamea, Șchiopul zise 
Anicăi : | 
— Du-i mincare și boieriului, numai de i-a fi 
ramas poftă. 

— Cum nu, răspunse sulgeriul cu glasul li- 
niştit, aproape vesel, mi-i foame chiar cum se 
cade. Fă bine, Anico, şi-mi taie o bucată bună 
de bujăniţă, că tare îmi place. 

— Om vedea noi de ţi-a mai fi foame mini, 
morocăni cu ciudă, între dinţi, Șchiopul. 

Anica tăie o bucată de pine şi alta de bujă- 
niţă şi le duse sulgeriului. 

— Da' cum dracu am să minînc eu cu minile 
legate, întrebă pe Anica Strilea rîztad ; ai de gind 
să tai tu bucățele mici şi să mi le vîri în gură? 

— Dezleagă-i mînile şi braţele, Anico, zise Șchio= 
pul care tocmai atunci îşi umplea luleaua cu tiu= 
tiun, l'oiu lega eu iar după ce-a fi mîncat. 

Anica îngenunchie lingă Strilea şi, cu mare 
greu, izbuti să desfacă nodurile cate legau bra- 
tele şi mîinile sulgeriului. Se uită de mai multe 
oti, pe furiș, în cchii lui Strilea și privirea ei îi 
zicea atunci lămurit că-l iubeşte. Iar cînd Niţă 
intră în înfundătura de lingă pat pentruca să 
scoată dintr'insa o bucată "de iască, ea îi şopti 
răpede la ureche: 

— Nu te teme, te-oiu ajutaeu; dar taci, nu 
răspunde. 

Braţele şi mînile sulgeriului erau acuma slo- 
bode, însă înţepenite; numai după ce făcu cu de- 

getele mai multe mişcări, putu să apuce minca- 
rea într'insele. 

— N'aţi putea, zise el, să-mi dați un briceag 
cit de mic ca să taiu bujănița bucățele ? 

Anica îi aduse un briceag şi o ulcică de vin, 
iar sulgeriul începu să mînîoce cu poftă, făcînd 
să dispară în curînd şi pinea şi bujăniţa, apoi 
goli ulcica pănă la cea de pe urmă picătură. 

— Bună mai era bujăniţa, zise el; şi halal.de 
gospodina care a făcut-o. Acuma aş vra şi eu 
să te cinstesc cu un lucru bun și, băgînd mîna 
în briu, scoase dintr'insul o pungă de piele cu 
tiutiun. 

— la gustă din acest tiutiun care vine dea- 
dreptul din Țarigrad ; nici vodă nu bea mai bun, 
şi întinse hoțului punga. Cred că mi-i lasa și pe 
mine să-mi umplu un ciubuc, și totodată scoase 
ciubucul de drum de sub chimir. 

Hoţul făcu sămn Anicăi care veni la sulgeriu, 
luă punga cu tiutiun şi o duse lui Niţă care 
scoase dintr'însa cît îi trebui spre a-și umplea 
luleaua care se isprăvise, după ce mai întăiu o 
curăţi. Apoi, după ce aprinse o bucată de iască 
pe care o viri în lulea, dădu punga î1apoi Ani- 
căi ziciaduri: 

— Du tiutiunul boieriului ca să-şi umple ciu- 
bucul; nu vreu să-i stric hatîrul că n'are să mai 
tragă multe ciubuce de acum înainte. . 

— Fie multe, fie puţine, zise sulgeriul, după 
ce Anica îi aduse o bucată de iască aprinsă şi 
el o viri în lulea, numai să nu fie mai puţin 
gustoase decit acel care-l beu acuma ; și zicind 
aceste cuvinte slobozi pe nări un adevarat ncur 
de fum. 

CAPITOLUL XXXI 


In care vedem săvirşindu-se fapte 
îndrăzneţe și grele 


Șchiopul nu hotărise încă de loc chipul în care 
avea să se răzbune impotriva sulgeriului. Nu re- 
simţia atit de mult paguba ce i-o pricinuise lu- 
îndu-i înapoi caii furaţi sau pierderea răzășşiei 
părintești ca faptul că sulgeriul îl învinsese prin- 
tr'o deșteptăciune şi o îndrăzneală mai mare, mai 
de samă ; apoi îi ardea inima batjocura ce și-o 
făcuse Strilea cu Anica. Hoţul avînd o fire sal- 
batecă şi crudă se purta într'adevăr adesa în chip 
varvar cu aceasta, dar o iubia cu patimă și cu o 
grozavă gelozie. Voia înainte de toate să'nvingă 
pe sulgeriu, să s'arăte mai deştept, mai îndrăz- 
neţ, mai meșter decît el, să-l vadă la picioarele 
lui, cerșindu-i mila. Voia să-i facă rău, să-i sfi- 
şie inima, să-i pricinuiască pagubă, dar nu era 
hotărît în ce chip. Să-l silească să-i întoarcă pă- 
miîntul ? Nu ţinea la pămînt. Să-i iee bani mulţi? 
Ştia că sulgeriul n'avea de unde să-i deie. Spusese 
el lui Vlad Catana că are de gind să silească pe 
boieriu să deie la mîna răzăşilor un zapis prin 
care ar fi recunoscut că toate dăniile făcute ba- 
nului Constantin şi lui sînt meşteşugite, că ele 
sînt numai viazări ascunse, dar aceste erau spuse 
ca să dobindească ajutorul lui Vlad şi al răzăși- 
lor. Puțin ii pasa lui de gîlcevile dintre sulge= 
riu şi răzăşi pe care nu-i putea suferi, căci Nă- 
neştii și Făcăureştii se purtase totdeauna față de 
el cu dispreţ și cu bănuială. Apoi el ştia bine 
că orice hirtie iscălită de sulgeriu în chip silit 
şi sub îmboldul unor ameninţări, nu putea să 
aibă nici un preţ şi că ar îi ramas răsuflată în 

urma jălbii lui sau, el murind, în urma acelei a 
clironomilor lui. Pănă atunci Șchiopul nu avuse 
în vedere decît învingerea lui Strilea; dar acuma, 
cînd îl avea în mină, trebuia să se hotărască ce 
va face cu el. 


Se aștepta să-l vadă îngrozit şi smerit, dar iaca 
că sulgeriul se arata liniştit, plin de sînge rece, 
aproape nepăsător şi vesel, zădărind astfel ura 
hoţului. Şi acea ură îi spunea în acea clipă, că 
din încurcătura în care a intrat nu poate ieşi de- 
cît omorînd pe sulgeriu şi făcîndu=se nevăzut cit 
mai curînd. Doară afară de Vlad Catana, de cei 
doi băieţi ai Făcăoariului şi de călugărul Gavril, 
nu-l văzuse nimene pe hotarul Tămăşanilor. Pre- 
pusul nu putea să cadă decit pe dușmanii din 
toate zilele ai sulgeriului, pe răzăşi. Date fiind 
împrejurările în fiinţă, orice ar spune sihastrul, 
Vlad -sau băieţii Făcăureşti, nu putea să aibă sorţi 
de credinţă: tot de răzăși avea să se lege drepti- 
tea domnească și el, Șchiopul, avea să rămie ne- 
suparat. Pe cînd deci sulgeriul trăgea cu poftă 
fumul mirositor al tiutiunului în piept pentruca 
să-l sloboadă pe urmă pe gură şi pe nări, Niţă 
hotăiî moartea prinsului său. O clipă avuse de 
gînd să-l ucidă chiar atunci, înjunghiindu-l cu 
chiar hamgerul lui, dar își schimbă gindul în- 
dată. N'avea să ucidă pe sulgeriu aici în birlog, 
ci în niște tufe, nu departe de drum și trebuia 
să-l înjunghie cu un cuţit luat dela vrun răzăş, 
ca să cadă prepusul pe acel răzăş şi îşi adusea- 
minte că, în coliba dela prisaca lui Vlad Catana, 
văzuse un cosor îndoit, mare şi ascuţit ca un 
briciu. Se hotări să meargă de dimineaţă la pri- 
saca lui Vlad şi să puie mina pe acel cosor. Dar 
deodată se hotărî să nu îngăduie pe sulgeriu să 

doarmă liniștit în noaptea care avea să fie cea 
de pe urmă a vieţii lui. 

— Anico, zise el, ia mai ia din fînul care este 
strîns în cea înfundătură şi fá-i un așternut bun 
boieriului să doarmă boierește pe moale astă 
geane cînd se culcă viu pentru cea de pe urmă 
oară. 

Pe cînd Anica dispărea în înfundătură, sulge- 
riul care isprăvise ciubucul, scutură liniştit ce- 
nuşa din lulea pe unghia degetului celui mare 
dela mîna stingă, aşăză ciubucul între chimir şi 
briîul de şal, apoi zise: - 

— ți mulțămesc pentru bunavoinţă ce mi-o 
arăţi; sint ostenit şi am de gind să fac cinste pa~ 
tului ce, cu atita bunătate, mi-l pui astă noapte 
la îndămînă, mai multă cinste chiar decit socoți 
şi decît ţ-ar plăcea. Apoi, la rîndul meu, îţi fá- 
găduiese pe mîni noapte, în beciul meu, un pat 
şi mai bun,—numai mă tem căvei gusta pe eł 
o odihnă cam prcastă. 

— Eu, mini, în beciul tău! strigă Niţă: dar, <=— 
dause el, sărind în picioare şi răpezindu-se spre 
sulgeriu, ce tot scotoceşti tu în brîul tău ? 

— Moartea ta, răspunse sulgeriul, scoţind ră- 
pede din briîu cu dreapta un pistolaş, o adevă- 
rată jucărie cu strat de argint și cu ţevie lungă 
de cinci degete, al cărui cucoș era ridicat şi a- 
păsă tot odată pe trăgaciu. 

Se auzi o detunătură şi Niţă, atins în mijlocut 
pîntecelui, căzu la pămînt, cu faţa în jos, la doi 
paşi de sulgeriu. Tocmai atunci ieşia din înfun= 
dătură Anica cu o legătură de fîn în mini :spai- 
ma cea mai cumplită se oglindia în ochii ei, 

— Vină răpede, Anico, de-mi desleagă picioa- 
rele, îi strigă sulgeriul. 

Femeia aruncă îînul din braţe și veni să'nge- 
nunche lingă el; dar era atit de spărietă în cit 
degetele ei nu fură în stare să deslege nodurile. 
Insă sulgeriul dînd atunci de briceagul cu care 
tăiese bujăniţa şi care rămăsese liogă el, tăie ră- 
pede frînghia în mai multe locuri. Cu greu se 
ridică în picioare şi putu face vr'o cîţiva paşi. 

Niţă care căzuse fără a zice un cuvint şi ră- 
măsese nemișcat, începu să geamă și făcu o miş- 
care cu brațele. Sulgeriul apucă răpede pistoalele 
lui, pe care Niţă le scosese din briu înainte să 
înceapă să minînce și le pusese lingă el, pe 
culcuşui pe care se aşazase. 

— Hoţul îi rănit de moarte, dar încă nu-i mort, 
zise Strilea trăgînd oţelile ; în grabă, cînd o sărit a- 
supra mea, n'am putut tinti la cap sau la inimă, 
ci am tras în mijlocul trupului, 

Anica care stătea nemişcată în picioare lingă 
locul unde șăzuse legat sulgeriu, îi arătă cu mina 
un șivoiu subţire de sînge care ieşia de sub tru- 
pul hoţului. 

— O, l-am lovit bine, zise sulgeriul; de acuma 
nu mai trăiește. Pistolașul meu este ghintuit şi 
glonţişorul lui străbate, la douăzeci de paşi, o 
scîndură de stejar de două degete. Ce cuminte 
am fost că lam luat astăzi cînd am plecat, şi ce 
noroc că ei nu s'au gîndit să mă caute în chi- 
mir. Fără de el era greu de mine. Numai dela a- 
jutorul tău atirna scaparea mea. Indată ce mi-ai 
deslegat minile ca să mînînc, am știut că sînt 
scapat şi că țin viața hoţului în mîinile mele. A- 
poi am văzut îndată că tu ţii cu mine şi mare 
nădejde datu-mi-au privirile şi şoaptele tale;n'am 
să te uit pe tine niciodată şi, păşind spre dinsa, 
sulgeriul o cuprinse în braţe şi o sărută de mai 
multe ori. 

Un gemăt mai prelungit ce-l dădu Niţă, îl făcu 
să-i deie drumul şi să se uite cu bagare de samă 
la hoţ, care rămînea întins la pămînt cu fața în 
jos, cu brațul stîng întins, cu braţul drept îndoit 
sub trup. Dar această privelişte nu stirni jalea 
sulgeriului, ci-i mări bucuria că ieşise, prin iscu= 
sinţa şi stăpînirea lui pe sine, pentru a doua oară 
în aceiaşi zi, din cumplita primejdie ce i-o pre- 
gătise dușmanii lui : sulgeriul era bucuros și mîn= 
dru de el. El cuprinse dio nou pe Anica în braţe 
şi reîncepu s'o sărute în chip zgomotos. 

Pentru a doua oară Niţă dădu un lung ge“ 
măt şi glasul lui se auzi zicînd: 

— Mici săte, apă! 

Şi cînd sulgeriul și cu Anica se uitară la el, 
văzură că, fără a mişca partea din jos a trupului, 
el, -sprijinindu-se pe mîna stingă, ridicase caput 
şi umerile şi se uita la ei. 

—  Astimpără-i sătea, Anico, zise sulgeriul, să: 
moară cel puţin sătul de apă. 

Anica scoase dintr'una din înfundături o ploscă, 
luă ulcica care rămăsese jos, în locul în care o 
lasase sulgeriul după ce băuse şi, îngenunchind 
lîngă Niţă, turnă din ploscă apă în ulcica pe 
care o apropie de gura Şchiopului Dar în acea 
clipă, hoţul lăsînd greutatea trunchiului pe bra- 
tul stîng, scoase deodată de sub dinsul braţul drept 
şi, cu o iuţală uimitoare, lovi pe Anica în spi- 
nare cu un cuţit ce-l ţinea în mîna dreaptă. Bir- 
logul fu în acea clipă străbătut de un fulger, ur- 
mat de pocnitura unui pistol și capul lui Niţă, 
cu crierii zdrobiţi de 'gloantele sulgeriului, căzu 
la pămint într'un lac de sînge. Anica se ridică în 
picioare, dar nu putu să steie decît o clipă. Ar fi 

căzut jos dacă Strilea n'ar fi cuprias-o în braţe. 

— Te-o lovit ? Te doare, întrebă el? 

— Mă înjunghie în spate, răspunse Anica. Şi 
cînd sulgeriul se uită la spinarea ei, văzu pe că- 
meşă o pată mare de singe, în mijlocul căreia 
şădea înfipt mînerul de os al unui cuțit. 

Hoţul fusese rînit de moarte de gloantele din 
micul pistol cu strat de argint al sulgeriului : a- 
cel gloante pătrunzind deasupra buricului, îi pri- 
cinuise o durere care îi rîpise cu desăvirşire cu- 
noştința, dar numai pentru o clipă; firea lui pu- 
ternică îl făcuse să-și revie aproape îndată în sim- 
tiri. El auzi deci foarte bine cind Strilea vorbi 
de ajutorul ce-i făgâduise privirile şi şoaptele 
Anicăi; apoi supararea pricinuită de sărutările 
lor îi fecu să scape un gemăt. Avu grijă să nu 
mişte trupul, dar se folosi de faptul că braţul 
drept îi era îndoit sub briu pentru a scoate un 
cuţit, scurt şi îngust, dar ascuţit ca un briciu. 
Cind auzi mai pe urmă pe Strilea sărutind din 
nou pe Anica în chip şi mai zgomotos, se ho- 
tări să se răzbune înainte de moarte asupra ace- 
luia din ei care avea să sapropie mai degrabă 
de el. Anica venind să-i deie apă, pe dinsa o în- 
junghie. 

Sulgeriul duse pe tînăra femeie pe culcușul pe 
care o întinse cu faţa în jos, zicîndu-i să n'aibă 
teamă, căci cuțitul este mic și rana nu i se pare 
adincă. Cind, rupiad cămeşa, scoase facet cuțitul 
din rană, sîngele începu să curgă, dar nucupu- 
tere ; rana părea îatr'adevăr neînsamnată și Stri- 
lea rămase încredințat că Anica va răminea cu 
viață. De altmintrelea aceasta îi spuse că nu simte 
nici durere nici slăbăciune şi poate să miște bra- 
ele fără vr'o greutate. Ea arătă sulgeriului unde 

să caute o bucată de pinză de in spre a face 
ceva scamă şi o cămeşă din care să facă faṣe 
spre a leza rana. 

Sulgeriul îi puse sub cap sacii umpluţi cu fin 
meniţi să slujască drept perine, o aşăză pe o 
coastă, o învăli cu sumanul ei care era spînzu= 
rat la gura unei înfundături și-i dădu să beie o 
ulcică de vin. 

Anica îl încredințţă din nou că se simte bine 
şi nu sufere, adăugind că începe să-i fie somn, 
dar îl rugă cu stăruinţă să n'o părăsască ci să 
rămie cu dinsa pănă la ziuă. 

Strilea ar fi dorit să plece acasă ca să înceapă 
cu o clipă mai degrabă pașii trebuitori pentru 
pedepsirea răzăşilor care, nu numai că luase parte 
ia fapta mișăleasă săvirșită împotriva lui, dar, 
aşa=i era credinţa, erau urzitorii întregii uneltiri. 
Pe de altă parte însă îi era greu să lese, singură 
cu leșul hoţului, pe tinăra femeie care, dela în- 
ceput, i se aratase prietenă hotărită şi era rănită 
din pricina lui. Spuse deci Anicăi să doarmă în 
pace, căci va răminea toată noaptea cu dinsa, 
mai spuindu-i că, de.i va fi rău sau de va avea 
nevoie de ceva peste noapte și elar dormi, să-l 
trezească  numaidecit. Apoi după ce aprinse o 
opaiță nouă, destul de lungă pentru a arde pănă 
în ziuă, se culcă lingă Anica, avînd pistoalele 
aproape de el şi începu să plănuiască chipul în 
care avea să întrebuinţeze dimineaţa zilei urmă- 
toare. Dar aducîndu-și aminte că este pe jos, în- 
trebă pe Anica dacă nu ştie unde Niţă pregătise 
ascunzătoarea pentru calul lui. 

— Știu, zise Anica, în rîpa care dă în pirău 
dela deal de prisaca Bacalăului. 

Dar sulgeriul de abie începuse să urzască pla- 

nurile de răzbunare asupra răzăşilor cînd somnul 
puse stăpînire pe el, ţinindu-l ferecat pe culcuş: 
lîngă femeia rănită și la trei pași de leșul hoţu- 
lui ucis de el. 

Cînd se trezi, opaiţa se stinsese, dar lumina 
zilei intra în birlog prin vro trei crăpături pe 
care hoţul le făcuse la rădăcinile unui carpăn u- 
rieş ce creştea deasupra birlogului. Aducindu-șt 
îndată aminte unde se află și cele petrecute în 
ajun, se întoarsa cătră Anica şi o întrebă: 

— Cum îţi este? Ai dormit bine? 

Dar Anica nu răspunse; ea nu se mișcă. Sule 
geriul se plecă asupra ei și puse încet mîna pe 
mîna ei: acea mină era rece ca ghiaţa şi înţă- 
peniiă. Strilea se plecă asupra feţei ei: gura îi 
era deschisă, dar suflet nu ieşia dinir'insa: pe 
bărbie şi pe piept se vedea un mic lac de sînge 
închegat. Anica murise în cursul nopţii, deodată, 
în somn, căci rămăsese așazată tocmai în feliul 
în care o aşazase sara sulgeriul. Acesta pricepu 
că rana pricinuise o scurgere de sînge înăuntrul 
pieptului. 

Sări în picioare şi simţi ceva moale sub căl- 
căiul lui : cînd se plecă, văzu că, era o bucată 
din crierii zdrobiţi ai lui Niţă. Cursul acestei po- 
vestiri ni-o dovedit cu îndestulare că sulgeriul 
era barbat străin de teamă şi stăpîn pe sine, dar 
megieşia nemijlocită a acestor două trupuri pă- 
răsite de suflet îi deveni nesuferită. Puse răpede 
pistoalele în briu, păşi peste leșul hoțului, se puse 
pe brînci pentru a ieşi din birlog şi în curînd 
se văzu la lumină. Soarele răsărise de vr'o trei 
ceasuri. Cu capul gol, —căci, precum am văzut, 
pălăria îi fusese împuşcată de Mihaiu Făcăoariu 
şi zburase pe podul dela Laiţă, sulgeriul se sco- 

bor? răpede dealungul scursurii Lăcătuşului în 
Pietrosul cel mare, străbătu pîrăul sărind din 
piatră în piatră şi se îndreptă la deal. Cind a- 
junse în dreptul celei dintăi riîpi de pe malul 
drept, începu să şuiere de trei ori, uşor și pre- 
lungit. Un nechez de cal îi răspunse numaide- 
cît. Sulgeriul urcă voios rîpa la deal şi, la vr'o 
sută de stînjeni de pirău, găsi pe Daraban sub un 
umbrar de cătină; şaua şi friul erau lingă cal. 

Fără a pierde vreme Sirilea puse şaua şi friul 
şi, sărind pe cal, se îndreptă spre Tămăşăni, însă 
nu pe drumul mare, dar prin mijlocul luncii de 
arini în care curge pirăul. Plănui să ajungă a- 
casă fără ca să ştie vrunul din răzăşi. 

Cum intră pe poartă, încunjurind pe la bise- 
rică şi prin desimea de sub tapşanul Tămășăni- 
lar, poronci ţiganilor pe care îi văzu în curte să 
nu sufle macar un cuvint despre sosirea lui. De 
oarece i se întîmpla adesa să lipsască o noapte 
întreagă fără ca să fi vestit pe slugi mai înainte, 
aceste nu se îngrijise de loc de lipsa lui. 

Poronci îndată să-i cheme pe lon Tiron spre 
a-l trimite cu un car cu boi să ridice trupurile 
Anicăi și a lui Niţă din birlog; dar Tiron nu fu 
găsit nicăiure. Mai mulți ţigani îl văzuse plecînd 
în ajun, cu pușca în spinare, spre malul Trotu- 
şului ; dar nimene nu-l văzuse întorcindu-se. Sul- 
geriul poroncind să fie adus la dinsul îndată ce 
se va întoarce, se duse să-şi sărute copiii, să se 
spele şi să se schimbe. 

CAPITOLUL XXXII 
Roada spurcată a unei sămînți otrăvite 

Pe cind doi Făcăurești pindiau pe sulgeriu la 

Laiţă cu Vlad Catana, tatăl lor intra în ograda 
15 

lui Andrei care se'ntorsese tocmai atuuci! dela 
vie; şi-l ruga să nu-l lese să meargă singur la 
leşi, ci să vie cu el. Bătrinul avea să se îatil- 
nească în vîrful Ciortolomului cu doi răzăşi din 
Jăvreni tare mergeau la leşi pentru o treabă a 
lor; dar zicea că nu-i este îndămină să fie nu- 
mai cu străini și ar dori mult să aibă lingă el 
un om din satul lui, pe o rudă. Fusese la pă- 
riatele Gheorghe ca să se sfătuiască cu el și pă- 
rintele îl îndemnase să iee pe Andrei care cu- 
noştea leşul bine şi avea într'însul cunoscuţi căr- 
turari și alţii în slujbă. Stan mai adăugia că se 
îndatoreşte el să poarte toată cheltuiala drumu- 
lui. Safta care îşi iubia mult părintele, îndemnîn- 
du-şi, şi ea soţul să nu lese pe Ssocru-său să um- 
ble singur pe drum, Andrei primi și se pregăti 
îndată de drum. 

Adouazi, cînd de abie se crapa de ziuă, Stan 
Făcăoariu şi cu Andrei se aflau gata de drum la 
părintele Gheorghe. Preutul scosese din sipet un 
sac de pinză care cuprindea o parte din hirtiile 
satului şi le întinsese pe masa delingă cele două 
fereşti dela păretele din faţă. Făcăoariu adusese 
şi el acele care se aflau la dinsui şi le întinsese 
gramadă pe aceiaşi masă; iar părintele le lua pe 
rînd, alegînd cite o hîrtie, cînd din gramada lui 
cînd din acea a lui Stan şi le aşaza după veleat 
într'o tașcă de piele galbină cusută cu flori mari 
roşii, tot de piele, şi prinsă de nişte curele sănă- 
toase care era menită să fie purtată de Andrei. 
imprejurul lor erau strînşi preuteasa, Safta cu co- 
piii ei, nevasta lui Stan, călugărul Varsanovie, 
băieţii Făcăoariului şi încă vr'o trei Tăzăşi. 

— Patruzeci şi şăpte de bucăţi, zise părintele 
Gheorghe dind gugiul taşcăi peste gura ei şi 

prinzîndu-l de bumbul de piele aşazat spre acest 
sfîrşit. V'am dat toate cîțe pot îi de trebuinţă, o- 
prind numai ţidulile de vinzare între răzăși pe 
care le-om duce în ziua sorocului. Şi acuma pe 
drum |—căci ştiţi că la răspîntia din virful Ciorto- 
lomului vă aşteaptă dascalul Neculai Lepşa și cu- 
mătrul Gafton din Jăvreni, care merg împreună 
cu voi la leşi. Să vă ajute Cel de sus! 

— Să te audă Dumnezeu, răspunseră Făcăoa- 
riu şi cu Andrei care după puţine clipe ieşiau 
pe poartă—Andrei calare pe un șarg tinăr şi pu- 
ternic, iute şi sprinten la mers, iar Făcăoariu pe 
iapa lui cea albă, Dochiţa, care în tinereţile ei 
fusese vestită ca bună de drum, dar se mai mu- 
iese acuma la bătrinețe. Fiecare drumeţ avea, a- 
tirnat de oblincul de dinainte a! şălii, cite o pă- 
reche de rafturi de piele din care ieşiau stratu- 
rile lungi, strimte şi sapate ale unor pistoale tur- 
cești, iar de oblincul de dinapoi erau spînzurate 
cîte două traiste pline cu merinde şi cu schim- 
buri. 

Indată ce ieşiră din sat, o luară la umbletul cel 
mare și, pănă la malul Trotuşului, la vadul Boiş- 
tei, Dochiţa se inu de șareul lui Andrei fără 
prea multe îndemnuri dela călcăii şi dela biciul 
călăreţului. Trotuşul venind mare în urma unor 
ploi la munte, nu se mai putea trece, de două 
zile, decit cu luntrea. Cînd drumeţii noștri so- 
siră pe mal, văzură de cealaltă parte pe simion 
Crăciun, luntrașul, un fin de botez al Făcăoariu- 
lui, pregătindu-se să treacă nişte oameni din Bo- 
iştea la bucăţile lor de pe malul drept. Scoaseră 
șălile de pe cai şi friele, rafturile şi desagii cu 
schimburi şi cu merinde, lăsindu-li numai că- 
pestrele în cap. i 

— Bine am găsit, naş Stane, zise Făcăoariului 
Simion Crăciun. M'ai scutit de drum pănă la 
Tămăşăni. 

—  Mulţămesc ție, fine Simioane, răspunse Stan; 
dar pentru ce oare erai tu să te trudești pănă la 
noi ? 

— Unchieşul, tată-meu, îi bolnav rău de o săp-: 
tămină ; de cinci ori cetitu=i-a popa molitve ; 
toate babele dela noi, dela Helteiu şi dela satul 
din jos stinsu-i-au cărbuni, descîntatu-l-au şi da- 
tu-i-au să beie fierturi de feliu de feliu de buru- 
ieni ;— dar toate în zadar. Bietul unchieş slăbeşte, 
se stinge văzind cu ochii. Asară m'o chemat şi 
mi-o spus: Du-te, îătule, la cumătru Stan Făcă- 
oariu şi-i spune că nu mai am zile, că mini, ceb 
mult poimini, îmi îndeplinesc și eu datoria ob- 
ștească, dar că tare îl rog să vie pănă la mine- 
cît mai sînt încă în toate minţile, că am să-i spun 
nişte lucruri de samă. 

— Şi de ce nu ai venit asară ? întrebă Făcă- 
oariu. Veniam îndată. 

— N'am venit din pricina ploii cumplite care 
o căzut la noi, răspunse Simion. 

— Cum, la voi o plouat? întrebară întrun 
glas Făcăoariu şi Andrei. La noi n'o căzut nici 
macar o picătură de apă şi cerul o ramas senin. 

— La noi n'o plouat, o turnat cu cofa, ziseră 
Boiştenii care se dăduse jos din luntre și rămă- 
sese împrejurul lor. De abie poţi merge pe drum 
de glod ce este. | 

Stan Făcăoariu se sfătui din ochi cu ginere- 
său, apoi răspunse: i 

— Cu toate că sînt foarte grăbit, m'oiu abate: 
dela drum, pe un ceas, ca să văd pe cumătru Ma- 
nea și să aflu din gura lui ce are să-mi spuie.. 

Nădăjduiesc că moartea îi mai departe de el de- 
cît crezi. Andrei și-a urma drumul înainte ca să 
se'ntîlnească cu nişte cunoscuţi ai noștri dela Jă- 
vreni care merg și ei la leşi şi ne așteaptă la 
Tăspiatia din virful Ciortolomului. 

Drumeţii intrară în luntrea în fundul căreia se 
aşazară pe vine, ţinind fiecare calul de pana că- 
păstrului ; iar Simion, ramas în picioare cu pră- 
jina în mină, împinse cu toată puterea în mal, ca 
să depărteze luntrea de mal. 

— Ştii una, tată, zise Andrei cind luntrea a- 
junse lingă celalalt mal, am să iîncalec eu pe 
Dochiţa şi-ţi las pe şareul meu; pe el il poți 
goni cit vrei, şi ai sajungi de grabă îu vîrful 
dealului. Iar noi, în loc să te așteptăm la răspîn- 
tia de pe plaiu, om merge alenea înainte şi — sau 
ne'i prinde în drum sau ne'i găsi la Sascut, la 
crişma lui Antal Cochior. Aşi merge și eu să văd 
pe moşu Manea, dar mi-i teamă că dascalul Ne- 
culai care-i om cam nerăbdător din fire să nu o 
apuce înainte şi să nu-l mai prindem. Cu hîr- 
tiile care le ducem cu noi, mai bine să fim 
patru pe drum decit doi. 

— Bine-ai vorbit, zise Făcăoariu, aşa să facem. 

Cum ajunseră la mal, răzăşii noştri săriră din 
funtre, smulseră iarbă dimprejurul lor și, făcînd 
dintr'insa şomoioage, şterseră spinarea și pinte- 
cele cailor şi apoi le puseră şălile şi friele, An- 
drei avînd grijă să puie şaua lui pe Dochiţa. 

Se despărţiră chiar dela malul apei, Făcăoariu 
apuciud în stinga, spre casa lui Manea Crăciun, 
iar Andrei spre dreapta, spre biserică, de unde 
începea potica de pe valea Slatii care duce în 
vîrful Ciortolomului și, de acolo, pe valea Ede- 
rii, la Sascut. 

Suişul erz, precum mai este și astăzi, foarte ră- 
pede, calea grea din pricina ploii din ajun, Do- 
chiţa greoaie şi moale, iar trupul de urieș al lui 
Andrei greu — împrejurări care, toate impreună, 
făceau pe drumeţul nostru să înainteze foarte în- 
cet. Suia de mai bine de un ceas şi de abie stră- 
bătuse două treimi din deal, se afla într'o ţihlă 
deasă în care merse un sfert bun de ceas și era: 
silit să ţie necontenit mîinile dinaintea ochilor spre 
a-i apara de loviturile crengilor, lăsînd pe Do- 
chiţa să urmeze potica în voia ei. La o cotitură 
văzu deodată lumina unui ochiu de poiană fna- 
intea lui şi, în mijlocul acelei lumini, un stejar 
mare şi stufos. Lovi pe Dochiţa cu călcăii spre 
a ieşi mai răpede din țihlă şi a lasa iapa să mai 
răsuile în poiană ; dar în clipa în care intra în: 
lumină, dintre crengile stejarului plecă un fulger 
urmat de o pocnitură şi Andrei, lovit în mijlo= 
cul pieptului, căzu la pămint. lar iapa după ce 
sări spărietă în lături, începu să pască iarba din 
poieniţă. 

Apoi după trecere de mai multe minute, se 
auzi un foșnet în crengile copacului și dintr'în- 
sul săria pe iarbă lon Tiron, cu o puşcă cu cu- 
coșul tras în mînă şi alta în spinare. Faţa îi eră 
galbină ca ceara și tremura ca varga. După ce 
ramase cităva vreme nemişcat, ascultînd cu ure- 
chea spre drum, neauzind nici un zgomot, se 
duse răpede la locul în care zăcea Andrei. Cînd 
se plecă asupra lui, dădu un ţipet şi sări în sus.. 

— Dumnezeule, strigă el, n'am împuşcat pe Stan 
Făcăoariu; am curmat zilele lui Andrei Nan! Am 
făcut moarte de om de giaba! De unde să ştiu 
că Andrei o schimbat șargul lui cel voinic 
pe gloaba cea balaie și bătrină a Făcăoariului, 

i scăpind puşca jos, tiganul începu să-și fringă 
înile şi să-şi smulgă părul. 

Dar, deodată tăcu, zărise tașca de piele atir- 
ată de gitul lui Andrei; îşi aduse aminte că şi 
ulgeriul are o taşcă la feliu în care îşi poartă 
îrtiile la drum. Şi numaidecit îi fulgeră prin 
inte . 

— Dacă hirtiile răzăşilor sînt în taşcă, se vede 
ă, la urmă, s'o schimbat hotărîrea satului şi că 
n loc să plece Stan Făcăoariu, o plecat Andrei 
an, ca om mai tînăr, mai deștept şi care cu- 
oaşte leșul. Şi dacă am pus mina pe hirtiile ră- 
ăşilor şi le dau sulgeriului, mare are să fie bu- 
uria lui şi are să-mi deie pe Catrina înapoi. 

Şi scoţind cuțitul din briu, tăie răpede curaua 
e care era atirnată taşca pe care o luă, ridică 
ugiul şi, virînd mina într'însa, scoase mai multe 
îrtii şi urice. 

—  Uricile răzăşiior! Uricile răzășilor ! strigă el 
bucurie. 
Dar de cînd pusese ochii pe taşca cea galbină cu 
ri roșii, toată mintea, toate simțurile lui erau 
intite asupra ei; apoi pămintul era ud de 
oaie, frunzele căzute jos ude și ele nu foșniau 
Ib opincă. Ion nu auzia cum se apropiau cu 
ași sprinteni doi oameni. li simţi numai cînd 
şiră din ţihlă. Intorcîndu-se răpede, ramase în- 
lemenit în faţa călugărului Varsanovie şi a lui 
ad Catana. 

Aceiași privire arătă călugărului care mergea 
ainte pe lon cu taşca de piele în mînă și pe 
ndrei întins la pămînt. 

Dind un strigăt cumplit, el se răpezi spre lon 
ciomagul ridicat ; dar acesta sărind în lături, 
apucă la fugă la deal, urmînd să ţie taşca cu 

uricile în mină. Varsanovie îngenunchie lingă tru 
pul încă cald al frăţine-său, dar Vlad Catana s 
repezi după Ion cu puşca îu mînă ridicînd oţe 
lile şi încercîndu-se să tragă într'însul. 

Și acuma voiu lămuri cetitoriului prin ce în 
timplare acești doi oameni se aflau pe locul o 
morului făptuit de ţigan. 


CaPıTOLUL XXXIII 
Goana după ucigaș 


Călugărul Varsanovie îinpreună cu tatăl său 
cu toți ai lui şi cu Făcăureştii urmărise din ocl 
pe cei doi drumeţi pănă în clipa, În care o co 
titură a drumului îi ascunsese privirii lor. Saft 
cu copiii și cu frații ei, plecase aproape îndat 
iar Varsanovie urmase pe părintele Gheorghe! 
vr'o două firte de vie aflate în fundul grădini 
preutului şi începu să-l ajute să înoiască leg 
turile care căzuse sau se desfăcuse. 

Tatăl și fiul lucrau poate de uu sfert de ceaj 
în tăcere cind văzură pe preuteasă apropiindu-se 
de ei cu paşi răpezi, ţinind în mină nişte hirtii. 

— Uite ce-am găsit sub masa pe care aiîn* 
tins și ai ales hirtiile, zise ea preutului cind a+ 
junse lingă el. 

Părintele Gheorghe se uită mirat la ele: 

— Uricul lui Petru Șchiopul și cartea zona 
a lui Vasile Lupu dela 7147! strigă el spărie 
Or fi căzut sub masă fără ca să bag de samă! 
Hirtiile noastre cele mai de nădejde! Trebuie 
să facem numaidecit un om calare care să a+ 
jungă pe Andrei şi pe cuscru Stan şi să le deie 
hîrtiile ! Dar pe cine să găsim acuma? 

— M'oiu duce eu, zise călugărul. Șoimul dumi+ 

tale a mai fi doară în stare să tragă încă o fugă. 
FI paşte acuma în livadă; mă duc să pun şaua 
pe dînsul şi plec numaidecit. 

Pe cînd 'Varsanovie se'ntorcea din livadă du- 
<înd pe Șoimul de coamă pentru a-i pune șaua 
şi friul ce părintele în acea vreme le scosese din 
căsoaie, văzură, întrind în ogradă pe poarta ra- 
masă deschisă, pe Vlad Catana cu puşea în spi- 
nare. Ungureanul venia să afle dela preut teme- 
iurile pentru care plecase şi Andrei la leși. Cînd 
auzi întîmplarea cu cele două urice uitate şi 
văzu pe Varsanovie gata să'ncalece, un îndemn 
mecugetat îl făcu să zică; 

— Vin şi eu cu tine. Mă duc fuga pănă acasă 
să pun şaua pe iapă şi te ajung pănă la biserică. 

Varsanovie mavea pentru ce să fugă de înso- 
firea lui Vlad ; dar chiar de nu i-ar fi fost pe 
plac, nu ar fi avut vreme să-și arăte neprimirea, 
— căci Vlad, care era vestit de sprinten, o luase la 
fugă spre casă. Şi întradevăr, cînd Varsanovie 
se afla pe lîngă gardul bisericii, scoboriud pri- 
porul spre Pietrosul cel Mare, auzi tropotul 'co= 
pitelor iepii lui Vlad şi peste citeva clipe fu a- 
juns de el. 

După ce trecură pirăul, îndemnară caii la fugă 
şi cu călcăile şi cu varga; dar amindouă dobi- 
toacele erau bătrîne și peste samă de bine hră- 
nite : cu vai nevoie le siliră la un umblet greoiu 
şi necontenit întrerupt. 

Pe malul Trotușului găsiră pe Simion al lui 
Manea Crăciun care atunci aducea la mal un nou 
rînd de Boişteni. Varsanovie şi cu Vlad întrebin- 
du=l dacă văzuse pe Stan Făcăoariu şi pe Andrei, 
Simion li lămuri cum Stan se abătuse pe la ta- 
tă-său și Andrei apucase singur la deal, spre a 

se întilni mai răpeda cu Jăvrenii care îl aşteptau 
la răspîntia din plaiu. Adăugi apoi că Stan Fă- 
căoariu plecase mai adinioarea, dar nu pe acelaş: 
drum ca Andrei : îl ducea băietul cel mai mical 
lui Manea Crăciun pe o carare mai scurtă, pe dea— 
lul Băluţii. 

Cînd ajunseră la celalalt mal, Simion stărui 
mult de călugăr să vie să vadă pe tatăl său care 
slăbea din ceas în ceas; dar călugărul care, la 
auzul vestii că îrate-său plecase singur înainte. 
fusese cuprins de o îngrijire ce singur nu şi-o 
putea lămuri, stărui să plece cu o clipă mai de- 
grabă pe urma lui Andrei. Isprăvise să puie şă- 
lile şi friele pe cai, cînd Vlad zise: 

— Ştii una, ia să lăsăm miîrţoagele în sama 
vărului Simion pănă la întoarcerea noastră şi noi 
să suim dealul pe jos. Gloabele. sint bătrine și 
moi, din pas n'avem să le scoatem la deal. Noi 
sintem amîndoi sprinteni şi iuți de picior; avem: 
să ne suim de-a fuga. 

Varsanovie consimţind bucuros, caii fură în- 
credinţaţi lui Simion Crăciun şi tuvarăşii noștri 
o apucară spre biserică cu pasul sprinten şi u- 
şor al ţaranului dela munte. 

Erau la jumatatea dealului cînd auziră pocnetul 
unei puşti. Varsanovie, fără a-şi da samă pen- 
tru ce, îngălbeni, inima începu să-i bată mai tare 
şi mai răpede, pasul lui se făcu mai grăbit 

Cînd intră jîn ţihla cea deasă dela vale de 
poieniță, i se păru că acea ţihlă nu se mai sfir- 
şeşte, atîta era de nerăbdător să iasă la lumină. 
Din întăia ochire pricepu totul; întăia lui miş- 
carea fu să zdrobească capul ucigaşului cu băţul 
gros de corn ce-l avea în mină. Ţiganul scăpîn- 
du-i printr'o săritură în lături precum am văzut 

şi luînd-o la fugă urmărit de Catana, călugărul 
îogenunchie lingă trupul frăţine-său și începu să-l 
pipăie. Simţindu-l cald, nădejdea că Andrei tră- 
eşte, că va trăi, puse stăpinire pe el, dar, vai! 
pentru puţină vreme : inima nu bătea, iar din 
gură curgea o spumă amestecată cu sînge. [n za- 
dar îi vorbi, îl frecă pe mini, trupul rămânea ne- 
mișcat, se răcea şi se înțăpenia răpede. Stăpinit 
cu desăvirşire de durerea lui, nu auzise strigătele 
mai multor oameni care se auziau în plaiu, în 
curînd însă un foc de puşcă, urmat îndată de 
altul şi apoi de un al treilea, îi dădură să'nţe- 
leagă că Vlad, urmindu-şi goana după ţigan, dă— 
duse de cei doi Jăvreni care așteptau în virful 
dealului şi că se trăsăse în ucigaș. 

Glasurile urmară să se mai audă încă o bu- 
cată de vreme, dar depărtindu-se necontenit, Var- 
sanovie înţelese că nu trebuie să saştepte ca 
Vlad sau altcineva să vie în curînd la el. Se ho- 
tări să ridice fără întîrziere trupul frăţine-său. A- 
duse pe Dochiţa şi, cu mare greu, iapa dindu-: 
se necontenit în lături, zvirlind şi sărind la ve- 
derea leșului însîngerat, izbuti să-] lege pe spi- 
parea dobitocului, deasupra şălii. Apoi, luînd di- 
logii în mina stingă şi cuprinzind mijlocul lui 
Andrei cu brațul drept, ca să nu atirne la pă- 
mint, se îndreptă încet spre sat. 


CaPiToLuL XXXIV 
Blăstămul 


Sulgeriul aştepta venirea lui Ion Tiron la vre= 
mea mesei. Văzind atunci că el nu vine, chemă 
pe Iftime a lui Grigore Pitarul, îi poronci să în- 
juge îndată cite o păreche de boi la două care,. 

şi luînd cu el trei țigani voinici, să se ducă în- 
tins la Priporul cel Mare. Apoi îi descrise cu a- 
mărunțime locul în care se afla birlogul unde 
zăceau trupurile lui Niţă şi a Anicăi, poroncindu-i 
să le ridice de acolo şi să le aducă în sat. 
Sulgeriul se hotărise să plece fără a pierde 
vreme la Focşăni pentru a aduce la cunoş- 
tinţa starostelui încercarea de omor făptuită 
asupra lui de răzăşi în înțelegere cu Niţă Schio- 
pul şi a cere lui Grigoraş Leon să vie însuşi la 
Tămășăni pentruca să cerceteze faptele. Nu se 
îndoia că avea astieliu îa mină un mijloc mint- 
nat pentru a supune pe răzăşi cu desăvirşire şi 
nu numai Să scăpe de judecata cu ei prio tri- 
meterea la ocnă a celor mai dirji, ci că avea să 
fie pus în stare să cumpere și părţile ramase în 
mîna lor. Işi făgăduia mai cu samă să fie fără 
milă pentru sihastrul Gavril care îşi bătuse în- 
tr'atita joc de el; călugărul avea să-l roage a- 
cuma cu tot înadinsul să primească partea lul! 
Dar de nimica nu se bucura atîta ca de faptul 
că avea acuma pe dușmanul lui de căpetenie, pe 
Stan Făcăoariu, în mînă. Căci după partea ce o 
luase flăcăii Făcăureşti la prinderea lui, nu mai 
avea Stan cum să scăpe: la urma urmei era ho- 
tărit să deie lui Grigoraş Leon jumatate din a- 
verea lui, numai să-l mîntuie de acel potrivnic 
înverşunat. lar în cît privia pe Năneşti nu era de 
gindit ca să nu fi fost amestecați şi ei în acea 
uneltire şi de astădată, mai ales dat fiind că cer- 
cetarea avea să fie făcută acuma nu de mazili 
proști, ci de un meșter la asemene lucruri, nu 
mai aveau să-i scăpe din mînă. lar odată căpe- 
teniile răzăşilor dovedite de uneltitori ai încercării 
de omor asupra unui boeriu de neam ca el, nu 

mai aveau cei de rînd cum să steie la judecată : 
trebuiau să i se închine şi să se roage de el să 
primească părţile lor danie în schimbul iertării 
şi a ocrotirii lui. ȘI sulgeriul care după masă se 
întinsese pe pat fără a putea să aţipe, se vedea stă- 
pin pe Tămășănii întregi. Incepuse chiar să gă- 
sască hotarele lor prea înguste şi se gîndia la 
mijloacele prin care ar putea să se viîre şi în Ne- 
goieşti, îşi adusese aminte căi se vorbise deo 
babă slabă de minte, care stăpinia nişte finaţe 
de soiu la gura Brăduleţei, adică tocmai în ho- 
tarul Tămăşănilor, cînd Culiţă_ intră în odaie şi-i 
spuse că în sat saude larmă mare: ţipete, bo- 
cete și sudălmi. 

— Cum? îşi zise sulgeriul. să fi ajuns Iftime 
cu leșurile femeii şi a hoţului! Darrăpede o mai 
umblat, căci încă nici n'o tocat la biserică. Oare 
ce să fie? Spune să-mi puie îndată şaua pe Şoa- 
řec, adause el cătră fecior, 

După puţine clipe calul era la scară şi sulge- 
riul, care în acest timp se incalţase, pusese o pă- 
lărie pe cap şi atirnase de git tocul cu pistoa- 
lele, săria în șă. 

Zgomotul în sat era într'adevăr asurzitor. Ce- 
iace miera pe Strilea şi-l făcu să grăbească mer- 
sul lui Şoarec, erau bocetele cumplite care s'au- 
ziau. 
— Ce dracu! se întrebă el, au oare răzășii ne- 
ruşinarea să bocească pe Șchiopul ? 

In curînd, la o cotitură, zări dintăiu o mulţime 
mare adunată dinaintea porții lui Andrei; apoi, 
apropiindu-se, văzu că mulțimea este strînsă îm- 
prejurul unui car, dar nu împrejurul unuia din: 
carăle lui, cu care plecase litime a luijOrigore 
Pitarul, ci imprejurul unui car străin, la cere e~ 

rau înhamaţi doi cai țărănești. Lîngă car era că- 
lugărul Varsanovie, galbiîn, cu ochii în fundul 
capului, cu barba încilcită. In carul plin de ftn 
-se vedeau, ieşind de sub un suman, picioarele în- 
calţate cu ciubote ale unui barbat, asupra părţii de 
“sus a trupului căruia erau plecate capetele scu- 
turate de hohotele de plins a două femei. Lîngă 
-ele, în picioare, dar mut şi înfâţoșind o adeva- 
rată icoană a durerii și a desnădejdei, se ţinea 
părintele Gheorghe. 

— Dar ce s'a întîmplat şi cine-i în car? în= 
trebă sulgeriul oprindu-şi calul. 

La auzul vorbelor şi la vederea lui, se ridi- 
„cară mai multe glasuri amerinţătoare care făcură 
„pe sulgeriu să caute cu dreapta straturile pistoa- 
lelor ; dar călugărul -Varsanovie, făcînd un semn 
-poroncitor cu mîna, mulţimea făcu loc. Călugă- 
rul se apropie de sulgeriu, se opri la doi paşi 
de el şi, uitîndu-se drept în ochii lui, zise li- 
niştit. 

— Io car este fapta dumitale, cucoane ; trupul 
răţine-meu, Andrei Nan, împuşcat din poronca 
dumitale ! 

Uimirea împiedică deocamdată pe sulgeriu să 
răspundă, dar îndată bănuind vr'o nouă uneltire 
a răzășilor, el strigă cu mînie : 

— Mişălule, cum îodrăzneşti să mă invinovă= 
teşti pe mine cu o asemene faptă ?. Sint eu oare 
un ucigaș ca voi. 

Pentru a doua oară izbuhniră din mulțime stri- 
găte de minie şi braţe amerinţătoare se ridicară 
asupra dușmanului lor de atiţia ani, asupra ace- 
duia care, în credinţa lor, pusese la cale omorul 
unui tovarăş, a unei rude iubite de toţi. Sulge- 
iul văzîndu-se încunjurat, scoase un pistol din 

toc şi atinse uşor deşertul lui Şoarec cu pinte- 
nii; calul, azvîrlind de două ori cu picioarele 
de dinapoi, făcu un gol împrejurul lui. Dar ră- 
zăşii înfurieți punind, unii mîna pe bolovani şi 
alții începînd să rupă pari din gard, Strilea trase 
oțelile pistolului amerinţind mulţimea cu el. Dar 
atunci se văzu, ridicîndu-se de pe trupul fecio: 
rului ei şi venind înaintea boieriului, preuteasa 
părintelui Gheorghe. 

Măsurindu-l cu ochii ea zise: 

— Dacă îți mai este sete de singe, ucide-mă 
pe mine după ce ai ucis pe fiul meu. 

Şi pe cînd - sulgeriul, uimit, nu putea scoate 
nici un cuvînt, preuteasa urmă : 

— Blăstămul care ţi li-i face omorînd pe o bă- 
trîină ca mine care şi așa mini sau poimini 
are să se stîngă, puţin lucru va fi pe lingă acel 
care ţi l-ai făcut curmînd zilele unui barbat ti- 
năr şi plin de viaţă ca fiul meu. 

Vr'o două femei o luară de braţe pentru a o 
duce din fața lui Sirilea ; dar bătrina, smuncin- 
du-se din minile lor, strigă: 

— Lasaţi-mă macar să blăstăm pe acel care 
mi-o lipsit ochii de bucuria lor cea mare. Blas- 
tamat să fii, Mihalache Strilea, şi fapta ta cea ti- 
căloasă să cadă greu, nu numai asupra ta, dar 
mai cu samă asupra neamului tău. 

— Duhul cel necurat te-o adus în mijlocul 
nostru. Prin viclenie şi meşteşug făcutu-ţi-ai loc 
în hotarul nostru şi de atunci stai necontenit la 
pînda celui slab de înger, a celui neputincios, a 
celui păcătos, asupra pămintului căruia ai putea 
să pui stăpînire. Din an în an creşte partea din 
garină, cîmp, apă şi codru al hotarului nostru 

cotropit de tine și scade acea ramasă în minile 
noastre. 

— Pămiîntul care ni l-ai ripit şi cel ce ai de 
gind să ni-l mai rîpești de acuma înainte să nu vă 
fie de folos ci numai de pagubă şi de durere. Grija 
lui să vă otrăvească traiul şi după moarte să vă fie 
povară cumplită pe trup! Să fie sămînţă de di- 
honie şi de ceartă pănă într'al treilea neam şi 
nepoţii copiilor tăi să se pizmuiască, să se sfișie. 
pentru stăpinirea lui! Din pricina lor să piară 
orice iubire între frate şi frate, să se nască ură 
între tată şi copii! Cu toţii să aibă de acel pă- 
mînt, ud de sîngele copilului meu, aceiași săte 
de care eşti stăpinit şi tu şi să simtă chinul să-l 
vadă lunecind din mînile lor! 

— Blastamat să fii, Mihalache Strilea, şi cînd 
vei fi să mori, la căpătăiul tău să vezi stind de 
pază icoana trupului însîngerat a copilului meu! 
Proclet şi triclet să fii Mihalache Strilea! 

Și bătrîna al cărei glas se făcuse din ce în ce 
mai ascuţit, istovită de lunga opinteală astieliu 
făcută, căzu fără simţire în drum, de unde mat 
multe femei se grăbiră s'o ridice și so ducă în 
ograda lui Andrei. 

In vremea în care ea vorbise, sulgeriul lasase în 
jos mîna cu care ţinea pistolul şi, cu desăvirşire- 
zăpăcit, ascultase îngălbenind şi nemișcat lungul 
şi înfricoșatul blăstăm. 

Dar pe cînd duceau pe bătrînă din drum, Stri- 
lea, lăsînd cocoșul tras a pistolului în jos, îl puse 
iar în toc, apoi: dindu-se jos de pe cal, încrucişă 
mîinile pe piept şi, uitîindu-se la mulţimea din 
faţa lui, zise: 

— Puteţi să mă ucideți, sînteţi o mulţime, eu 
sînt singur și nu m'oiu apara. Dar, pe viaţa co~ 

piilor mei, m'aţi ucide pe nedrept. Jur că n'am 
avut nici o parte în uciderea lui Andrei, că pănă 
cind nu mi-aţi zis, aici, că el este mortul din că- 
ruță, n'am avut nici cea mai mică bănuială că 
viața lui este primejduită. 

La 'auzul acestor cuvinte, părintele Varsanovie 
se apropie de sulgeriu şi, rîdicînd mina la cer, 
zise : 

— Pe haina ce o port, pe mintuirea sufletu- 
lui meu, jur că—cînd am dat deleșul încă cald 
al frăține-meu. în Ciortolom.—am găsit lingă el 
pe lon Tiron. robul dumitale, ţinind în mînă 
tașca cu hirtiile răzășilor pe care Andrei o purta 
la plecare atîrnată de gît. 

Trăsnetul căzind la picioarele sulgeriului nu 
l-ar fi nimicit și îngrozit mai tare decit această 
veste neaşteptată. Ramase dintăiu mut, apoi re= 
venindu-și în fire, zise: 

— De trei săptămîni mam vorbit cu Ion Ti- 
ron. Dacă el o făcut acea faptă spurcată, nu din 
îndemnul meu o făcut-o. 

Călugărul merse la car și, din fin, scoase o 
puşcă pe care o duse sulgeriului. 

— [Iaca puşca care era jos lingă locul unde 
am găsit pe Tiron. Trebuie s'o cunoşti. Mai avea 
alta în spinare. 

— Pușca asta este a mea, am încredinţat-o într'a=- 
devăr lui Ion Tiron, zise sulgeriul ; dar, adause 
el deschizînd tigaia şi arătind praful dintr 'insa, 
pușca asta este încarcată și, uitaţi-vă, ţevia este 
curată, nu s'0 tras cu dinsa. 

— A îi tras cu cealaltă pe care o avea în 
spinare, răspunse călugărul. 

— Şi de ce n'ai pus mîna pe Tiron dacă l-ai 


găsit lingă fratetău mort ? E 
16. 


2142 RADU ROSETTI 


— Cînd era s'o pun o fugit, răspunse călugă- 
rul. Vlad Catana s'o luat după el și pe urmă şi 
alți oameni. So tras asupra lui, căci am auzit 
“trei focuri. 

— Să deie Dumnezeu să-l prindă viu, zise sul- 
geriul, căci pe nedrept mă învinovățiți. Şi asta, 
adause el, cînd am scapat cu vai nevoie de 
cursa care mi-aţi întins-o asară. l 

— Noi, ţi-am intins o cursă, strigară răzășii cu 
«mîÎnie, auziți ce neruşinare ! 

Chiar atunci veniau de acasă de-a fuga, sărind 
gardurile, Mihai şi Neculai Făcăoariu, să vadă 
din ce pricină se face atita larmă în sat. Cînd 
<lădură cu ochii de sulgeriu, ramaseră încreme- 
niți; iar Strilea zărindu-i, strigă arătindu-i cu de- 
„getul : 

— Iaca cine vă poate spune ce cursă mi s'o În- 
tins, Mihai şi Neculai, feciorii Făcăoariului, pri- 
“viţi-i ce galbeni şi spărieţi sînt văzindu-mă aici ! 

Și întradevăr flăcăii stăteau nemişcați lingă 
„gardul de pe care sărise în drum, galbeni ca 
ceara, cu ochii holbaţi, cu părul vilvoiu, cu tru- 
„purile scuturate de tremur. 

— Da’ vorbiţi măi, strigă un moș al lor, a- 
«devărat că întins-aţi vr'o cursă boieriului ? 

Flăcăii nu dădură nici un răspuns. 

— Mai bună mărturie decit fețele lor mai vo- 
iţi ? întrebă sulgeriul. [eri sară, aceşti doi flăcăi 
“impreună cu Vlad Catana, au întins o frîngh:e 
«deacurmezișul drumului, dincoace de podul dela 
“Laiţă, pe care știau că am să vin şi au tras tus- 
trei în mine cu puştile. lar cînd eu, ameninţin- 
du-i cu pistoalele, i-am făcut să zvirle. puştile 
jos şi-i minam pe dinapoi spre sat, mi-o sărit 
în spinare Niţă Șchiopul care era înțeles cu din- 

şi m'o legat cu ajutorul lor şi mo dus întrun 
birlog de urs părăsit unde era hotărît să mă u- 
cidă. Numai din întîmplare putut-am ucide pe 
hoț şi am scapat. Așa este oare ? Intinsu-mi-aţi 
aseară o cursă sau nu? mai întrebă Strilea. 

Flăcăii care se vedeau pierduţi urmară să ră- 
mie muţi. , 

Strilea atunci sări în şă, apoi scoţind un pis- 
tol din toc și întinzîndu=i oțelile, strigă în chip 
poroncitor : 

— Loc! 

Răzăşii surprinşi goliră drumul spre curte, pe 
care Strilea răpezi calul ; dar deodată îl întoarse: 
pe loc şi strigă răzăşilor: i 

— Sînteți nişte mişăi, vicleni şi ucigași, pe 
care am să-i duc la spinzurătoare! i 

Apoi, fără a mai aştepta vr'un răspuns dela ei, 
dădu pinteni calului şi se îndreptă în fuga mare 
spre casă. : 

Cînd descălecă la scară, zări lingă dinsul pe 
Neculai Preda pădurarul !ui din Boiștea, cam 
galbîn la faţă şi cu privirea spărietă. 

— Cu voia dumitale, cucoane, zise omul, am: 
să-ţi spun ceva. 

— Vină pe cerdac şi spune, răspunse sulge- 
riul înțelegînd că ştirile ce i le aducea Preda e- 
rau în legătură cu moartea lui Andrei și făcînd: 
sămn ţiganilor care venise să iee calul și celor 
ce se aflau pe cerdac să plece. 

— Vorbeşte, zise pădurarului sulgeriulrdupă 
ce ţiganii se departară. 

Preda veni aproape de tot de stăpînu-său, a- 
poi îi zise mai mult într'o șoaptă. 

— Ion Tiron o pîndit pe Andrei Nan în Cior- 
tolom, l'o împușcat şi i-o luat hirtiile răzășilor 

care le avea la dinsul. Dar o dat peste dînsul. 
chiar atuaci călugărul Varsanovie și Vlad Ca- 
tana care veniau în urma lui Andrei. Ion Tiron o 
fugit, dar Ungureanul s'o luat după el și, văziad 
că îl scapă, o tras cu puşca în el fără a-l ni- 
meri. Nişte oameni din Jăvreni care aşteptau în 
plaiu pe Andrei şi pe socru-său, Stan Făcăoariu, 
ca să meargă împreună la leşi, văzind de de- 
parte pe lon fugind şi pe Vlad trăgînd într'iusul, 
au tras şi ei cu niște pistoale ce le aveau, dar 
fără a-l nemeri. lon atunci o apucat cararea de 
pe valea Băluţii unde a dat peste Stan Făcăoariu 
care, auzind focurile şi stigătele și văzînd pe 
lon fugind prin ţihliş, o tras şi el cu pistolul în- 
trinsul şi l-o rănit în umărul stîng. Dar lon n'o 
stat de loc şi o urmat să tot fugă, deacurmezi- 
'şul peste pîrae. Ceilalţi însă s'o luat cu toţii pe 
urma sîngelui şi, pe la amiază, l-o ajuns şi l-o 
încunjurat în nişte tufe. Ion, cînd s'o văzut prins, 
o luat puşca cu o mină, parl'ar fi fostun pistol 
şi o tras în Vlad Ungureanul omorindu-l pe loc. 
Dar atunci au tras și ceilalţi trei în lon și l-au 
rănit de moarte; după un sfert de ceas şi-o dat 
sfirșitul. 

— Nu ştii, vorbit-au ei cu el cit era încă în 
viață ? întrerupse sulgeriul. 

— Da, o vorbit cu el şi l-o întrebat cine l-o 
pus la cale să ucidă pe Andrei. 

— Şi ce o răspuns? mai întrebă sulgeriul. 

Glasul lui Preda se pretăcu acuma cu desăvir- 
şire în şoaptet. 

— O spus că duduca Zamfira l-o îndemnat 
să îndeplinească o faptă care să-ţi fie pe plac, 
pentru a te face să-i dai pe Catrina lui înapoi. 

O ameţală cuprinse pe sulgeriu, păreţii, clădi- 

rile din curte, munții începură să se mişte dina- 
întea ochilor lui : ar fi căzut dacă nu se apuca 
cu mina de parmaclicul cerdacului. Stătu zăpă- 
cit, nemișcat şi mut vreme de mai multe minute, 
apoi revenindu-și cu desăvirşire în fire, strigă: 

— Zamfiro ! Să vie numaidecit Zamfira aici. 

Dar Zamfira nu se găsia nicăiure. Atunci Ne- 
culai Preda se apropie iar de sulgeriu şi-i spuse 
tot în şoapte: 

— Cu voia dumitale, cucoane, poate că am 
făcut o greșală. Cînd am sosit la curte am găsit 
pe duduca Zamfira În poartă şi i-am spus toată 
întîmplarea. 

—7 Mişălule, strigă sulgeriul înfuriet, cine te-o 
pus să faci o asămene prostie. Am să-ţi zdro- 
besc ciolanele! 

Şi sulgeriul poronci ca robii să se puie în că- 
utarea Zamfirei, făgăduind un galbîn aceluia care 
1-0 va aduce. 

Dar în zadar o căutară pănă tirziu. Zamfira nu 
fu găsită nicăiure. 

Aflind că lon Tiron, înainte de moarte mărtu- 
risise că ea îl îndemnase la fapta cumplită ce el 
© săvirșise, ea se temu, şi nu fără cuvint, de mî- 
nia sulgeriului: era în primejdie să moară sub 
biciu dacă nu fugia. Nici nu se mai întoarse în 
curte ci, așa cum era, merse în mărăcinii de sub 
tapşanul Tămășănilor şi se viri. într'o ascunză- 
toare pe care o cunoştea bine. Auzi ţiganii cău- 
tind-o și ramase nemișcată, aproape moartă de 
frică, Pe la mijlocul nopţii însă, nemai auzind 
nici un sgomot, ieşi din ascunzătoare, merse la 
drumul mare şi, cu pasul grăhit de frica să fie 
priasă, se îndreptă spre Adjud. 

Avu norocul să fie ajunsă în drum de un ma- 

zil din Tîrgul Ocnei, care o văzuse de mai multe 
ori în casa sulgeriului și a cărui priviri aruncate 
pe furiș îi aratase că o găseşte pe placul lui. 

Mazilul care mergea la Birlad, cunoscînd=o, o 
luă cu bucurie în căruţă fără s'o cerceteze mai 
cu amăruntul. Şi aici ne’ vom lua deocamdată 
ramas bun dela această femee care fusese pri- 
cina de căpetenie a morţii lui Andrei Nan şi a 
lui Ion Tiron, însă nu cu desăvirşire, căci vom 
da poate peste dinsa în cursul unei alte poves- 
tiri. 

CAPITOLUL XXXV 

in care ni luăm ziua bună dela cetitoriw 


Sulgeriul Mihalache Strilea plecă la leşi, cu 
copii cu tot, în dimineața zilei următoare; ploi 
mari şi drumurile răle îl ţinură patru zile pe 
drum. Cind sosi, află că Stan Făcăoariu, care îşb 
urmase drumul înainte fără să se mai întoarcă în 
Tămăşăni, ajunsese în ajun şi dăduse jalbăi impo- 
triva lui, atît pentru uciderea lui Andrei cit şi 
pentru moşie. 

Sulgeriul mai află :că, în urma acestor jălbi, 
Vodă este foarte minios pe el. 

Primi, chiar în ziua sosirii lui, poroncă să me 
se miște din Ieși, iar Grigoraş Leon fusese însăr- 
cinat să facă de sîrg, el însuşi, o cercetare amă- 
runțită la fața locului. 

In curînd se primi o carte a starostelui făcînd 
cunoscut că acele jăluite de Strilea în privința 
cursei ce i se întinsese de Vlad Catana şi de flă- 
căii Făcăureşti în înţelegere cu Niţă Şchiopul şi 
cu sihastrul Gavril erau în toate adevărate. In cît 
privia omorului lui Andrei Nan şi mărturisirile 

făcute de Tiron înainte de moarte, starostele tri- 
metea cele aratate în scris de dascalul Neculai 
Lepșa care, precum am văzut, luase parte la u- 
iderea ţiganului. Tiron întrebat din ce îndemn 
-omorise pe Andrei Nan, ar fi zis: 

— Să nu năpăstuiţi pe sulgeriu cu fapta mea; 
vu el m'o sfătuit să fac acel pacat: de mai bine 
de trei săptămîni n'o mai vorbit cu: mine. Am 
fost îndemnat la acel omor de Zamfira, dadaca 
copiilor, care a fost ţiitoarea boieriului. Ea mi-o 
dat a înţelege, acuma trei zile, că boieriul o tri- 
mite pe femeia mea, pe Catrina, pe care o ţine 
Ja curte de o lună, înapoi în bordeiul meu dacă 
Foiu scapa de Stan Făcăoariu. Eu pe Făcăoariu 
îl pindeam de astănoapte căci ştiam pe unde are 
să treacă şi, cînd am tras, eram încredințat că 
trag în Făcăoariu: căci Andrei era calare pe iapa 
socru-său şi nu-i vedeam faţa ascunsă de crengi. 
imi pare rău de nelegiuirea ce am făcut-o ; dar 
acuma, în ceasul morţii, credința mea este că sul- 
geriul nici un amestec nu are în această faptă 
spurcată, a cărei urzală a fost zămislită de sufle- 
tul negru al Zamfirei. 

In cît privia gilceava dintre răzăși şi sulgeriu 
pentru stăpînirea părţilor din Poșorcani, staros- 
tele luînd, în lipsa sulgeriului, bani şi dela Stan 
Făcăoariu care, îndată după darea jălbii, se'n- 
torsese acasă și del. părintele Pavăl din Focşăni, 
doritor să'ntoarcă şi el vinzarea ce o făcuse lui Stri- 
lea, arata lui Vodă că, după credinţa lui, cele 
mai multe din dăniile sulgeriului erau numai vîn- 
zări meşteșugite, jar multe vinzări fusese dobin- 
dite prin silă şi vicleşug. La sfirșitul scrisorii po- 
veslia pe larg întimplarea cu stupii boiereşti duși 
de Radu Irofti în prisaca lui Andrei, adăugind 

că fără îndoială Iroiti fusese pus la cale de Stri- 
lea. 

Văzind această carte, Vodă poronci să inceteze 
orice urmărire împotriva sulgeriului pentru uci- 
derea lui Andrei. Flăcăii Făcăurești și sihastrul 
Gavril fură judecaţi pentru încercarea de ucidere 
a lui Strilea şi osîndiţi la spinzurătoare: numai 
cu mare nevoie şi cheltuind mulţi bani pe la 
feţe mari, izbuti Stan Făcăoariu să-şi scăpe băieţii 
de ştreang şi să dobindească iertarea lor. 

La judecata pricinii pentru pămînt divanul dădu 
pe sulgeriu ramas, hotărînd de răsuflate şi fără 
putere toate dăniile şi toate cumpărăturile lui; 
fără nici o despăgubire pentru el. Un mazil fu 
trimis la Tămăşăni spre a risipi curtea lui Stri- 
lea şi a pune pe răzăşi în stăpînirea întregului 
hotar. 

Sulgeriul era astfel sărăcit cu desăvirşire, nu 
mai avea nădejde decit în căsătoria lui cu fata 
vornicului Dumitrache Țifescu. Dar în curînd fu 
nimicită şi această de pe urmă nădejde. 

Chiar adouazi după judecarea pricinii din- 
tre sulgeriu şi răzăşi venia la demnie o învino= 
vățire cumplită împotriva Țifescului. 

El era mai de multă vreme în judecată cu ră- 
zăşii din Agriș dela care cumparase jumatate din 
hotarul lor. In ziua de Sîntă Măria, pe cînd satul 
aproape întreg era la biserică, al cărui hram se 
sărbătoria în acea izi, acoperemintul bisericii luă: 
doc. lar cind oamenii, prinzînd de veste, voiră să 
iasă, găsiră poarta grea de stejar închisă. Fereş- 
trile erau mici şi aveau zăbrele groase, zidul tare 
şi gros: pieriră în flacări, cu preut cu tot. Tot 
ținutul Putnei se ridicase ca un om şi aratase 
pe vornicul Dumitrache ca fapta a acestei în- 


PACATELE SULGERIULUI 249 


grozitoare neomenii. De altmintrelea el singur 
dădu dreptate învinovățirii, căci, fără a aştepta 
ca vestea să ajungă la domnie, vornicul se ridică 
într'o noapte şi fugi în Țara Rominească. In cu- 
rînd veni la leşi veste că Catinca se logodise cu 
un fiu de boieriu muntean, bogat şi cu vază. 

Acest șir de lovituri ale soartei zdruncinase a- 
dinc sanatatea pănă atunci atit de înfloritoare a 
sulgeriului ; o răceală de care ar fi scapat jucîn= 
du-se cu un an înainte se schimbă în junghiu 
şi, în două săptămîni, îl duse. în mormînt. 

Tocmai în a doua domniea lui Grigore Ghika, 
izbutiră epitropii şi rudele copiilor lui Mihalache 
Strilea să redeschidă judecata cu răzășii din Tă- 
măşăni, să-i deie rămaşi și să dobindească pune- 
rea în stăpinire a copiilor pe părţile stăpinite 
altădată de părintele lor. 

Răzășii fură cu desăvirşire istoviţi de bani în 
urma cheltuelilor pricinuite de această judecată ; 
unul după altul îşi vîndu rămăşiţa de pămînt, în- 
suşi Făcăureştii, strînși de nevoie, vîindură părţile 
lor tinărului Patraşcu Strilea. Voiu avea poate 
prilej să povestesc odată care a fost soarta ur- 
maşilor sulgeriului Mihalache şi întrucît blăstă- 
mul preutesei o apasat asupra acestei sorți. 

